

Temeljem članka 35.b stavak 1. Zakona o lokalnoj i područnoj (regionalnoj) samoupravi ("Narodne novine" broj 33/01., 60/01., 129/05., 109/07., 125/08., 36/09., 105/11., 144/12., 123/17., 98/19. i 144/20.) i članka 55b. stavak 1. Statuta Osječko-baranjske županije ("Županijski glasnik" broj 2/95., 2/97., 3/99., 3/01., 8/01., 9/03., 13/05., 2/06., 5/09., 16/09., 2/13., 4/18., 2/20., 2/21. i 2/25.), Županica Osječko-baranjske županije podnosi

IZVJEŠĆE O RADU

u razdoblju

od 26. svibnja do 31. prosinca 2025. godine

UVOD

Postupajući temeljem zakonskog određenja iz članka 35.b Zakona o lokalnoj i područnoj (regionalnoj) samoupravi, kojim je propisana obveza izvršnog tijela jedinice lokalne i područne (regionalne) samouprave podnošenja polugodišnjeg izvješća o radu župana predstavničkom tijelu sukladno odredbama statuta jedinice lokalne odnosno područne (regionalne) samouprave, ovim se Izvješćem Županijska skupština Osječko-baranjske županije izvješćuje o radu izvršnog tijela Županije tijekom razdoblja od 26. svibnja do 31. prosinca 2025. godine.

Budući da je na provedenim lokalnim izborima 18. svibnja 2025. godine u prvom krugu Nataša Tramišak izabrana na dužnost županice Osječko-baranjske županije, primopredaja dužnosti održana je prvog radnog dana koji slijedi danu objave rezultata prvog kruga lokalnih izbora, 26. svibnja 2025. godine. Ovo je prvo polugodišnje izvješće Županice podneseno Županijskoj skupštini u tekućem mandatu, računajući od posljednjih lokalnih izbora, a dvadeset i osmo po redu polugodišnje izvješće nositelja izvršne vlasti predstavničkom tijelu Osječko-baranjske županije računajući od kada je ono utvrđeno kao zakonska obveza, čija je provedba počela nakon lokalnih izbora 2009. godine.

Cjelovito sagledavanje funkcioniranja izvršne vlasti na razini Županije podrazumijeva sveobuhvatni prikaz funkcioniranja izvršne vlasti, zajedno sa zamjenicima, osnovanim radnim tijelima te njegovim djelovanjem kao zakonskog zastupnika i izvršnog tijela Županije, kako samostalnog tako i putem upravnih tijela, u dijelu u kojem su ona od strane izvršne vlasti usmjeravana.

Ovim su dokumentom kao zbirnim izvješćem obuhvaćeni relevantni podaci odnosno informacije pripremljene u nadležnim upravnim tijelima Osječko-baranjske županije, koji proizlaze iz djelokruga poslova izvršnog tijela Županije. Sadržaj i metodologija oblikovanja Izvješća o radu Županice tijekom proteklog polugodišnjeg razdoblja određeni su prema područjima rada upravnih tijela Županije, odnosno izvještavanje o radu Županice u razdoblju obuhvaćenom ovim Izvješćem nije odvojeno od djelovanja županijskih upravnih tijela. Županica, sukladno propisima, usmjerava i usklađuje djelovanje upravnih tijela u obavljanju poslova iz njihovog samoupravnog djelokruga te nadzire njihov rad. Stoga je u ovome Izvješću o radu Županice u razdoblju od 26. svibnja do 31. prosinca 2025. godine, slijedom uvodnog do zaključnog dijela, njen rad prezentiran sažetim prikazom odnosno pokazateljima iskazanim prema područjima rada svih upravnih tijela Županije, kako slijedi:

1.
TAJNIŠTVO ŽUPANIJE
1.1.
Priprema i donošenje akata iz nadležnosti župana

1.2.
Izvršavanje obveza prema Županijskoj skupštini

1.3.
Odnosi s jedinicama lokalne samouprave, tijelima državne vlasti i međunarodna suradnja
2.
UPRAVNI ODJEL ZA ZAJEDNIČKE POSLOVE

2.1.
Ljudski potencijali

2.2.
Računovodstvo, financije i pomoćno-tehnički poslovi 

2.3.
Civilna obrana, civilna zaštita, zaštita na radu i zaštita od požara

2.4.
Informatički poslovi i uredsko poslovanje
3.
UPRAVNI ODJEL ZA OPĆU UPRAVU

3.1.
Udruge, birači i besplatna pravna pomoć

3.2.
Građanska stanja

4.
UPRAVNI ODJEL ZA GOSPODARSTVO TURIZAM
4.1. 
Poticanje poduzetništva 
4.2. 
Program usavršavanja managera - Puma 

4.3. 
Kreditiranje poduzetnika 

4.4. 
Poticanje zapošljavanja 

4.5. 
Suradnja s Ekonomskim fakultetom u Osijeku 

4.6. 
Suradnja s komorama

4.7. 
Gospodarski centar 

4.8. 
Miholjački poduzetnički centar Lokalna razvojna agencija d.o.o.

4.9. 
Slobodna zona Osijek 

4.10. 
Promet

4.10.1.
Zračna luka Osijek 

4.10.2.
Sufinanciranje projekta integralnog uređenja korita rijeke Drave

4.11. 
Pomoći jedinicama lokalne samouprave za kapitalne programe 

4.12. 
Pomoći vjerskim zajednicama

4.13. 
Stambeni krediti u funkciji poticanja gospodarstva

4.14. 
Postupanje i rješavanje u upravnim i neupravnim stvarima

4.14.1.
Rješavanje u upravnim stvarima I. stupnja

4.14.2.
Rješavanje neupravnih predmeta

4.15. 
Obrti, domaća radinost i sporedno zanimanje

4.16. 
Djelatnost trgovine

4.17. 
Djelatnost ugostiteljstva i turizma

4.18. 
Djelatnost prometa

4.19. 
Potpore u turizmu

4.20. 
Odluka o visini turističke pristojbe na području Osječko-baranjske županije za 2027. godinu

4.21. 
Plan upravljanja destinacijom Osječko-baranjske županije za razdoblje 2026. - 2029.

4.22. 
Kulturno-turističke manifestacije

4.23. 
Suradnja s Turističkom zajednicom Osječko-baranjske županije 

4.24. 
Predstavljanje turističkih potencijala Županije

4.24.1.
Regija u pokretu: Nasljeđe budućnosti

4.24.2.
Oglašavanje Agroklub

4.25. 
Uređenje obale akumulacijskog jezera Borovik

4.26. 
Razvojni projekti i turistička infrastruktura

4.26.1.
Investicijski priručnik za projekte razvoja riječnog turizma

4.26.2.
Projekt CAMINO

4.26.3.
Obnova dvorca Eugena Savojskog

4.27. 
Nagrade i priznanja iz područja turizma Osječko-baranjskoj županiji 

4.27.1 
Finalist u kategoriji Najbolja destinacija održivog turizma u kontinentalnoj Hrvatskoj 

4.27.2.
Dani hrvatskog turizma 2025. godine

4.27.3.
Suncokret ruralnog turizma

5.
UPRAVNI ODJEL ZA INVESTICIJE, INFRASTRUKTURU I RAZVOJNE PROJEKTE

5.1.
Projekti u provedbi

5.1.1.
Projekt izgradnje, rekonstrukcije i opremanja 19 objekata osnovnih škola za prelazak na jednosmjenski rad i cjelodnevnu školu
5.1.2.
Sanacija prozorske stolarije na zgradi III. gimnazije Osijek, Osijek
5.1.3.
Izrada projektno-tehničke dokumentacije "Rekonstrukcija građevine javne i društvene namjene Ekonomska i upravna škola Osijek"
5.1.4.
Adaptacija zgrade Doma zdravlja Osječko-baranjske županije, Poslovne jedinice Đakovo

5.2.
Završeni projekti
5.2.1.
Izgradnja i opremanje I. gimnazije Osijek, Osijek
5.2.2.
Rekonstrukcija plinske kotlovnice u Osnovnoj školi "Ivan Goran Kovačić", Đakovo

5.2.3.
Sanacija svjetlarnika/krovišta dvorane Osnovne škole Kralja Tomislava, Našice
5.2.4.
Kapitalne pomoći jedinicama lokalne samouprave na području Osječko-baranjske županije
5.2.5.
Rekonstrukcija grijanja Doma zdravlja OBŽ, Poslovne jedinice Đakovo
5.2.6.
Financiranje srednjeg školstva prema minimalnom standardu
5.2.7.
Izgradnja, rekonstrukcija i opremanje objekata srednjeg školstva

5.2.8.
Financiranje osnovnog školstva prema minimalnom standardu
5.2.9.
Izgradnja, rekonstrukcija i opremanje objekata osnovnog školstva
5.3.
Projekti u pripremi
5.3.1.
Natkrivanje vanjskog sportskog borilišta balonskim platnom u Osnovnoj školi Dore Pejačević Našice, Našice 

5.3.2.
Izrada projektne dokumentacije za izgradnju konferencijsko-kongresnog centra poslovnog parka Gospodarskog centra Osječko-baranjske županije
5.3.3.
Izrada projektne dokumentacije za izmjenu i dopunu građevinske dozvole Rekonstrukcije i prenamjene upravne zgrade OLT-a u učenički dom u zgradu socijalno obrazovne namjene za potrebe Centra za autizam Osijek

5.4.
Projekti s ugovornom obvezom praćenja ostvarenja pokazatelja nakon završetka provedbe

5.5.
Jačanje kapaciteta djelatnika javne uprave

5.6.
Izvješće o radu Javne ustanove Županijske razvojne agencije Osječko-baranjske županije za razdoblje od 26. svibnja do 31. prosinca 2025. godine
5.6.1.
Stručna pomoć upravnim odjelima OBŽ i javnopravnim tijelima čiji je osnivač OBŽ

5.6.2.
Edukacije i promotivne aktivnosti

5.6.3.
Stručna pomoć ostalim javnopravnim tijelima s područja OBŽ

5.6.4.
Projekti u provedbi JU ŽRA OBŽ

6.
UPRAVNI ODJEL ZA JAVNE FINANCIJE

6.1.
Proračunske aktivnosti

6.2.
Naplata županijskih poreza

6.3.
Financijsko poslovanje pravnih osoba u su/vlasništvu Županije

6.4.
Izvješće Zavoda za informatiku Osijek

7.
UPRAVNI ODJEL ZA POLJOPRIVREDU I RURALNI RAZVOJ

7.1.

Poljoprivreda

7.1.1.
Provedba Programa mjera potpora u poljoprivredi i ruralnom razvoju

7.1.2. 
Potpore u poljoprivredi

7.1.3.
Aktivnosti uređenja i gospodarenja poljoprivrednim zemljištem

7.1.3.1.
Sustavi navodnjavanja - NAPNAV

7.1.3.2.
Geodetsko-katastarska izmjera
7.1.3.3.
Melioracijska odvodnja
7.1.4.
Regionalni distribucijski centar za voće i povrće

7.2.
Ruralni razvoj

7.2.1. 
Potpore za ruralni razvoj

7.2.2. 
Ulaganja u ruralni razvoj

7.2.3. 
Projekt "Pametna sela"

7.2.4. 
Sufinanciranje kamata na kredite

7.2.5. 
Pokroviteljstva za manifestacije

7.2.6. 
Zaštita od prirodnih nepogoda

7.2.7. 
EU projekti ruralnog razvoja

7.3.
Lovstvo i zaštita životinja

7.3.1. 
Program unaprjeđenja lovstva na području Osječko-baranjske županije
7.3.2. 
Potpore za unaprjeđenje lovstva

7.3.3. 
Aktivnosti na terenu

8.
UPRAVNI ODJEL ZA PROSTORNO UREĐENJE, GRADITELJSTVO I IMOVINSKO-PRAVNE POSLOVE
8.1.
Prostorno uređenje, graditeljstvo i procjena vrijednosti nekretnina

8.2. 
Prostorno planiranje i pravni i opći poslovi

8.3. 
Imovinsko-pravni poslovi
8.3.1. 
Upravljanje nekretninama u vlasništvu Republike Hrvatske

8.3.2. 
Upravljanje nekretninama koje su u vlasništvu/korištenju Osječko-baranjske županije

8.3.3. 
Raspolaganje nekretninama u korist Županije

8.3.4.
Pravo prvokupa kulturnog dobra

8.3.5.
Poslovi zastupanja Županije u sudskim i drugim postupcima

8.3.6.
Rješavanje u upravnom postupku u drugome stupnju po žalbama protiv pojedinačnih akata upravnih tijela općina i gradova s područja Županije

8.4.
Javna ustanova Zavod za prostorno uređenje Osječko-baranjske županije

8.4.1.
Izmjene i dopune PPOBŽ
8.4.2.
Stručno-analitička podloga za izradu Izmjena i dopuna plana Parka prirode Kopački rit

8.4.3.
Jedinice lokalne samouprave u segmentu prostornog planiranja

8.4.4.
Informacijski sustavi

9.
UPRAVNI ODJEL ZA ZAŠTITU OKOLIŠA

9.1.
Zaštita okoliša
9.2.
Zaštita prirode

9.3.
Gospodarenje otpadom

9.4.
EKOS d.o.o. za gospodarenje otpadom

9.4.1.
Informacija o trenutnom stanju projekta RCGO Orlovnjak

9.4.2.
Odluka Vlade Republike Hrvatske

9.4.3.
Prethodno savjetovanje

9.4.4.
Zajednički nastup, djelovanje i suradnja
9.5. 
Javna ustanova Agencija za upravljanje zaštićenim prirodnim vrijednostima na području Osječko-baranjske županije

9.5.1.
Projekti u provedbi

9.5.2. 
Projekti u evaluaciji

9.5.3
Ostale aktivnosti, monitoring, terenski obilasci

9.5.4.
Obilježavanje značajnih datuma  u zaštiti prirode

9.5.5. 
Sudjelovanja djelatnika na stručnim radionicama

9.5.6. 
Suradnja s lokalnom zajednicom

9.5.7. 
Sklopljeni ugovori

10.
UPRAVNI ODJEL ZA OBRAZOVANJE, KULTURU I SPORT
10.1.
Školstvo
10.1.1.
Financiranje decentraliziranih funkcija

10.1.2.
Programi i projekti iznad minimalnog standarda

10.1.3.
Organizacija i izvođenje natjecanja i smotri

10.1.4.
Nagrađivanje izvrsnosti

10.1.5.
Sajam zanimanja 

10.1.6.
Sufinanciranje aktivnosti u odgoju i obrazovanju
10.1.7.
Sufinanciranje obvezne školske lektire u osnovnim i srednjim školama

10.1.8.
Sufinancirani međumjesni prijevoz učenika srednjih škola Osječko-baranjske županije

10.1.9.
Sufinanciranje Dana sjećanja na žrtvu Vukovara i Škabrnje

10.2.
Programi i projekti u odgoju i obrazovanju
10.2.1
EU projekt - ''Učimo zajedno''

10.2.2
Mjera "Školska shema voća i povrća te mlijeka i mliječnih proizvoda"

10.2.3
Školski medni dan 

10.2.4
Centri izvrsnosti

10.2.5
Regionalni centri kompetentnosti

10.2.6.
Produženi boravak

10.2.7.
Stipendiranje učenika i studenata i dodjela potpora za poslijediplomski studij 

10.3.
Povjereni poslovi Ureda državne uprave

10.3.1
Zbrinjavanje viškova i manjkova u osnovnoškolskim i srednjoškolskim ustanovama

10.4.
Sport

10.4.1.
Program javnih potreba u sportu

10.4.2.
Ostali programi u sportu
10.5.
Tehnička kultura

10.5.1. 
Aktivnosti Centra tehničke kulture Osječko-baranjske županije

10.5.2. 
Zajednica tehničke kulture Valpovo-Belišće

10.5.3. 
Zajednica tehničke kulture Našice

10.5.4. 
Zajednica tehničke kulture Beli Manastir

10.6.
Kultura

11.
UPRAVNI ODJEL ZA ZDRAVSTVO, SOCIJALNU SKRB I HRVATSKE BRANITELJE
11.1.
Zdravstvo 

11.1.1.
Ulaganje u tekuće i investicijsko održavanje te kapitalne projekte zdravstvenih ustanova

11.1.2.
Financijsko stanje i pomoć zdravstvenim ustanovama 

11.1.3.
Program javnozdravstvenih mjera

11.1.4.
Monitoring vode za ljudsku potrošnju

11.1.5.
Zaštita pučanstva od zaraznih bolesti

11.1.6.
Centar za kontrolu komaraca 

11.1.7.
Besplatan prijevoz onkoloških pacijenata 

11.1.8.
Turistička ambulanta

11.1.9.
Mobilna ambulanta za obavljanje djelatnosti obiteljske (opće) medicine u sastavu Doma zdravlja Osječko-baranjske županije

11.1.10.
 Potpore i financijska pomoć udrugama i drugim pravnim osobama

11.1.11.
 Pregled projekata u zdravstvenim ustanovama čiji je osnivač Županija

11.2.
Socijalna skrb

11.2.1. 
Kapitalna ulaganja u ustanove socijalne skrbi

11.2.2.
Potpora ustanovama socijalne skrbi

11.2.3.
Utvrđivanje mjerila za pružanje socijalnih usluga 

11.2.4.
Utvrđivanje mjerila za pružanje usluge osobne asistencije

11.2.5.
Kontrola ispunjavanja mjerila za pružanje socijalnih usluga

11.2.6.
Socijalne potpore

11.2.7.
Jednokratne pomoći obiteljima novorođene djece

11.2.8.
Rad za opće dobro bez naknade 

11.2.9.
Potpore i financijska pomoć udrugama i drugim pravnim i fizičkim osobama 

11.2.10.
 Projekti i istaknuta partnerstva Osječko-baranjske županije

11.2.11. Partnerstvo Županije na projektima nositelja organizacija civilnog društva

11.3.
Povjereni poslovi upravnog odjela za zdravstvo, socijalnu skrb i hrvatske branitelje

11.3.1.
Zdravstvena zaštita osoba kojima se zdravstvena zaštita ne osigurava po drugoj osnovi

11.3.2.
Humanitarne akcije
11.3.3.
Registar udruga, sindikata i poslodavaca
11.3.4.
Evidencije kolektivnih ugovora

11.3.5.
Dvojezične potvrde o uzdržavanju u inozemstvu/potvrde o obiteljskom statusu 

11.4.
Prava hrvatskih branitelja i članova njihovih obitelji

11.4.1.
Ostvarivanje statusa hrvatskog ratnog vojnog invalida i žalbeni postupci 

11.4.2.
Postupci za ukop uz odavanje vojnih počasti po zahtjevima članova obitelji hrvatskih branitelja ili hrvatskih ratnih vojnih invalida, prijevoz posmrtnih ostataka na području Republike Hrvatske i zahtjevi članova ratnih vojnih invalida Hrvatskog vijeća obrane (HVO) i umrlog pripadnika HVO
11.4.3.
Pravo na oslobađanje od sudjelovanja u troškovima zdravstvene zaštite iz obveznog zdravstvenog osiguranja 

11.4.4.
Pravo na putne troškove 

11.4.5.
Pravo na obiteljsku invalidninu 

11.4.6.
Pravo na novčanu naknadu za nezaposlene hrvatske branitelje

11.4.7.
Pravo na jednokratnu novčanu pomoć

11.4.8.
Pravo na besplatne udžbenike 

11.5.
Prava vojnih i civilnih invalida rata i civilnih stradalnika iz Domovinskog rata

11.5.1.
Priznavanje statusa civilnog stradalnika i prava na osobnu invalidninu i žalbeni postupci

11.5.2.
Priznavanje prava na status člana obitelji i uvećanu obiteljsku invalidninu te prava na novčanu naknadu u iznosu obiteljske invalidnine (nestali) i žalbeni postupci

11.5.3.
Priznavanje prava na jednokratnu novčanu pomoć i novčanu naknadu za civilne stradalnike iz Domovinskog rata

11.5.4.
Zahtjevi za isplatom neisplaćenih iznosa osobne/obiteljske invalidnine po pravomoćnom rješenju o nasljeđivanju sukladno Zakonu o civilnim stradalnicima iz Domovinskog rata

11.5.5.
Isplata novčanih primanja prema Zakonu o zaštiti vojnih i civilnih invalida rata i Zakona o civilnim stradalnicima Domovinskog rata

12.
UPRAVNI ODJEL ZA STAMBENU POLITIKU, OBITELJ I MLADE

12.1.
Stambeni krediti u funkciji poticanja gospodarstva 

12.2.
Stambeno zbrinjavanje mladih obitelji u okviru provedbe programa "Naša Slavonija i Baranja-Naš dom"
12.2.1. 
Izgradnja obiteljskih kuća i stambenih zgrada

12.2.2. 
Odluka o dodjeli potpora mladim obiteljima na području Osječko-baranjske županije za rješavanje stambenog pitanja

12.3. 
Rješavanje u postupcima stambenog zbrinjavanja na potpomognutim područjima 

12.3.1. 
Povjerenstvo za procjenu stanja stambenih jedinica

12.3.2. 
Ostali poslovi

12.4. 
Obitelj i mladi

12.4.1. 
Jednokratna pomoć obiteljima novorođene djece s područja Županije 

12.4.2. 
Program za mlade Osječko-baranjske županije za razdoblje od 2025. do 2028. godine 

12.4.3. 
Projekt Sufinanciranja dječjih vrtića

12.4.4. 

1. TAJNIŠTVO ŽUPANIJE

1.1. Priprema i donošenje akata iz nadležnosti župana

U razdoblju od 26. svibnja do 31. prosinca 2025. godine Županica je donijela ukupno 1008 akata, od kojih je manji dio proslijeđen Skupštini na daljnje postupanje, neki su bili prethodno kao nacrti upućeni na savjetovanje s javnošću odnosno javnu raspravu, a najveći dio županicinih akata su akti koji se odnose na izvršavanje propisa odnosno donesenih akata Skupštine od strane županice, kao izvršnog tijela Županije. Akti Županice doneseni su na temelju prijedloga pripremljenih u upravnim tijelima Županije i jednim dijelom od strane drugih nositelja pripreme, a uvažavajući mišljenje nadležnih radnih odnosno savjetodavnih tijela, te slijedom prethodne i završne obrade odnosno dorade i izrade akata u Tajništvu Županije.

Od 1008 županicinih akata evidentiranih u bazi podataka koja se vodi u Tajništvu Županije donesenih u razdoblju obuhvaćenom ovim Izvješćem je: 446 zaključaka, 408 rješenja, 110 odluka, 19 pravilnika, 24 plana i jedan Program. Ako se tome broju doda 1441 potpisan ugovor i sporazum, dolazi se do brojke od ukupno 2.449 akata, koje je Županica potpisala u izvještajnom razdoblju.
Od ukupno 408 rješenja iz nadležnosti županice donesenih u tome razdoblju najveći broj rješenja odnosi se na odobrenja sredstava, odnosno dodjelu potpora (166): udrugama (najviše sportskim, ali i dr.), pravnim osobama čiji je Županija su/osnivač (ustanovama, školama itd.), te dr. pravnim i fizičkim osobama. Županica je u razdoblju obuhvaćenom ovim Izvješćem donijela ukupno 14 rješenja koja se odnose na osnivanje različitih stručnih odnosno radnih tijela, 86 rješenja o razrješenju i imenovanju članova u upravnim vijećima ustanova, školskim odborima, timovima, povjerenstvima i dr. radnim i stručnim tijelima, Rješenje o određivanju potpisnika računa Osječko-baranjske županije, rješenja o utvrđivanju godišnjih troškova školovanja kandidata stranih državljana iz zemalja izvan Europske unije za polaznike srednjih škola (26), veliki broj rješenja o zabrani lova divljači, rješenja o dodjeli nagrada učenicima osnovnih i srednjih škola za ostvaren uspjeh i zapažen rezultat na natjecanjima, i njihovim mentorima itd.

U izvještajnom razdoblju Županica je donijela 110 odluka od kojih se 105 odluka odnosi na javnu nabavu za potrebe Županije i određenog dijela njezinih proračunskih korisnika (na imenovanje stručnih povjerenstava za javnu nabavu radi provođenja novih postupaka javne nabave te na odabir ponude u pokrenutim postupcima javne nabave), zatim Odluku o razini sigurnosnog rizika za lokacije na kojima Osječko-baranjska županija postupa s klasificiranim podacima, Odluku o privremenoj uporabi nekretnina u vlasništvu Republike Hrvatske na prostoru bivšeg vojnog skladišta "Lug" u Čepinu, Odluku o kriterijima za raspodjelu sredstava stradalim jedinicama lokalne samouprave za nastavak obnove javne i društvene infrastrukture od posljedica prirodne nepogode nastale u srpnju 2023. godine i dr.

Županica je u izvještajnom razdoblju donijela i 24 planska dokumenata iz njezine neposredne nadležnosti, Plan dodjele potpora iz Proračuna Osječko-baranjske županije u 2026. godini, Plan savjetovanja tijela Osječko-baranjske županije s javnošću u 2026. godini, Plan brojčanih oznaka tijela, ustrojstvenih jedinica i službenih osoba Osječko-baranjske županije, Plan stručnog usavršavanja i osposobljavanja službenika i namještenika upravnih tijela Osječko-baranjske županije za 2026. godinu te izmjene i dopune planova koje se odnose savjetovanje s javnošću, nabavu i dr.

U istom razdoblju doneseno je ukupno 19 pravilnika: Pravilnik o izmjenama i dopuni Pravilnika o radu u upravnim tijelima Osječko-baranjske županije, Pravilnik o ocjenjivanju službenika i namještenika u upravnim tijelima Osječko-baranjske županije, Pravilnik o izmjenama Pravilnika o unutarnjem redu Tajništva Županije, pravilnici o unutarnjem redu upravnih tijela (14), Pravilnik o izmjenama Pravilnika o kriterijima i postupku za subvencioniranje kamata na stambene kredite u projektu "Stambeni krediti u funkciji poticanja gospodarstva" i Pravilnik o nabavi i korištenju poslovne odjeće i obuće te osobne zaštitne opreme za određena radna mjesta u upravnim tijelima Osječko-baranjske županije.
U razdoblju obuhvaćenom ovim Izvješćem Županica je donijela ukupno 446 zaključaka, od kojih je 299 iz neposredne nadležnosti županice, dok je 147 zaključaka proslijeđeno Skupštini na daljnje postupanje, radi razmatranja odnosno predlaganja prihvaćanja akata predloženih od strane županice i drugih predlagatelja. Zaključci iz županicine neposredne nadležnosti odnose se na preuzimanje pokroviteljstva, davanje suglasnosti na stjecanje odnosno raspolaganje imovinom ustanova čiji je Županija osnivač te raspolaganje i upravljanje imovinom u vlasništvu Županije, prihvaćanje prijedloga ugovora, odnosno sporazuma itd.

Županica je u navedenom razdoblju potpisala 1441 ugovor i sporazum.
1.2.
Izvršavanje obveza prema Županijskoj skupštini

Odnose između županice kao izvršnog tijela i Županijske skupštine kao predstavničkog tijela Županije u najvećem dijelu određuje s jedne strane pravo i obveza županice da predlaže odnosno osigurava pripremu prijedloga akata iz nadležnosti Skupštine sukladno zakonu te da osigurava izvršavanje propisa i akata Skupštine, s druge strane. Svoje ovlasti predlaganja općih i drugih akata Županijskoj skupštini, koje proizlaze iz zakonskih propisa, Statuta Županije i drugih općih akata Županije, Županica je realizirala predlaganjem odnosno prosljeđivanjem Skupštini na razmatranje akata drugih ovlaštenih predlagatelja, donošenje kojih je bilo predviđeno Planom rada Skupštine za 2025. godinu, ali i prema ukazanoj potrebi, neovisno o donesenom Planu.

Županijska skupština je u razdoblju obuhvaćenom ovim Izvješćem, održala 6 sjednica na kojima je doneseno 177 akata i to: 88 zaključaka, 36 odluke, 17 programa, 4 plana, 27 rješenja, 2 pravilnika, Izvješće Mandatne komisije, Proračun Osječko-baranjske županije za 2026. godinu i projekcije za 2027. i 2028. godinu i Polugodišnji izvještaj o izvršenju Proračuna za 2025. godinu. Donošenje gotovo svih akata predložila je Županica.

Županijska skupština je u izvještajnom razdoblju donijela 88 zaključaka, od kojih je najveći broj zaključaka donesen na prijedlog Županice, a povodom razmatranja 30 izvješća i informacije koje se najvećim dijelom odnose na: razmatranje izvješća o radu, Turističke zajednice Osječko-baranjske županije, Zavoda za znanstveni i umjetnički rad HAZU u Osijeku i Zavoda za znanstveni i umjetnički rad HAZU u Đakovu, poslovanje trgovačkih društava u su/vlasništvu Osječko-baranjske županije, rad i poslovanje Uprave za ceste Osječko-baranjske županije, Javne ustanove Zavod za prostorno uređenje Osječko-baranjske županije, Javne ustanove Županijske razvojne agencije Osječko-baranjske županije, stanje i problematiku zdravstvenih ustanova čije je osnivač Osječko-baranjska županija i druge. Skupština je razmotrila i prihvatila 3 informacije koje se odnose na mjesečna izvješća Županice o korištenju proračunske zalihe i to za razdoblje od 1. siječnja do 31. ožujka 2025. godine, od 1. travnja do 30. lipnja 2025. godine te za razdoblje od 1. srpnja do 30. rujna 2025. godine, te informacije koje se odnose na: stanje socijalne skrbi i poslovanje ustanova socijalne skrbi čiji je osnivač Osječko-baranjska županija, poljoprivrednu proizvodnju, stanje i razvojne mogućnosti turizma, financijsko poslovanje jedinica lokalne samouprave na području Osječko-baranjske županije, stanje sustava civilne zaštite, očitovanje o pravu prvokupa, te na stanje u gospodarstvu i druge.

U istom razdoblju Županijska skupština je na prijedlog Županice donijela 36 odluka, od kojih se 16 odnosi na izmjene i dopune važećih akata. Na prijedlog Županice doneseno je 20 novih odluka koje se odnose na: financiranje javnih potreba u sportu, financiranje decentraliziranih funkcija osnovnog školstva, srednjih škola i učeničkih domova, financiranje zdravstvenih ustanova, domova za starije i nemoćne osobe čiji je osnivač Županija, financiranje političkih stranaka za 2026. godinu, te Odluka o dodjeli potpora mladim obiteljima na području Osječko-baranjske županije za rješavanje stambenog pitanja, Odluka o stjecanju poslovnih udjela u trgovačkom društvu Slobodna zona Osijek d.o.o., Odluka o nagrađivanju kvalitete u sportu i vrhunskih sportskih postignuća, Odluka o prijenosu poslovnog udjela Osječko-baranjske županije u trgovačkom društvu MIHOLJAČKI PODUZETNIČKI CENTAR Lokalna razvojna agencija d.o.o. na Grad Donji Miholjac i dr.

Od 17 programa koje je Županijska skupština donijela u promatranom razdoblju, najveći dio se odnosi na izmjene i dopune važećih programa, a doneseni su i programi za 2026. godinu koji se odnose na javne potrebe: u kulturi, u djelatnosti socijalne skrbi, zdravstva, školstva, Program korištenja sredstava od raspolaganja poljoprivrednim zemljištem u vlasništvu države na području Osječko-baranjske županije za 2026. godinu, Program za mlade Osječko-baranjske županije za razdoblje od 2025. do 2028. godine, Program gradnje sustava javnog navodnjavanja na području Osječko-baranjske županije za razdoblje 2026. - 2028. godine i dr.

Planom rada Skupštine Osječko-baranjske županije za 2025. godinu ("Županijski glasnik" broj 14/24.) u drugoj polovini godine, a nakon lokalnih izbora predviđeno je razmatranje 57 tema odnosno 57 prijedloga akata. Od ukupno 177 akata Skupštine donesenih tijekom promatranog razdoblja, donošenje 57 akata odnosno razmatranje pojedinih tema (izvješća, informacija i dr.) bilo je planirano, dok preostalih 120 nije bilo planirano, već je za njihovim donošenjem naknadno iskazana potreba razmatranja odnosno donošenja tijekom tog izvještajnog razdoblja. Podatak o svega 6 nerealiziranih tema u 2025. godini od kojih će većina biti realizirane u 2026. godini, a za neke nije postojala potreba donošenja, prema Planu za 2025. godinu, zanemarivo je odstupanje u dinamici realizacije s obzirom na dvostruko više akata čije donošenje nije bilo planirano. Iskazano minimalno odstupanje u dinamici realizacije Plana rada Skupštine beznačajno je, odnosno stvarno zanemarivo i kao takvo nije od utjecaja na opću ocjenu i odgovarajući primjeren obostrani odnos predstavničkog i izvršnog tijela Županije u obavljanju poslova iz utvrđenoga djelokruga Županije.
Skupština je u visokom stupnju realizirala odrednice svoga godišnjeg Plana rada te razmotrila i niz aktualnih pitanja koja Planom nisu bila predviđena.
Tabelarni prikaz:
Akti Županice i Skupštine Osječko-baranjske županije doneseni u razdoblju od 26.5.2025. do 31.12.2025.

	Vrsta akta
	Županica
	Skupština

	Zaključci
	446
	88

	Rješenja
	408
	27

	Odluke
	110
	36

	Pravilnici
	19
	2

	Planovi
	24
	4

	Programi
	1
	17

	Ostalo
	-
	3

	Ugovori i sporazumi
	1441
	-

	UKUPNO
	2449
	177


1.3.
Odnosi s jedinicama lokalne samouprave, tijelima državne vlasti i međunarodna suradnja

Odnose s tijelima jedinica lokalne samouprave, državnim tijelima i predstavnicima domaćih i međunarodnih organizacija karakterizira ovlast Županice na predstavljanje i zastupanje Županije te potreba provedbe utvrđene politike Županije. Obje komponente zahtijevale su dobru organizaciju i ulaganje napora u aktivnosti od neposrednog utjecaja na promicanje ugleda županice, zamjenika županice i Županije.

Od 26. svibnja, kada je nakon provedenih lokalnih izbora i pobjede u prvom krugu izbora, preuzela dužnost, pa do 31. prosinca 2025. godine Županica je održala niz sastanaka, susreta, posjetila mnoge institucije te nazočila brojnim manifestacijama koje su se održavale u Osječko-baranjskoj županiji i izvan nje. U izvještajnom razdoblju održana je 221 različita protokolarna aktivnost i javno događanje. Županica je sa suradnicima posjetila više općina i gradova, gradilišta, gospodarske subjekte, poduzetnike, turističke, tradicijske, gastronomske, kulturološke i druge manifestacije.
Županica i zamjenici župana bili su nazočni brojnim manifestacijama i događanjima, sajmovima, izložbama, predstavama, tradicijskim, turističkim i kulturnim manifestacijama, poput Đakovačkih vezova, kao i komemoracijama i odavanjima počasti poginulim hrvatskim braniteljima u Dalju, Erdutu, Vukovaru i u drugim mjestima u prigodama značajnih obljetnica iz Domovinskog rata, a u Osijeku je održano svečano obilježavanje Dana pobjede i domovinske zahvalnosti i Dana hrvatskih branitelja.
U nastojanju za što potpunijim ostvarivanjem proklamirane politike ravnomjernog razvoja cijele Županije, Županica je održavala intenzivne kontakte s jedinicama lokalne samouprave, usmjeravajući svoju pozornost na realizaciju prioritetnih projekata, obilazeći izgradnju ili rekonstrukciju školskih objekata, cesta te u prigodama poput svečanosti kojima se obilježava dan općine ili grada, značajnih kulturnih i drugih manifestacija. Uz radne sastanke, nastavljene su i sjednice koordinacije gradonačelnika i općinskih načelnika s područja Osječko-baranjske županije na kojima se raspravljalo o nizu tema i projekata od zajedničkog interesa. 
Kroz promatrano razdoblje intenzivna je bila komunikacija s državnim tijelima, ministarstvima, agencijama, vladinim uredima, javnim poduzećima u ukazivanju na različite probleme u Osječko-baranjskoj županiji i njihovo rješavanje. Kvalitetna komunikacija je ostvarena osobito u projektima od zajedničkog interesa. Osječko-baranjsku županiju je u više navrata posjetio predsjednik Vlade Republike Hrvatske Andrej Plenković koji je zajedno sa Županicom 6. listopada svečano obilježio završetak strateškog projekta izgradnje nove zgrade I. gimnazije Osijek i početak rada u novim prostorima I. gimnazije, brojni ministri u Vladi Republike Hrvatske te sa Županicom razgovarali o projektima na području Osječko-baranjske županije.
Svjesna značenja međunarodnih odnosa za položaj Hrvatske, regije i Županije, Županica je punu pozornost poklanjala kontaktima s predstavnicima stranih zemalja i međunarodnih organizacija. Istaknuta pozornost posvećena je odnosima s predstavnicima hrvatske manjine u susjednim zemljama, Bosni i Hercegovini, Mađarskoj, u Vojvodini, kao i s hrvatskom nacionalnom manjinom u Crnoj Gori. Kontinuirano se osigurava i konkretna materijalna pomoć u cilju poboljšanja statusa Hrvata u susjednim zemljama i očuvanju hrvatskog nacionalnog identiteta. Međunarodnu suradnju karakteriziraju susreti s visokim predstavnicima stranih zemalja u Hrvatskoj kao i međunarodni posjeti. U službenom posjetu Osječko-baranjskoj županiji bili su tako veleposlanici Slovenije, Austrije, Crne Gore i Njemačke, a susreti su korišteni za jačanje suradnje, od kulturne i turističke do suradnje na gospodarskom planu.
S početkom ruske invazije na Ukrajinu, Osječko-baranjska županija prva je u Hrvatskoj kreirala sveobuhvatni akcijski plan zbrinjavanja i integracije raseljenih osoba pod nazivom "Slavonsko srce za obitelji Ukrajine", a u razmatranom razdoblju u komunikaciji s našim partnerima u ukrajinskoj Regiji Vinnytsija i u suradnji s Udrugom "Hrvatska pomaže" drugu godinu organizirano je ljetovanje 35 ukrajinske djece osnovnoškolske dobi koja su u ratu ostali bez jednog ili oba roditelja.
Županica je aktivno sudjelovala u programu Europskog tjedna regija i gradova 2025., najvećeg godišnjeg događaja posvećenog kohezijskoj politici Europske unije, koji se ove godine održao od 13. do 15. listopada u Bruxellesu pod motom "Shaping Tomorrow, Together" ("Oblikujmo sutrašnjicu zajedno"). Niz događaja i sastanaka bilo je posvećeno temama od strateške važnosti - od aktualnog Višegodišnjeg financijskog okvira 2028. - 2034., kohezijske i zajedničke poljoprivredne politike kao dijela nacionalne omotnice, pa sve do kulturne povezanosti i jačanja identiteta europskih regija.
Tijekom boravka u Bruxellesu, Županica se susrela i s hrvatskim zastupnicima u Europskom parlamentu, a tijekom sastanaka, uz ostale župane slavonskih županija, razgovarala je o provedenim projektima u Osječko-baranjskoj županiji koji su realizirani korištenjem europskih sredstava. Također, bilo je riječi i o planiranim budućim aktivnostima koje će ponovno doprinijeti razvoju i napretku cijele županije. Na radnom ručku sa zastupnicom Sunčanom Glavak (EPP) razgovaralo se o izazovima Zajedničke poljoprivredne politike i kohezijske politike u kontekstu Višegodišnjeg financijskog okvira 2028.-2034., s posebnim naglaskom na generacijsku tranziciju i demografske izazove. Sastanak je bio prigoda za razmjenu mišljenja o načinima jačanja regionalne konkurentnosti i poticanja međugeneracijske obnove u poljoprivrednom sektoru. 

U Europskom parlamentu održan je i susret slavonskih župana sa zastupnikom Karlom Resslerom (EPP), koji ih je upoznao s tijekom pregovora o Višegodišnjem financijskom okviru 2028.-2035. i njegovim učincima na Hrvatsku i hrvatske regije. Razgovaralo se o prioritetima kohezijskih i investicijskih politika te o mogućnostima jačanja uloge hrvatskih županija u novom programskom razdoblju. Županica je sudjelovala i na sastanku sa zastupnicom Nikolinom Brnjac na kojem se razgovaralo o temama iz područja priuštivog stanovanja, razvoja turističke ponude, osobito u kontinentalnoj Hrvatskoj, ali i o potrebi snažnijeg razvoja održive infrastrukture koja će osigurati konkurentnost kontinentalnih krajeva.
U prostorijama Stalnog predstavništva Republike Hrvatske pri Europskoj uniji održana je radionica pod nazivom "EU fondovi kao pokretač regionalnog razvoja - Pametna i inovativna Slavonija, Baranja i Srijem", u organizaciji Predstavništva Slavonije, Baranje i Srijema u Bruxellesu, Stalnog predstavništva Republike Hrvatske pri Europskoj uniji te Europske komisije - Glavne uprave za regionalnu i urbanu politiku (DG REGIO) i Izvršne agencije za inovacije i mala i srednja poduzeća (EISMEA). Županica je sudjelovanjem na radionici koja je okupila izaslanstva pet slavonskih županija, predstavnike europskih institucija i razvojnih agencija, istaknula važnost jačanja suradnje i razmjene iskustava o korištenju europskih fondova u poticanju inovacija, industrijske tranzicije i održivog razvoja. Stručnjaci Stalnog predstavništva RH pri EU predstavili su okvire Višegodišnjeg financijskog okvira 2028. - 2034., u čijem je kontekstu istaknuta važnost regionalnog pristupa kohezijske politike, Interreg programa te instrumenata poput I3 i Single Market Programa za povećanje konkurentnosti i jačanje povezanosti hrvatskih regija s europskim partnerima.

Županica je, sukladno mogućnostima primala različite stranke, predstavnike institucija i građane koji su joj se obraćali s mnogobrojnim i različitim zamolbama te je unatoč dnevnim obvezama tražila rješenja za izrečene probleme sugrađana i stanovnika Osječko-baranjske županije. 

U cilju osiguravanja javnosti rada župana te dostupnosti podataka o aktima koje donosi, Županica je održala niz sastanaka na kojima su razmatrani važniji materijali i prijedlozi akata, što je učinjeno dostupnim javnosti objavom na internetskoj stranici Osječko-baranjske županije.

Redovito se provode i savjetovanja sa zainteresiranom javnošću o prijedlozima općih akata odnosno drugih strateških ili planskih dokumenata kada se njima utječe na interese građana, a radi prikupljanja informacija o interesima, stavovima i prijedlozima zainteresirane javnosti vezanim uz javnu politiku oblikovanu općim i drugim aktima s ciljem podizanja razine razumijevanja i prihvaćanja ciljeva politike, ali i uočavanja slabosti i negativnih učinaka javne politike koje treba na vrijeme otkloniti, kao i objava Plana savjetovanja tijela Osječko-baranjske županije s javnošću nakon kojeg slijede javni pozivi i provedba postupka savjetovanja.

2. UPRAVNI ODJEL ZA ZAJEDNIČKE POSLOVE

2.1.
Ljudski potencijali

Na dan 31. prosinca 2025. godine u upravnim tijelima Osječko-baranjske županije zaposleno je 406 osoba.

Tablica 1: Zaposleni prema podacima iz kadrovske evidencije

	Vrijeme trajanja službe
	Broj osoba
	Napomena


	Neodređeno
	397
	-

	Određeno
	9
	Od čega 1 vježbenik

	UKUPNO
	406
	


Tablica 2: Obrazovna struktura zaposlenih

	Razina obrazovanja
	Broj osoba
	žensko
	muško

	Diplomski i poslijediplomski studij
	238
	176
	62

	Preddiplomski studij
	21
	15
	6

	Kratki stručni studij
	5
	4
	1

	Gimnazija
	20
	17
	3

	Srednja strukovna škola (4 ili 5 godina)
	105
	76
	29

	Srednja strukovna škola (1-3 godine)
	7
	2
	5

	Osnovna škola
	9
	9
	0

	Priučeni / polukvalificirani
	1
	1
	0

	UKUPNO
	406
	300
	106


Zakon o izmjenama i dopunama Zakona o službenicima i namještenicima u lokalnoj i područnoj (regionalnoj) samoupravi ("Narodne novine" broj 17/25. - u daljnjem tekstu: Zakon) stupio je na snagu 1. lipnja 2026. godine te je uslijed značajnih izmjena i dopuna Zakona došlo do potrebe za donošenjem novih općih akata na razini Skupštine i Županice.

Člankom 55. Zakona propisana je obveza da općinski načelnik, gradonačelnik, odnosno župan donese novi pravilnik o ocjenjivanju službenika i namještenika u roku od tri mjeseca od dana stupanja na snagu ovoga Zakona te je propisano da dosadašnji opći akt kojim su propisani kriteriji za ocjenjivanje službenika i način provođenja ocjenjivanja ostaje na snazi do dana stupanja na snagu pravilnika iz stavka 1. ovoga članka, stoga je na 2. sjednici Skupštine Osječko-baranjske županije održanoj 10. srpnja 2025. godine usvojen Pravilnik o stavljanju izvan snage Pravilnika o ocjenjivanju službenika i namještenika u upravnim tijelima Osječko-baranjske županije ("Županijski glasnik" broj 7/25.). Županica je, sukladno zakonskoj obvezi, dana 15. srpnja 2025. godine donijela Pravilnik o ocjenjivanju službenika i namještenika u upravnim tijelima Osječko-baranjske županije ("Županijski glasnik" broj 8/25.).

Sukladno članku 59. Zakona, Upravni odjel za zajedničke poslove prikupio je od svih službenika i namještenika u upravnim tijelima Osječko-baranjske županije izjave o nepostojanju sukoba interesa iz članka 28. ovoga Zakona.

Zbog usklađivanja sa zakonskim izmjenama i općenito u svrhu učinkovitije primjene odredbi Pravilnika o radu u upravnim tijelima Osječko-baranjske županije, donesen je Pravilnik o izmjenama i dopuni Pravilnika o radu u upravnim tijelima Osječko-baranjske županije ("Županijski glasnik" broj 8/25.).

Uslijed donošenja nove Odluke o ustrojstvu i djelokrugu upravnih tijela Osječko-baranjske županije, u srpnju 2025. godine ("Županijski glasnik" broj 7/25.), došlo je do promjene ustrojstva pojedinih upravnih tijela te su doneseni novi pravilnici o unutarnjem redu za sva upravna tijela slijedom čega su izrađena rješenja o rasporedu za sve službenike i namještenike u upravnim tijelima te o premještaju službenika između upravnih tijela.

2.1.1.
Sustav upravljanja kvalitetom i zaštita osobnih podataka

U razdoblju od lipnja do kolovoza 2025. godine provedene su planske i koordinacijske aktivnosti sustava upravljanja kvalitetom, tijekom kojih je izvršena analiza rezultata prethodnih internih i eksternih audita, pregled učinkovitosti dokumentiranih procedura i radnih uputa te su, sukladno zahtjevima međunarodne norme ISO 9001:2015, doneseni Godišnji plan internih audita i Terminski plan internih audita Osječko-baranjske županije čime su osigurani preduvjeti za sustavnu i sljedivu provedbu auditnih aktivnosti.
Tijekom studenoga i prosinca 2025. godine provedeni su interni auditi u sljedećim upravnim tijelima Osječko-baranjske županije: Tajništvu Županije, Službi za javnu nabavu i Upravnom odjelu za prostorno uređenje, graditeljstvo i imovinsko-pravne poslove, te je provedeno prikupljanje, analiza i vrednovanje podataka iz svih upravnih tijela Osječko-baranjske županije za izradu Izvješća o sustavu upravljanja kvalitetom i Ocjene uspješnosti sustava upravljanja kvalitetom.

Provedene su i aktivnosti usmjerene na osiguravanje zakonite, transparentne i svrhovite obrade osobnih podataka u Osječko-baranjskoj županiji, u skladu s odredbama Opće uredbe o zaštiti podataka (Uredba (EU) 2016/679 - GDPR) i važećim nacionalnim zakonodavstvom.

2.2.
Računovodstvo, financije i pomoćno-tehnički poslovi 

Tijekom izvještajnog razdoblja u području računovodstva, financija i pomoćno-tehničkih poslova naglašene su bile aktivnosti na pripremi i provedbi postupaka nabave, sklapanja novih ugovora te pripremne radnje za godišnji popis imovine i obveza. Navedenim su aktivnostima:

· osigurani uvjeti za rad, uredski materijal, računalna oprema, 

· obavljene usluge tekućeg i investicijskog održavanja postrojenja i opreme te građevinskih objekata,

· zaključeni su novi ugovori za nabavu: uredskog namještaja, službenih automobila, informatičke opreme, materijala za higijenske potrebe, poštanskih usluga, multifunkcijskih uređaja, održavanja računalnih programa informacijskog sustava Osječko-baranjske županije, tehničke podrške školama na području Osječko-baranjske županije uključenima u projekt e-Škole te usluge osiguranja od auto odgovornosti i kasko osiguranja, osoba od nezgode i osiguranja imovine od rizika požara i drugih rizika, 

· obavljen je servis rashladnih uređaja te isporuka i ugradnja novih klima uređaja,

· u tijeku je izrada projektne dokumentacije za preuređenje zgrade u Županijskoj ulici 4A, Osijek.

2.3.
Civilna obrana, civilna zaštita, zaštita na radu i zaštita od požara

2.3.1.
Poslovi iz područja civilne zaštite i zaštite od požara

· donesen je Plan zaštite od požara Osječko-baranjske županije,

· donesena je Procjena rizika od velikih nesreća za područje Osječko-baranjske županije,

· razmotrena je i usvojena Analiza stanja sustava civilne zaštite na području Osječko-baranjske županije u 2025. godini i Plan razvoja sustava civilne zaštite na području Osječko-baranjske županije za 2026. godini s financijskim učincima za razdoblje od 2027. do 2028. godine,

· donesen je Program javnih potreba za obavljanje redovite djelatnosti Hrvatske gorske službe spašavanja, Stanice Osijek za 2026. godinu,

· donesen je Provedbeni plan unaprjeđenja zaštite od požara za područje Osječko-baranjske županije za 2026. godinu, 

· donesen je Plan vježbi civilne zaštite na području Osječko-baranjske županije za 2026. godinu,
· doneseno je Rješenje o odobrenju sredstava iz Proračuna Osječko-baranjske županije za 2025. godinu za troškove zdravstvenih pregleda dobrovoljnih vatrogasaca s područja Osječko-baranjske županije, 

· donesen je Sporazum o financiranju kolektivnog osiguranja dobrovoljnih vatrogasaca s područja Osječko-baranjske županije od posljedica nesretnog slučaja,

· donesen je Zaključak povodom razmatranja Izvješća o stanju vatrogastva na području Osječko-baranjske županije za 2024. godinu i Izvješća o stanju zaštite od požara na području Osječko-baranjske županije za 2024. godinu te Zaključak povodom razmatranja Izvješća o utrošku financijskih sredstava Vatrogasne zajednice Osječko-baranjske županije za 2024. godinu,

· sukladno Zakonu o vatrogastvu Županija je redovito mjesečno financirala djelatnost Vatrogasne zajednice Osječko-baranjske županije,

· doneseno je Rješenje o odobrenju sredstava iz Proračuna Osječko-baranjske županije Vatrogasnoj zajednici Osječko-baranjske županije za sufinanciranje kupovine i uređivanja nekretnine, 

· doneseno je Rješenje o osnivanju Stožera civilne zaštite Osječko-baranjske županije i Rješenje o imenovanju članova Stožera civilne zaštite Osječko-baranjske županije te Rješenje o razrješenju i imenovanju članova Stožera civilne zaštite Osječko-baranjske županije,

· održane su tri sjednice Stožera civilne zaštite Osječko-baranjske županije na kojima su razmatrana pitanja koja se odnose na djelokrug civilne zaštite i zaštite od požara,

· održana je pokazna vježba operativnih snaga sustava civilne zaštite Osječko-baranjske županije "Aljmaš 2025." u Aljmašu,

· održane su dvije sjednice Povjerenstva za dodjelu potpora u vatrogastvu,

· temeljem Javnoga poziva realizirana je potpora iz Proračuna Osječko-baranjske županije za 2025. godinu za sufinanciranje organizacije i sudjelovanja na nacionalnim i međunarodnim natjecanjima i drugim vatrogasnim manifestacijama,

· izvršene su zadaće koje se odnose na provođenje mjera civilne zaštite u nepovoljnim vremenskim uvjetima za zimsko razdoblje 2025./2026.,

· provedeno je 11 kontrola na licu mjesta namjenskog trošenja sredstava dodijeljenih iz Proračuna Osječko-baranjske županije,

· Povjerenstvo za popis objekata i roba strateških robnih zaliha koje koristi Osječko-baranjska županija provelo je godišnji popis roba, objekata i opreme strateških robnih zaliha temeljem Ugovora o privremenom korištenju, upravljanju i održavanju stambeno sanitarnog kontejnera u Gašincima,

· aktivno sudjelovanje na koordinacijama s predstavnicima Županija i većih gradova RH, kao i s predstavnicima jedinica lokalne samouprave radi razmjene iskustava te pronalaženja najboljih rješenja u području civilne zaštite.

2.3.2.
Poslovi iz područja zaštite na radu

-
donesen je Pravilnik o nabavi i korištenju poslovne odjeće i obuće te osobne zaštitne opreme za određena radna mjesta u upravnim tijelima Osječko-baranjske županije,

· provedene su aktivnosti za četiri ozljede na radu i jednu profesionalnu bolest,

· doneseno je Rješenje o izmjeni Rješenja o imenovanju osoba za pružanje prve pomoći,

· provedeni su sanitarni pregledi za konobare i zdravstveni pregledi za namještenike koji obavljaju poslove s posebnim uvjetima rada,

· obavljeno je osposobljavanje djelatnika za rad na siguran način i za provedbu preventivnih mjera zaštite od požara i spašavanja ljudi i imovine ugroženih požarom,

· izvršen je pregled i ispitivanje radne opreme i strojeva,

· obavljen je redoviti godišnji servis vatrogasnih aparata i ispitivanje sustava panik-rasvjete i tipkala,

· nabavljena je osobna zaštitna oprema i službena odjeća i obuća,

· održana je sjednica Odbora za zaštitu na radu.

2.4.
Informatički poslovi i uredsko poslovanje

2.4.1.
Planirani dovršeni projekti i redovni poslovi koji traju

· održavanje vlastitih aplikacija - izmjena formi, izvještaja, rješenja,

· izrada i dopuna novih aplikacija prema potrebama upravnih odjela: Postupak dodjele potpora male vrijednosti: potpore za pokretanje, razvoj i unapređenje poslovanja, potpore u poljoprivredi i ruralnom razvoju, potpore za razvoj i unaprjeđenje ruralnog turizma, potpore za ulaganja u autohtonu etno i gastro ponudu, potpore za sudjelovanje na manifestacijama, potpore za opremanje dobrovoljnih vatrogasnih društava i potpore Javnim vatrogasnim postrojbama za sufinanciranje nabave osnovnih sredstava za rad, Tjedno zaduženje zaposlenih u osnovnim i srednjim školama Osječko-baranjske županije: evidencija tjednog zaduženja u osnovnim i srednjim školama, Evidencija garancija: evidencija garancija sklopljenih ugovora,
· redovito popunjavanje sadržaja internetske stranice Županije novim podacima sukladno poslanim smjernicama, a prema preporuci SDURDD kao nositelja projekta Jedinstveni digitalni pristupnik za pristup informacijama, postupcima, uslugama podrške i rješavanju problema prema Uredbi (EU) 2018/1724,

· pružanje stručno-tehničke podrške u projektu e-Škole,

· unos prikupljenih podataka u Jedinstveni IT sustav za prikupljanje i pohranu podataka te izračun indikatora za procjenu kapaciteta JLP(R)S u projektu Optimizacija sustava lokalne i područne (regionalne) samouprave,

· održavanje aplikacije za prikaz Otvorenih podataka na internetskim stranicama Županije, 

· izlučivanje arhivske građe čiji je utvrđeni rok čuvanja istekao na temelju donesenih Pravila za upravljanje dokumentarnim i arhivskim gradivom OBŽ-a i Popisa dokumentarnog gradiva OBŽ-a s rokovima čuvanja,
· aplikacija Uredsko poslovanje/DMS - sudjelovanje kao podrška i pomoć korisnicima u suradnji sa Zavodom za informatiku Osijek.
2.4.2.
Statistika predmeta od 26.5.2025. do 31.12.2025.
U pisarnici Osječko-baranjske županije u razdoblju od 26.5.2025. do 31.12.2025. godine ukupno je urudžbirano 42.619 predmeta.

Tablica 3: Urudžbirani predmeti u pisarnici Osječko-baranjske županije
	URUDŽBIRANI PREDMETI
	OTVORENO
	RIJEŠENO
	U TIJEKU

	NEUPRAVNI
	10.338
	6.788
	3.549

	UPRAVNI I
	32.245
	28.417
	3.828

	UPRAVNI II
	36
	29
	7


*Kod UP/I ima 55.350 predmeta koji se odnose na klasu 410-02 - cestovna motorna vozila koja se urudžbira u stanicama za tehnički pregled vozila.
3. UPRAVNI ODJEL ZA OPĆU UPRAVU
Upravni odjel za opću upravu je upravno tijelo koje obavlja povjerene poslove državne uprave sukladno posebnim propisima, a koji se odnose na: osobna stanja građana, registar birača, udruge i zaklade, odobravanje korištenja besplatne pravne pomoći, evidencije o političkim strankama zastupljenim u predstavničkim tijelima jedinica lokalne i područne (regionalne) samouprave i nezavisnim vijećnicima, uključujući i druge poslove državne uprave povjerene Županiji koji nisu u djelokrugu drugih upravnih tijela.
Osim u sjedištu Županije,  Upravni odjel za opću upravu svoje poslove obavlja i u mjestima izvan sjedišta: Belom Manastiru, Donjem Miholjcu, Đakovu, Našicama, Valpovu i Belišću.

3.1. 
Udruge, birači i besplatna pravna pomoć

Podatci o upravnim poslovima prvog stupnja i drugim povjerenim poslovima državne uprave u svezi udruga, zaklada, registra birača i besplatne pravne pomoći, koji se odnose na izvještajno razdoblje prikazani su u tablicama 1. i 2. kako slijedi:

Rješavanje upravnih stvari I. stupnja u razdoblju od 26.5.2025. do 31.12.2025.
Tablica 1.
	Upravno područje
	Preneseno iz
prethodnog razdoblja
	Zaprimljeno
	Ukupno u rješavanju
	Riješeno
	Neriješeno

	Udruge, birači i besplatna pravna pomoć

upis udruga, upis promjena u registar udruga, prestanak postojanja udruga, upis stranih udruga, upis u registar stranih udruga, upis zaklada u registar zaklada, upis promjena u registar stranih zaklada, odobravanje besplatne pravne pomoći
	55
	668
	723
	662
	61

	SVEUKUPNO
	55
	668
	723
	662
	61


U izvještajnom razdoblju zaprimljeno je ukupno 668 zahtjeva. Iz prethodnog razdoblja preneseno je 55 predmeta što čini ukupan broj od 723 predmeta u rješavanju. Do kraja izvještajnog razdoblja riješeno je 662, a neriješeno 61 predmeta.
Rješavanje neupravnih stvari u razdoblju od. 26.5.2025. do 31.12.2025

Tablica 2.
	Neupravni predmeti
	Preneseno iz prethodnog razdoblja
	Zaprimljeno
	Ukupno u rješavanju
	Riješeno
	Neriješeno

	Udruge, birači i besplatna pravna pomoć

izvadci iz registra udruga i zaklada, zapisnici sa održanih skupština udruga, obračun troškova, uvidi i preslike iz zbirke isprava udruga i zaklada i izvješća za besplatnu pravnu pomoć, primarna pravna pomoć, izvadci iz popisa birača, izdavanja potvrda iz registra birača, ispravke, dopune i promjene upisanih u registar birača, upis bilješke u registar birača, brisanje osoba iz registra birača, vođenje evidencije o političkim strankama zastupljenim u predstavničkim tijelima  jedinica lokalne (područne) regionalne samouprave, i nezavisnim vijećnicima, izrada izvješća o provođenju Ustavnog Zakona o pravima nacionalnih manjina
	23
	770
	793
	739
	54

	SVEUKUPNO
	23
	770
	793
	739
	54


U izvještajnom razdoblju zaprimljeno je 770 neupravnih zahtjeva. Iz prethodnog razdoblja preneseno je 23 predmeta što čini ukupan broj od 793 predmeta u rješavanju. Do kraja izvještajnog razdoblja riješeno je 739, a neriješeno 54 predmeta.
U izvještajnom razdoblju ukupno je izvršeno 12 422 upisa, dopuna i ispravaka podataka u registru birača i brisanje osoba iz registra birača, te 211 potvrda o nacionalnosti. 
Upravni odjel za opću upravu obavljao je poslove pripreme registra birača za održavanje izbora:
Dana 5. listopada 2025. godine održani su dopunski izbori za članove predstavničkih tijela jedinica lokalne i područne (regionalne) samouprave iz reda pripadnika nacionalne manjine, odnosno iz reda pripadnika hrvatskog naroda.

Dana 9. studenog 2025. godine održani su prijevremeni izbori za članove Gradskog vijeća Grada Đakova.
Sukladno članku 6. Pravilnika o sadržaju, načinu vođenja i obrascu evidencije o političkim strankama i nezavisnim vijećnicima zastupljenim u predstavničkim tijelima jedinica samouprave ("Narodne novine" broj 14/20.) upravna tijela su dužna redovito ažurirati evidenciju. Sukladno stavku 2. istog Pravilnika jedinice samouprave dužne su dostavljati nadležnom upravnom tijelu podatke u roku od 15 dana od dana konstituiranja predstavničkog tijela, a sukladno stavku 3. istog Pravilnika jedinice samouprave dužne su dostavljati nadležnom upravnom tijelu svaku promjenu podataka iz evidencije najkasnije u roku od 8 dana od dana nastanka promjene.

Upravni odjel za opću upravu kao nadležno upravno tijelo u Osječko-baranjskoj županiji je u zadanom roku dostavio Državnom izbornom povjerenstvu Republike Hrvatske i Državnom uredu za reviziju ažuriranu evidenciju za sve jedinice lokalne samouprave na području Osječko-baranjske županije.

3.2.
Građanska stanja

U Upravnom odjelu za opću upravu obavljaju se upravni poslovi prvog stupnja i drugi povjereni stručni poslovi državne uprave koji se odnose na: promjene osobnog imena, naknadne upise, ispravke, dopune i poništenja upisa u državnim maticama, ispravke u registru životnog partnerstva i evidencije o državljanstvu. Podatci o tim poslovima u izvještajnom razdoblju prikazani su u tablicama 3. i 4. kako slijedi:

Rješavanje upravnih stvari I. stupnja u razdoblju od 26.5.2025. do 31.12.2025.
Tablica 3.
	Upravno područje
	Preneseno iz prethodnog razdoblja
	Zaprimljeno
	Ukupno u rješavanju
	Riješeno
	Neriješeno

	Građanska stanja -

promjene osobnog imena, naknadne upise, ispravke, dopune i poništenja upisa u državnim maticama, ispravke u registru životnog partnerstva i evidencije o državljanstvu.
	30
	323
	353
	318
	35

	SVEUKUPNO
	30
	323
	353
	318
	35


U izvještajnom razdoblju zaprimljeno je 323 zahtjeva. Iz prethodnog razdoblja preneseno je 30 predmeta što čini ukupan broj od 353 predmeta u rješavanju. Do kraja izvještajnog razdoblja riješeno je 318, a neriješeno 35 predmeta. 
Rješavanje neupravnih stvari u razdoblju od 26.5.2025. do 31.12.2025
Tablica 4.
	Neupravni predmeti
	Preneseno iz prethodnog razdoblja
	Zaprimljeno
	Ukupno u rješavanju
	Riješeno
	Neriješeno

	Građanska stanja -

promjene osobnog imena, naknadne upise, ispravke, dopune i poništenja upisa u državnim maticama, ispravke u registru životnog partnerstva i evidencije o državljanstvu.
	10
	585
	595
	555
	40

	SVEUKUPNO
	10
	585
	595
	555
	40


U izvještajnom razdoblju zaprimljeno je i 585 neupravnih zahtjeva. Iz prethodnog razdoblja preneseno je 10 predmeta što čini ukupan broj od 595 predmeta u rješavanju. Do kraja izvještajnog razdoblja riješeno je 555, a neriješeno 40  predmeta.
Upravni odjel za opću upravu povjerene poslove državne uprave za matična područja Osječko-baranjske županije obavlja u matičnim uredima određenim propisom kojim se uređuju područja matičnih ureda: Osijek, Đakovo, Valpovo, Belišće, Donji Miholjac, Beli Manastir i Našice.

U matičnim uredima na području Osječko-baranjske županije obavljaju se poslovi unosa podataka u jedinstvene informacijske sustave državnih matica, evidencije o državljanstvu i registra životnog partnerstva i izdavanje dokumenata iz istih, dostava obavijesti o promjenama nadležnim tijelima koja vode službene evidencije o građanima, verifikacije upisa u državnim maticama, registru životnog partnerstva i evidencije o državljanstvu, pripremne poslove sklapanja braka u vjerskom obliku, sklapanje braka u građanskom obliku, sklapanje životnog partnerstva i stjecanje hrvatskog državljanstva podrijetlom i rođenjem na području Republike Hrvatske. Podatci o tim poslovima u izvještajnom razdoblju prikazani su u tablicama 5. i 6. kako slijedi:

Upis, verifikacija, bilješke iz državnih matica i evidencije o državljanstvu
Tablica 5.
	MATIČNI UREDI
	upis/
verifikacija/
bilješke/
promjene iz matice rođenih
	upis/
verifikacija

bilješke/
promjene iz matice vjenčanih
	upis/
verifikacija

bilješke/
promjene iz matice umrlih
	upis/
verifikacija

bilješke/
promjene evidencija o državljanstvu
	upis/
verifikacija/
bilješke/

promjene iz registra životnog partnerstva
	UKUPNO

	OSIJEK
	60 229
	7 975
	4 640
	11326
	1
	84 171

	BELI MANASTIR
	6 041
	 1 535
	652 
	3 604
	0
	11 832

	BELIŠĆE
	414
	262
	144
	582
	0
	1 402

	DONJI MIHOLJAC
	2 199
	436
	270
	562
	0
	3 467

	ĐAKOVO
	8 012
	2 042
	623
	6 714
	0
	17 391

	NAŠICE
	20 383
	4 395
	1 090
	4 527
	0
	30 395

	VALPOVO
	2 299
	779
	357
	2 393
	0
	5 828

	SVEUKUPNO
	99 577
	17 424
	7 776
	29 708
	1
	154 486


U izvještajnom razdoblju u matičnim uredima na području Osječko-baranjske županije ukupno je izvršeno 154486 upisa, verifikacija, bilješki i promjena u državnim maticama i evidencije o državljanstvu.
Izdane isprave iz državnih matica i evidencije o državljanstvu
Tablica 6.
	MATIČNI UREDI
	izdane isprave iz matice rođenih
	izdane isprave iz matice vjenčanih
	izdane isprave iz matice umrlih
	izdane isprave iz evidencije o državljanstvu
	izdane isprave iz evidencije o životnom partnerstvu
	UKUPNO

	OSIJEK
	5 938
	2 304
	2 864
	2 109
	0
	13 215

	BELI MANASTIR
	1 584
	414
	553
	735
	0
	3 286

	BELIŠĆE
	226
	83
	109
	93
	0
	511

	DONJI MIHOLJAC
	774
	197
	355
	170
	0
	1 496

	ĐAKOVO
	2 239
	820
	818
	751
	0
	4 628

	NAŠICE
	1 645
	514
	689
	729
	0
	3 577

	VALPOVO
	754
	258
	319
	278
	0
	1 609

	SVEUKUPNO
	13 160
	4 590
	5 707
	4 865
	0
	28 322


U izvještajnom razdoblju izdano je 28322 isprava iz državnih matica, registra životnog partnerstva i evidencije o državljanstvu, te 2757 smrtovnica. 

Na području Osječko-baranjske županije u izvještajnom razdoblju sklopljeno je ukupno 886 brakova, od toga 388 braka u građanskom obliku i 498 brakova u vjerskom obliku. Izdano 898 potvrda za sklapanje braka u vjerskom obliku. Za ovo izvještajno razdoblje nije bilo sklapanja životnog partnerstva osoba istoga spola.

Osim navedenih poslova, ovaj Upravni odjel obavlja i poslove iz samoupravnog djelokruga Županije koji se odnose na rješavanje o žalbi protiv rješenja izbornog povjerenstva po prigovoru zbog nepravilnosti u postupku kandidiranja i izbora članova vijeća gradskih četvrti i mjesnih odbora, te druge poslove koji su mu stavljeni u nadležnost sukladno zakonu, propisima donesenim temeljem zakona, te općim aktima Skupštine i posebnim aktima župana.

4. UPRAVNI ODJEL ZA GOSPODARSTVO I TURIZAM

4.1.
Poticanje poduzetništva

Programom poticanja poduzetništva Osječko-baranjske županije za 2025. godinu ("Županijski glasnik" 3/25.) utvrđene su mjere i aktivnosti koje se odnose na informiranje o programima poticanja poduzetništva, savjetovanje poduzetnika, permanentnu edukaciju, razvoj start up i mladih poduzeća, poticanje osnivanja poduzetničkih zona, poticanje zapošljavanja, poticanje obrtništva, nastupe na sajmovima, suradnju na inovacijama i uvođenju novih proizvoda, poticanje zadrugarstva, nove investicije i poticanje izvoza i suradnju s institucijama poduzetničke podrške.

Temeljem Odluke o potporama za poticanje razvoja poduzetništva na području Osječko-baranjske županije ("Županijski glasnik" broj 4/22. i 5/24.) dana 5. svibnja 2025. godine raspisani su javni pozivi za podnošenje prijava za dodjelu potpora koji su bili otvoreni do 12. rujna 2025. godine (osim za učeničko poduzetništvu), kako slijedi:

-
Javni poziv za podnošenje prijave za dodjelu potpora za pokretanje, razvoj i unaprjeđenje poslovanja na  području Osječko-baranjske županije u 2025. godini (korisnici: subjekti malog gospodarstva, iznos potpore: do 50% opravdanih troškova izvršenog ulaganja),

-
Javni poziv za podnošenje prijave za dodjelu potpora za savjetovanje i mentoriranje poduzetnika na području Osječko-baranjske županije u 2025. godini (korisnici: poduzetničke potporne institucije, iznos potpore: do 50% opravdanih troškova),

-
Javni poziv za podnošenje prijave za dodjelu potpora za informiranje i obrazovne aktivnosti na području Osječko-baranjske županije u 2025. godini (korisnici: poduzetničke potporne institucije, stručno-poslovne organizacije (komore) i udruge malog gospodarstva i poduzetništva, znanstvene i obrazovne institucije te subjekti malog gospodarstva, iznos potpore: do 75% opravdanih troškova, a za oblike edukacije i do 100% opravdanih troškova), 

-
Javni poziv za podnošenje prijave za dodjelu potpora za učeničko poduzetništvo na području Osječko-baranjske županije u 2025. godini, (korisnici: subjekti malog gospodarstva i poduzetničke potporne institucije, iznos potpore: do 100% opravdanih troškova, objavljen 5. svibnja 2025. godine, a bio je otvoren do 1. srpnja 2025. godine).

Potpore za pokretanje, razvoj i unaprjeđenje poslovanja dodijeljene su s ciljem podizanja razine kvalitete, produktivnosti ili konkurentnosti, održavanja ili povećanja razine zapošljavanja subjektima malog gospodarstva do 50% opravdanih troškova izvršenog ulaganja, a najviše do iznosa do 5.000,00 eura za korisnike potpore čija je pretežita djelatnost i izvršeno ulaganje u prerađivačku industriju. Prijavu za dodjelu potpora poduzetnici su najčešće podnosili za izvršena ulaganja u nabavu strojeva i opreme za obavljanje pretežite djelatnosti;  investicijsko i tekuće održavanje poslovnog prostora; nabavu računalne opreme, kupovinu ili zakup licenciranih računalnih programa, a u izvještajnom razdoblju dodijeljeno je 70 potpora u ukupnom iznosu 246.354,00 eura.

U izvještajnom razdoblju dodijeljene su potpore za informiranje i obrazovne aktivnosti u ukupnom iznosu od  8.090,00 eura za 9 podnositelja prijave. Za savjetovanje poduzetnika izdvojeno je 5.875,00 eura za četiri podnositelja prijava te za mentoriranje poduzetnika izdvojeno je 1.830,00 eura za ukupno tri podnositelja prijava.

S obzirom da još uvijek značajan broj osoba ulazi u svijet poduzetništva iz potrebe, a ne zbog uočene prilike na tržištu, nužno je još tijekom školovanja razvijati poduzetničke vještine te poduzetnički način razmišljanja i ponašanja u svakodnevnom životu. Upoznavanjem učenika i studenata s institucijama poduzetničke podrške te poduzetništvom na primjerima iz prakse, potiče se njihova samoinicijativnost i kreativnost, te stjecanje potrebnih znanja, vještine i iskustva za pokretanje vlastitog poslovnog poduhvata. U izvještajnom razdoblju dodijeljena su financijska sredstva u ukupnom iznosu 11.350,00 eura za učeničko i studentsko poduzetništvo sljedećim korisnicima: Centar za poduzetništvo Osijek, Našička razvojna agencija NARA d.o.o. Našice, MIHOLJAČKI PODUZETNIČKI CENTAR Lokalna razvojna agencija d.o.o. Donji Miholjac, Poduzetničko-razvojni centar Općine Erdut lokalna razvojna agencija d.o.o. Dalj i TERA TEHNOPOLIS d.o.o. Osijek.
4.2.
Program usavršavanja managera - Puma 

Hrvatska udruga poslodavaca u kontinuitetu provodi seminare u okviru "Programa usavršavanja managera - Puma". Osječko-baranjska županija i Hrvatska udruga poslodavaca sklopili su 28. listopada 2025. godine Ugovor o  sufinanciranju "Programa usavršavanja managera - PUMA"". Ovaj Program namijenjen je vrhunskom managementu, malim i srednjim poduzetnicima te mladim nadarenim studentima završnih godina studija. Program pruža najsuvremeniji oblik izobrazbe, primjeren aktualnim potrebama i trenutku hrvatskog gospodarstva temeljen na najboljim iskustvima srodnih svjetskih programa. Osječko-baranjska županija (u daljnjem tekstu: Županija) na godišnjoj razini sufinancira navedeni Program s 5.000,00 eura, a u izvještajnom razdoblju održano je 7 seminara na kojima je nazočilo ukupno 218 polaznika.

Održani seminari u okviru "Programa usavršavanja managera - Puma" 

od 26. svibnja do 31. prosinca 2025. godine
	Redni

broj
	Naziv seminara
	Datum održavanja
	Broj polaznika

	1.
	"Zašto se isplati pitati zaposlenike što misle o organizaciji?"
	27.5.2025.
	25

	2.
	"Obračun plaća i kadrovska administracija"
	17.6.2025.
	20

	3.
	Analiza financijskih izvještaja"
	2.7.2025. 
	22

	4.
	"Umjetna inteligencija: AI alati, kako rade i kako vam mogu pomoći u poslovanju"
	28.10.2025.
	32

	5.
	"Fiskalizacija 2.0 - obveze i praktična rješenja za mikro i male poduzetnike"
	21.11.2025.
	54

	6.
	"Završni račun 2025."
	2.12.2025.
	40

	7.
	"Fiskalizacija 2.0 u praksi - odgovori koje ne čujete na velikim seminarima"
	16.12.2025.
	25

	
	Ukupno
	
	218


4.3.
Kreditiranje poduzetnika 


Osječko-baranjska županija izdvaja značajna financijska sredstva iz svog proračuna za subvenciju kamata za poduzetničke kredite. Namjera je Županije ovakvim kreditnim linijama dati snažan poticaj gospodarstvu, pomažući na taj način napore malih i srednjih poduzeća da postignu konkurentnost na domaćem i stranim tržištima, ali i omogućiti kreditiranje poduzetnika početnika. Očekivani rezultati ovakvih investicija su osnivanje novih poslovnih subjekata, zapošljavanje, samozapošljavanje te očuvanje postojećih radnih mjesta, uvođenje novih tehnologija u poslovanje, povećanje izvoza i svekoliki gospodarski i socijalni napredak.


U izvještajnom razdoblju  Županija je nastavila sa subvencioniranjem kamate na poduzetničke kredite u Programu "Kreditom do uspjeha 2014.", Mjera 1. "Kreditom do konkurentnosti". Uz subvenciju kamate od strane resornog ministarstva i Županije u navedeni Program uključili su se i gradovi Osijek i Valpovo.

Osim navedenog Programa Županija je subvencionirala kamatu na poduzetničke kredite do 2 postotna poena i u sljedećim programima Hrvatske banke za obnovu i razvitak (u daljnjem tekstu: HBOR):

· Programu kreditiranja poduzetništva žena,

· Programu kreditiranja poduzetništva mladih,

· Programu kreditiranja razvitka malog i srednjeg poduzetništva,

· Programu kreditiranja poduzetnika početnika,

· Programu kreditiranja "Poduzetništva mladih, žena, početnika i ostalih posebnih segmenata" i

· Programu kreditiranja "Investicije privatnog sektora".


Program kreditiranja poduzetništva žena, Program kreditiranja poduzetništva mladih, Program kreditiranja razvitka malog i srednjeg poduzetništva i Program kreditiranja poduzetnika početnika su stari programi kreditiranja HBOR-a. Za navedene programe kreditiranja ne mogu se podnositi novi zahtjevi za subvencioniranje kamate na poduzetničke kredite, nego se samo plaća subvencija za već odobrene kredite.


Za programe "Poduzetništva mladih, žena, početnika i ostalih posebnih segmenata" te "Investicije privatnog sektora" poduzetnici i dalje podnose zahtjeve za subvenciju kamate na poduzetničke kredite. 


U navedenim programima kreditiranja HBOR-a korisnici kredita uz subvenciju kamate su trgovačka društva, obrtnici, fizičke osobe koje samostalno obavljaju djelatnost, zadruge i ustanove koje ulažu na područje Županije neovisno o sjedištu, odnosno prebivalištu i to u programu kreditiranja "Poduzetništvo mladih, žena, početnika i ostalih posebnih segmenata" do iskorištenja ukupnog kreditnog potencijala u iznosu 12.000.000,00 eura, a u programu kreditiranja "Investicije privatnog sektora" do 17.000.000,00 eura.


Prema programu kreditiranja "Investicije privatnog sektora" HBOR i poslovne banke do 31. prosinca 2025. godine odobrile su ukupno 41 kredit u ukupnom iznosu 12.244.815,40 eura, dok je kod programa kreditiranja "Poduzetništvo mladih, žena, početnika i ostalih posebnih segmenata" ukupno odobreno 50 kredita u ukupnom iznosu od 5.948.428,66 eura. 

U izvještajnom razdoblju prema programu kreditiranja "Investicije privatnog sektora" odobreno je pet kredita u ukupnom iznosu 1.622.500,00 eura, dok je kod programa kreditiranja "Poduzetništvo mladih, žena, početnika i ostalih posebnih segmenata" odobreno tri kredita u ukupnom iznosu od 690.000,00 eura. 

Subvencije se odobravaju sukladno potpisanim ugovorima/sporazumima između Županije, resornog ministarstva, poslovnih banaka i jedinica lokalne samouprave s područja Županije.

U izvještajnom razdoblju za subvenciju kamate na poduzetničke kredite iz Proračuna Županije isplaćena su sredstva u iznosu od 173.671,40 eura.

Pregled ukupno odobrenih kredita i plaćene subvencije na poduzetničke kredite

na dan 31. prosinca 2025. godine
	Program
	Ukupan broj odobrenih kredita
	Ukupan iznos odobrenih kreditnih sredstava
(u eurima)
	Ukupan iznos plaćene subvencije
(u eurima)

	Mjera 1. "Kreditom do konkurentnosti"
	18
	3.447.395,11
	581.108,34

	Programi kreditiranja Hrvatske banke za obnovu i razvitak
	91
	18.193.244,06
	882.042,25

	Ukupno
	109
	21.640.639,17
	1.463.150,59


4.4.
Poticanje zapošljavanja 


Jedan od velikih problema na tržištu rada je dugotrajna nezaposlenost, koja za sobom povlači postupni gubitak znanja i vještina stečenih radom ili obrazovanjem, gubitak motivacije i aktiviteta te gubitak bilo kakve veze s tržištem rada. Takve karakteristike dugotrajno nezaposlene osobe nisu prihvatljive na tržištu rada. Nakon provedenih analiza i održanih sastanaka, Županija u suradnji s Hrvatskim zavodom za zapošljavanje te sukladno iskazanim potrebama na tržištu rada financira provođenje projekata poticanja zapošljavanja.

Temeljem Sporazuma o suradnji Fakulteta primijenjene matematike i informatike i Županije (potpisan 4. listopada 2021. godine) može se ostvarivati suradnja kroz sljedeće aktivnosti: organiziranje seminara, radionica, okruglih stolova, konferencija i edukativnih programa, zajedničkog nastupa i suradnje na zajedničkim projektima financiranim iz fondova Europske unije ili ostalih domaćih i/ili međunarodnih institucija i organizacija, korištenje kadrovskih potencijala sudionika u cilju davanja stručnih mišljenja, izmjene informacija, razvoj posebnih programa i projekata unutar nastavnog procesa u svrhu stjecanja dodatnih znanja i vještina, zajednički nastup u promidžbene svrhe ukoliko se pokaže potreba za istim, kao i ostala područja od zajedničkog interesa.

S obzirom da je na tržištu rada uočena  kontinuirana potreba poslodavaca za IT stručnjacima, Fakultet primijenjene matematike i informatike i Županija potpisali su krajem 2024. godine ugovor o provedbi projekta MATHOS Web Development Bootcamp za četvrtu grupu polaznika. Radionice su se provodile tijekom lipnja i srpnja 2025. godine u trajanju od 160 sati, a obuhvatile su sljedeće sadržaje: osnove objektno-orijentiranog programiranja, osnove web tehnologija, razvoj web aplikacija korištenjem ASP.NET razvojnog okvira te rad s relacijskim bazama podataka uz korištenje SQL-a. U edukaciju je bilo uključeno 15 polaznika među kojima je i pet nezaposlenih osoba s evidencije Hrvatskog zavoda za zapošljavanje. Kao i u prošlim edukacijama, prednost su imale nezaposlene osobe u evidenciji Hrvatskog zavoda za zapošljavanje, a nakon toga je MATHOS uputio poziv svim ostalim zainteresiranim osobama. Županija je financirala ovaj projekt s 13.272,28 eura, a za sve nezaposlene polaznike bio je osiguran i besplatni prijevoz. U izvođenju radionica sudjelovali su profesori s fakulteta i stručnjaci iz prakse. 

4.5.
Suradnja s Ekonomskim fakultetom u Osijeku 

Osječko-baranjska županija i Ekonomski fakultet u Osijeku potpisali su u listopadu 2020. godine Sporazum o suradnji, kojim je definirana suradnja ove dvije institucije na područjima organiziranja seminara, radionica, okruglih stolova, konferencija i edukativnih programa, zajedničkih nastupa i suradnja na zajedničkim projektima financiranim od Europske unije ili ostalih domaćih i/ili međunarodnih institucija i organizacija, korištenje kadrovskih potencijala sudionika u cilju davanja stručnih mišljenja, izmjene informacija, razvoja posebnih programa i projekata unutar nastavnog procesa ili izvan nastavnog procesa u svrhu stjecanja dodatnih znanja i vještina studenata, sudjelovanja stručnjaka Županije u izvedbi dijela nastave prema propisima o znanstvenoj djelatnosti i visokom obrazovanju, organiziranja studentskih stručnih praksi sukladno potrebama osuvremenjivanja studijskih programa i razvijanja karijera studenata, zajedničkih nastupa u promidžbene svrhe ukoliko se pokaže potreba za istim te ostalih područja od zajedničkog interesa. Ovim Sporazumom nisu preuzete nikakve financijske obveze, ali je utvrđeno da će svaki oblik suradnje koji zahtijeva financijske obveze biti uređen posebnim ugovorom.

Temeljem navedenog Sporazuma, Ekonomski fakultet u Osijeku uputio je zamolbu Županiji za sufinanciranje seminara "Priprema EU projekata" te je 28. listopada 2025. godine potpisan Ugovor o suradnji u provedbi seminara "Priprema EU projekata" (tripartitni ugovor između Županije, Ekonomskog fakulteta i Hrvatske udruge poslodavaca). Ovo je treći put da se ovaj seminar provodi u suradnji Ekonomskog fakulteta u Osijeku i Hrvatske udruge poslodavaca. Ukupna vrijednost provedbe ovog seminara je 7.465,66 eura, pri čemu je HUP osigurao 4.147,59 eura, a Županija 3.318,07 eura. Ekonomski fakultet osigurao je prostor i preuzeo cjelokupnu organizaciju edukacije. 
Ugovor o financiranju edukacije Poduzetnička akademija - Pokretanje poduzetničkog pothvata potpisan je 18. prosinca 2025. godine (Županija financira s 12.000,00 eura). Edukaciju će provoditi Ekonomski fakultet u Osijeku kao oblik cjeloživotnog obrazovanja za studente Sveučilišta Josipa Jurja Strossmayera i visokih učilišta regije, s ciljem razvoja poduzetničkih kompetencija polaznika, kojim će steći znanja i vještine potrebne za pokretanje, uspješnu provedbu i daljnji razvoj poduzetničkog pothvata, a provodit će se u prvoj polovini 2026. godine. Edukacija je nastala kao rezultat dugogodišnjeg iskustva u istraživanju poduzetništva, ali i praktičnom radu s poduzetnicima. Edukacija  je organizirana u 12 obveznih i 9 izbornih modula (od kojih polaznici biraju dva), a ukupno trajanje edukacije je 60 sati. 

Također, 18. prosinca 2025. godine potpisan je i Ugovor o sufinanciranju mentorskog programa (Županija sufinancira s 3.000,00 eura). Program će provoditi Ekonomski fakultet u prvoj polovini 2026. godine s ciljem pružanja podrške poduzetnicima na području Županije, u suradnji s Klubom poduzetnika seniora SENTOR radi jačanja mentorskih kapaciteta na području Županije i uspostavljanja suradnje s University of Applied Sciences Rotterdam i Gradom Rotterdamom radi identifikacije ključnih elemenata na kojima se temelji dobra praksa u nizozemskom konceptu Young + Old = Gold, kako bi se ista uspješno prenijela na područje Županije. 

4.6.
Suradnja s komorama

Osječko-baranjska županije i Hrvatska gospodarska komora, Županijska komora Osijek (u daljnjem tekstu: HGK) imaju dugogodišnju uspješnu poslovnu suradnju koja je uspostavljena radi praćenja gospodarstva na području Županije, a s ciljem stvaranja uvjeta za povećanje gospodarskog rasta, poboljšanja poduzetničke klime u gospodarstvu te rasta standarda života stanovnika Županije.

Sporazumne strane do sada su uspješno surađivale na području razmjene informacija, u raznim oblicima savjetovanja, organiziranju stručnih skupova, promociji gospodarstva Županije na sajmovima i izložbama, izradi materijala o gospodarskim kretanjima, radu u zajedničkim povjerenstvima te drugim oblicima međusobne suradnje. 

U obrazloženju zahtjeva za potpisivanje sporazuma za 2025. godinu HGK je navela kako će i nadalje prikupljati, analizirati i obrađivati podatke vezane uz financijske pokazatelje gospodarstva Županije, podatke o vanjsko-trgovinskoj razmjeni Županije, podatke o poljoprivrednoj proizvodnji na području Županije, podatke o stanju na tržištu rada te izrađivati dokumente, mišljenja, preporuke, odnosno dostavljati podatke za potrebe Županije, odnosno njenih tijela i to: informaciju o poljoprivrednoj proizvodnji na području Županije, mišljenje o deficitarnim zanimanjima na području Županije temeljeno na potrebama poduzetnika, preporuke za obrazovnu upisnu politiku učenika u I razred srednje škole te informacije o vanjsko-trgovinskoj razmjeni Županije s pojedinim zemljama. Sporazumom je potpisan 17. lipnja 2025. godine, a  za provedbu ovih aktivnosti Županija je isplatila HGK-u iznos od 7.000,00 eura (2.000,00 eura za izradu informacije o stanju u gospodarstvu i 5.000,00 eura za ostale aktivnosti, s posebnim naglaskom na promociju gospodarstva na sajmovima). 

Obrtnička komora Osječko-baranjska županije (u daljnjem tekstu: Komora) kontinuirano djeluje kao partner županijskim institucijama u provedbi različitih razvojnih inicijativa i projekata osobito onih usmjerenih  na obrazovanje i stručno usavršavanje, promidžbu obrtničkih zanimanja, povezivanje gospodarstva i obrazovanja te organiziraju i sufinanciraju posjete obrtnika međunarodnim sajmovima kao i nastupe obrtnika na našim lokalnim, ali i regionalnim sajmovima. U tom smislu, Komora aktivno sudjeluje u održavanju Sajma obrazovanja, sajma Tehnicoolum, Proljetnog i Obrtničkog sajma, Jesenskog sajma, Sajma ljepote i zdravlja, Green Matrix Summit-a. U okviru svojih redovitih aktivnosti, Komora provodi niz mjera i inicijativa usmjerenih na promociju Županije, osobito Gospodarskog centra, među kojima se osobito ističu: organizacija i nastup obrtnika na sajmovima, organizacija posjeta obrtnika međunarodnim sajmovima, organizacija promotivnih manifestacija (revija, degustacija), sudjelovanja na međunarodnim natjecanjima obrtnika iz pojedinih struka (frizeri, cvjećari i sl.), izrada promotivnih materijala.

Osječko-baranjska županija i Komora po prvi puta su potpisali Sporazum o poslovnoj suradnji 1. srpnja 2025. godine, po uzoru na sporazume koje Županija potpisuje s HGK.  Sporazumne strane do sada su uspješno surađivale na području razmjene informacija, u raznim oblicima savjetovanja, obrazovanja i stručnog usavršavanja, organiziranju stručnih skupova, promidžbi obrtničkih zanimanja, promociji gospodarstva Županije na sajmovima i izložbama, radu u zajedničkim povjerenstvima te drugim oblicima međusobne suradnje. Ovim sporazumom Županija je iznosom od 7.000,00 eura financirala aktivnosti Komore, 

4.7.
Gospodarski centar 

Gospodarski centar je strateški projekt Osječko-baranjske županije koji kroz organizaciju brojnih događaja, otvara mogućnost za ostvarivanje kontakata i širenje poslovne suradnje različitih gospodarskih subjekata, a u cilju podizanja gospodarske vidljivosti Županije i regije te unaprjeđenja poduzetničke klime, kako na području Županije tako i cijele Republike Hrvatske. Gospodarski centar Osječko-baranjske županije d.o.o. 21. ožujka 2024. godine verificiran je kao poduzetnička potporna institucija - poslovni park, odnosno registriran je kao pravna osoba s fizičkim prostorima, zemljištem i resursima za smještaj malih, srednjih i velikih poduzetnika na komercijalnoj osnovi s posebnim fokusom na privlačenje domaćih i inozemnih investicija. 

U razdoblju od 26. svibnja do 31. prosinca 2025. godine u Gospodarskom centru održani su:

· 28. JESENSKI SAJAM od 26. do 28. rujna 2025. godine. Sajam je obuhvatio izlaganje i prodaju roba i usluga iz domene poljoprivrede, prehrane, obrtništva, graditeljstva i stanovanja, s osobitim naglaskom na domaćim, autohtonim proizvodima naše regije. Autohtoni proizvodi našeg područja, poljoprivreda, prehrana, graditeljstvo i stanovanje najznačajniji su dio programa izlaganja i prodaje najvećeg broja izlagača Jesenskog sajma. Osim za prezentaciju roba i usluga, sajam je prilika za grupno predstavljanje gospodarstvenika općina i gradova naše Županije i regije koja potiče promociju i podršku gospodarskih aktivnosti i direktno pridonosi razvoju poduzetništva lokalne zajednice. U sklopu Jesenskog sajma održana je i izložba ženskog poduzetništva te izložba braniteljskog poduzetništva, a sve pod pokroviteljstvom Osječko-baranjske županije.,

· 7. TEHNICOOLUM - sajam tehničke kulture od 24. do 25. listopada 2025. godine. Sajam se organizira s ciljem poticanja interesa kod djece i mladih za bavljenje tehničkom kulturom i znanošću STEM područja. Namijenjen je djeci i mladima, od početnika koji se tek odlučuju na bavljenje tehnikom i ovladavanjem vještinama početne tehničko-tehnološke pismenosti, preko polaznika koji žele proširiti svoje znanje i ovladati vještinama naprednog korištenja, pa do stručnih osoba i pedagoga kojima su STEM znanosti i tehnička kultura profesionalni izbor te gospodarskim subjektima čija je djelatnost povezana s tehničkim znanostima i STEM područjem. Cilj ovog sajma je povećati interes kod djece i mladih za bavljenje tehničkom kulturom i znanošću STEM područja te time povećati konkurentnost gospodarstva i aktivno pridonijeti očuvanju radnih mjesta u Gradu Osijeku i Osječko-baranjskoj županiji i
· GREEN MATRIX SUMMIT od 4. do 5. prosinca 2025. godine. Ovaj summit organizira se kako bi educirao stručnu i zainteresiranu javnost o ključnim europskim inicijativama kao što su Zeleni plan 2030 i Digitalna strategija 2030, koje imaju velik utjecaj na ekonomije država, tvorce politika, gospodarstvenike te svakodnevni život građana. Cilj summita je okupiti lidere klimatskih promjena, mlade poduzetnike, studente, start-upove, kako bi povezali i prezentirali ideje o održivosti, razvoju znanosti i disruptivnim tehnologijama u inženjerstvu, informatici, računalstvu, AI-u, građevinarstvu i poljoprivredi, s naglaskom na kreativne industrije.
Za troškove redovitog poslovanja Gospodarskog centra i organizaciju gore navedenih sajmova Županija je u razdoblju od 26. svibnja do 31. prosinca 2025. godine isplatila financijsku potporu u iznosu 210.000,00 eura. 

4.8.
Miholjački poduzetnički centar Lokalna razvojna agencija d.o.o.

MIHOLJAČKI PODUZETNIČKI CENTAR Lokalna razvojna agencija d.o.o (ranijeg naziva MIHOLJAČKI PODUZETNIČKI CENTAR d.o.o.) (u daljnjem tekstu Društvo) osnovali su: Grad Donji Miholjac, Općina Magadenovac i Osječko-baranjska županija temeljem Društvenog ugovora o osnivanju MIHOLJAČKOG PODUZETNIČKOG CENTRA d.o.o. Donji Miholjac (u daljnjem tekstu: Društveni ugovor) sklopljenog 11. rujna 2002. godine.

Slijedom zaključenog Društvenog ugovora osnivači Društva osigurali su temeljni kapital u ukupnom iznosu od 70.000,00 kuna uplatom u novcu kako slijedi:

· Grad Donji Miholjac 28.000,00 kuna što iznosi 40% udjela, 

· Općina Magadenovac 21.000,00 kuna što iznosi 30% udjela i

· Osječko-baranjska županija 21.000,00 kuna što iznosi 30% udjela.

Odlukom Skupštine Društva od 11. ožujka 2025. godine izmijenjen je članak 7. Društvenog ugovora koji se odnosi na temeljni kapital i osnivačke uloge, odnosno došlo je do konverzije temeljnog kapitala i osnivačkih uloga u eure. Istom odlukom izmijenjen je i članak 22. Društvenog ugovora koji se odnosi na donošenje odluka i broj glasova.

Navedenom Odlukom Skupštine društva od 11. ožujka 2025. godine odredba Društvenog ugovora koja se odnosi na visinu temljenog kapitala promijenjena je na način da nakon provedenog usklađenja ukupni temeljni kapital Društva umjesto ranijih 70.000,00 kuna iznosi 9.270,00 eura, a osnivači Društva pojedinačno preuzimaju temeljne uloge u slijedećim iznosima: 

· Grad Donji Miholjac imatelj je 1 (jednog) poslovnog udjela nominalnog iznosa 3.710,00 eura koji je upisan u knjigu poslovnih udjela pod rednim brojem 1, što ukupno čini 40,02% temeljnog kapitala,

· Općina Magadenovac imatelj je 1 (jednog) poslovnog udjela nominalnog iznosa 2.780,00 eura koji je upisan u knjigu poslovnih udjela pod rednim brojem 2, što ukupno čini 29,99% temeljnog kapitala i

· Osječko-baranjska županija imatelj je 1 (jednog) poslovnog udjela nominalnog iznosa 2.780,00 eura koji je upisan u knjigu poslovnih udjela pod rednim brojem 3, što ukupno čini 29,99% temeljnog kapitala.

S ciljem unaprjeđenja upravljanja i poslovanja Društva dana 15. rujna 2025. godine gradonačelnik Grada Donjeg Miholjca uputio je zamolbu (KLASA: 943-04/25-01/2, URBROJ: 2158-5-02-25-1) Osječko-baranjskoj županiji za prijenos poslovnog udjela Županije u društvu MIHOLJAČKI PODUZETNIČKI CENTAR Lokalna razvojna agencija d.o.o. na Grad Donji Miholjac bez naknade, a sukladno odredbama Društvenog ugovora.

Županija je pozitivno odgovorila na navedenu zamobu i izrazila spremnost bez naknade prenijeti svoj poslovni udjel u Društvu na Grad Donji Miholjac. Sljedom navedenog, 23. listopada 2025. godine izrađena je Procjena tržišne vrijednosti udjela Osječko-baranjske županije u društvu MIHOLJAČKI PODUZETNIČKI CENTAR Lokalna razvojna agencija d.o.o. od strane ovlaštenog revizora Eduarda Werkmanna iz trgovačkog društva WERKMANN d.o.o. 

Navedenom Procjenom utvrđeno je da tržišna vrijednost poslovnog udjela Osječko-baranjske županije u društvu MIHOLJAČKI PODUZETNIČKI CENTAR Lokalna razvojna agencija d.o.o. iznosi 9.647,96 eura.

Dana 27. studenoga 2025. godine Skupština Osječko-baranjske županije donijela je Odluku o prijenosu poslovnog udjela Osječko-baranjske županije u trgovačkom društvu MIHOLJAČKI PODUZETNIČKI CENTAR Lokalna razvojna agencija d.o.o. na Grad Donji Miholjac. Navedenom Odlukom Skupština je ovlastila Županicu za potpisivanje ugovora o prijenosu poslovnog udjela. Kako bi se prijenos predmetnog poslovnog udjela finalizirao potpisivanjem ugovora o prijenosu, neophodno je da Grad Donji Miholjac donese odluku kojom prihvaća prijenos poslovnog udjela. Prema najavama iz Grada Donjeg Miholjca donošenje predmetne odluke očekuje se krajem siječnja ili početkom veljače 2026. godine. 

4.9.
Slobodna zona Osijek 

Društvo Slobodna zona Osijek d.o.o. (u daljnjem tekstu: Društvo) sa sjedištem u Osijeku na adresi Vukovarska cesta 229c (prvotno na adresi Istočno predgrađe b.b.) osnovali su: Osječko-baranjska županija, Slavonska banka d.d. Osijek, "Tranzit" s.p.o. Osijek, Saponia d.d. Osijek, Niveta d.d. Osijek, Zračna luka Osijek d.d. (u daljnjem tekstu: osnivači) sklapanjem Društvenog ugovora o osnivanju Društva s ograničenom odgovornošću Slobodna zona Osijek Broj OU - 627/97 (u daljnjem tekstu: Društveni ugovor) od 5. srpnja 1997. godine. 


Od 1997. godine navedeni Društveni ugovor u više puta je izmijenjen, nakon posljednje izmjene, od 21. veljače 2008. godine, vlasnička struktura Društva izgleda kako slijedi: 

1. Osječko-baranjska županija, ima:

· 1 (jedan) poslovni udio u iznosu od 2.600.000,00 kuna (dvamilijunašestotisućakuna) što čini 27,368% temeljnog kapitala,

· 1 (jedan) poslovni udio u iznosu od 6.500.000,00 kuna (šestmilijunapetstotisućakuna) što čini 68,421 % temeljnog kapitala,

2. Luka Tranzit Osijek d.o.o. ima 1 (jedan) poslovni udio u iznosu od 250.000,00 kuna (dvjestopedesettisućakuna) što čini 2,632% temeljnog kapitala,

3. Saponia d.d. ima 1 (jedan) poslovni udio u iznosu od 100.000,00 kuna (stotisućatisućakuna) što čini 1,053% temeljnog kapitala i

4. Zračna luka Osijek d.o.o. ima 1 (jedan) poslovni udio u iznosu od 50.000,00 kuna (pedesettisućakuna) što čini 0,526% temeljnog kapitala.


Osječko-baranjska županija kao imatelj dva poslovna udjela u Društvu koja čine ukupno 95,79% temeljnog kapitala s ciljem unaprjeđenja poslovanja i lakšeg donošenja strateških odluka pokrenula je postupak prijenosa odnosno kupoprodaje poslovnih udjela ostalih osnivača Društva, a svoj interes za taj pravni posao iskazala je slanjem pisama namjere dana 31. listopada 2025. godine, na koje su se svi suosnivači pozitivno očitovali.


Dana 14. studenoga 2025. godine, izrađena je Procjena tržišne vrijednosti udjela u SLOBODNOJ ZONI OSIJEK d.o.o. Osijek, Vukovarska cesta 229c (u daljnjem tekstu: Procjena) od strane ovlaštenog revizora Eduarda Werkmanna iz trgovačkog društva WERKMANN d.o.o.


Procjenom je utvrđeno da ukupna procijenjena tržišna vrijednost Društva iznosi 2.248.725,26 eura te da tržišna vrijednost poslovnih udjela suosnivača iznosi kako slijedi: Osječko-baranjska županija 2.154.053,93 eura, Luka Tranzit Osijek d.o.o. 59.141,47 eura, Saponia d.d. 23.611,62 eura i Zračna luka Osijek d.o.o. 11.918,24 eura.


Županija je ponudila svim ostalim suosnivačima preuzimanje njihovih poslovnih udjela u Društvu, uz naknadu u visini njihove tržišne vrijednosti kako je ona utvrđena Procjenom. 


Luka Tranzit Osijek d.o.o., Saponia d.d. i Zračna luka Osijek d.o.o. pozitivno su se očitovale na ponudu Županije te je svako od navedenih društava donijelo odluke o prijenosu njihovih poslovnih udjela u Slobodnoj zoni Osijek d.o.o. na Osječko-baranjsku županiju, uz naknadu u visini njihove tržišne vrijednosti koja je utvrđena Procjenom.  


Dana 11. prosinca 2025. godine Skupština Osječko-baranjske županije donijela je Odluku o stjecanju poslovnih udjela u trgovačkom društvu Slobodna zona Osijek d.o.o. Postupajući sukladno navedenoj Odluci Županica je 23. prosinca 2025. godine potpisala ugovore o prijenosu poslovnog udjela Luke Tranzit Osijek d.o.o., Saponia d.d. i Zračne luke Osijek d.o.o. na Osječko-baranjsku županiju. Nakon što je navedenim trgovačkim društvima isplaćena ugovorena tržišna vrijednost njihovih poslovnih udjela u Slobodnoj zoni Osijek d.o.o., dana 8. siječnja 2026. godine izvršen je i upis u sudski registar Trgovačkog suda u Osijeku, čime je Županija postala jedini vlasnik Slobodne zone Osijek d.o.o.


Stjecanjem stopostotnog vlasništva u Slobodnoj zoni Osijek d.o.o. Županija je omogućila lakše, brže i učinkovitije donošenje poslovnih odluka u navedenom društvu te otvorila put za ostvarenje punog razvojnog potencijala ovog izuzetno značajnog gospodarskog subjekta. 

4.10.
Promet

Kvalitetna prometna razvijenost omogućava optimalan pristup na europske i svjetske prometne tokove te je osnova za razvoj cjelokupnog gospodarstva ovog prostora. Najznačajniji projekt prometne infrastrukture na području Osječko-baranjske županije u 2025. godini je izgradnja i puštanje u promet preostale dionice Koridora Vc. Dana 6. listopada 2025. godine završeno je posljednjih 5 km autoceste koji se protežu se od Belog Manastira do granice s Mađarskom gdje se autocesta spaja na autocestu izgrađenu u Mađarskoj koja vodi prema Budimpešti. Autocesta je projektirana s dva odvojena kolnika koji će imati dva vozna traka i jedan zaustavni trak. Koridor Vc dio je važne strateške cestovne poveznice Sjeverne, Srednje i Južne Europe, a dovršetkom njegove posljednje dionice od ukupne dužine 88,6 kilometara Slavonika se uklopila u paneuropski koridor koji poprima konačni obris.

Županijski javni linijski prijevoz putnika u cestovnom prometu u Republici Hrvatskoj se do sada obavljao isključivo prema tržišnim principima na temelju dodijeljenih županijskih dozvola s pripadajućim voznim redovima ili koncesija na način da operateri kao pružatelji usluge javnog linijskog prijevoza putnika predlažu vozne redove koji sadrže vremena polazaka i stajališta po kojima prometuje određena linija.  U ovom trenutku županijski linijski prijevoz putnika na području Osječko-baranjske županije obavlja se na temelju ukupno 255 važećih dozvola za obavljanje županijskog linijskog prijevoza putnika (Autotrans d.d. 242 dozvole, Gradski prijevoz putnika d.o.o. Osijek osam dozvola, tri zajedničke dozvole Gradskog prijevoza putnika d.o.o. i Autotransa d.d. te dvije dozvole Čazmatrans nova d.o.o. i Čazmatrans promet d.o.o.). Sukladno članku 33. stavak 3. Zakona o prijevozu u cestovnom prometu ("Narodne novine" broj 41/18., 98/19., 30/21., 89/21., 114/22. i 136/24.) (u daljnjem tekstu: Zakon),  županijski prijevoz putnika može se obavljati na temelju dozvola ili na temelju koncesije samo do sklapanja ugovora o prijevozu kao javnoj usluzi  sukladno Uredbi (EZ) br. 1370/2007 ili do sklapanja ugovora o integriranom prijevozu putnika.

Slijedom navedenog, kako bi svim svojim stanovnicima osigurala pružanje usluge javnog linijskog prijevoza putnika na redovitiji, sigurniji, dostupniji i jeftiniji način, od onoga koji bi tržište moglo ponuditi, Osječko-baranjska županija odlučila je javni linijski prijevoz putnika na svom području organizirati sklapanjem ugovora o prijevozu kao javnoj usluzi, sukladno Uredbi (EZ) br. 1370/2007.

Sukladno članku 33. stavku 7. Zakona, u svrhu sklapanja ugovora o javnoj usluzi bilo je  potrebno odrediti mrežu linija za obavljanje županijskog linijskog prijevoza putnika na području Županije. Mrežu linija na svom području određuje predstavničko tijelo jedinice područne (regionalne) samouprave na temelju analize prijevozne potražnje te analize prijevozne ponude drugih prometnih grana vodeći računa o dostupnosti javnog prijevoza. Dana 8. rujna 2025. godine Skupština Osječko-baranjske županije odredila je Mrežu linija za obavljanje županijskog linijskog prijevoza putnika na području Osječko-baranjske županije. Nakon određivanja Mreže linija u Dodatku Službenom listu Europske unije (TED - Tenders Electronic Daily), dana 13. studenoga 2025. godine objavljena je Prethodna informacijska obavijest za ugovor o javnoj usluzi županijskog linijskog prijevoza putnika u cestovnom prometu na području Županije kao najava pokretanja postupka za sklapanje ugovora o javnoj usluzi županijskog linijskog prijevoza putnika u cestovnom prometu na području Županije. Poduzimanjem navedenih koraka stvorene su pretpostavke da Osječko-baranjska županija s najpovoljnijim ponuditeljem do kraja prvog kvartala 2027. godine sklopi ugovor o javnoj usluzi županijskog linijskog prijevoza putnika.

4.10.1.
Zračna luka Osijek 

Ceste i željeznice, riječni i zračni promet te njihovi koridori predstavljaju izuzetan razvojni potencijal Županije. Zračna luka Osijek d.o.o. je međunarodna zračna luka koja opslužuje istočnu Hrvatsku, a velikim dijelom gravitiraju joj i putnici iz triju susjednih zemalja Srbije, Mađarske i Bosne i Hercegovine. Kao jedina zračna luka u ovom dijelu Hrvatske, Zračna luka Osijek d.o.o. predstavlja poveznicu ove regije s cijelom Europom te podržava i promovira ekonomski rast i razvoj istočne Hrvatske i regije u cjelini, osiguravajući visoku kvalitetu i najviše standarde u svakom segmentu usluga koje pruža. Strukturu vlasništva Zračne luke Osijek d.o.o. čine Republika Hrvatska (55%), Grad Osijek (25%) i Osječko-baranjska županija (20%). Županija je sa Zračnom lukom Osijek d.o.o. dana 9. prosinca 2025. godine sklopila Ugovor o dodjeli financijske potpore iz Proračuna Županije za 2025. godinu te je temeljem istog isplatila Zračnoj luci Osijek d.o.o. iznos od 200.000,00 eura za troškove povezane s ulaganjima u infrastrukturu, a u svrhu ostvarenja većeg broja domaćih i međunarodnih letova, čime se potiče gospodarski razvoj Županije. 
4.10.2.
Sufinanciranje projekta integralnog uređenja korita rijeke Drave


Rijeka Drava je plovni put od međunarodnog značenja i unutarnji plovni put Republike Hrvatske te kao takva iznimno značajna za Osječko-baranjsku županiju kako u prometnom, tako i u gospodarskom smislu. 


Opći trend snižavanja vodostaja u posljednjem desetljeću na rijeci Dravi, zbog prirodne promjene hidroloških i hidrografskih uvjeta, doveo je 2001. godine do obustave plovidbe koja je trajala više od sto dana. 

Na dionici rijeke Drave od rkm 0 do rkm 12, od ušća rijeke Drave u Dunav do luke Osijek, tijekom proteklog razdoblja na temelju izrađene tehničke dokumentacije provedeni su određeni regulacijski radovi, odnosno izgrađen je dio vodnih građevina (obaloutvrde, T-pera, paralelne građevine itd.). S obzirom da sustav nije završen, a uvažavajući karakter Drave i činjenicu konstantno zasipanog korita, uslijed kojeg dolazi do poteškoća u protočnosti korita za vodu, led i nanos, kao i plovidbu, potrebno je pronaći rješenje kako bi se navedeni problemi riješili. Posebno je problem istaknut tijekom razdoblja niskih voda rijeke Drave zbog malih dubina plovnog puta, zbog čega plovidba za trgovačke teretne i putničke brodove (kruzere) nije moguća, a i plovidbeni uvjeti u postojećem stanju ne zadovoljavaju definiranu klasu plovnog puta. Isto podrazumijeva i probleme koje ima Luka Osijek zbog nemogućnosti uplovljavanja brodova iz Dunava do luke. Dionica je dio međunarodnog plovnog puta IV klase plovnosti.


Dana 23. prosinca 2024. godine potpisan je Ugovor o sufinanciranju izrade studijsko-projektne dokumentacije za integralno uređenje korita rijeke Drave na dionici od rkm 0 do rkm 12 između Hrvatskih voda, Ministarstva mora, prometa i infrastrukture i Osječko-baranjske županije, prema kojem bi u financiranju projekta sudjelovale sporazumne strane u sljedećim iznosima:

· Hrvatske vode 45% -  349.200,00 eura bez PDV-a ili 436.500,00 eura s PDV-om,

· Ministarstvo 45% - 349.200,00 eura bez PDV-a ili 436.500,00 eura s PDV-om i
· Županija 10% - 77.600,00 eura bez PDV-a ili 97.000,00 eura s PDV-om. 
Cilj navedenog projekta je izraditi studijsko-projektnu dokumentaciju uređenja korita rijeke Drave od rkm 0 do rkm 12 (od ušća rijeke Drave u Dunav do Luke Osijek) u svrhu poboljšanja plovidbe i zaštite od štetnog djelovanja voda. Pod istim se podrazumijeva i prijedlog rješenja u vidu izgradnje vodnih građevina (obaloutvrde, T-pera, paralelne građevine itd.) i čišćenja korita od nanosa.

Navedenim Ugovorom ugovorne strane obvezale su se, nakon obavljene usluge izrade studijsko-projektne dokumentacije za integralno uređenje korita rijeke Drave na dionici od rkm 0 do rkm 12, ishoditi sve potrebne dozvole, rješenja i suglasnosti. 

U razdoblju od 26. svibnja do 31. prosinca 2025. godine kroz suradnju svih ugovornih strana nastavljena je realizacija projekta te je održan sastanak s predstavnicima Ministarstva zaštite okoliša i zelene tranzicije na kojem je analizirano trenutno stanje projekta i dogovoreni daljnji koraci u cilju njegove brže realizacije. Županija prepoznaje značaj ovog projekta kako u smislu daljnje izgradnje zaštitnih vodnih građevina na rijeci Dravi i prevencije štetnog djelovanja voda tako i u smislu stavljanja rijeke Drave u funkciju ukupnog gospodarskog razvoja Županije i regije, kroz poboljšanje njenih plovidbenih karakteristika. Slijedom navedenog, Županija je u promatranom razdoblju izvršila svoje obveze preuzete Ugovorom i nastavlja raditi na njegovoj potpunoj realizaciji.

4.11.
Pomoći jedinicama lokalne samouprave za kapitalne programe 

Vodeći računa o uravnoteženom razvoju jedinica lokalne samouprave na području Osječko-baranjske županije, ulaže se u komunalnu, društvenu i povezanu infrastrukturu za podizanje kvalitete života stanovnika kako bi se što potpunije riješile potrebe lokalnih zajednica. 

Vodeći brigu o potrebama jedinica lokalne samouprave, a uvažavajući proračunski prihod po stanovniku, ukupnu vrijednost investicije, stupanj realizacije investicije, financijski udio jedinice lokalne samouprave u investiciji te vodeći računa o uravnoteženom razvoju cjelokupnog područja Županije, u proračunu Županije osiguravaju se i raspodjeljuju financijska sredstva za spomenute namjene.


Kako bi jedinice lokalne samouprave imale mogućnost dugoročnijeg planiranja financiranja programa i projekata iz proračuna Županije i kako bi namjena, kriteriji i mjerila za raspodjelu sredstava jedinicama lokalne samouprave te postupak dodjele sredstava bili transparentniji, Skupština Osječko-baranjske županije donijela je 28. travnja 2022. godine Odluku o dodjeli pomoći jedinicama lokalne samouprave na području Osječko-baranjske županije ("Županijski glasnik" broj 4/22). Odluka je stupila na snagu 11. svibnja 2022. godine.

Navedenom Odlukom uređeni su kriteriji, mjerila i postupak za dodjelu pomoći iz proračuna Osječko-baranjske županije jedinicama lokalne samouprave na području Županije za programe i projekte koji podižu kvalitetu života stanovnika i kojima se rješavaju potrebe lokalnih zajednica, ako su u proračunu Županije za tu namjenu osigurana sredstva.

Odlukom je propisano da se pomoć odobrava jedinicama lokalne samouprave za izradu i izmjenu prostornih planova te za ulaganja u kapitalne projekte - rashode za nabavu nefinancijske imovine, prioritetno za gospodarsku, komunalnu, društvenu i povezanu infrastrukturu, a što uključuje vodoopskrbu, odvodnju i pročišćavanje otpadnih voda, ceste, poduzetničku infrastrukturu, poduzetničke inkubatore, društvene domove, objekte protupožarne zaštite, kuće oproštaja, športske objekte i terene, dječja igrališta i vrtiće, biciklističke staze i ostale društvene objekte u vlasništvu jedinica lokalne samouprave na području Županije.

Postupak dodjele pomoći pokreće se i provodi temeljem javnog poziva koji se objavljuje na internetskim stranicama Županije.

Slijedom navedenog, u razdoblju od 2. travnja do 2. svibnja 2025. godine, na internetskoj stranici Županije bio je objavljen Javni poziv za dodjelu pomoći jedinicama lokalne samouprave na području Osječko-baranjske županije u 2025. godini. Na navedeni Javni poziv prijavile su se 23  jedinice lokalne samouprave s ukupno 27 projekata (26 kapitalnih projekata i jedan projekt izrade i izmjene prostornog plana). Povjerenstvo za dodjelu pomoći jedinicama lokalne samouprave iz proračuna Osječko-baranjske županije, na sjednici održanoj 24. srpnja 2025. godine, je sukladno članku 19. navedene Odluke, izvršilo bodovanje svih prijavljenih  projekata, utvrdilo posebne rang liste za svaku od navedenih namjena te Županici predložilo donošenje Plana raspodjele sredstava. 

Slijedom navedenog, Županica je 29. srpnja 2025. godine donijela Plan raspodjele sredstava jedinicama lokalne samouprave na području Osječko-baranjske županije u 2025. godini. Navedenim Planom raspodijeljena su sredstva u ukupnom iznosu od 486.000,00 eura, za 16 kapitalnih projekata i jedan projekt izmjena prostornog plana. S jedinicama lokalne samouprave kojima su dodijeljena sredstva u kolovozu 2025. godine potpisani su ugovori i isplaćena su sredstva za realizaciju projekata.

4.12.
Pomoći vjerskim zajednicama

U svrhu zadovoljenja potreba stanovništva za duhovnim životom, kao i potreba očuvanja sakralne kulturne baštine oštećene uslijed djelovanja vremena, ratnih razaranja i drugih uzroka te izgradnje novih sakralnih objekata, u proračunu Županije planiraju se financijska sredstva za sufinanciranje sanacije, obnove ili izgradnje sakralnih objekata na području Županije, kao i sredstva za materijalne rashode, odnosno sredstva za provedbu aktivnosti vjerskih zajednica na području Županije, a koje obuhvaćaju donacije za organiziranje mladih misa, crkvenih godova i drugih vjerskih manifestacija, organiziranje nastupa na vjerskim manifestacijama izvan mjesta stanovanja, izdavačku djelatnost, humanitarni rad te druge aktivnosti u vjerskoj zajednici.
Kako bi vjerske zajednice imale mogućnost dugoročnijeg planiranja financijskih potpora za svoje projekate i aktivnosti iz proračuna Županije, te kako bi bili jasni kriterija i mjerila te postupak raspodjele planiranih sredstava, Skupština je na prijedlog Župana 28. travnja 2022. godine donijela Odluku o dodjeli pomoći vjerskim zajednicama na području Osječko-baranjske županije ("Županijski glasnik" broj 4/22.). 

U Proračunu Županije za 2025. godinu za potpore vjerskim zajednicama bilo je planirano 200.000,00 eura, od toga za sanaciju, obnovu ili izgradnju sakralnih objekata na području Županije 175.000,00 eura te 25.000,00 eura za sufinanciranje materijalnih rashoda za provedbu aktivnosti u vjerskim zajednicama na području Županije. Od 175.000,00 eura planiranih za sanaciju, obnovu ili izgradnju sakralnih objekata, za pomoć pri obnovi Konkatedrale sv. Petra i Pavla, apostola u Osijeku planirano je 100.000,00 eura, a preostali iznos od 75.000,00 eura rasporedio se vjerskim zajednicama po postupku utvrđenim Odlukom, odnosno temeljem prijava na Javni poziv. Sredstva za sufinanciranje materijalnih rashoda za provedbu aktivnosti u vjerskim zajednicama također su bila raspoređena prema postupku utvrđenim Odlukom, odnosno temeljem prijava na javni poziv.

Slijedom toga, na internetskoj stranici Županije objavljen je Javni poziv za dodjelu kapitalne pomoći vjerskim zajednicama na području Osječko-baranjske županije u 2025. godini koji je bio otvoren za dostavu prijava od 2. travnja do 2. svibnja 2025. godine. Na objavljeni Javni poziv za dodjelu pomoći za materijalne rashode za provedbu aktivnosti vjerskih zajednica iz Proračuna Osječko-baranjske županije za 2025. godinu prijave su se mogle dostavljati od 2. travnja 2025. godine do utroška planiranih sredstava, a najkasnije do 12. rujna 2025. godine.


Po Javnom pozivu za dodjelu pomoći za materijalne rashode za provedbu aktivnosti vjerskih zajednica iz Proračuna Osječko-baranjske županije za 2025. godinu do 3. srpnja 2025. godine pristiglo je 17 prijava s ukupnim traženim iznosom od 29.825,88 eura. Prema Odluci i Javnom pozivu iznos pomoći za materijalne rashode za provedbu aktivnosti vjerskih zajednica ne može biti veći od 1.990.84 eura. Prijave je razmatralo Povjerenstvo za dodjelu pomoći vjerskim zajednicama iz Proračuna Osječko-baranjske županije  i predložilo Županici odobravanje pomoći sukladno Rješenju o dodjeli pomoći za materijalne rashode za provedbu aktivnosti vjerskih zajednica na području Osječko-baranjske županije u 2025. godini iz Proračuna Osječko-baranjske županije za 2025. godinu. Ugovori o dodjeli pomoći potpisani su s 17 vjerskih zajednica u ukupnom iznosu od 25.000,00 eura.


Na Javni poziv za dodjelu kapitalnih pomoći vjerskim zajednicama pristigle su 34 prijave s ukupnim traženim iznosom od 116.882,74 eura. Prema Odluci i Javnom pozivu iznos kapitalne pomoći koji se odobrava po određenoj prijavi ne može biti manji od 663,61 eura, niti veći od 3.981,68 eura. Dostavljene prijave razmatralo je i bodovalo navedeno Povjerenstvo, a potom utvrdilo rang listu te predložilo Županici odobravanje pomoći vjerskim zajednicama prema utvrđenoj rang listi. Temeljem Plana dodjele kapitalne pomoći vjerskim zajednicama na području Osječko-baranjske županije iz Proračuna Osječko-baranjske županije za 2025. godinu, potpisani su ugovori o dodjeli pomoći iz Proračuna Osječko-baranjske županije za 2025. godinu s 23 vjerske zajednice u ukupnom iznosu od 75.000,00 eura.   


Na temelju Zaključka Županice od 15. srpnja 2025. godine i Ugovora od 12. kolovoza 2025. godine Župi svetog Petra i Pavla, apostola Osijek isplaćeno je 100.000,00 eura za pružanje usluga projektantskog i stručnog nadzora te koordinirane zaštite na radu u fazi izvođenja radova.

4.13.
Stambeni krediti u funkciji poticanja gospodarstva

U promatranom razdoblju došlo do promjena u ustrojstvu upravnih tijela Osječko-baranjske županije. U okviru navedenih promjena, između ostalog, ustrojen je novi Upravni odjel za stambenu politiku, obitelj i mlade, u čijoj je nadležnosti od 19. srpnja 2025. godine, bila i provedba projekta "Stambeni krediti u funkciji poticanja gospodarstva" (u daljnjem tekstu: Projekt). Imajući u vidu navedenu činjenicu, kao i činjenicu da je Projekt obustavljen Zaključkom Skupštine Osječko-baranjske županije o obustavi provedbe projekta "Stambeni krediti u funkciji poticanja gospodarstva" od 11. prosinca 2025. godine, u ovom ćemo se odlomku osvrnuti samo na razdoblje provedbe Projekta od 26. svibnja do 19. srpnja 2025. godine. U navedenom razdoblju zaprimljeno je 30 zahtjeva za subvenciju kamate na kredit u okviru Projekta, a Povjerenstvo za provedbu Projekta održalo je 6 sjednica na kojima je razmotreno i odobreno 28 zahtjeva. 

4.14.
Postupanje i rješavanje u upravnim i neupravnim stvarima

4.14.1.
Rješavanje u upravnim stvarima I. stupnja

Odlukom o ustrojstvu i djelokrugu upravnih tijela Osječko-baranjske županije i Pravilnikom o unutarnjem redu Upravnog odjela za gospodarstvo i turizam Osječko-baranjske županije, ovaj upravni odjel osim obavljanja poslova koji se odnose na gospodarski razvoj, poduzetništvo, obrt, promet i infrastrukturu, praćenje stanja, proučavanje i pripremu prijedloga programa razvitka gospodarske, društvene i povezane infrastrukture i mreže objekata komunalne infrastrukture i turizam od značaja za Osječko-baranjsku županiju odnosno više jedinica lokalne samouprave na području Županije, pripremu gospodarskih manifestacija, promocija i izložbi i drugih poslova koji su mu stavljeni u nadležnost sukladno zakonima, općim aktima skupštine i posebnim aktima župana, od 1. siječnja 2020. godine, preuzimanjem poslova i djelatnika Ureda državne uprave u Osječko-baranjskoj županiji obavlja i upravne poslove prvog stupnja i druge stručne poslove koji se odnose na područje obrtništva, trgovine, ugostiteljstva i turizma, prometa i infrastrukture te gospodarskog djelovanja i poduzetništva u skladu sa posebnim zakonima (djelatnost dadilja, pogrebnička djelatnost, djelatnost javnih komisionara, prestanak zadruga i dr.).

U Upravnom odjelu za gospodarstvo i turizam poslovi iz djelokruga rada Upravnog odjela u izvještajnom razdoblju od 26. svibnja 2025. do 31 prosinca 2025. godine, u skladu sa odredbama Pravilnika o unutarnjem redu obavljali su se u sjedištu Županije u Osijeku te mjestima rada izvan sjedišta: Belom Manastiru, Donjem Miholjcu, Đakovu, Našicama i Valpovu, putem neposrednih izvršitelja, bez posebnih unutarnjih ustrojstvenih jedinica. Naime, stupanjem na snagu Pravilnika o unutarnjem redu Upravnog odjela za gospodarstvo Osječko-baranjske županije dana 14.6.2022. godine, ukidaju se postojeći odsjeci i pododsjeci te poslove iz djelokruga rada Upravnog odjela nastavljaju obavljati službenici Upravnog odjela na radnim mjestima u sjedištu Županije u Osijeku te prema mjesnoj nadležnosti  u mjestima izvan sjedišta, u skladu sa opisom poslova radnog mjesta i opisom razine standardnih mjerila za klasifikaciju radnih mjesta utvrđenih Pravilnikom o unutarnjem redu.

U skladu sa ustrojstvom i djelokrugom rada, u Upravnom odjelu za gospodarstvo i turizam postupa se i rješava u upravnom postupku prvog stupnja (UP/I) o pravima, obvezama i pravnim interesima fizičkih i pravnih osoba i drugih stranaka, neposredno primjenjujući zakone i druge propise kojima se uređuje određeno upravno područje.

Poslovi Upravnog odjela obavljaju se najvećim dijelom temeljem zahtjeva stranaka - građana, fizičkih i pravnih osoba, obrtnika, trgovačkih društava, zadruga, udruga, ustanova, obiteljskih poljoprivrednih gospodarstava (OPG-a), javnopravnih tijela i drugih subjekata, koji imaju određeni pravni interes, a u manjoj mjeri, iznimno, kada je to propisano zakonom, i po službenoj dužnosti, te su djelatnici Upravnog odjela svakodnevno u neposrednom kontaktu i komunikaciji sa navedenim subjektima, bilo neposredno u prostorijama Upravnog odjela, a također i intencijom Zakona o izmjenama i dopuni Zakona o općem upravnom postupku ("Narodne novine" broj 110/21.) i Uredbe o uredskom poslovanju ("Narodne novine" broj 75/21.), sve više elektroničkim putem te putem sustava državne informacijske infrastrukture (eObrt, START, eTurizam i sl.) odnosno podnescima dostavljenim od stranaka u elektroničkom obliku te povratno, slanjem rješenja, obavijesti i drugih akata na isti način, u korisnički pretinac stranke ili drugog sudionika u postupku, uz suglasnost stranke.
Kao što je vidljivo iz Tablice 1., u periodu od 26. svibnja 2025. do 31. prosinca 2025. godine u Upravnom odjelu za gospodarstvo i turizam pokrenuto je, što po zahtjevu stranaka, što po službenoj dužnosti, ukupno 5.381 predmeta upravnog postupka te izdana rješenja, od čega 2.715 u sjedištu Županije u Osijeku i 2.666 u izdvojenim mjestima rada  - Beli Manastir, Donji Miholjac, Đakovo, Našice i Valpovo, što u odnosu  na isti period 2024. godine, kada je provođenjem upravnog postupka  izdano 2.442 rješenja, predstavlja povećanje za 2.939 zahtjeva i rješenja odnosno povećanje od 120,3%.
Tablica 1. Broj predmeta upravnog postupka I. stupnja od 26. svibnja 2025. do 31. prosinca 2025.
	Područje
	Obrti, domaća radinost, sporedno zanimanje
	Trgovina
	Ugostiteljstvo i turizam
	Promet
	Ostalo
	Ukupno

	Beli Manastir
	495
	4
	39
	5
	-
	543

	Donji Miholjac
	217
	1
	14
	11
	-
	243

	Đakovo
	621
	12
	38
	12
	4
	687

	Našice
	608
	12
	18
	20
	-
	658

	Valpovo
	482
	6
	39
	8
	-
	535

	Ukupno
	2.423
	35
	148
	56
	4
	2.666

	Osijek
	2.375
	41
	215
	79
	5
	2.715

	Ukupno OBŽ
	4.798
	76
	363
	135
	9
	5.381


4.14.2.
Rješavanje neupravnih predmeta

U okviru djelatnosti Upravnog odjela za gospodarstvo i turizam izdaju se na zahtjev stranaka - fizičkih i pravnih osoba ili drugih javnopravnih tijela potvrde - uvjerenja, izvadci i druge javne isprave o činjenicama o kojima se u Upravnom odjelu vode službene evidencije propisane zakonima (izvadak iz Obrtnog registra, EU potvrde, uvjerenja o upisu u Obrtni registar ili drugu evidenciju ili upisnik koji se vode u Upravnom odjelu i to: Obrtni registar, upisnici ugostiteljskih objekata - Upisnik ugostiteljskih objekata koji se ne kategoriziraju, Upisnik ugostiteljskih objekata iz skupine Hoteli (Pansion, Hotel Baština), Upisnik ugostiteljskih objekata - ostali smještaj (sobe, apartmani, studio apartmani, kuće za odmor, lovački dom, hostel), Upisnici ugostiteljskih objekata iz skupine kampova, Upisnik o pružanju ugostiteljskih usluga u domaćinstvu i na obiteljskom poljoprivrednom gospodarstvu, Nacionalni registar cestovnih prijevoznika, Upisnik izdanih licencija za prijevoz tereta i putnika, Upisnik izdanih potvrda o prijavi prijevoza za vlastite potrebe, Upisnik iskaznica turističkog vodiča i dr. Potvrde izdane temeljem upisa u zakonom propisane evidencije su javne isprave. Također, kad je to propisano zakonom, izdaju se, na zahtjev stranke, u skladu sa odredbama Zakona o općem upravnom postupku ("Narodne novine" broj 47/09. i 110/21.) i potvrde o kojima se u Upravnom odjelu ne vodi službena evidencija.

U izvještajnom razdoblju od 26. svibnja 2025. do 31. prosinca 2025. godine evidentirano je u ovom Upravnom odjelu  ukupno 478 neupravnih predmeta. Od navedenog broja predmeta 212 predmeta odnosi na izdavanje uvjerenja - potvrda i izvadaka iz obrtnog registra i Evidencije domaće radinosti i sporednog zanimanja, ovjerene preslike rješenja iz određenog upravnog područja izdanih u Upravnom odjelu, mišljenja, odgovora na upite fizičkih i pravnih osoba te drugih javnopravnih tijela, izdavanje prethodne suglasnosti za postavljanje odnosno uklanjanje prometne signalizacije i drugih potvrda u području prometa, 62 predmeta odnosi se na obavijesti autotaksi prijevoznika o promjenama u evidenciji taksi vozila, dok se 204  predmeta odnosi na zahtjeve fizičkih i pravnih osoba u realizaciji različitih oblika poticaja građana i poduzetnika s područja Osječko-baranjske županije provođenjem niza projekata iz oblasti gospodarstva i turizma Upravnog odjela za gospodarstvo i turizam i Osječko-baranjske županije.  

4.15.
Obrti, domaća radinost i sporedno zanimanje

U Upravnom odjelu za gospodarstvo i turizam Osječko-baranjske županije obavljaju se poslovi koji se u skladu sa Zakonom o obrtu ("Narodne novine" broj 143/13., 127/19., 42/20.) odnose na gospodarsko djelovanje fizičkih osoba - obrtnika, odnosno registriranje obrta upisom u Obrtni registar i izdavanjem rješenja i obrtnice, te izdavanje rješenja o odobrenju i upis u Evidenciju za obavljanje domaće radinosti i sporednog zanimanja.

Obrt u smislu odredbi Zakona o obrtu je samostalno i trajno obavljanje dopuštenih gospodarskih djelatnosti od strane fizičkih osoba u svrhu postizanja dohotka ili dobiti ostvarenih proizvodnjom, prometom ili pružanjem usluga na tržištu. Postupci upisa u Obrtni registar novog obrta te svih statusnih promjena obrta - prestanka obrta, promjenu sjedišta, upis nove djelatnosti, promjene vlasnika obrta, upis izdvojenog pogona, pristupanje i istupanje ortaka u zajedničkom obrtu, privremenu obustavu obrta, promjene stručne osobe za obavljanje obrta i druge promjene, obavljaju se evaluacijom zahtjeva i priložene dokumentacije i dokaza i donošenjem rješenja u upravnom postupku te izdavanjem obrtnice.

U smislu odredbi Zakona o obrtu, obrti mogu biti slobodni obrti, za čije obavljanje se ne traži ispunjavanje uvjeta odgovarajuće stručne spreme, stručne osposobljenosti ili majstorskog ispita, vezani obrti, za čije obavljanje obrtnik sam ili osoba zaposlena kod obrtnika na puno radno vrijeme ispunjava neki od ovih uvjeta, te povlašteni obrti za koje je potrebna povlastica ili odobrenje koju izdaje nadležno ministarstvo ili drugo nadležno javnopravno tijelo, a u skladu sa odredbama Pravilnika o vezanim i povlaštenim obrtima ("Narodne novine" broj 148/24.).

Vlada Republike Hrvatske na svojoj sjednici od 15. travnja 2024. godine, u skladu sa Zakonom o Nacionalnoj klasifikaciji djelatnosti ("Narodne novine" broj 98/94.), donijela je Odluku o Nacionalnoj klasifikaciji djelatnosti 2025. - NKD 2025. ("Narodne novine" broj 47/24.), kojom se uređuje Nacionalna klasifikacija djelatnosti 2025. - NKD 2025.  s nazivima područja, odjeljaka, skupina, razreda i podrazreda gospodarskih i drugih djelatnosti, kao obvezni statistički standard za prikupljanje, upisivanje, obradu, objavu i disperziju statističkih podataka, usklađen s europskim standardom, sa stupanjem na snagu 1. siječnja 2025. godine. 

Temeljem navedene Odluke, Državni zavod za statistiku donio je dana 10. srpnja 2024. godine Pravilnik o  razvrstavanju poslovnih subjekata prema Nacionalnoj klasifikaciji djelatnosti 2025. - NKD 2025. ("Narodne novine" broj 81/24), sa stupanjem na snagu također 1. siječnja 2025. godine, prema kojem tijela nadležna za vođenje Obrtnog registra trebaju sve aktivne obrte razvrstati prema novim šiframa i nazivima djelatnosti, u skladu sa novom NKD 2025. 

Naime, stupanjem na snagu NKD 2025. prestala je važiti Odluka o Nacionalnoj klasifikaciji djelatnosti 2007. - NKD 2007. ("Narodne novine" broj 58/07. i 72/07.), međutim, prema istoj Odluci utvrđeno je prijelazno razdoblje od 3 godine do 31. prosinca 2027. godine u kojem će se istodobno primjenjivati i NKD 2025. i  NKD 2007. te je prilikom upisa novih obrta ili izdavanja novih odobrenja za obavljanje domaće radinosti i sporednog zanimanja potrebno upisivati šifre i nazive djelatnosti i prema NKD 2025. i NKD 2007., dok je za sve postojeće obrte, domaće radinosti i sporedna zanimanja aktivna na dan 1. siječnja 2025. potrebno provoditi usklađivanje svih upisanih djelatnosti, odnosno uz postojeće, prema NKD 2007., dodavati i razvrstavanje djelatnosti prema NKD 2025. 

U skladu sa novom NKD 2025.  donesen je dana 20. prosinca 2024. godine i novi Pravilnik o vezanim i povlaštenim obrtima ("Narodne novine" broj 148/24.), sa stupanjem na snagu 1. siječnja 2025. godine, sa šiframa djelatnosti za vezane obrte.

Za područje Osječko-baranjske županije na dan 1. siječnja 2025. godine bilo je potrebno uskladiti sa novom NKD 2025. na navedeni način 6.838 aktivna obrta, od čega za područje Osijeka 3.410 obrta i za izdvojena mjesta rada (ispostave) 3.740 aktivna obrta. Na dan 31. prosinca 2025. godine od ukupno 7.542 aktivna obrta na području OBŽ usklađeno je 4.915 obrta (65,17%). Za područje Osijeka od 3.802 aktivna obrta usklađeno je 2.212 (58,18%), a za 3.740 aktivna obrta u izdvojenim mjestima rada (ispostave) usklađeno je 2.703 aktivna obrta (72,33%), te je ostalo za uskladiti ukupno 2.625 aktivnih obrta (34,81%), od čega područje Osijeka 1.590 obrta (41,82%) i područje ispostava 1.035 obrta (27,67%). 

Postupak usklađivanja aktivnih obrta podrazumijeva upis u Obrtni registar svake djelatnosti obrta upisane prema NKD 2007. prema šiframa i nazivima djelatnosti po NKD 2025, pokretanjem postupka po službenoj dužnosti, uz suglasnost stranke u slučaju potrebe, uz izradu nakon usklađivanja za svaki obrt novog rješenja, obrtnice i izvatka iz obrtnog registra te dostave istog obrtnicima. Sve navedeno jednako i za upisane fizičke osobe koje obavljaju domaću radinost i sporedno zanimanje. To je iznimno zahtjevan rad za postojeće djelatnike Upravnog odjela, uz sve redovne poslove svakog pojedinog radnog mjesta.

Kako je naprijed navedeno, osim kroz oblik obrta, fizičke osobe mogu obavljati dopuštene gospodarske djelatnosti prema Nacionalnoj klasifikaciji djelatnosti i kao domaću radinost ili sporedno zanimanje osobnim radom, u prostorijama kuće ili stana ili kod naručitelja proizvoda ili usluge, podnošenjem zahtjeva i propisanih dokaza za upis u Evidenciju domaće radinosti odnosno sporednog zanimanja. Na zahtjev stranke, nakon obrade prijave i priloženih dokaza, Upravni odjel izdaje rješenje o odobrenju i odobrenje sa upisanim djelatnostima. 

Domaću radinost ili sporedno zanimanje ne može obavljati osoba koja obavlja registriranu samostalnu djelatnost obrta ili slobodnog zanimanja prema posebnim propisima ili samostalnu djelatnost poljoprivrede i šumarstva od koje dohodak ili dobit utvrđuje na temelju poslovnih knjiga prema posebnim propisima, a obveznik je poreza na dodanu vrijednost. Ovaj oblik djelovanja posebno je značajan za umirovljenike koji na taj način mogu obavljati djelatnost, a da im se mirovina ne stavlja u mirovanje kao što je to slučaj ako bi umirovljenik obavljao djelatnost obrta.
Na dan 1. siječnja 2025. godine u skladu sa novom NKD 2025. godine bilo je potrebno je uskladiti ukupno 373 aktivnih upisa domaće radinosti odnosno sporednog zanimanja, od čega 184 za područje Osijeka i 189 za izdvojena mjesta rada. Na dan 31. prosinca 2025. ostaje za uskladiti ukupno 318 domaće radinosti i sporednog zanimanja, od čega područje Osijeka 175 i područje izdvojenih mjesta rada 143.

Od ukupno 5.381 upravnih predmeta i izdanih rješenja u područjima djelovanja Upravnog odjela za gospodarstvo i turizam u periodu od 26. svibnja 2025. do 31. prosinca 2025. godine najveći dio, odnosno 4.798 predmeta (89,17%) odnosi se na područje gospodarskih aktivnosti obrta, domaće radinosti i sporednog zanimanja, pri čemu se 4.666 rješenja odnosi na zahtjeve fizičkih osoba za donošenje rješenja za upis i promjene u Obrtnom  registru te donošenje rješenja o usklađivanju obrta po službenoj dužnosti, dok se 132 predmeta odnosi na izdana rješenja o upisu u Evidenciju obavljanja domaće radinosti i sporednog zanimanja, promjene upisa, prestanak obavljanja i usklađivanje istih. U odnosu na isto razdoblje 2024. godine, kada je u ovim područjima izdano ukupno 1.782 rješenja, vidljivo je iznimno povećanje broja upravnih postupaka za 3.016 rješenja više odnosno povećanje od 169,25%.

Tablica 2. Stanje aktivnih obrta, po područjima OBŽ, na dan 31. prosinca, po godinama
	Područje/razdoblje
	2020.
	2021.
	2022.
	2023.
	2024.
	2025.

	Beli Manastir
	432
	464
	512
	561
	623
	706

	Donji Miholjac
	212
	230
	249
	267
	297
	330

	Đakovo
	1.032
	1.094
	1.134
	1.218
	1.321
	1.417

	Našice
	500
	526
	549
	601
	673
	713

	Valpovo
	359
	374
	399
	455
	514
	574

	Ukupno ispostave
	2.535
	2.688
	2.843
	3.102
	3.428
	3.740

	Osijek
	2.257
	2.521
	2.683
	3.036
	3.410
	3.802

	Ukupno OBŽ
	4.792
	5.209
	5.526
	6.138
	6.838
	7.542

	Republika Hrvatska
	90.734
	96.452
	101.962
	111.964
	122.945
	133.352


Kako je vidljivo iz tablice 2. na dan 31. prosinca 2025. godine ukupno je u Osječko-baranjskoj županiji 7.542 aktivna obrta, što u odnosu na početni period ovog izvještajnog razdoblja, 26. svibnja 2025. godine, sa 7.200 aktivna obrta, predstavlja povećanje od 342 obrta. Promatrano po godinama i područjima rada, primjetan je kontinuiran rast broja aktivnih obrta, tako da u odnosu na 2024. godinu bilježimo rast od 704 obrta ili 10,3%. Značajan rast broja aktivnih obrta vidljiv je usporedimo li 2025. godinu sa 2020. godinom, kada je bilo na području Osječko-baranjske županije 4.792 aktivna obrta, što predstavlja povećanje od 2.750 obrta ili 57,39%. Također, značajan rast broja aktivnih obrta u Osječko-baranjskoj županiji vidljiv je i usporedimo li ovo kretanje sa rastom broja aktivnih obrta na nivou Republike Hrvatske, koji u odnosu na isti period 2024. godine iznosi 8,46%.
Vezano uz broj aktivnih obrta je i kretanje broja novih obrta, tako da je u razdoblju od 26. svibnja 2025. do 31. prosinca 2025. godine registrirano na području Osječko-baranjske županije odnosno upisano u Obrtni registar donošenjem rješenja i izdavanjem obrtnice, prema mjestu sjedišta obrta, 862 nova obrta, što je 99 obrta više u odnosu na isto razdoblje 2024. godine. Međutim, vidljivo je i povećanje odjava obrta u izvještajnom razdoblju od 445 obrta u odnosu na 337 obrta u istom razdoblju 2024. godine.

Djelatnost vezana za upis u Obrtni registar je i djelatnost dadilja. Zakon o dadiljama ("Narodne novine" broj 37/13. i 97/19.), koji je stupio na snagu 5. travnja 2013. godine, omogućio je obavljanje usluge čuvanja djece i od strane fizičkih osoba putem obrta, što je posljedica kontinuiranog nedostatka kapaciteta dječjih vrtića i nemogućnosti upisa velikog broja djece u postojeće ustanove za čuvanje djece. Ovaj Zakon  propisuje da djelatnost dadilje obuhvaća čuvanje, brigu i skrb za djecu do 14 godina starosti, u stambenom ili poslovnom prostoru ili stambenom prostoru roditelja djeteta, a može je obavljati fizička osoba - obrtnik koji ispunjava uvjete za obavljanje djelatnosti dadilje u skladu sa odredbama ovoga Zakona. Postupak registracije dadilje započinje podnošenjem zahtjeva u Upravnom odjelu za gospodarstvo za upis obrta u Obrtni registar, bez početka obavljanja (registracija djelatnosti), te nakon toga i zahtjeva za izdavanje rješenja o ispunjavanju uvjeta prostora i opreme za obavljanje djelatnosti dadilje, što se utvrđuje obavljanjem očevida od strane povjerenstva Upravnog odjela za gospodarstvo u prostoru dadilje, u skladu sa odredbama Zakona i Pravilnika o uvjetima prostora, opremljenosti prostora odgovarajućom opremom i ostalim uvjetima za obavljanje djelatnosti dadilje ("Narodne novine" broj 74/13. i 27/20.). Na području Osječko-baranjske županije na dan 31. prosinca 2025. godine registrirano je 14 dadilja upisanih u Obrtni registar, koje ispunjavaju uvjete u skladu sa navedenim Zakonom, a upisane su u imenik dadilja te imaju odobrenje za rad nadležnog Obiteljskog centra, što predstavlja 4,83% u odnosu na 290 registrirane dadilje u Republici Hrvatskoj.

4.16.
Djelatnost trgovine

U smislu odredbi Zakonu o trgovini ("Narodne novine" broj 87/08., 96/08., 116/08., 76/09., 114/11., 68/13., 30/14., 32/19., 98/19., 32/20. i 33/23.) trgovina je gospodarska djelatnost kupnje i prodaje robe i pružanja usluga u svrhu ostvarivanja dobiti ili drugog gospodarskog učinka. Prije početka obavljanja djelatnosti trgovine trgovac i druga fizička ili pravna osoba koja će obavljati djelatnost trgovine (OPG, fizičke i pravne osobe koje obavljaju djelatnost proizvodnje, udruge, zadruge, ustanove i sl.) dužna je od Upravnog odjela za gospodarstvo i turizam zatražiti izdavanje rješenja o ispunjavanju minimalnih-tehničkih, sanitarnih, zdravstvenih i drugih uvjeta prodajnog objekta i djelatnika zaposlenih u ovoj djelatnosti, propisanih Zakonom o trgovini i drugim propisima u skladu sa ovim Zakonom (Pravilnik o minimalnim tehničkim i drugim uvjetima koji se odnose na prodajne objekte, opremu i sredstva u prodajnim objektima i uvjetima za prodaju robe izvan prodavaonica, Pravilnik o klasifikaciji prodavaonica i drugih oblika trgovine na malo, Zakon o gradnji i dr.). 

Upravni odjel za gospodarstvo i turizam, u provedenom upravnom postupku, ocjenom zahtjeva i priložene dokumentacije te očevidom u prodajnom objektu od strane povjerenstva Upravnog odjela, utvrđuje da li trgovac i prodajni objekt ispunjavaju propisane uvjete glede dokumentacije, prostora i opreme za određeni oblik trgovine. Prodajni objekt može biti prodavaonica, skladište za prodaju robe na veliko i malo, tržnice za prodaju na veliko i na malo, prodajni objekt izvan prodavaonice - na klupama i štandovima izvan tržnica, iz vozila, prodaja iz automata, internet prodaja (usluge informacijskog društva), prodaja putem telefona i drugi oblici prodaje. 

Iznimno, ukoliko se u prodajnom objektu već obavljao određeni oblik prodaje, a uvjeti u pogledu prostora i opreme u odnosu na već ranije izdano rješenje o ispunjavanju uvjeta se nisu promijenili, prodaja se može nastaviti obavljati od strane drugog trgovca i bez ishođenja novog rješenja o ispunjavanju minimalnih tehničkih i drugih uvjeta (osim ako se radi o proizvodima opasnim po život i zdravlje ljudi i životinja te prirode i okoliša). Na taj način omogućen je početak rada postojećih prodajnih objekata bez dolaska novog trgovca u upravno tijelo, podnošenje zahtjeva i provođenje upravnog postupka. Ukoliko se utvrdi da je prodajni objekt prestao ispunjavati neki od uvjeta za obavljanje djelatnosti trgovine, Upravni odjel za gospodarstvo i turizam donosi rješenje o prestanku važenja izdanog rješenja.

Kako je vidljivo iz tablice 1., u razdoblju od 26. svibnja 2025. do 31. prosinca 2025. godine  na području Osječko-baranjske županije izdano je u Upravnom odjelu za gospodarstvo i turizam, nakon provedenog upravnog postupka i ocjene dokumentacije priložene uz zahtjev stranke - fizičke ili pravne osobe, odnosno registriranog trgovca, te provođenjem očevida prodajnog objekta od strane povjerenstva Upravnog odjela, 76 rješenja o ispunjavanju uvjeta za obavljanje djelatnosti trgovine kroz različite oblike prodajnog objekta. što je neznatno smanjenje u odnosu na isto razdoblje 2024. godine (87 novih rješenja). Ukupno je tijekom cijele 2025. godine zaprimljeno i riješeno donošenjem rješenja u upravnom postupku 135 zahtjeva trgovaca, što je u odnosu na 153 rješenja tijekom 2024. godine smanjenje od 13,07%, a razlog manjem broju zahtjeva trgovaca za izdavanje rješenja svakako je i naprijed navedena odredba članka 13. stavak 9. i 10. Zakona o trgovini, prema kojoj je omogućen tzv. nastavak obavljanja djelatnosti trgovine novog trgovca u postojećem prodajnom objektu za koji je već ranije izdano rješenje o ispunjavanju uvjeta, bez obzira na razdoblje kada je rješenje izdano i bez potrebe izdavanja novog rješenja, ako se uvjeti nisu promijenili u odnosu na ranije rješenje, a koja odredba je donošenjem Zakona o izmjenama i dopuni Zakona o trgovini ("Narodne novine" broj 33/23.) od 1. srpnja 2023. godine, proširena i na prodajne objekte u kojima se prodaje hrana. Ovu odredbu trgovci ponekad i zlorabe na način da se ne traži pregled i očevid prostora i opreme i izdavanje novog rješenja iako je u prostoru došlo do određenih promjena koje utječu na ispunjavanje propisanih uvjeta.

4.17.
Djelatnost ugostiteljstva i turizma

Ugostiteljska djelatnost u Republici Hrvatskoj regulirana je Zakonom o ugostiteljskoj djelatnosti ("Narodne novine" broj 85/15., 121/16., 99/18., 25/19., 98/19., 32/20., 42/20., 126/21. i 152/24.) i propisima donesenim temeljem ovog Zakona. Za obavljanje ugostiteljske djelatnosti u ugostiteljskom objektu i izvan objekta ugostitelj - pravna ili fizička osoba - obrtnik ili građanin, mora ispunjavati uvjete propisane navedenim Zakonom te moraju biti ispunjeni minimalni tehnički i drugi uvjeti za vrstu glede uređenja i opreme ugostiteljskog objekta, usluga i drugi uvjeti propisani Zakonom i pravilnicima ovisno o vrsti odnosno o vrsti i kategoriji ugostiteljskog objekta.

Temeljem zahtjeva stranke, prema mjesnoj nadležnosti odnosno mjestu pružanja ugostiteljskih usluga, djelatnici Upravnog odjela za gospodarstvo i turizam provode postupak izdavanja rješenja o ispunjavanju uvjeta za obavljanje ugostiteljske djelatnosti za ugostiteljske objekte iz skupina Restorani, Barovi, Catering objekti i Objekti jednostavnih usluga, Ostali ugostiteljski objekti za smještaj (vrste Kuća za odmor, Sobe, Apartmani, Hostel, Lovački dom i dr.), te pojedine vrste objekata iz skupina Hoteli i Kampovi koji se ne kategoriziraju. Također, kao posebni oblici pružanja ugostiteljske usluge smještaja gostiju u skladu sa Zakonom, izdaju se na zahtjev fizičkih osoba - građana, odobrenja za pružanje ugostiteljskih usluga u domaćinstvu i na obiteljskom poljoprivrednom gospodarstvu (vrste Soba, Apartman, Studio apartman,  Kuća za odmor, Izletište, Kušaonica, Vinotočje, Kamp, Robinzonski smještaj). 

Postupak izdavanja rješenja te kategorizacija objekata odnosno razvrstavanja u pojedinu vrstu i kategoriju ugostiteljskog objekta, provodi se ocjenom zahtjeva stranke i priložene dokumentacije i dokaza te očevidom prostora i opreme ugostiteljskog objekta neposrednim uvidom u objektu ugostitelja od strane povjerenstva ovog Upravnog odjela, u skladu sa Zakonom i pravilnicima o razvrstavanju i kategorizaciji.

Iznimno, ukoliko je u ugostiteljskom objektu već obavljana ugostiteljska djelatnost iste vrste i ako se uvjeti u pogledu prostora, uređenja i opreme nisu promijenili, u upravnom  postupku izdavanja rješenja novom ugostitelju nije potrebno obavljati ponovni očevid objekta, već se na zahtjev ugostitelja, u skladu sa odredbama Zakonom o ugostiteljskoj djelatnosti, primjenjuje institut nastavka obavljanja ugostiteljske djelatnosti te po skraćenom postupku donosi rješenje o nastavku obavljanja ugostiteljske djelatnosti iste vrste uvidom u dokumentaciju (registracija ugostiteljske djelatnosti, pravo korištenja poslovnog prostora).

Temeljem izdanih rješenja u upravnom postupku utvrđivanja ispunjavanja uvjeta za obavljanje ugostiteljske djelatnosti u određenoj vrsti ugostiteljskog objekta, a u skladu sa odredbama Zakona o ugostiteljskoj djelatnosti, upisuju se podaci o ugostitelju i ugostiteljskom objektu u Središnji registar za ugostiteljsku djelatnost i usluge u turizmu. Naime, završetkom projekta Hrvatski digitalni turizam - eTurizam, koji predstavlja jedinstven projekt Ministarstva turizma i sporta, sufinanciran sredstvima Europskog fonda za regionalni razvoj, od 1. veljače 2023. godine omogućeno je na jednom mjestu objediniti elektroničke javne usluge iz područja turizma i ugostiteljstva i to: Središnji turistički registar - Tu registar, registracija obavljanja djelatnosti i pokretanja poslovanja u turizmu - TuStart, sustav za dodjelu dostupnih potpora u turizmu - TuRiznica, sustav za prijavu i odjavu gostiju - eVisitor i turističko-informacijski portal - Croatia.hr. Na taj način omogućena je digitalizacija i optimizacija svih poslovnih procesa u ugostiteljstvu i turizmu i komunikacija između građana i javne uprave te se povećava transparentnost i učinkovitost javne uprave u ugostiteljstvu i turizmu pružanjem javnih usluga prema građanima i poduzetnicima u sektoru ugostiteljstva i turizma.

Osim upisa u Središnji registar,  a do donošenja novog pravilnika o upisnicima ugostiteljskih objekata, u Upravnom odjelu vode se propisani upisnici ugostiteljskih objekata i u internim evidencijama, kroz vlastite aplikacije: Upisnik ugostiteljskih objekata koji se ne kategoriziraju, Upisnik ugostiteljskih objekata u domaćinstvu i na obiteljskom poljoprivrednom gospodarstvu (OPG), Upisnik ugostiteljskih objekata iz skupine Ostali ugostiteljski objekti za smještaj (za obrte i trgovačka društva), Upisnik ugostiteljskih objekata iz skupine Hoteli (objekti za koje rješenje izdaje nadležni ured, a ne Ministarstvo), te Upisnik ugostiteljskih objekata iz skupine Kampovi.

Treba napomenuti da je 24. prosinca 2024. godine donesen Zakon o izmjenama i dopunama Zakona o ugostiteljskoj djelatnosti ("Narodne novine" broj 152/24.), kojim su uvedene neke nove kategorije u sustav pružanja ugostiteljskih usluga smještaja koje obavljaju ugostitelji te smještaja u domaćinstvu, kao što je uvjet koji se odnosi na prethodnu pisanu suglasnost suvlasnika za kratkoročni najam sukladno propisu kojim se uređuje upravljanje i održavanje zgrada, kategorija "domaćina", kojim se smatra iznajmljivač koji ima prijavljeno prebivalište na području jedinice područne (regionalne) samouprave gdje se nalazi objekt u kojem pruža ugostiteljsku uslugu smještaja u domaćinstvu, a ne smatra se iznajmljivač koji pruža ove usluge u višestambenoj i stambeno-poslovnoj zgradi kako je definirana propisom kojim se uređuje upravljanje i održavanje zgrada, zatim obveza za nadležno tijelo u postupku donošenje rješenja za smještajni objekt u skladu s odlukom predstavničkog tijela jedinice lokalne samouprave o broju, vrsti i kategoriji ugostiteljskih objekata te objekata u kojima se pružaju ugostiteljske usluge smještaja u dijelu ili na cijelom području jedinice lokalne samouprave te o kapacitetima smještajnih objekata u destinaciji, a koje su donesene sukladno propisu kojim se uređuje sustav turizma i druge promjene koje uvjetuju izdavanje rješenja kojim se utvrđuje ispunjavanje uvjeta za smještajne objekte, te rokovi usklađivanja postojećih ugostitelja i iznajmljivača sa propisanim promjenama i druge promjene.

U periodu od 26. svibnja 2025. do 31. prosinca 2025. godine  u Upravnom odjelu za gospodarstvo i turizam iz području ugostiteljstva i turizma zaprimljeno je i riješeno u upravnom postupku ukupno 363 zahtjeva ugostitelja i drugih fizičkih i pravnih osoba za izdavanje rješenja o odobrenju za pružanje ugostiteljskih usluga u različitim vrstama ugostiteljskih objekata, nastavka pružanja usluga u postojećim objektima te prestanka obavljanja djelatnosti (Tablica 1.), od čega se 352 odnosi na djelatnosti u skladu sa Zakonom o ugostiteljskoj djelatnosti, a 11 vezano uz pružanje usluga u turizmu. U odnosu na isto razdoblje 2024. godine, kada je izdano 477 rješenja, radi se o smanjenju od 23,90%.

U skladu sa odredbama Zakona o pružanju usluga u turizmu ("Narodne novine" broj 130/17., 25/19., 98/19., 42/20. i 70/21.) u Upravnom odjelu za gospodarstvo i turizam obavljaju se i poslovi koji se odnose na izdavanje rješenja o ispunjavanju uvjeta za pružanje usluga turističkog vodiča, nakon čega se kroz aplikaciju eTuristički vodič vrši upis podataka o turističkom vodiču, sa unosom fotografije i pristojbe za izdavanje iskaznice turističkog vodiča, te se putem navedene aplikacije elektronski podaci dostavljaju Agenciji za komercijalnu djelatnost (AKD) Zagreb radi izrade iskaznice turističkog vodiča. U izvještajnom periodu upisano je u Upisnik temeljem izdanog rješenja 11 novih turističkih vodiča za područje naše Županije. 

4.18.
Djelatnost prometa

U Upravnom odjelu za gospodarstvo i turizam Osječko-baranjske županije, u skladu sa odredbama Zakona o prijevozu u cestovnom prometu ("Narodne novine" broj 41/18., 98/19., 30/21., 89/21., 114/22. i 136/24.), obavljaju se i poslovi vezani za izdavanje licencije za prijevoz tereta i putnika u unutarnjem cestovnom prometu, licencije za autotaksi prijevoz, licencije za posebne oblike prijevoza u unutarnjem cestovnom prometu (iznajmljivanje vozila sa vozačem kao poseban oblik prijevoza), licencije za autobusne i teretne kolodvore, licencije za obavljanje agencijske djelatnosti kao djelatnosti posredovanja  prilikom zapošljavanja prijevoznih kapaciteta prijevoznika te izdavanje potvrde za obavljanje prijevoza tereta i putnika za vlastite potrebe.

Licencija za obavljanje pojedinog oblika prijevoza u unutarnjem cestovnom prometu izdaje se rješenjem u upravnom postupku temeljem zahtjeva prijevoznika - pravne osobe ili fizičke osobe -obrtnika, registriranih za obavljanje djelatnosti prijevoza, uz ispunjavanje propisanih uvjeta, te se za svako vozilo za prijevoz putnika i tereta prijevozniku izdaje i izvod iz licencije, osim za taksi vozila, gdje se izdaje samo licencija, a prijevoznici su Upravnom odjelu za gospodarstvo i turizam dužni sami prijaviti svaku promjenu vozila podnošenjem propisane evidencije taksi vozila. Prijevoznici i izdane licencije te vozila prijevoznika, kao i osobe odgovorne za prijevoz te upravitelji prijevoza, upisuju se u Nacionalni registar cestovnih prijevoznika Republike Hrvatske - NRCP. Svaku promjenu odnosno na izdanu licenciju, a tiče se prijevoznika, broja i vrste vozila, odgovorne osobe ili druge promjene, prijevoznici su dužni prijaviti ovom Upravnom odjelu kao izdavatelju licencije koji o tome donosi rješenje i upisuje promjene u Registar. Licencije se izdaju na rok od 10 godina.

U razdoblju od 26. svibnja 2025. do 31. prosinca 2025. godine u Upravnom odjelu zaprimljeno je i riješeno izdavanjem rješenja u provedenom upravnom postupku ukupno 135 zahtjeva prijevoznika i posrednika u prijevozu (Tablica 1.), što u odnosu na isti period 2024. godine predstavlja povećanje od 40,63%.

Treba napomenuti da su u skladu sa odredbama Zakona o prijevozu u cestovnom prometu te Pravilnika o posebnim uvjetima za vozila kojima se obavlja javni cestovni prijevoz i prijevoz za vlastite potrebe ("Narodne novine" broj 50/18., 56/19., 107/20., 127/21., 147/21., 71/22. i 154/24.) autotaksi prijevoznici dužni Upravnom odjelu za gospodarstvo i turizam, koji im je izdao licenciju za obavljanje autotaksi prijevoza, prijaviti svaku promjenu vozila kojom obavljaju prijevoz, te je u izvještajnom razdoblju dostavljeno i obrađeno te upisano u evidenciju - Nacionalni registar cestovnih prijevoznika 62 zahtjeva autotaksi prijevoznika za promjenu vozila - upis novog odnosno prestanak postojećeg vozila.
4.19.
Potpore u turizmu

Radi stvaranja pretpostavki za razvoj i unaprjeđenje turizma koji je jedan od strateških ciljeva razvoja Osječko-baranjske županije Skupština Osječko-baranjske županije donijela je Odluku o potporama u turizmu na području Osječko-baranjske županije ("Županijski glasnik" broj 1/24. i 10/24.) (dalje u tekstu: Odluka) te Program mjera potpora u turizmu na području Osječko-baranjske županije ("Županijski glasnik" broj 1/24. i 10/24.).
Odlukom su uređeni uvjeti, kriteriji, način te postupak odobravanja potpora u turizmu na području Osječko-baranjske županije.

Odlukom su utvrđene vrste potpora i to:

1.
potpora za razvoj i unaprjeđenje ruralnog turizma 

2.
potpora za autohtonu eno i gastro ponudu 

3.
potpora za organizaciju i sudjelovanje na manifestacijama.

U drugoj polovici 2025. godine, na temelju 3 Javna poziva za razvoj i unaprjeđenje turizma dodijeljeno je ukupno 120 potpora, odnosno isplaćeno je ukupno 333.500,00 eura.

U drugoj polovici godine ostvarene su potpore putem javnih poziva i to u ukupnim iznosima kako slijedi: 

	Naziv Javnog poziva
	Iznos dodijeljenih potpora
	Broj korisnika kojima je odobrena potpora

	Javni poziv za dodjelu potpora za razvoj i unaprjeđenje ruralnog turizma na području Osječko-baranjske županije u 2025. godini
	186.100,00 eura
	66

	Javni poziv za dodjelu potpora za autohtonu eno i gastro ponudu na području Osječko-baranjske županije u 2025. godini
	13.500,00 eura
	12

	Javni poziv za dodjelu potpora za organizaciju i sudjelovanje na manifestacijama u 2025. godini
	133.900,00 eura
	42


Također, u drugoj polovici 2025. godine izvršene su kontrole na licu mjesta na određenom uzorku za potpore u turizmu o čemu su izrađena izvješća.
4.20.
Odluka o visini turističke pristojbe na području Osječko-baranjske županije za 2027. godinu
Odluku o visini turističke pristojbe donosi županijska skupština za općine i gradove na svom području, uz mišljenje lokalnih turističkih zajednica, a mora se donijeti najkasnije do 31. siječnja tekuće godine za sljedeću godinu sukladno Zakonu o turističkoj pristojbi. Slijedom navedenog, Skupština Osječko-baranjske županije je na svojoj 6. sjednici donijela Odluku o visini turističke pristojbe na području Osječko-baranjske županije za 2027. godinu.
4.21.
Plan upravljanja destinacijom Osječko-baranjske županije za razdoblje 2026. - 2029. 
Plan upravljanja destinacijom Osječko-baranjske županije za razdoblje 2026. - 2029. (u daljnjem tekstu: Plan upravljanja destinacijom OBŽ) je izradila Turistička zajednica OBŽ u koordinaciji sa svim relevantnim dionicima u sustavu turizma i dionicima u sustavu upravljanja turizmom na području Osječko-baranjske županije. Plan upravljanja destinacijom OBŽ omogućuje da se Osječko-baranjska županija kao destinacija razvija na održiv način, čuvajući svoje resurse uz poticanje razvojnih potencijala i prepoznavanje prilika na tržištu. Plan upravljanja destinacijom OBŽ, koji je Skupština OBŽ usvojila na 6. sjednici dana 11. prosinca 2025. godine, ključan je za povećanje konkurentnosti destinacije, privlačenje turista i investicija te za pozitivan utjecaj turizma na lokalnu zajednicu i gospodarski razvoj. Plan služi kao temelj za donošenje odluka i provedbu mjera u smjeru održivog razvoja turizma te sadrži popis strateški značajnih projekata za razvoj destinacije.

4.22.
Kulturno-turističke manifestacije
Kulturno-turističke manifestacije imaju važnu ulogu u promociji Osječko-baranjske županije kao prepoznatljive i atraktivne turističke destinacije. One pridonose očuvanju kulturne i povijesne baštine, jačanju lokalnog identiteta te obogaćivanju turističke ponude naše regije. Održavanjem manifestacija potiče se okupljanje velikog broja domaćih i stranih posjetitelja, povećava se vidljivost Županije na nacionalnoj i međunarodnoj razini što ima pozitivan učinak na lokalno gospodarstvo, a posebice u području ugostiteljstva, ruralnog i kulturnog turizma te gospodarstva općenito. Istodobno, manifestacije jačaju društvenu koheziju, potiču suradnju lokalne zajednice, udruga i institucija te doprinose održivom razvoju turizma i kvaliteti života stanovnika Županije.
Tijekom 2025. godine na području Osječko-baranjske županije održan je niz turističkih, kulturnih i društvenih događanja, od kojih valja istaknuti Festival tista, manifestaciju Vino i tambure i Baranjski bećarac. Posebice valja istaknuti tradicionalnu manifestaciju HeadOnEast, koja je dodatno promovirala istok Hrvatske kao poželjnu turističku destinaciju. U završnici godine održana su brojna događanja kulturnog i društvenog značaja, poput svjetske premijere filma "260 DAYS", te "33. ladimirevački divani", kao i druge važne konferencije i skupovi koji su dodatno obogatili turističku ponudu i vidljivost Osječko-baranjske županije.
4.23.
Suradnja s Turističkom zajednicom Osječko-baranjske županije 
U drugoj polovici 2025. godine nastavljena je suradnja s Turističkom zajednicom OBŽ (dalje u tekstu: Zajednica) te sufinanciranje projektnih aktivnosti i rada Zajednice iz Proračuna OBŽ, a na temelju Ugovora o sufinanciranju Turističke zajednice OBŽ za 2025. godinu.
Sufinancirane su programske i redovne aktivnosti te aktivnosti koje se odnose na oglašavanje i brendiranje Osječko-baranjske županije kao turistički atraktivne i poželjne destinacije, poput mnogobrojnih događanja i manifestacija (posebice HeadOnEast-a), radionica, studijskih putovanja, izrade promotivnih materijala, zajedničkih nastupa na različitim domaćim i inozemnim sajmovima i dr. Isplaćen je drugi dio financijske potpore u iznosu od 130.000,00 eura od sveukupno 230.000,00 eura planiranih za 2025. godinu. 

4.24.
Predstavljanje turističkih potencijala Županije
4.24.1.
Regija u pokretu: Nasljeđe budućnosti
Tvrtka Spikerfon d.o.o. pokrenula je projekt "Regija u pokretu: Nasljeđe budućnosti" u sklopu kojeg su se istraživale hrvatske vinske regije kroz upoznavanje ljudi i tema koje pokreću Hrvatsku prema održivoj i pametnoj poljoprivredi kao ključnoj gospodarskoj grani. Projekt je obuhvatio snimanje i emitiranje 6 autorskih emisija te organizaciju gala humanitarne večere. U emisiji "Regija u pokretu: Vina" Osječko-baranjska županija se predstavila kao istaknuto hrvatsko vinsko središte s europskom perspektivom. Poseban naglasak se stavio na projekt "Dionisio 2025." kojim je Županija potvrdila svoju ulogu kao regija u pokretu, gdje vino pokreće ljude, turizam i gospodarstvo. Ovaj projekt Osječko-baranjska županija podržala je s iznosom od 3.125,00 eura.
4.24.2.
Oglašavanje Agroklub
Osječko-baranjska županija se s najaktualnijim događanjima i novitetima iz područja kontinentalnog turizma oglašavala kroz cijelu 2025. godinu u specijaliziranom časopisu Agroklub.
4.25.
Uređenje obale akumulacijskog jezera Borovik
Iz Proračuna Osječko-baranjske županije za 2025. godinu izdvojeno je 15.000,00 eura za nastavak projekta uređenja obale akumulacijskog jezera Borovik, koji je od turističkog, sportskog i javnog interesa za Osječko-baranjsku županiju. U drugoj polovici 2025. godine isplaćena su navedena sredstva kojima je uređena obala jezera Borovik i okolna zelena površina te je nabavljena oprema za kupalište, a nastavak projekta planira se i tijekom 2026. godine.
4.26.
Razvojni projekti i turistička infrastruktura
4.26.1.
Investicijski priručnik za projekte razvoja riječnog turizma
Sukladno novom Zakonu o plovidbi i lukama unutarnjih voda te novoj Uredbi o lukama i zimovnicima unutarnjih voda koji su stupili na snagu, ažuriran je postojeći Investicijski priručnik za projekte razvoja riječnog turizma.
4.26.2.
Projekt CAMINO
Udruga Bratovština svetog Jakova - Hrvatska, službeni je hrvatski predstavnik u europskoj federaciji "Camino Europa Compostela" s kojom je Osječko-baranjska županija pokrenula projekt Camino Osijek. Na taj način Osječko-baranjska županija će se uključiti u europsku rutu Camino de Santiago te će se pozicionirati kao prepoznatljiva destinacija na međunarodnoj mreži vjerskog i kulturnog turizma, uz korištenje postojećih pješačkih i biciklističkih staza te promociju lokalne baštine, gastronomije i ruralnog turizma. Vrijednost projekta u 2025. godini iznosio je 10.000,00 eura, a obuhvaćao je digitalno mapiranje ruta, izradu vizualnih i promotivnih materijala i web stranice te stručnu markaciju trase Camino dionice s postavljanjem potrebnih oznaka. Nastavak projekta planira se i u 2026. godini za koji su osigurana sredstva u Proračunu OBŽ u iznosu od 20.000,00 eura za tu namjenu.
4.26.3.
Obnova dvorca Eugena Savojskog
Dvorac Eugen Savojski (u daljnjem tekstu: Dvorac) jedan je od najvažnijih baroknih spomenika istočne Hrvatske. Njegova obnova predstavlja ulaganje u očuvanje kulturne baštine, ali i u budući društveni i gospodarski razvoj Osječko-baranjske županije i Općine Bilje. Revitalizirani Dvorac ima potencijal postati središte kulturnih, turističkih i društvenih aktivnosti s regionalnim i međunarodnim dosegom. S ciljem obnove Dvorca, provedene su pripremne, administrativne aktivnosti radi stvaranja preduvjeta za podnošenje zahtjeva za kredit Hrvatskoj banci za obnovu i razvoj u sklopu Urbanog razvojnog fonda.
4.27.
Nagrade i priznanja iz područja turizma Osječko-baranjskoj županiji 
4.27.1.
Finalist u kategoriji Najbolja destinacija održivog turizma u kontinentalnoj Hrvatskoj 
U okviru Nagrade za održivi turizam, Osječko-baranjska županija bila je finalist (od ukupno 60 prijava) u kategoriji Najbolja destinacija održivog turizma u kontinentalnoj Hrvatskoj te je sudjelovala na predstavljanju svoje prijave za prvu hrvatsku Nagradu za održivi turizam, koju je kreiralo Ministarstvo turizma i sporta RH u suradnji sa Svjetskom turističkom organizacijom Ujedinjenih naroda (UN Tourism). Kao finalist za ovu prestižnu nagradu Osječko-baranjska županija  je dobila potvrdu da ima znanje, sposobnost i viziju te da je s razlogom predvodnica održivog turizma u Hrvatskoj.

4.27.2.
Dani hrvatskog turizma 2025. godine

Na Danima hrvatskog turizma 2025. Osječko-baranjska županija osvojila je titulu najpoželjnije turističke destinacije kontinentalne Hrvatske, a najboljim turističkim događajem proglašena je manifestacija HeadOnEast koja svake godine postaje sve značajniji i prepoznatljiviji brend naše Županije te čitave istočne regije.

4.27.3.
Suncokret ruralnog turizma
13. po redu dodjela nagrada  SUNCOKRET ruralnoga turizma održala se 8. prosinca 2025. godine u Bjelovaru. S područja Osječko-baranjske županije nagrade su osvojili:

· zlatnu povelju (Aktivni turistički sadržaji u ruralnome prostoru) dobio je Konjički klub Nexe - Ergela Feričanci,

· srebrnu povelju (Gastronomske manifestacije i događanja) dobila je manifestacija Tačkijada iz  Piškorevaca,

· brončanu povelju (Pametne ruralne zajednice) dobio je Zmajevac - vinska prijestolnica Hrvatske, Općina Kneževi Vinogradi,

· brončanu povelju (Ruralno-turistički projekti) dobio je projekt Mjesec baranjske kuhinje, TZ Općine Bilje-Kopački rit,

· brončanu povelju (Gastronomske manifestacije i događanja) dobila je manifestacija Najveća hrvatska fišijada  iz Belog Manastira,

· brončanu povelju (Projekti/nositelji zaštićenih i marketinških oznaka) dobio je Protex, prerada perja iz Đakova,

· brončanu povelju (Predstavljanje ruralnoga identiteta na nov način - inovacijski projekti) dobio je projekt Ako dotakneš lipicanca, Srednja strukovna škola Antuna Horvata iz Đakova,

· posebno priznanje (Žene u ruralnome turizmu) dobila je Katarina Novoselić iz Bizovca.
5. UPRAVNI ODJEL ZA INVESTICIJE, INFRASTRUKTURU
I RAZVOJNE PROJEKTE

5.1.

Projekti u provedbi
5.1.1.
Projekt izgradnje, rekonstrukcije i opremanja 19 objekata osnovnih škola za prelazak na jednosmjenski rad i cjelodnevnu školu
Cilj projekta: stvaranje materijalnih i infrastrukturnih pretpostavki za osiguranje infrastrukturnih uvjeta u 19 osnovnih škola koje rade u dvije smjene za prelazak na rad u jednoj smjeni i cjelodnevnu školu kroz zahvate rekonstrukcije, dogradnje i opremanje financiranjem iz sredstava NPOO 2021.-2026. u okviru Poziva na dodjelu bespovratnih sredstava "Izgradnja, rekonstrukcija i opremanje osnovnih škola za potrebe jednosmjenskog rada i cjelodnevne škole" (NPOO.C3.1.R1-12.01).

Izvor financiranja: Nacionalni plan oporavka i otpornosti (NPOO) 2021.-2026.; vlastita sredstva Osječko-baranjske županije.

Aktivnosti projekta: Projektne aktivnosti za svaku školu su kako slijedi: 1. Izrada i/ili izmjena projektno tehničke dokumentacije, 2. Usluge, 3. Radovi, 4. Opremanje i 5. Promidžba i vidljivost. 

Horizontalne načela: Svi školski prostori projektirani su s elementima prilagodbe osobama s invaliditetom i smanjenom pokretljivošću sukladno važećim zakonskim propisima. Novi objekti projektirani su sukladno DNSH načelima, a koja proistječu iz EU i nacionalnih propisa. Prostorno-funkcionalne cjeline škola projektirane su prema Normativima dimenzioniranja prostora u osnovnih škola 2022 (Normativi 2022) za izvođenje nastavnog procesa sukladno važećem Državnom pedagoškom standardu osnovnoškolskog sustava odgoja i obrazovanja.
Nositelj: Osječko-baranjska županija
Projektni partneri: osnovne škole 
Vrijednost: 73.409.491,97 eura
Razdoblje provedbe: kolovoz 2024. - prosinac 2027. godine
Rezultat: 19 osnovnih škola koje rade u dvije smjene raspolagat će potrebnim prostorno-funkcionalnim cjelinama za prelazak na koncept jednosmjenskog rada i cjelodnevne škole u školskoj godini 2027./2028.
Tablica 1. Pregled planiranih ulaganja i očekivanih rezultata projekta po školskim ustanovama

	Rb.
	Naziv školske ustanove
	Planirana visina projektnih ulaganja po školskoj ustanovi (EUR)
	Očekivani rezultati projekta

	1.
	OŠ Bilje, Bilje
	675.000,00
	3 nove/dodatne učionice; kabinet; nova blagovaonica i ostali prateći sadržaji

	2.
	OŠ Ante Starčevića Viljevo, Viljevo
	962.965,79
	2 nove/dodatne učionice, knjižnica, kabinet i prateći sadržaji

	3
	OŠ Ladimirevci, Ladimirevci
	2.148.000,00
	4 nove/dodatne učionice; kuhinja s blagovaonicom, kabineti i prateći sadržaji

	4.
	OŠ Đakovački Selci,

Selci Đakovački
	275.000,00
	1 nova/dodatna učionica, uređenje kuhinje

	5.
	OŠ Ivana Kukuljevića, Belišće,
PŠ Veliškovci 
	380.000,00
	2 nove/dodatne učionice; kuhinja s blagovaonicom i prateći sadržaji

	6.
	OŠ "Vladimir Nazor", Đakovo 
	12.627.416,64
	17 novih/dodatnih učionica, kuhinja s blagovaonicom, knjižnica, kabineti, ostale prostorno-funkcionalne cjeline, školska sportska dvorana (dvodijelna i mala), vanjski sportski tereni; uređen vanjski prostor i prateći sadržaji

	7.
	OŠ Ivana Kukuljevića, Belišće 
	8..735.407,60
	7 novih/dodatnih učionica, kuhinja i blagovaonica, kabineti, knjižnica; uređen vanjski prostor; rekonstruirana postojeća škole u smislu povećanja energetske učinkovitosti

	8.
	OŠ Vladimira Nazora, Feričanci
	3.118.950,06
	1 nova/dodatna učionica, kabineti, knjižnica, kuhinja s blagovaonicom i prateći sadržaji

	9.
	OŠ Darda, Darda
	1.816.000,00
	6 novih/dodatnih učionica, 2 kabineta, knjižnica, uređenje vanjskog prostora i prateći sadržaji

	10.
	OŠ Matije Petra Katančića, Valpovo
	8.513.020,64
	10 novih/dodatnih učionica, kuhinja s blagovaonicom, kabineti, uređen vanjski prostor i prateći sadržaji

	11.
	OŠ Satnica Đakovačka,

Satnica Đakovačka
	1.664.624,68
	2 nove/dodatne učionice; knjižnica; kuhinja s blagovaonicom i prateći sadržaji.; uređen vanjski prostor

	12.
	OŠ Ladimirevci, PŠ Ivanovci 
	1.975.000,00
	školska sportska dvorana, 4 nove/dodatne učionice, školska knjižnica, kabineti, rekonstrukcija kuhinjskog bloka, uređen vanjski prostor i prateći sadržaji

	13.
	OŠ Jagodnjak, Jagodnjak
	1.545.000,00
	8 novih/dodatnih učionica; kuhinjski blok s blagovaonicom, kabineti i i prateći sadržaji

	14.
	OŠ Šećerana, Šećerana
	3.015.000,00
	školska sportska dvorana (mala), 1 nova/dodatna učionica, kuhinja s blagovaonicom, uređen vanjski prostora

	15.
	OŠ kralja Tomislava, Našice 
	8.539.769,52
	15 novih/dodatnih učionica, kuhinja s blagovaonicom, kabineti; uređenje vanjskog prostora

	16.
	OŠ "Ivan Goran Kovačić", Đakovo 
	3.970.000,00
	školska sportska dvorana (jednodijelna i mala); uređen vanjski prostor

	17.
	OŠ Hinka Juhna, Podgorač
	2.428.337,04
	4 nove/dodatne učionice, kabinet, knjižnica, uređenje kuhinje, blagovaonica i prateći sadržaji

	18.
	OŠ "Dr.Franjo Tuđman",
Beli Manastir
	6.600.000,00
	školska sportska dvorana (dvodijelna), 6 nove/dodatne učionice, kuhinja i blagovaonica, uređen vanjski prostor i prateći sadržaji

	19.
	OŠ Miroslava Krleže, Čepin
	4.420.000,00
	3 nove/dodatne učionice, uređenje kuhinje i blagovaonice

	UKUPNO:
	73.409.491,97
	


5.1.2.
Sanacija prozorske stolarije na zgradi III. gimnazije Osijek, Osijek
Cilj projekta: Sanacija prozorske stolarije na zgradi III. gimnazije Osijek, Osijek.
Nositelj: Osječko-baranjska županija
Vrijednost: 116.842,50 eura.
Razdoblje provedbe: studeni 2025. - lipanj 2026. godine.
U tijeku je izvođenje radova sanacije prozorske stolarije.
5.1.3.
Izrada projektno-tehničke dokumentacije "Rekonstrukcija građevine javne i društvene
namjene Ekonomska i upravna škola Osijek"
Cilj projekta: Izrada projektne dokumentacije.
Nositelj: Osječko-baranjska županija
Vrijednost: 49.375,00 eura.
Razdoblje provedbe: srpanj 2025. - ožujak 2026. godine.
U tijeku je izrada projektno-tehničke dokumentacije "Rekonstrukcija građevine javne i društvene namjene Ekonomska i upravna škola Osijek", predano na građevinsku dozvolu.

5.1.4.
Adaptacija zgrade Doma zdravlja Osječko-baranjske županije, Poslovne jedinice Đakovo 
Cilj projekta: adaptacija zgrade Doma zdravlja Osječko-baranjske županije, poslovne jedinice Đakovo s ciljem podizanja razine usluga, osiguravanja  funkcionalnog i sigurnog prostora za korisnike i djelatnike te usklađivanja s važećim zakonskim propisima i standardima.
Nositelj: Osječko-baranjska županija
Vrijednost: 195.432,00 eura.
Razdoblje provedbe: listopad 2025. - veljača 2026. godine.
U tijeku je izvođenje radova.

5.2.
Završeni projekti

5.2.1.
Izgradnja i opremanje I. gimnazije Osijek, Osijek
Cilj projekta: izgradnja i opremanje nove školske zgrade I. gimnazije Osijek, koja će imati sve potrebne sadržaje za provedbu gimnazijskih programa i ostale prostorno-funkcionalne cjeline sukladno Državnom pedagoškom standardu srednjoškolskog sustava odgoja i obrazovanja i Odluci o utvrđivanju normativa prostora i opreme. 
Nositelj: Osječko-baranjska županija
Vrijednost: 16.271.429,40 eura.
Razdoblje provedbe: studeni 2022. - lipanj 2027. godine.
Rezultat: Izgrađena je nova i suvremena školska zgrada I. gimnazije kapaciteta 17 učionica za 700 učenika, koja sadrži sve prostorno-funkcionalne cjeline predviđene državnim pedagoškim standardom za srednje škole (nastavno-športska dvorana, vanjski sportski tereni, parkirališta, pješačka prometna površina, zelenih površina), ukupne bruto površine 7.758,00 m².
Projekt je sufinanciran bespovratnim sredstvima u iznosu od 4.799.920,00 eura temeljem odobrenja projektnog prijedloga "Izgradnja i opremanje I. gimnazije Osijek" prijavljenog u okviru Poziva na dodjelu bespovratnih sredstava "Izgradnja, rekonstrukcija i opremanje srednjih škola" (NPOO.C3.1.R1-I3.01). Također, Ministarstvo znanosti, obrazovanja i mladih sufinanciralo je opremanje nove zgrade u iznosu od 500.000,00 eura. Preostali iznos od 10.971.509,40 eura financirala je Osječko-baranjska županija vlastitim sredstvima.
5.2.2.
Rekonstrukcija plinske kotlovnice Osnovne škole "Ivan Goran Kovačić", Đakovo 
Cilj projekta: unaprjeđenje infrastrukture u Osnovnoj školi "Ivan Goran Kovačić", Đakovo, rekonstrukcijom plinske kotlovnice u zgradama razredne i predmetne nastave, odnosno na lokacijama u Ulici kralja Tomislava br. 17 i 25.

Nositelj: Osječko-baranjska županija

Vrijednost: 100.063,13 eura (Osječko-baranjska županija 42.063,13 eura, Ministarstvo regionalnoga  razvoja i fondova EU 58.000,00 eura).
Razdoblje provedbe: travanj-rujan 2025. godine.

Rezultat: Rekonstruirana plinska kotlovnica u Osnovnoj školi "Ivan Goran Kovačić" Đakovo.

5.2.3.
Sanacija svjetlarnika/krovišta dvorane Osnovne škole kralja Tomislava, Našice

Cilj projekta: Sanacija svjetlarnika/krovišta dvorane Osnovne škole kralja Tomislava, Našice

Nositelj: Osječko-baranjska županija

Vrijednost: 76.887,28 eura (Osječko-baranjska županija 30.887,28 eura, Ministarstvo regionalnoga razvoja i fondova EU 46.000,00 eura).
Razdoblje provedbe: studeni 2025. - listopad 2025. godine. 

Rezultat: sanirano krovište dvorane Osnovne škole kralja Tomislava, Našice.

5.2.4.
Kapitalne pomoći jedincima lokalne samouprave na području Osječko-baranjske županije

Osječko-baranjska županija je u svrhu potpore realizacije projekata od iznimne važnosti za razvoj jedinica lokalne samouprave, iz Proračuna dodijelila kapitalne pomoći u ukupnom iznosu od 759.000,00 eura. 

Kapitalne pomoći dodijeljene su za realizaciju sljedećih projekata:

1. Izgradnja krovne konstrukcije na zgradi Gradski sportski park u Belom Manastiru 150.000,00 eura

2. Izgradnja dječjeg vrtića u Općini Donja Motičina 100.000,00 eura

3. Innatus-inicijativa za naivnu umjetnost i održivi turizam - izgradnja Kreativnog dječjeg centra u Ernestinovu 130.000,00 eura

4. Rekonstrukcija objekta u sportsko-rekreacijskom centru Kneževi Vinogradi 90.000,00 eura

5. Izgradnja sustava odvodnje otpadnih voda u naseljima Ordanja i Breznica Našička, Općina Koška 100.000,00 eura

6. Rekonstrukcija i izgradnja pješačkih staza u Ulici Braće Radića u Strizivojni-lijeva strana-faza I 89.000,00 eura

7. Energetska obnova društvenog doma u Dopsinu, Općina Vladislavci 100.000,00 eura.

5.2.5.
Rekonstrukcija grijanja Doma zdravlja OBŽ, Poslovne jedinice Đakovo
Cilj projekta: rekonstrukcija dijela toplovodnog grijanja u okviru Poslovne jedinice Đakovo, Doma zdravlja Osječko-baranjske županije.

Nositelj: Osječko-baranjska županija

Vrijednost: 101.999,13 eura.
Razdoblje provedbe: kolovoz 2025.- listopad 2025. godine. 

Rezultat: rekonstruiran dio toplovodnog grijanja.

5.2.6.
Financiranje srednjeg školstva prema minimalnom standardu

Plansko i hitno održavanje objekata i opreme srednjeg školstva i učeničkih domova
Cilj: stvaranje uvjeta za sigurno, funkcionalno i kvalitetno okruženje potrebno za nesmetano odvijanje nastavnog procesa kroz planski hitno održavanje školskih objekata i opreme.

Nositelj: Osječko-baranjska županija 

Vrijednost: 281.238,76 eura.
Razdoblje provedbe: srpanj-prosinac 2025. godine.
Rezultat: stvorene pretpostavke za nesmetano odvijanje nastavnog procesa u 9 objekata srednjih škola na području Osječko-baranjske županije.

Tablica 2.
Pregled srednjih škola u kojima su izvršena značajnija ulaganja za plansko i hitno održavanje objekata i opreme

	Rb.
	Naziv srednje škole
	Opis radova
	Iznos (EUR)

	1.
	Poljoprivredna i veterinarska škola Osijek, Osijek 
	Sanacija stubišta i platoa 
	76.958,23

	2.
	Srednja škola Valpovo, Valpovo radionica za praktičnu nastavu Belišće
	Sanacija krovišta; zamjena stolarije; izrada projektne dokumentacije
	149.628,18

	3.
	Srednja škola Isidora Kršnjavoga Našice, Našice
	Brušenje i lakiranje parketa u školi
	30.093,60

	4.
	Srednja škola Josipa Kozarca Đurđenovac, Đurđenovac
	Sanacija stropa u učionici
	5.770,00

	5.
	Elektrotehnička i prometna škola Osijek, Osijek
	Sanacija stropa
	12.302,50

	6.
	II. gimnazija Osijek, Osijek
	Sanacija puknuća cijevi u WC-u
	2.400,00

	7.
	Trgovačka i komercijalna škola "Davor Milas", Osijek
	Zamjena telefonske centrale
	1.342,50

	8.
	Srednjoškolski đački dom Osijek
	Sanacija svjetlarnika i tri krovna prozora
	2.743,75

	UKUPNO:
	281.238,76


5.2.7.
Izgradnja, rekonstrukcija i opremanje objekata srednjeg školstva
Cilj: osiguranje sigurnog, funkcionalnog i kvalitetnog okruženja za odvijanje nastavnog procesa opremanjem objekata srednjih škola.
Nositelj: Osječko-baranjska županija 
Vrijednost: 56.310,23 eura.
Razdoblje provedbe: srpanj-prosinac 2025. godine
Rezultat: stvorene pretpostavke za nesmetano odvijanje nastavnog procesa u 4 objekta srednjih škola na području Osječko-baranjske županije.
Tablica 3. Pregled srednjih škola u kojima su izvršena značajnija ulaganja u opremu

	Rb.
	Naziv srednje škole
	Opremanje
	Iznos (EUR)

	1.
	Graditeljsko - geodetska škola Osijek, Osijek
	Nabava namještaja i informatičke opreme
	4.512,50

	2.
	Srednja škola Valpovo, Valpovo
	Nabava namještaja i informatičke opreme
	24.278,05

	3.
	Srednja škola Isidora Kršnjavoga Našice, Našice
	Nabava informatičke opreme
	23.238,43

	4.
	Elektrotehnička i prometna škola Osijek, Osijek
	Nabava klima uređaja
	4.281,25

	UKUPNO:
	56.310,23


5.2.8.
Financiranje osnovnog školstva prema minimalnom standardu
Plansko i hitno održavanje objekata i opreme osnovnog školstva
Cilj: stvaranje uvjeta za sigurno, funkcionalno i kvalitetno okruženje potrebno za nesmetano odvijanje nastavnog procesa kroz plansko i hitno održavanje osnovnoškolskih objekata i opreme.
Nositelj: Osječko-baranjska županija
Vrijednost: 788.909,29 eura.
Razdoblje provedbe: srpanj-prosinac 2025. godine
Rezultat: stvorene pretpostavke za nesmetano odvijanje nastavnog procesa u 20 osnovnih škola na području Osječko-baranjske županije.

Tablica 4.
Pregled osnovnih škola u kojima su izvršena značajnija ulaganja na plansko i hitno održavanje objekata i opreme

	Rb.
	Naziv osnovne škole
	Opis radova
	Visina ulaganja (eura)

	1.
	OŠ Mate Lovraka, Vladislavci
	Zamjena regulacijskog ventila grijanja
	2.462,50

	2.
	Centar za autizam, Osijek
	Uređenje prostora Centra za autizam, Biševska 32
	69.385,33

	3.
	OŠ J.J.Strossmayera, Đurđenovac
	Sanacija sanitarnih čvorova i ulaznih vrata
	205.352,79

	4.
	OŠ "Matija Gubec", Čeminac
	Sanacija krovišta 
	175.877,33


	5.
	OŠ J.J.Strossmayera Trnava
	Sanacija krova na školskoj sportskoj dvorani i popravak prozora
	35.488,70

	6.
	OŠ Bilje, Bilje
	Sanacija krovišta i parketa u školskoj sportskoj dvorani; sanacija sustava odvodnje; postavljanje vinil podloge, energetski certifikat, AB staza oko škole i otklanjanje kvara peći na pelet
	93.558,65

	7.
	OŠ Draž, Draž
	Ispitivanje toplinskih instalacija u dvorani
	3.590,00

	8.
	OŠ Ivana Brnjika Slovaka, Jelisavac
	Sanacija krova škole; sanacija ulaza
	13.781,13

	9.
	OŠ Ladimirevci, Ladimirevci
	Popravak alu-stolarije; postavljanje zaštitne mreže na vanjskom sportskom igralištu
	2.200,00

	10.
	OŠ Hinka Juhna Podgorač, Podgorač
	Sanacija krova i sanacija limenog opšava krova 
	4.250,00

	11.
	OŠ Jagodnjak, Jagodnjak
	Sanacija krovišta 
	124.655,45

	12.
	OŠ Milka Cepelića, Vuka
	Sanacija otvora u školskoj dvorani
	7.415,25

	13.
	OŠ Petrijevci, Petrijevci
	Sanacija zabatnog lima na dvorani 
	10.101,45

	14.
	OŠ "Ivana Brlić Mažuranić", Strizivojna
	Izgradnja ulaznih rampi 
	9.072,88

	15.
	OŠ kralja Tomislava, Našice
	Zamjena pumpe sanitarne tople vode
	1.902,71

	16.
	OŠ Miroslava Krleže, Čepin
	Sanacija odvodnje u sanitarnom čvoru
	1.443,75

	17.
	OŠ Bratoljuba Klaića, Bizovac
	Sanacija krova
	7.415,69

	18.
	OŠ "S.S.Kranjčević", Levanjska Varoš
	Popravak prozora
	6.820,00

	19.
	OŠ Drenje, Drenje
	Zamjena vanjske stolarije
	1.656,93

	20.
	OŠ "Josip Kozarac", Josipovac Punitovački
	Sanacija strehe na zgradi sportske dvorane
	12.478,75

	UKUPNO:
	788.909,29


5.2.9.
Izgradnja, rekonstrukcija i opremanje objekata u osnovnog školstva

Cilj: osiguranje sigurnog, funkcionalnog i kvalitetnog okruženja za odvijanje nastavnog procesa opremanjem objekata osnovnih škola, izradom projektno-tehničke dokumentacije te izvođenjem radova.

Nositelj: Osječko-baranjska županija 

Vrijednost: 198.892,79 eura.
Razdoblje provedbe: srpanj-prosinac 2025. godine.
Rezultat: stvorene pretpostavke za nesmetano odvijanje nastavnog procesa u 16 objekata osnovnih škola na području Osječko-baranjske županije.

Tablica 5.
Pregled osnovnih škola u kojima su izvršena značajnija ulaganja u opremu, projektnu dokumentaciju i izvođenje radova

	Rb.
	Naziv osnovne škole
	Opis radova/nabava opreme
	Visina ulaganja (eura)

	1.
	Centar za autizam, Osijek
	Nabava različite opreme (namještaj, kuhinjska oprema, oprema senzornih soba i sl.)
	61.000,00

	2.
	OŠ Vladimir Nazor, Čepin
	Nabava i ugradnja klima uređaja
	2.425,00

	3.
	OŠ "S.S.Kranjčević", Levanjska Varoš
	Nabava i ugradnja klima uređaja i revidiranje projektne dokumentacije za energetsku obnovu
	4.856,25

	4.
	OŠ Milka Cepelića, Vuka
	Nabava i ugradnja klima uređaja
	4.281,25

	5.
	OŠ "Matija Gubec", Čeminac
	Nabava i ugradnja klima uređaja
	13.476,25

	6.
	OŠ "Dr.Franjo Tuđman", Beli Manastir
	Nabava i ugradnja klima uređaja
	17.125,00

	7.
	OŠ Ante Starčevića Viljevo, Viljevo
	Nabava perilice posuđa
	2.226,25

	8.
	OŠ Josipa Kozarca, Semeljci
	Izrada projektno-tehničke dokumentacije za 
spajanje na sustav javne odvodnje
	6.875,00

	9.
	OŠ Ivana Kukuljevića, Belišće
	Nabava namještaja
	14.362,50

	10.
	OŠ Ivana Brnjika Slovaka, Jelisavac
	Nabava namještaja i kuhinjske nape
	6.667,49

	11.
	OŠ Dore Pejačević Našice, Našice
	Nabava namještaja
	7.092,50

	12.
	OŠ "Antunovac", Antunovac
	Nabava namještaja
	2.587,50

	13.
	OŠ "Matija Gubec", Magadenovac
	Nabava opreme za kuhinju (depurator, konvektomat)
	12.820,00

	14.
	OŠ "August Harambašić", Donji Miholjac
	Nabava plinskog kotla
	5.563,75

	15.
	OŠ Đakovački Selci, Selci Đakovački
	Sanacija instalacija otpadnih voda
	29.534,05

	16.
	OŠ Budrovci, Budrovci
	Revidiranje projektne dokumentacija energetske obnove 
	8.000,00

	UKUPNO:
	198.892,79


5.3.
Projekti u pripremi

5.3.1.
Natkrivanje vanjskog sportskog borilišta balonskim platnom u Osnovnoj školi Dore Pejačević Našice, Našice
Cilj projekta: unaprjeđenje i poticanje razvoja sportske infrastrukture i zadovoljavanja javnih potreba u sportu kroz natkrivanje postojećeg vanjskog sportskog borilišta balonskim platnom i opremanje. Projekt je prijavljen na Javni poziv za iskaz interesa za sufinanciranje izgradnje, obnove, održavanja, opremanja i rekonstrukcije sportskih građevina za 2025. godinu.

Nositelj: Osječko-baranjska županija
Vrijednost: 584.043,00 eura.
Planirano razdoblje provedbe: siječanj 2026. - ožujak 2027. godine.

Očekivani rezultati: Rekonstruirano i opremljeno postojeće vanjsko sportsko borilište za sportove koji se odvijaju na otvorenom (rukomet, košarka, odbojka, tenis i futsal) primjenom inovativnih i ekonomičnim rješenjima u graditeljstvu (balonsko platno) za potrebe škole, sportskih klubova i lokalne zajednice.
5.3.2.
Izrada projektne dokumentacije za izgradnju konferencijsko-kongresnog centra poslovnog parka Gospodarskog centra Osječko-baranjske županije
Cilj: izrada projektne dokumentacije za izgradnju konferencijsko-kongresnog centra. 
Nositelj: Osječko-baranjska županija
Vrijednost: 100.000,00 eura.
Razdoblje provedbe: prosinac 2025.-lipanj 2026. godine.
U tijeku je postupak nabave za uslugu izrade projektne dokumentacije  za izgradnju konferencijsko-kongresnog centra poslovnog parka Gospodarskog centra.

5.3.3.
Izrada projektne dokumentacije za izmjenu i dopunu građevinske dozvole Rekonstrukcije i prenamjene upravne zgrade OLT-a u učenički dom u zgradu socijalno obrazovne namjene za potrebe Centra za autizam Osijek
Cilj: izrada projektne dokumentacije za prenamjene upravne zgrade OLT-a u učenički dom u zgradu socijalno obrazovne namjene za potrebe Centra za autizam Osijek.
Nositelj: Osječko-baranjska županija 
Vrijednost: 100.000,00 eura.
Razdoblje provedbe: siječanj 2026.-lipanj 2026. godine
U tijeku je priprema postupka javne nabave za uslugu izrade projektne dokumentacije za izmjenu i dopunu građevinske dozvole Rekonstrukcije i prenamjene upravne zgrade OLT-a u učenički dom u zgradu socijalno obrazovne namjene za potrebe Centra za autizam Osijek.

5.4.
Projekti s ugovornom obvezom praćenja ostvarenja pokazatelja nakon završetka provedbe

U izvještajnom razdoblju, izrađeno je i dostavljeno nadležnim kontrolnim tijelima (Središnja agencija za financiranje i ugovaranje, SAFU i Fond za zaštitu okoliša i energetsku učinkovitost, FZOEU) 17 godišnjih izvješća nakon provedbe projekta (INPP) i to za sljedeće projekte:
1. "Dostupnija primarna zdravstvena zaštita na području cijele Osječko-baranjske županije"
2. "Izgradnja gospodarskog centra - Zgrada I" 

3. Energetska obnova zgrade OŠ Miroslava Krleže, Čepin, KK.04.2.1.03.0038

4. Energetska obnova zgrade Druge srednje škole Beli Manastir, Beli Manastir, KK.04.2.1.03.0027

5. Energetska obnova zgrade OŠ J. Kozarca, Semeljci, KK.04.2.1.03.0114

6. Energetska obnova zgrade SŠ Isidora Kršnjavoga,  Našice, KK.04.2.1.03.0115

7. Energetska obnova zgrade OŠ Vladimira Nazora, Feričanci, KK.04.2.1.03.0035

8. Energetska obnova zgrade OŠ Zmajevac, PŠ Novi Bezdan, Novi Bezdan, KK.04.2.1.03.0112

9. Energetska obnova zgrade OŠ Zmajevac PŠ Kotlina, Kotlina, KK.04.2.1.03.0111

10. Energetska obnova zgrade Graditeljsko - geodetske škole Osijek, Osijek, KK.04.2.1.03.0113

11. Energetska obnova zgrade Osnovne škole Lug Područna škola Vardarac na adresi  Školska 30, Vardarac, KK.04.2.1.04.0124

12. Energetska obnova zgrade Osnovne škole Petrijevci Područna škola Satnica na adresi Školska 18, Satnica KK.04.2.1.04.0123

13. Energetska obnova zgrade Doma za starije i nemoćne osobe Beli Manastir na adresi Bana Jelačića 108, Beli Manastir KK.04.2.1.04.0355

14. Energetska obnova zgrade Doma zdravlja Donji Miholjac Zdravstvena stanica Magadenovac na adresi Glavna 3, Magadenovac, KK.04.2.1.04.0371

15. Energetska obnova zgrade Osnovna škola Luka Botić,na adresi Omladinska 4, Viškovci, KK. 4.2.1.04.0543

16. Energetska obnova zgrade Osnovne škole  "Matija Gubec" Magadenovac na adresi Školska 3, Magadenovac, KK.04.2.1.04.0783

17. Energetska obnova zgrade osnovne škole Kneževi Vinogradi, Područna škola Karanac na adresi Kolodvorska 106, Karanac KK.04.2.1.04.0826.
5.5.
Jačanje kapaciteta djelatnika javne uprave

Cilj: Jačanje kapaciteta djelatnika za učinkovito obavljanje poslova iz djelokruga rada upravnog odjela kroz sudjelovanje na informacijsko-edukacijskim radionicama i seminarima:

1. "Edukacija za korisnike iz NPOO 2021.2026. - jednosmjenska nastava"
2. "Informacijski sustav prostornog uređenja/ISPU/ i njegovo moduli"
3. "Izrada kratkoročnih akata strateškog planiranja"
4. "Procjena učinaka propisa"
5. "Pravila izrade općih akata"
6. "Vrednovanje propisa kao instrument politike boljih propisa".
Rezultat: U izvještajnom razdoblju informirano i educirano osam (8) djelatnika Upravnog odjela za investicije, infrastrukturu i razvojne projekte Osječko-baranjske županije u području prostornog planiranja/uređenja i time povezanih suvremenih tehnoloških rješenja, u području zakonodavstva  relevantnog za djelokrug rada upravnog odjela, u području vrednovanja razvojno-planskih dokumenata kao jednog od instrumenata razvojnih politika. Poseban naglasak je dan na informiranje i jačanje kapaciteta korisnika u procesu pripreme i provedbe projekata financiranih iz NPOO programa, a u okviru Javnog poziva " Izgradnja, rekonstrukcija i opremanje osnovnih škola za potrebe jednosmjenskog rada i cjelodnevne škole".
5.6.
Izvješće o radu Javne ustanove Županijske razvojne agencije Osječko-baranjske županije za razdoblje od 26. svibnja do 31. prosinca 2025. godine
U promatranom izvještajnom razdoblju Javna ustanova Županijska razvojna agencija Osječko-baranjske županije (u nastavku: JU ŽRA OBŽ) pružala je stručnu i tehničku pomoć u pripremi i provedbi projekata na području Osječko-baranjske županije (u nastavku: OBŽ), ali i druge oblike savjetodavne pomoći svim razvojnim subjektima, temeljem Sporazuma o dodjeli bespovratnih sredstava u provedbi aktivnosti jačanja kapaciteta na regionalnoj i lokalnoj razini za korištenje sredstava EU fondova (KLASA: 973-01/23-01/30; URBROJ: 538-06-2-1/711-23-3; u nastavku: Sporazum) potpisanog s Ministarstvom regionalnog razvoja i fondova Europske unije dana 18. prosinca 2023. godine, koji je završio 31. prosinca 2025. godine.

Provedbom aktivnosti Sporazuma JU ŽRA OBŽ ispunjava svoje zadaće regionalnog koordinatora koje su definirane Zakonom o regionalnom razvoju Republike Hrvatske članak 25. ("Narodne novine" broj 147/14., 123/17. i 118/18.).

5.6.1.
Stručna pomoć upravnim odjelima OBŽ i javnopravnim tijelima čiji je osnivač OBŽ
JU ŽRA OBŽ je aktivno surađivala s upravnim odjelima OBŽ kao i drugim javnopravnim tijelima čiji je osnivač OBŽ kroz stručnu pomoć u pripremi i provedbi 21 projekta.

Tablica 6:
Popis projekata kojima je pružena stručna pomoć u izvještajnom razdoblju (od 26. svibnja 2025. do 31. prosinca 2025. godine) - upravni odjeli OBŽ i javnopravna tijela čiji je osnivač OBŽ

	Red.br.
	Program
	Naziv projekta
	Primatelj tehničke pomoći
	Ukupna vrijednost (EUR)
	Uloga JU ŽRA OBŽ

	1.
	Nacionalni plan oporavka i otpornosti 2021. - 2026.
	Izgradnja Regionalnog distribucijskog centra za voće i povrće
	Osječko-baranjska županija, Upravni odjel za poljoprivredu i ruralni razvoj
	14.840.307,85
	provedba projekta

	2.
	Horizon Europe Framework Programme 2021.-2027.
	Horizon ClimEmpower
	Osječko-baranjska županija, Upravni odjel za poljoprivedu i ruralni razvoj
	3.072.469,00
	provedba projekta

	3.
	Program transnacionalne suradnje dunavske regije 2021.-2027. - Interreg Dunav
	Elevate multi-level governance for inclusive communities
	Osječko-baranjska županija, Upravni odjel za zdravstvo, socijalnu skrb i hrvatske branitelje
	2.797.748,00
	provedba projekta

	4.
	Program transnacionalne suradnje dunavske regije 2021.-2027. - Interreg Dunav
	#RomansWineDanube - Marketing framework for
sustainable cultural tourism development
	Turistička zajednica Osječko-baranjske županije
	2.192.667,00
	provedba projekta

	5.
	Nacionalni plan oporavka i otpornosti 2021.-2026.
	Energetska obnova zgrade Muzeja likovnih umjetnosti
	Muzej likovnih umjetnosti
	1.353.624,92
	provedba projekta

	6.
	Interreg VI-A Program Hrvatska-Srbija 2021.-2027.
	Pannonian Superfood - Implementation of innovative food processing technology in artisan cheese production- MILKYWAY
	Osječko-baranjska županija, Upravni odjel za poljoprivredu i ruralni razvoj 
	448.559,00
	provedba projekta

	7.
	Učinkoviti ljudski potencijali 2021.-2027.
	ZAŽELI pomoć u kući - prevencija institucionalizacije
	Osječko-baranjska županija, Upravni odjel za zdravstvo, socijalnu skrb i hrvatske branitelje
	1.485.000,00
	provedba projekta

	8.
	Učinkoviti ljudski potencijali 2021.-2027.
	Učimo zajedno VIII
	Osječko-baranjska županija, Upravni odjel za obrazovanje kulturu i sport
	6.761.775,00
	provedba projekta

	9.
	Interreg VI-A Program Hrvatska-Srbija 2021.-2027.
	S.O.O.S. - Sombor Osijek Emergency Response Partnership
	Zavod za hitnu medicinu Osječko-baranjske županije
	882.666,80
	provedba projekta

	10.
	Interreg VI-A Program Mađarska-Hrvatska 2021.-2027.
	Establishing Center for Mosquito Control (CMC), cross-border integrated protocols and cooperation to fight climate change induced mosquito infestation in the Croatia-Hungary border area
	Nastavni zavod za javno zdravstvo OBŽ
	6.124.758,74
	provedba projekta

	11.
	Program prekogranične suradnje između Republike Hrvatske i Bosne i Hercegovine za 2025. godinu
	Povezujmo se koridorom 5C
	Elektotehnička i prometna škola Osijek, Osijek
	29.559,60
	provedba projekta

	12.
	Program prekogranične suradnje između Republike Hrvatske i Bosne i Hercegovine za 2025. godinu
	Povezani za budućnost: Modernizacija informatičkih resursa za prekograničnu suradnju
	OŠ Petrijevci, Petrijevci
	24.033,97
	provedba projekta

	13.
	Program prekogranične suradnje između Republike Hrvatske i Bosne i Hercegovine za 2025. godinu
	Modernizacija medija i škole za bolju informiranost i nove generacije
	Obrtnička škola Osijek, Osijek
	26.769,09
	provedba projekta

	14.
	Program prekogranične suradnje između Republike Hrvatske i Republike Srbije za 2025. godinu
	Mladi u pokretu: Duhovno i društveno
	Elektotehnička i prometna škola Osijek, Osijek
	31.525,44
	provedba projekta

	15.
	Program prekogranične suradnje između Republike Hrvatske i Republike Srbije za 2025. godinu
	Sunčani krov 2
	OŠ "Ivana Brlić Mažuranić", Strizivojna
	40.000,00
	provedba projekta

	16.
	Program prekogranične suradnje između Republike Hrvatske i Republike Srbije za 2025. godinu
	Loza zajedništva
	Srednja strukovna škola Antuna Horvata, Đakovo
	118.285,48
	provedba projekta

	17.
	Program prekogranične suradnje između Republike Hrvatske i Republike Srbije za 2025. godinu
	Glazba kao odraz hrvatskog identiteta
	OŠ "Ivan Goran Kovačić", Đakovo
	39.727,38
	provedba projekta

	18.
	Konkurentnost i kohezija 2021.-2027.
	Ulaganje u kapacitete za pružanje primarne i specijalističko-konzilijarne zdravstvene zaštite - Grupa 1
	Osječko-baranjska županija, UO za zdravstvo, soc. skrb i hrv. branitelje
	3.967.813,51
	priprema projekta

	19.
	Konkurentnost i kohezija 2021.-2027.
	Ulaganje u kapacitete za pružanje primarne i specijalističko-konzilijarne zdravstvene zaštite - Grupa 2
	Osječko-baranjska županija, UO za zdravstvo, soc. skrb i hrv. branitelje
	1.051.530,92
	priprema projekta

	20.
	Konkurentnost i kohezija 2021.-2027.
	Poboljšano upravljanje POR Podpanj
	Javna ustanova Agencija za upravljanje zaštićenim prirodnim vrijednostima na području Osječko-baranjske županije
	1.854.598,94
	priprema projekta

	21.
	Interreg VI-A Program Mađarska-Hrvatska 2021.-2027.
	Construction of the Sárok - Kneževo Road (Izgradnja ceste Sarok - Kneževo) - S-K-CONNECT
	Uprava za ceste Osječko-baranjske županije
	3.107.748,77
	priprema projekta

	UKUPNO:
	50.251.169,41
	


Suradnja je ostvarena i kroz aktivnosti administrativnog vođenja cjelokupnog postupka srednjoročnog vrednovanja Plana razvoja Osječko-baranjske županije za razdoblje do 2027. godine kao i sudjelovanje u izradi Godišnjeg Plana rada Osječko-baranjske županije za 2026. godinu. Izrađen je Provedbeni program Osječko-baranjske županije za mandatno razdoblje 2025.-2029. godine koji je usvojen 23. rujna 2025. godine.

JU ŽRA OBŽ je pružila administrativnu i tehničku potporu Partnerskom vijeću Osječko-baranjske županije te Partnerskom vijeću Lokalnog partnerstva za zapošljavanje Osječko-baranjske županije. Dana 25. studenoga 2025. godine održane su druga sjednica Partnerskog vijeća Osječko-baranjske županije i sjednica Partnerskog vijeća Lokalnog partnerstva za zapošljavanje Osječko-baranjske županije.

Zajednički informativno-koordinacijski sastanak s predstavnicima poduzetničkih potpornih institucija, lokalnih akcijskih grupa, Sveučilišta Josipa Jurja Strossmayera, HAMAG BICRO i predstavnicima grada Osijeka održan je 25. studenoga 2025. godine. Individualni sastanci s predstavnicima poduzetničkih potpornih institucija održavani su kontinuirano tijekom izvještajnog razdoblja.
5.6.2.
Edukacije i promotivne aktivnosti
U promatranom izvještajnom razdoblju, JU ŽRA OBŽ je organizirala/suorganizirala događanja s ciljem jačanja kapaciteta razvojnih dionika s područja OBŽ i informiranja šire javnosti o EU projektima.

Edukacija Jačanje hrvatske industrije i društva u sklopu projekta EDIH CROBOHUB++ tvrtke InfoDom d.o.o. održana je 1. listopada 2025. u Gospodarskom centru Osječko-baranjske županije, s ciljem podrške digitalnoj i zelenoj transformaciji lokalnog gospodarstva i javnog sektora. Cilj edukacije bio je osnažiti poduzetnike i organizacije znanjima i vještinama za digitalnu transformaciju, posebno u području digitalnih usluga, upravljanja digitalnim procesima i primjene novih tehnologija (uključujući AI).
U sklopu Jesenskog sajma i Izložbe ženskog poduzetništva, organiziran je Ženski poduzetnički Café, čiji je cilj bio doprinijeti osnaživanju žena poduzetnica u realizaciji njihovih projekata kroz predstavljanje usluga i informacija koje pružaju poduzetničke potporne institucije i drugi dionici, primjera dobre prakse, EU projekata, relevantnih programa i financijskih instrumenata kojima se omogućuje osposobljavanje, razvoj novih vještina, inovativnost i konkurentnost. Svoje aktivnosti, programe i projekte predstavili su Osječko-baranjska županija, Upravni odjel za gospodarstvo i turizam; Tera Tehnopolis d.o.o.; Hrvatska gospodarska komora, Županijska komora Osijek; HAMAG BICRO - Hrvatska agencija za malo gospodarstvo, inovacije i investicije; Hrvatski zavod za zapošljavanje, Područna služba Osijek; 

Poduzetnički inkubator BIOS d.o.o.; Poduzetničko razvojni centar Općine Erdut lokalna razvojna agencija d.o.o. i  EUROPE DIRECT Osijek/JU ŽRA OBŽ. Događanje je održano 26. rujna 2025. godine.

U okviru manifestacije Dani otvorenih vrata EU projekata koju organizira MRRFEU, JU ŽRA OBŽ je provela četiri aktivnosti, kojima je predstavila projekte koji su značajno doprinijeli razvoju lokalne zajednice: 

1. Regionalni distribucijski centar Osječko-baranjske županije za voće i povrće d.o.o. Osijek posjetili su učenici Poljoprivredne i veterinarske škole Osijek kako bi se upoznali s radom samog distribucijskog centra. Obišli su pogon od sortirnice, pakirnice, prostora za dugotrajno čuvanje voća i povrća kao i liniju proizvodnje soka od jabuka (8. listopada 2025.).

2. Regionalni centar kompetentnosti Ugostiteljsko-turističke škole Osijek posjetili su učenici osmih razreda osnovne škole, kojima su nastavnici i učenici predstavili školu i Regionalni centar kompetentnosti kroz prezentacije i radionice te im na taj način približili školu kao potencijalni odabir za daljnje školovanje. Posjetitelji su obišli školu i sudjelovali u kulinarsko-slastičarskoj radionici (13. listopada 2025.).

3. Regionalni centar kompetentnosti Elektrotehničke i prometne škole Osijek projekt je koji je osigurao modernizaciju obrazovanja i stjecanje novih vještina u području elektrotehnike i računalstva te predstavlja savršenu polaznu točku za buduće naraštaje mladih stručnjaka. Učenici osnovne škole posjetili su RCK - Elektrotehnička i prometna škola Osijek, obišli su nove suvremene učionice i kabinete te im je prezentirana suvremena elektrotehnička oprema i sama škola kao potencijalni odabir za daljnje školovanje (13. listopada 2025.).

4. Zavod za hitnu medicinu Osječko-baranjske županije posjetili su učenici Medicinske škole Osijek kojima je prezentiran rad institucije, vozilo hitne medicinske pomoći, oprema za pružanje hitne medicinske pomoći, mobilni laboratorij te projekt S.O.O.S Sombor Osijek Emergency Response Partnership financiran iz  programa INTERREG VI-A IPA Croatia-Serbia 2021-2027 (8. listopada 2025.).
U sklopu Europskog tjedna mobilnosti, u suradnji s gradom Osijekom, 18. rujna 2025. godine održana je biciklijada s ciljem  promocije održivih, zdravih i ekoloških načina prijevoza te pristupačnosti svim ljudima održivom prijevozu, neovisno o prihodima, lokaciji, spolu, sposobnosti. Na aktivnosti su sudjelovali učenici, umirovljenici, biciklisti i ostali građani grada Osijeka. Europski tjedan mobilnosti vodeća je inicijativa Europske komisije za podizanje svijesti o održivoj urbanoj mobilnosti, koja promiče promjenu ponašanja u korist aktivne mobilnosti, javnog prijevoza i drugih čistih, inteligentnih prometnih rješenja.

Studenti Ekonomskog fakulteta u Osijeku sudjelovali su 2. lipnja 2025. godine u obilasku EU projekata u Osijeku kako bi saznali više o rezultatima pojedinih projekata financiranih sredstvima Europske unije te kako oni doprinose razvoju zajednice i utječu na kvalitetu života građana. Sudionici su obišli Elektrotehničku i prometnu školu Osijek - Regionalni centar kompetentnosti u području elektrotehnike i računarstva. Predstavljeni su EU projekti RCK ELPROS infrastruktura i RCK ELPROS obrazovanje. Studenti su posjetili i tvrtku Gradski prijevoz putnika d.o.o. Osijek koja provodi niz projekata financiranih sredstvima Europske unije. Predstavljeni su EU projekti modernizacije tramvajske infrastrukture na području grada Osijeka, nabave novih niskopodnih tramvaja za potrebe modernizacije tramvajskog voznog parka i nabave novih niskopodnih autobusa. Predstavljen je i OPTI-UP projekt optimizacije mreže javnog prijevoza u malim i srednjim gradovima središnje Europe te projekt E-mobilnost grada Osijeka u sklopu kojega je uspostavljen sustav dijeljenog korištenja gradskih bicikala.

Studenti, nastavnici i ostali zainteresirani građani sudjelovali su u obilasku EU projekata u Našicama. Svrha obilaska bila je upoznavanje s projektima financiranim iz EU fondova i njihovim doprinosom razvoju lokalne zajednice, kao i s doprinosom poslovanju i konkurentnosti. EU projekte Grada Našica i njihovom doprinosu razvoju lokalne zajednice prezentirali su predstavnici Našičke razvojne agencije NARA. Sudionici su informirani te su obišli lokacije projekata Rekonstrukcija dvoraca Pejačević - Velikog i Malog, Centar industrijske zone, Centar za starije osobe Našice te projekta Zaželi, uključi se, ostvari te su se upoznali s radom i ulogom lokalne akcijske grupe u ribarstvu FLAG Pannonia. Predstavnici tvrtke Nexe d.d. predstavili su rad tvrtke i projekte Energetska obnova i OIE u tvornici cementa NEXE d.d. - EnU-2, Sunčana elektrana 7,5 MW "Jalovište" i Istraživanje i razvoj dinamičkog flow-loop sustava i integriranog procesa analize plina kaptiranog na industrijskom postrojenju u svrhu zbrinjavanja Co2. Obilazak je održan 27. studenoga 2025. godine.

Učenici srednjih škola u pratnji nastavnika posjetili su 24. studenoga 2025. centar Doživi Europu u Zagrebu gdje su sudjelovali u simulaciji rada zastupnika u Europskom parlamentu te dobili uvid u proces donošenja odluka na razini EU. Kroz multimedijski sadržaj, centar Doživi Europu nudi interaktivno iskustvo u kojem posjetitelji mogu saznati više o Europskoj uniji, načinu rada njezinih institucija, aktualnim europskim temama i utjecaju europskog zakonodavstva na svakodnevicu građana. U Predstavništvu Europske komisije u Zagrebu učenici su prisustvovali događaju u sklopu kampanje odgovornog oglašavanja "Važno je znati kad se plati" kojom se želi potaknuti influencere, agencije i oglašivače na transparentno označavanje plaćenog sadržaja. U studijskom posjetu sudjelovali su učenici i nastavnici Medicinske škole Osijek, Isusovačke klasične Gimnazije s pravom javnosti u Osijeku, Srednje strukovne škole Antuna Horvata Đakovo, Ekonomsko-birotehničke škole Slavonski Brod i Obrtničko-tehničke škole, Slavonski Brod. Studijski posjet organizirali su centri Europe Direct Osijek i Europe Direct Slavonski Brod u suradnji s Predstavništvom Europske komisije i Uredom Europskog parlamenta u Hrvatskoj.
Sudjelovali smo na trećem izdanju GREEN MATRIX SUMMITA, u izložbenom prostoru predstavili smo razne informativne i interaktivne sadržaje.

S ciljem pravovremenog informiranja dionika razvoja i šire javnosti, JU ŽRA OBŽ je kontinuirano tijekom izvještajnog razdoblja provodila aktivnost informiranja objavama na web stranici www.zra.hr, društvenim mrežama, elektroničkom poštom te direktnim kontaktom, o otvorenim natječajima, natječajima u najavi, otvorenim e-savjetovanjima i ostalim temama.

JU ŽRA OBŽ je u izvještajnom razdoblju sudjelovala/organizirala/suorganizirala 47 događanja relevantnih za podizanje kapaciteta OBŽ i JU ŽRA OBŽ.

5.6.3.
Stručna pomoć ostalim javnopravnim tijelima s područja OBŽ
JU ŽRA OBŽ je u ovom izvještajnom razdoblju pružila stručnu pomoć i ostalim razvojnim subjektima s područja OBŽ za 13 projekata.

Tablica 7:
Popis projekata kojima je pružena stručna i savjetodavna pomoć u izvještajnom razdoblju (od 26. svibnja 2025. do 31. prosinca 2025. godine) - ostala javnopravna tijela s područja OBŽ

	Red. br.
	Program
	Naziv projekta
	Primatelj
	Ukupna vrijednost (EUR)
	Uloga JU ŽRA OBŽ

	1.
	Nacionalni Plan oporavka i otpornosti 2021.-2026. 
	Energetska obnova Doma za odgoj djece i mladeži u Osijeku   
	Centar za pružanje usluga u zajednici Osijek
	3.171.518,65
	provedba projekta

	2.
	Nacionalni Plan oporavka i otpornosti 2021.-2026.
	Izrada projektno-tehničke dokumentacije za projekt "Zelena zona Ernestinovo"
	Općina Ernestinovo 
	98.214,87
	provedba projekta

	3.
	Integrirani teritorijalni program 2021.-2027.
	Izgradnja biciklističke staze u naselju Vuka
	Općina Vuka
	705.678,56
	provedba projekta

	4.
	Horizon Europe Framework Programme  2021.-2027.
	Resilient beekeeping and breeding to safeguard natural genetic resources and pollination services - BeeGuard, 101082073
	Sveučilište Josipa Jurja Strossmayera u Osijeku, Fakultet agrobiotehničkih znanosti Osijek
	5.495.683,39
	provedba projekta

	5.
	Nacionalni Plan oporavka i otpornosti 2021.-2026.
	Izrada prostornog plana nove generacije putem elektroničkog sustava ePlanovi općine Ernestinovo 
	Općina Ernestinovo 
	30.000,00
	provedba projekta

	6.
	Interreg VI-A Program Hrvatska-Srbija 2021.-2027.
	New Emerging Technologies For Digitalized INnovative Agricultural Research - NET4DINAR
	Poljoprivredni institut Osijek
	375.116.60
	provedba projekta

	7.
	Učinkoviti ljudski potencijali 2021.-2027.
	StartART Umjetnost zapošljivosti kroz AUKOS stručnu praksu
	Akademija za umjetnost i kultutu u Osijeku
	257.509,79
	priprema projekta

	8.
	Učinkoviti ljudski potencijali 2021.-2027.
	SteMOST - Podizanje kvalitete stručne prakse u STEM-u
	Sveučilište J. J. Strossmayera, Odjel za fiziku
	261.213,22
	priprema projekta

	9.
	Učinkoviti ljudski potencijali 2021.-2027.
	Aktivno starenje
	Hrvatski Crveni križ Gradsko društvo Crvenog križa Osijek
	298.248,51
	priprema projekta

	10.
	Interreg VI-A Program Mađarska-Hrvatska 2021.-2027.
	BABE - Baranya Alliance for Biotechnology Education
	Sveučilište J. J. Strossmayera u Osijeku, Prehrambeno-tehnološki fakultet  u Osijeku
	151.046,19
	provedba projekta

	11.
	Konkurentnost i kohezija 2021.-2027.
	Primjena mikorize za održivu prilagodbu klimatskim promjenama u vinogradarstvu
	Sveučilište J. J. Strossmayera, Prehrambeno-tehnološki fakultet u Osijeku
	576.086,06
	priprema projekta

	12.
	Konkurentnost i kohezija 2021.-2027.
	Centar podrške
	Centar za pružanje usluga u zajednici JA kao i TI
	2.728.328,49
	priprema projekta

	13.
	Konkurentnost i kohezija 2021.-2027.
	Prozor u budućnost
	Centar za pružanje usluga u zajednici Osijek
	891.419,88
	priprema projekta

	UKUPNO:
	15.040.064,21
	


Ukupna vrijednost projekata kojima je pružena stručna i savjetodavna pomoć, uključuje projekte upravnih odjela OBŽ, javnopravnih tijela čiji je osnivač OBŽ te ostalih javnopravnih tijela s područja OBŽ te iznosi 65.291.233,62 EUR.

5.6.4. Projekti u provedbi JU ŽRA OBŽ
JU ŽRA OBŽ je u ulozi nositelja u ovom izvještajnom razdoblju provodila projekt Europe Direct Osijek, čija je ukupna vrijednost 145.067,00 EUR. 
6. UPRAVNI ODJEL ZA JAVNE FINANCIJE

6.1.
Proračunske aktivnosti

U okviru ovlasti utvrđenih zakonom i Statutom, županica osigurava izvršavanje općih akata predstavničkog tijela, te je osim za zakonito planiranje i izvršavanje proračuna odgovorna i za učinkovito, svrhovito i ekonomično raspolaganje proračunskim sredstvima. Proračun kao temeljni plansko-financijski dokument, osim što pokazuje najvažnije ciljeve jedinice samouprave u proračunskoj godini, služi i kao sustav kontrole prikupljanja i trošenja proračunskih sredstava. O izvršavanju županijskog proračuna i provođenju propisa i općih akata Županije Županica izvještava predstavničko tijelo. Stoga se o proračunskoj politici Županijska skupština podrobnije izvješćuje polugodišnjim i godišnjim izvještajem o izvršenju proračuna.
Proračun Osječko-baranjske županije za 2025. godinu i projekcije za 2026. i 2027. godinu donijela je Skupština Osječko-baranjske županije na 34. sjednici održanoj 12. prosinca 2024. godine u ukupnom iznosu od 301.922.213,72 eura (konsolidirani proračun Županije i njenih proračunskih korisnika). Radi prilagodbe proračunske politike raspoloživim sredstvima u 2025. godini predložene su dvije izmjene i dopune Proračuna. Skupština Osječko-baranjske županije usvojila je prve izmjene i dopune 10. srpnja  2025. godine na 2. sjednici Skupštine kada je Proračun Osječko-baranjske županije utvrđen u visini od 329.598.992,05 eura i druge izmjene i dopune na 5. sjednici 27. studenoga 2025. godine kada je Proračun određen u visini od 342.109.799,39 eura. U razdoblju od 26. svibnja do 31. prosinca 2025. godine Županica Osječko-baranjske županije donijela je dva Rješenja o preraspodjeli sredstava koja su postala sastavni dio Proračuna.

U izvještajnom razdoblju sredstva Proračuna trošila su se zakonito, namjenski i svrhovito, uzimajući osobito u obzir načelo dobrog financijskog upravljanja koje uključuje načela ekonomičnosti, učinkovitosti i djelotvornosti pod uvjetima i na način propisan Zakonom o proračunu i Zakonom o fiskalnoj odgovornosti. Uz pravovremeno, precizno i transparentno izvršavanje svih poslova iz djelokruga rada Upravnog odjela, kontinuirano se radilo na poboljšanju i unaprjeđenju svih poslovnih procesa.

Financirano/sufinancirano je niz projekata i aktivnosti, pravovremeno su podmirene obveze vjerovnicima, zajmodavcima, zaposlenicima i poslovnim subjektima. Redovno su izvršavana plaćanja računa te podmirivanje kreditnih obveza prema rokovima dospijeća. Sve zakonske obveze Proračuna (Vatrogasna zajednica Osječko-baranjske županije, Hrvatski crveni križ, Državni hidrometeorološki zavod) kao i redovne mjesečne doznake ustanovama kulture, športa, tehničke kulture te ostalim korisnicima pravovremeno su izvršavane. 
U izvještajnom razdoblju Osječko-baranjska županija je u pet navrata oročila slobodna proračunska sredstva i ostvarila prihod od kamata u iznosu od 120.438,90 eura.
Sukladno odredbama Zakona o proračunu ("Narodne novine" broj 144/21.) izrađene su Upute za izradu Proračuna Osječko-baranjske županije za razdoblje 2026. - 2028. godine s važnim napomenama i limitima za upravna tijela i proračunske/izvanproračunske korisnike. Proračun Osječko-baranjske županije za 2026. godinu i projekcije za 2027. i 2028. godinu donijela je Skupština Osječko-baranjske županije na 6. sjednici 11. prosinca 2025. godine u ukupnom iznosu od 349.762.747,00 eura. Budući da je Proračun Osječko-baranjske županije konsolidirani te su u njega evidencijski uključeni vlastiti i namjenski prihodi svih proračunskih korisnika, od ukupnog iznosa Proračuna 133.282.194,00 eura odnosi se na prihode Županijskog proračuna, a iznos od 216.480.553,00 eura na evidencijske prihode proračunskih korisnika. Procijenjeni prihodi i primici za 2027. godinu iznose 390.688.363,00 eura, a za 2028. godinu  346.774.436,00 eura.
Proračun za 2026. godinu je razvojan, demografski i socijalan, usmjeren prema temeljnoj strategiji razvoja Osječko-baranjske županije, a to je povećanje kvalitete života i osiguranje jednakih  prilika za sve građane. Proračunom su osigurana sredstva za redovno funkcioniranje Županije i svih njenih proračunskih korisnika, podmirivanje preuzetih dugoročnih obveza po osnovi zaduživanja, nastavak započetih, kao i pokretanje novih projekata, a sve u cilju podizanja životnog standarda građana te zadovoljavanja javnih potreba.
Županija je uredno u zakonskim rokovima izradila, dostavila nadležnim institucijama te objavila na službenoj stranici Osječko-baranjske županije sve propisane financijske izvještaje kao i izvještaje o izvršenju proračuna. Polugodišnji izvještaj o izvršenju Proračuna Osječko-baranjske županije za 2025. godinu donesen je na 3. sjednici Skupštine, 18. rujna 2025. godine.
S ciljem jačanja transparentnosti te olakšavanje ostvarivanja prava građana na pristup informacijama, na internetskoj stranici Osječko-baranjske županije objavljeni su vodiči za građane za najvažnije financijske dokumente (izmjene i dopune proračuna, polugodišnji izvještaj o izvršenju proračuna) u kojima se na jednostavan, pristupačan način daje informacija o prikupljanju i trošenju proračunskih sredstava te upoznaje građane s najvažnijim projektima i aktivnostima planiranim u Proračunu Osječko-baranjske županije.
Županijska riznica Osječko-baranjske županije koja po osnovi jedinstvenog računa i informacijsko-informatičkog sustava predstavlja cjeloviti sustav konstantno se razvija i nadograđuje. Proračunskim korisnicima koji u cijelosti svoje poslovanje obavljaju putem jedinstvenog računa te su im ukinuti vlastiti računi (Javna ustanova Agencija za upravljanje zaštićenim prirodnim vrijednostima na području Osječko-baranjske županije, Javna ustanova Zavod za prostorno uređenje Osječko-baranjske županije, Javna ustanova Županijska razvojna agencija Osječko-baranjske županije, 53 osnovne škole, 26 srednjih škola, 2 učenička doma i Muzej likovnih umjetnosti) osigurano je nesmetano funkcioniranje platnog prometa preko jedinstvenog računa riznice. Primjenom sustava riznice osigurane su dodatne uštede, nema zadržavanja novca na posebnim računima, izbjegnuta su plaćanja s računa na račun, a sve navedeno utječe na razinu likvidnosti, povećava transparentnost u trošenju proračunskih sredstava te pruža podlogu za učinkovito financijsko planiranje i upravljanje.

6.2.
Naplata županijskih poreza


Temeljem Zakona o lokalnim porezima ("Narodne novine" broj 115/16., 101/17., 114/22., 114/23. i 152/24.) Upravni odjel za javne financije Osječko-baranjske županije, kao porezno tijelo utvrđuje i naplaćuje porez na plovila i porez na nasljedstva i darove. Porez na cestovna motorna vozila utvrđuje porezno tijelo, a naplatu, u ime i za račun jedinice područne (regionalne) samouprave, obavlja pravna osoba u čijem sastavu posluje stanica za tehnički pregled vozila pri registraciji, odnosno ovjeri produženja važenja prometne dozvole cestovnog motornog vozila prema sjedištu, odnosno prebivalištu obveznika.
Sukladno navedenome, u razdoblju od 1. siječnja do 31. prosinca 2025. godine: 

· utvrđivanje poreza na cestovna motorna vozila provodilo se kontinuirano, te je doneseno 36.327 poreznih rješenja kojima je utvrđen ovaj porez u iznosu od 2.252.227,22 eura. Obzirom da je u ovom razdoblju naplaćen dio obveze iz prošle godine, ukupno je naplaćeno 2.253.129,13 eura,

· utvrđivanje poreza na nasljedstva i darove provodilo se kontinuirano na temelju zaprimljenih pravomoćnih rješenja o nasljeđivanju i ovjerenih darovnih ugovora, te je pokrenut postupak za 3.450 predmeta. Obzirom da su u ovom razdoblju riješeni neki predmeti iz prošle godine, ukupno je riješeno 3.446 predmeta. Naplaćeno je 141.064,25 eura, 
· temeljem dostavljenih službenih podataka Ministarstva mora, prometa i infrastrukture Republike Hrvatske porez na plovila utvrđen je u svibnju 2025. godine, te je doneseno ukupno 152 porezna rješenja kojima je utvrđen ovaj porez u iznosu od 5.352,00 eura. Naplaćeno je 4.813,22 eura.


Tijekom 2025. godine nastavljeno je provođenje prisilne naplate poreznog duga iz prethodnog razdoblja pokretanjem ovršnih postupaka kod Financijske agencije, sukladno Zakonu o provedbi ovrhe na novčanim sredstvima ("Narodne novine" broj 68/18., 2/20., 46/20. i 47/20.). Pokrenuti su i postupci zabilježbe ovrhe zabranom otuđenja na vozilima, sukladno odredbama Općeg poreznog zakona ("Narodne novine" broj 115/16., 106/18., 121/19., 32/20., 42/20., 114/22., 152/24. i 151/25.) i Ovršnog zakona ("Narodne novine" broj 112/12., 25/13., 93/14., 55/16., 73/17., 131/20., 114/22. i 6/24.) pred Ministarstvom unutarnjih poslova Republike Hrvatske.
Naplata poreza na cestovna motorna vozila u razdoblju 2015. - 2025. godine (u eurima)

Naplata poreza na nasljedstva i darove u razdoblju 2015. - 2025. godine (u eurima)

U ukupnim poreznim prihodima, prihod od poreza na dohodak predstavlja pojedinačno najznačajniji prihod i u 2025. godini naplaćen je u iznosu od 41.044.489,16 eura što je 2,40 % više od plana.

Od ukupno naplaćenog poreza na dohodak, 33.853.788,67 eura se odnosi na nenamjenski dio poreza na dohodak koji je naplaćen 4.528.139,92 eura ili 15,44 % više u odnosu na 2024. godinu. Rast ove vrste prihoda izravno je povezan s povećanjem plaća i zaposlenosti. Također, ovdje je bitno napomenuti da se umjesto udjela fiskalnog izravnanja, koji se do izmjena Zakona o financiranju lokalne i područne (regionalne) samouprave izdvajao iz poreza na dohodak, sredstva za fiskalno izravnanje od 2021. godine osiguravaju na teret prihoda Državnog proračuna. Slijedom navedenoga, planirana sredstva fiskalnog izravnanja za Osječko baranjsku županiju nisu planirana u okviru podskupine 611 - Porez i prirez  na dohodak, već kao pomoć iz Državnog proračuna - podskupina 635, te su u 2025. godini ostvarena u iznosu od 2.548.192,17 eura što čini 100,00% godišnjeg plana. 

Naplata nenamjenskog dijela poreza na dohodak u razdoblju 2015.-2025. godine prikazana je u sljedećem grafičkom prikazu:

Drugi segment naplaćenog poreza na dohodak odnosi se na dio poreza na dohodak za financiranje decentraliziranih funkcija koji je u 2025. godini naplaćen u iznosu od 7.190.700,49 eura, što je 1,54% više od plana te 14,81% više u odnosu na ostvarenje 2024. godine. Nedostajući iznos do minimalno propisanog standarda za decentralizirane funkcije osigurava se sredstvima pomoći izravnanja za decentralizirane funkcije iz Državnog proračuna, koja su planirana u sklopu podskupine 635 - Pomoći za decentralizirane funkcije i koja su u 2025. godini ostvarena u iznosu 11.004.664,11 eura.
6.3.
Financijsko poslovanje pravnih osoba u su/vlasništvu Županije
Trgovačka društva u vlasništvu, odnosno suvlasništvu Županije važni su čimbenici u cjelokupnoj gospodarskoj aktivnosti na regionalnoj razini koji unatoč specifičnom karakteru svog poslovanja moraju prilagoditi djelovanje i organizaciju izazovima tržišnog natjecanja.

Županija na transparentan i učinkovit način upravlja imovinom vodeći računa o gospodarskoj opravdanosti kada se radi o dionicama i udjelima čiji je vlasnik, i to kako slijedi:
	Red.

broj
	Trgovačko društvo
	Temeljni kapital
	Udio OBŽ u vlasništvu

	
	
	
	%
	euro

	1.
	Cesting d.o.o. 
	3.466.820,00
	39,22
	1.359.686,80

	2.
	Miholjački poduzetnički centar Lokalna razvojna agencija d.o.o. 
	9.270,00
	29,99
	2.780,00

	3.
	Regionalna veletržnica Osijek d.d. 
	3.637.072,00
	8,16
	296.785,08

	4.
	Slobodna zona Osijek d.o.o.
	1.260.866,68
	95,789
	1.207.771,58

	5.
	Tera Tehnopolis d.o.o. 
	50.434,67
	10,53
	5.310,77

	6.
	Zračna luka Osijek d.o.o.
	3.478.000,00
	20,00
	695.600,00

	7.
	Regionalni distribucijski centar Osječko-baranjske županije za voće i povrće d.o.o. Osijek
	765.440,00
	100,00
	765.440,00

	8.
	Ekos d.o.o. 
	4.207,31
	63,00
	2.650,61

	9.
	Gospodarski centar OBŽ d.o.o.
	33.180,00
	100,00
	33.180,00


S ciljem daljnjeg unaprjeđenja upravljanja i jednostavnijeg donošenja strateških odluka, a nakon pozitivnog očitovanja ostalih suosnivača, Skupština Osječko-baranjske županije donijela je 11. prosinca 2025. godine Odluku o stjecanju poslovnih udjela u trgovačkom društvu Slobodna zona Osijek d.o.o.. Nakon toga pokrenut je postupak provedbe prijenosa pred Trgovačkim sudom u Osijeku radi stjecanja vlasništva u cijelosti, odnosno u 100% udjelu (provedeno je u 2026. godini Rješenjem Trgovačkog suda u Osijeku pod poslovnim brojem Tt-25/14649-2 od 8. siječnja 2026. godine, redni broj upisa 20).

Također, Skupština Osječko-baranjske županije je povodom zamolbe Grada Donjeg Miholjca 27. studenoga 2025. godine donijela Odluku o prijenosu poslovnog udjela bez naknade u društvu MIHOLJAČKI PODUZETNIČKI CENTAR Lokalna razvojna agencija d.o.o. na Grad Donji Miholjac s ciljem daljnjeg unaprjeđenja upravljanja i poslovanja Društva. Nakon što Gradsko vijeće donese Odluku o prihvaćanju prijenosa poslovnog udjela, Grad Donji Miholjac će pokrenuti postupak provedbe promjene vlasništva pred Trgovačkim sudom u Osijeku.
U postupku privatizacije trgovačkih društava sukladno promjenama nastalim tijekom izvještajnog razdoblja, a koje se odnose na vlasništvo, odnosno suvlasništvo Županije u trgovačkim društvima, prema stanju na dan 31. prosinca 2025. godine utvrđeno je da se otplata dionica obavljala redovito. S obzirom da je većina ugovora sklopljena 2005. godine na rok otplate od 20 godina, dionice društva Vuka d.d. iz Osijeka u cijelosti su otplaćene do 20. kolovoza 2025. godine. Također, udjeli društva Cesting d.o.o. iz Osijeka u cijelosti su otplaćeni do 28. listopada 2025. godine.

Na dan 31. prosinca 2025. godine dug neotplaćenih dionica društva Karašica-Vučica d.d. iz Donjeg Miholjca iznosi 15.917,00 eura, a najvećim dijelom odnosi se na dugovanja 20 dioničara koji su preminuli, no ostavinski postupci ili nisu dovršeni ili nasljednici nisu prijavili dionice u ostavinsku masu.

6.4.
Izvješće Zavoda za informatiku Osijek

Zavod za informatiku Osijek je od svibnja do prosinca 2025. godine obavljao uobičajene poslove na održavanju i razvoju informatičkih i informacijskih sustava svojih korisnika, za Osječko-baranjsku županiju kao osnivača te za više JLP(R)S i njihovih proračunskih korisnika, pri čemu je pojedinačno najveći projekt Županijske riznice Osječko-baranjske županije i njenih proračunskih korisnika.

Najznačajnije aktivnosti predmetnog razdoblja su vezane za pripremu i održavanje 1. konferencije Zavoda za informatiku Osijek, nastavak uvođenja Riznice u Međimursku županiju i njene proračunske korisnike, nadogradnju aplikacije Prometno i komunalno redarstvo i pauk služba za Grad Osijek te izradu osnovne verzije aplikacije Novčane naknade za nezaposlene hrvatske branitelje za Osječko-baranjsku županiju. Rađene su dorade u svim aplikacijama temeljem zakonskih izmjena i potreba korisnika, prvenstveno na najvećim aplikacijama Riznica, gdje su završene aktivnosti na uvođenju glavne knjige i Uredsko poslovanje koje je integrirano sa sustavom e-Građani u suradnji s Ministarstvom pravosuđa, uprave i digitalne transformacije pri čemu je omogućena NIAS autentifikacija korisnika kao i isporuka poruka i dokumenata u korisnički pretinac za oba predviđena slučaja - bez pravnog učinka i sa pravnim učinkom, uspostavljena je mogućnost komunikacije između SEUP-a Domibus standardom, a omogućeno je i standardizirano povezivanje vanjskih sustava na SEUP. Napravljene su pripreme za Fiskalizaciju 2.0 u svim aplikacijama koje imaju potrebu za izdavanjem e-računa. Započete su pripreme za uvođenje riznice u gradove Rovinj i Ilok kao i u nekoliko općina te su napravljene pripreme za prelazak sa djelomičnog korištenja na potpuno korištenje Riznice za neke od proračunskih korisnika.

U budućem razdoblju se planiraju nastaviti sve započete aktivnosti,  dovršiti računalni programi koji su trenutno u razvoju i proširiti funkcionalnost postojećih aplikacija temeljem zahtjeva i potreba korisnika.

Kako od 1. siječnja 2024. godine Zavod za informatiku Osijek temeljem zakonskih odredbi više nije proračunski korisnik Osječko-baranjske županije u potpunosti je prešao na samostalno komercijalno financiranje na tržištu.

7. UPRAVNI ODJEL ZA POLJOPRIVREDU I RURALNI RAZVOJ

7.1. Poljoprivreda 

Poljoprivreda predstavlja ključnu gospodarsku djelatnost u Republici Hrvatskoj, bitnu za osiguranje dostatnih količina visokokvalitetne hrane, održavanje gospodarske aktivnosti i zapošljavanje u ruralnim područjima. Osnovna djelatnost u poljoprivredi je uzgoj biljaka i životinja, primarno za proizvodnju hrane, što se smatra osnovom primarne poljoprivredne proizvodnje. Uz to, važan segment čini i domaća preradba, odnosno obrada poljoprivrednih proizvoda na samim gospodarstvima, koja se odvija u manjem obimu i uz primjenu jednostavnijih metoda i opreme. Ovisno o korištenim agrotehničkim metodama i praksama, razlikujemo ratarstvo, voćarstvo, vinogradarstvo i stočarstvo. Također, proizvodi se mogu podijeliti prema njihovoj namjeni na žitarice, industrijsko bilje, povrće, voće i stočne proizvode.

U suvremenom svijetu, poljoprivreda se suočava s različitim sustavima gospodarenja koji obuhvaćaju intenzivnu (konvencionalnu), tradicionalnu (održivu) i ekološku (alternativnu) poljoprivredu. Svaki od ovih sustava ima svoje specifičnosti i prilagođen je različitim potrebama i uvjetima proizvodnje. Poljoprivrednici u Hrvatskoj mogu biti fizičke ili pravne osobe i skupine osoba koje obavljaju poljoprivrednu djelatnost. Organizacijski oblici uključuju obiteljska poljoprivredna gospodarstva, samoopskrbna poljoprivredna gospodarstva, obrte registrirane za obavljanje poljoprivredne djelatnosti, trgovačka društva, zadruge registrirane za poljoprivrednu djelatnost i udruge.

S obzirom na važnost ove djelatnosti, poljoprivreda u Hrvatskoj regulirana je različitim zakonima, uključujući Zakon o poljoprivredi, Zakon o obiteljskom poljoprivrednom gospodarstvu, te Zakon o poljoprivrednom zemljištu, koji postavljaju okvire za učinkovito i održivo upravljanje resursima i proizvodnjom.

Županija ima mogućnost kreiranja poljoprivrednog i ruralnog razvojnog programa potpora, koji su usklađeni s nacionalnim zakonima i EU regulativama. To joj omogućuje da odgovori na specifične lokalne potrebe i prioritete, kao što su poticanje ruralnog razvoja, podrška mladim i malim poljoprivrednicima, razvoj infrastrukture, opremanje gospodarstava, te promicanje bavljenja poljoprivredom. Županija donosi mjere kojima direktno utječe na unaprjeđenje lokalnog gospodarstva i kvalitete života u ruralnim zajednicama.

7.1.1.
Provedba Programa mjera potpora u poljoprivredi i ruralnom razvoju


Radi stvaranja uvjeta za povećanje produktivnosti poljoprivrednih gospodarstava u proizvodnji visokovrijedne hrane, otpornosti poljoprivredne proizvodnje na klimatske promjene, jačanju konkurentnosti poljoprivrednih gospodarstava i obnovi ruralne infrastrukture u funkciji poljoprivredne proizvodnje, Skupština Osječko-baranjske županije donijela je Program mjera potpora u poljoprivredi i ruralnom razvoju na području Osječko-baranjske županije za razdoblje 2025. - 2027. godine ("Županijski glasnik" broj 2/25.). i Odluku o mjerama potpora u poljoprivredi i ruralnom razvoju na području Osječko-baranjske županije za razdoblje 2025. - 2027. godine ("Županijski glasnik" broj 2/25.). Cilj je potporama povećati proizvodnju, stvoriti uvjete za povećanje produktivnosti i jačanje konkurentnosti poljoprivrednih gospodarstava. Upravni odjel ovim mjerama provodi i druge strateške ciljeve utvrđene poljoprivrednom politikom Republike Hrvatske. Mjere su usklađene s uredbama Europske komisije koje uređuju potpore male vrijednosti. Program mjera 2025. - 2027. prilagođen je zahtjevima poljoprivrednika na području Osječko-baranjske županije.

Javni pozivi bili su otvoreni od 24. ožujka do utroška sredstava planiranih u Proračunu za 2025. godinu a najkasnije do 31. listopada 2025. godine. Mjere potpora su: 
1. Potpora za prvo osnivanje obiteljskog poljoprivrednog gospodarstva, 

2. Potpora mladim poljoprivrednicima, 

3. Potpora za podizanje plastenika i staklenika za uzgoj povrća i voća, 

4. Potpora za podizanje/rekonstrukciju intenzivnih nasada jabuka, 

5. Potpora za podizanje/rekonstrukciju ekstenzivnih nasada u voćarstvu, 

6. Potpora oštećenicima u slučaju prirodnih nepogoda, 

7. Potpora za kupovinu uzgojno valjanih grla u stočarstvu, 

8. Potpora za uzgoj i držanje uzgojno valjanih junica mliječne pasmine,

9. Potpora za poticanje izvrsnosti u proizvodnji mlijeka, 

10. Potpora za trošak usluge klanja u registriranim objektima, 

11. Potpora za očuvanje pčelinjeg fonda, 

12. Potpora za istraživačke projekte u poljoprivredi, 

13. Potpora za nabavu opreme za preradu poljoprivrednih proizvoda, 

14. Potpora za sudjelovanje u programima kvalitete i stvaranje robne marke poljoprivrednih proizvoda i 

15. Potpora za manifestacije, promociju i plasiranje poljoprivredne proizvodnje.

U razdoblju izvještavanja Županica je na prijedlog Povjerenstva za potpore u poljoprivredi i ruralnom razvoju odobrila 213 potpora za 179 korisnika u ukupnom iznosu od 363.289,00 eura prema mjerama kako slijedi: 

Tablica 1.

	R.b.
	Naziv potpore
	Broj korisnika
	Ukupan iznos potpore

	1.
	Potpora za prvo osnivanje obiteljskog poljoprivrednog gospodarstva
	13
	10.320,00

	2.
	Potpora mladim poljoprivrednicima
	7
	28.957,00

	3.
	Potpora za podizanje plastenika i staklenika za uzgoj povrća i voća
	16
	52.550,00

	4.
	Potpora za podizanje/rekonstrukciju intenzivnih nasada jabuka
	1
	10.000,00

	5.
	Potpora za podizanje/rekonstrukciju ekstenzivnih nasada u voćarstvu
	5
	11.183,00

	6.
	Potpora oštećenicima u slučaju prirodnih nepogoda
	0
	0,00

	7.
	Potpora za kupovinu uzgojno valjanih grla u stočarstvu
	9
	13.770,00

	8.
	Potpora za uzgoj i držanje uzgojno valjanih junica mliječne pasmine
	27
	59.200,00

	9.
	Potpora za poticanje izvrsnosti u proizvodnji mlijeka
	19
	12.200,00

	10.
	Potpora za trošak usluge klanja u registriranim objektima
	8
	10.541,00

	11.
	Potpora za očuvanje pčelinjeg fonda
	12
	2.763,00

	12.
	Potpora za istraživačke projekte u poljoprivredi
	2
	25.690,00

	13.
	Potpora za nabavu opreme za preradu poljoprivrednih proizvoda
	20
	78.925,00

	14.
	Potpora za sudjelovanje u programima kvalitete i stvaranje robne marke poljoprivrednih proizvoda
	21
	24.721,00

	15.
	Potpora za manifestacije, promociju i plasiranje poljoprivredne proizvodnje
	19
	22.469,00

	UKUPNO
	179
	363.289,00


7.1.2.
Potpore u poljoprivredi

Potpora za prvo osnivanje obiteljskog poljoprivrednog gospodarstva je namijenjena kao financijsko olakšanje poslovanja i odobrava se nositelju kojemu je to prvo osnivanje. Prihvatljivi troškovi su troškovi obveznog osiguranja s osnova poljoprivrede, a koji se odnose na troškove doprinosa za mirovinsko i doprinosa za zdravstveno osiguranje nositelja obiteljskog poljoprivrednog gospodarstva. Potpora mladim poljoprivrednicima cilja na ulaganja i potiče mlade da ojačaju svoja poljoprivredna gospodarstva, a odobrava se za kapitalna ulaganja koja će omogućiti nastavak dugoročnog bavljenja poljoprivredom na višoj razini. 


Potpora oštećenicima u slučaju prirodnih nepogoda služi poljoprivredniku u slučaju štete od prirodne nepogode kada za nastalu štetu nije proglašena prirodna nepogoda sukladno propisima koji uređuju navedeno područje i nije zaključena polica osiguranja, a šteta je nastala na objektima u kojima se odvija poljoprivredna proizvodnja, na poljoprivrednoj mehanizaciji i opremi. 


Četiri su mjere namijenjene stočarskoj proizvodnji. Potpora za kupovinu uzgojno valjanih grla u stočarstvu odobrava se za troškove kupovine grla u govedarskoj, svinjogojskoj, ovčarskoj i kozarskoj proizvodnji. Potpora za uzgoj i držanje uzgojno valjanih junica mliječne pasmine namijenjena je pokriću troškova uzgoja i držanja uzgojno valjanih junica mliječne pasmine iz vlastitog uzgoja. Potpora za poticanje izvrsnosti u proizvodnji mlijeka ima svrhu povećati učinkovitost i kvalitetu proizvodnje mlijeka. Potpora za trošak usluge klanja u registriranim objektima odobrava se poljoprivredniku za trošak usluge klanja svinja, goveda, ovaca i koza svih kategorija.


Potpora za istraživačke projekte primjenjive na poljoprivrednim gospodarstvima pokriva troškove istraživačkih aktivnosti i njihovo dokumentiranje u sektoru poljoprivrede, posebno na istraživanja u području prerade, skladištenja i čuvanja poljoprivrednih proizvoda, istraživanja vezana uz navodnjavanje, ratarsku i stočarsku proizvodnju, proizvodnju voća i povrća, kao i istraživanja povezana uz tržište i marketing u poljoprivredi. Potpora za nabavu opreme za preradu poljoprivrednih proizvoda namijenjena je za ulaganja u opremanje gospodarstva koje će dovesti do povećanja količine, povećanja produktivnosti i/ili unaprjeđenja kvalitete obrade i prerade poljoprivrednih proizvoda (mesa, voća, povrća, mlijeka) na poljoprivrednom gospodarstvu koje se bavi poljoprivrednom proizvodnjom. Potpora za sudjelovanje u programima kvalitete i stvaranje robne marke poljoprivrednih proizvoda namijenjena je povećanju prepoznatljivosti i vrijednosti poljoprivrednih proizvoda kako bi se olakšala prodaja, a dodjeljuje se za sudjelovanje u programima/sustavima kvalitete, razvoj robne marke za prepoznatljivost pojedinog poljoprivrednog ili prehrambenog proizvoda proizvedenog na području Županije.

Pored toga, Županica je temeljem prijave Osječko-baranjske županije na Javni poziv za dodjelu sredstava Mjere 3. potpora županijskim programima u sektoru mliječnog govedarstva u razdoblju 2024. - 2026. godine iz Programa državne potpore sektoru stočarstva zbog narušenog proizvodnog potencijala s Ministarstvom poljoprivrede, šumarstva i ribarstva zaključila Ugovor o dodjeli potpore Mjere 3. Potpora županijskim programima u sektoru mliječnog govedarstva u razdoblju 2024. - 2026. godine iz Programa državne potpore sektoru stočarstva zbog narušenog proizvodnog potencijala, te je 34 korisnika kroz Mjeru 3. ostvarilo dodatno financiranje putem Županije u ukupnom iznosu od 32.429,57 eura.

7.1.3.
Aktivnosti uređenja i gospodarenja poljoprivrednim zemljištem 

Aktivnosti uređenja i gospodarenja poljoprivrednim zemljištem u Osječko-baranjskoj županiji podrazumijevaju aktivnosti vezane uz sustave navodnjavanja, odnosno provođenje Nacionalnog projekta navodnjavanja i gospodarenja poljoprivrednim zemljištem i vodama, aktivnosti vezane uz geodetsko-katastarsku izmjeru zemljišta te melioracijsku odvodnju.

7.1.3.1.
Sustavi navodnjavanja - NAPNAV
Osječko-baranjska županija u suradnji s Hrvatskim vodama provodi Nacionalni projekt navodnjavanja i gospodarenja poljoprivrednim zemljištem i vodama (u daljnjem tekstu: NAPNAV) na području Osječko-baranjske županije i to kroz pripremu projektne dokumentacije za pojedine sustave navodnjavanja (u daljnjem tekstu: SN) koji su utvrđeni u skladu s Planom navodnjavanja područja Osječko-baranjske županije ("Županijski glasnik" broj 3/06.) i Programom gradnje sustava javnog navodnjavanja na području Osječko-baranjske županije za razdoblje 2024. - 2025. godine ("Županijski glasnik" broj 1/24.), a u cilju ishođenja potrebnih dokumenata za njihovo građenje.
Županija provodi NAPNAV kako bi unaprijedila javnu infrastrukturu u ruralnim područjima. Javno navodnjavanje je vodnogospodarska djelatnost zahvaćanja podzemnih i površinskih voda i njihova isporuka radi natapanja poljoprivrednog zemljišta putem građevina za navodnjavanje kako bi se zadovoljile potrebe za navodnjavanjem različitih korisnika za razne namjene. Na području Županije planirana je izgradnja 15 sustava navodnjavanja. Do sada je izgrađeno i pušteno u korištenje 7 sustava navodnjavanja ukupnih površina 7.329,5 ha, dok se ostali planirani sustavi navodnjavanja nalaze u različitim fazama provedbe.
U izvještajnom razdoblju Županija je podnijela konačni zahtjev za isplatu potpore u iznosu od 1.642.988,57 eura koja joj je odobrena u skladu s Odlukom o dodjeli sredstava od dana 14. studenoga 2024. godine te Odlukom o izmjeni Odluke o dodjeli sredstava od dana 6. ožujka 2025. godine za provedbu projekta proširenja i dogradnja SN Gat. Sredstva su isplaćena 20. listopada 2025. godine.
Ukupan iznos potpore koji je isplaćen temeljem podnesenog zahtjeva na Natječaj za dodjelu potpore za Podmjeru 4.3. "Potpora za ulaganja u infrastrukturu vezano uz razvoj, modernizaciju i prilagodbu poljoprivrede i šumarstva" - provedba tipa operacije 4.3.1 "Investicije u osnovnu infrastrukturu javnog navodnjavanja" iz Programa ruralnog razvoja Republike Hrvatske za razdoblje 2014. - 2020., od dana 18. siječnja 2022. godine, s njegovom izmjenom od dana 25. veljače 2022. godine za Proširenje-dogradnja SN Gat je 3.461.556,60 eura.

U razdoblju izvještavanja Skupština Osječko-baranjske županije donijela je Programom gradnje sustava javnog navodnjavanja na području Osječko-baranjske županije za razdoblje 2026. - 2028. godine ("Županijski glasnik" broj 13/25.).
7.1.3.2.
Geodetsko-katastarska izmjera
Državna izmjera sustav je mjernih i opisnih podataka trodimenzionalnoga prikaza područja Republike Hrvatske utemeljen na prikupljanju, obradi i prikazivanju topografskih i zemljišnih podataka geodetskim metodama (fizikalne, matematičke, astronomske metode, metode satelitske geodezije, daljinskoga istraživanja i dr.). Poslovi državne izmjere obuhvaćaju: osnovne geodetske radove, topografsku izmjeru i izradu državnih karata i izmjeru i označivanje državne granice na kopnu.
Svrha katastarske izmjere je:

· uspostave točne, pouzdane i ažurne katastarske evidencije zasnovane na stvarnom stanju i usklađene sa zemljišnim knjigama na utvrđenom području u cilju uspostave pravne sigurnosti vlasništva nad nekretninama,

· izrada službenih prostornih podloga (baza podataka) u cilju uspostave geodetskog prostornog sustava kao prostornog informacijskog servisa u funkciji politike upravljanja prostorom Republike Hrvatske.

Provedbom geodetsko-katastarske izmjere se ostvaruju preduvjeti za racionalno i funkcionalno upravljanje prostorom drugih državnih tijela, kao i javnih poduzeća kojima je povjereno upravljanje državnim zemljištem.

Programom sufinanciranja državne izmjere i katastra nekretnina na području Osječko-baranjske županije za razdoblje 2025. - 2027. godine osigurana su sredstva za provedbu Programa na području jedinica lokalne samouprave u kojima se već provodi geodetsko-katastarska izmjera ili s kojima će se zaključiti novi Ugovori o javnim uslugama katastarske izmjere i izrade elaborata katastarske izmjere. U razdoblju izvještavanja u cijelosti su završene i isplaćene geodetsko-katastarske usluge u svrhu izrade katastra nekretnina za područje više katastarskih općina Grupa 8, naselje Kuševac. Na području Grada Našica u k.o. Našice, k.o. Martin i dijelovima k.o. Pribiševci kao i na području Općine Punitovci u k.o. Punitovci provodili su se radovi geodetsko-katastarske usluge u svrhu izrade katastra nekretnina.
7.1.3.3.
Melioracijska odvodnja

Temeljem Zakona o vodama, građevine detaljne melioracijske odvodnje na području Županije su vlasništvo jedinice regionalne (područne) samouprave. Postupajući u skladu sa Zakonom o vodama, odredbama Zakona o vlasništvu i drugim stvarnim pravima, Pravilnika o geodetskim elaboratima i Zakonu o gradnji, Županica je u postupcima rješavanja imovinsko-pravnih odnosa u izvještajnom razdoblju zaključivala Ugovore o osnivanju prava služnosti i prava građenja, te je davala suglasnosti kao dokaz pravnog interesa radi ishođenja građevinske dozvole te suglasnost na parcelacijske elaborate. U izvještajnom razdoblju zaključeni su sljedeći ugovori o pravu služnosti:
· Ugovor o osnivanju prava služnosti na dijelu k.č.br. 2060 u k.o. Belišće zaključen između Osječko-baranjske županije i Vodovoda-Osijek d.o.o. Osijek radi postavljanja priključne vodovodne cijevi na sustav javne vodoopskrbe u svrhu zahvata u prostoru: Izgradnje građevine športsko-rekreacijske namjene, 2b. skupine-vezano uz izgradnju svlačionica NK Kitišanci, 

· Ugovor o osnivanju prava služnosti na dijelu k.č.br. 3891 u k.o. Čepin zaključen između Osječko-baranjske županije i Hrvatske elektroprivrede d.d. Zagreb radi zahvata u prostoru: Izgradnja elektroenergetske građevine "Kabel KB 10(20) kV priključni u ZDV-u R6 Osijek-Čepin, dionica od stupa br. 44A do KTS Čepin 18"

· Ugovor o osnivanju prava služnosti na dijelu k.č.br. 1117 u k.o. Klokočevci zaključen između Osječko-baranjske županije i HEP-Operator distribucijskog sustava d.o.o. Zagreb radi zahvata u prostoru, izgradnje elektroenergetske građevine "Kabelski dalekovod KB 10(20) kV priključni za TS Lila 2" 

7.1.4.
Regionalni distribucijski centar za voće i povrće

Dana 4. lipnja 2025. godine Regionalni distribucijski centar Osječko-baranjske županije za voće i povrće d.o.o. Osijek (u daljnjem tekstu: RDC OBŽ d.o.o. Osijek) sukladno Ugovoru o upravljanju regionalnim-distribucijskim centrom za voće i povrće koji je zaključio s Osječko-baranjskom županijom, objavio je na svojoj internetskoj stranici Javni poziv za korištenje skladišno uslužnih kapaciteta regionalnog-distribucijskog centra za voće i povrće u vlasništvu Osječko-baranjske županije. Predmet Javnog poziva je prikupljanje pisanih ponuda za korištenje skladišno-uslužnih kapaciteta regionalnog-distribucijskog centra za voće i povrće, a koje uključuje: prihvat, obradu i skladištenje voća i povrća u odgovarajućoj ambalaži odnosno box paletama dimenzija 1200x1000x760 mm (kapacitet box palete = cca 300 kg), u komorama s kontroliranom atmosferom sustava U.L.O., dinamičkom atmosferom (DA) i normalnom atmosferom (NA), sortiranje i pakiranje voća i povrća (pranje, čišćenje, četkanje/poliranje, sušenje površinske vode s plodova i klasiranje) putem postojećih tehnoloških linija i korištenje proizvodnog pogona za proizvodnju bistrog, mutnog i kašastog soka, a namijenjen je priznatim proizvođačkim organizacijama u sektoru voća i povrća, poljoprivrednim proizvođačima (obiteljsko poljoprivredno gospodarstvo, obrt registriran za obavljanje poljoprivredne djelatnosti, trgovačkom društvima ili zadrugama registriranim za obavljanje poljoprivredne djelatnosti) kao i drugim pravnim osobama registriranim za obavljanje djelatnosti za poljoprivredu i hranu.

Temeljen objavljenog Javnog poziva iskazan je interes korisnika za dugotrajno skladištenje u ULO režimu u ukupnoj količini od 3.025.000 kg ~ 3.025 tona. Zaključno sa 17. prosincem 2025. godine potpisan je 21 ugovor s ukupno 2.676.921 kg ~ 2.677 tona, što čini 92% popunjenosti raspoloživog kapaciteta.
U izvještajnom razdoblju potpisani su i ugovori za proizvodnju soka što čini ukupno 22.230 l soka (gusti i bistri), a povećan je interes za uslugama sortiranja i pakiranja voća i povrća. Obzirom na navedeni interes proizvođača planirana je kupovina stroja za pakiranje u mrežice, koji kao takav nedostaje za punu uslugu u sektoru sortiranja i pakiranja, te za navedeni stroj će se provesti postupak javne nabave početkom 2026. godine.

Nadalje, u izvještajnom razdoblju održane su 4 sjednice Nadzornog odbora te su održane 3 sjednice Skupštine Društva na kojima je između ostaloga donesen Financijski plan RDC OBŽ d.o.o. Osijek za 2026. godinu, a na koji je Nadzorni odbor dao prethodnu suglasnost. Obzirom da je za vrijeme izvještajnog razdoblja istekao mandat direktoru Alenu Mamić, mag. oec., Nadzorni odbor donio je Odluku o imenovanju dosadašnjeg direktora na novi mandat u trajanju od četiri godine. Također je došlo do promjene nekih članova Nadzornog odbora, odnosno izabrani su novi. Tijekom prosinca predložen je i Plan rada za 2026. godinu, koji je usvojen od strane Nadzornog odbora.

Tijekom izvještajnog razdoblja županica Nataša Tramišak sa suradnicima, u prostorijama Regionalnog distribucijskog centra OBŽ za voće i povrće, održala je sastanke s direktorom Alenom Mamićem i suradnicima na kojem su razgovarali o skladišno-uslužnim kapacitetima RDC-a u 2025. godini s posebnim naglaskom na daljnje unaprjeđenje poslovanja, povećanje kapaciteta skladištenja svježih i prerađenih proizvoda te mogućnostima uključivanja dodatnih lokalnih proizvođača u sustav distribucije. Tijekom sastanaka istaknuta je uloga RDC-a u jačanju regionalne poljoprivrede i prehrambene samodostatnosti te njegova potpora proizvođačima voća i povrća. 

Na Danima regionalnog razvoja koji su održani u Šibeniku tijekom prosinca 2025. godine Osječko-baranjska županija dobila je nagradu za najbolji EU projekt za poduzetnike u 2025. godini - Izgradnja Regionalnog distribucijskog centra za voće i povrće. Projekt kao takav je u potpunosti opravdao investiciju, jer je ostvaren značajan interes lokalnih proizvođača za proizvodima i uslugama samog centra.

U okviru Dana otvorenih vrata EU projekata 2025. Javna ustanova Regionalna razvojna agencija OBŽ je tijekom listopada 2025. godine predstavila projekte koji su značajno doprinijeli razvoju zajednice, među kojima je predstavljen i projekt Regionalni distribucijski centar Osječko-baranjske županije za voće i povrće. RDC OBŽ d.o.o. Osijek ugostio je učenike Poljoprivredne i veterinarske škole Osijek koji su imali priliku pogledati rashladne komore i pogone, te saznati zanimljivosti o tehnologiji rada, omogućujući učenicima i zainteresiranima obilazak postrojenja (sortirnica, pakirnica, skladišta) i upoznavanje s radom centra i proizvodnjom soka. Događaj je dio šire inicijative EU fondova, s naglaskom na prezentaciju projekata financiranih sredstvima Europske unije, a cilj je upoznati javnost s benefitima modernih centara poput RDC-a, ističući njegovu ulogu u lancu opskrbe voćem i povrćem.
Tijekom izvještajnog razdoblja RDC OBŽ d.o.o. Osijek i Sveučilište Josipa Jurja Strossmayera u Osijeku, Fakultet elektrotehnike, računarstva i informacijske tehnologije Osijek zaključili su Sporazum o istraživanju i daljnjem razvoju pametne naljepnice za mjerenje i praćenje uvjeta skladištenja i transporta proizvoda koja je proizašla kao rezultat istraživanja na projektu "Pametna naljepnica" za mjerenje i praćenje uvjeta skladištenja i transporta proizvoda.

7.2.
Ruralni razvoj


Ruralni razvoj obuhvaća niz mjera i inicijativa koje potiču održivi razvoj sela, povećanje kvalitete života poljoprivrednika te modernizaciju i unaprjeđenje infrastrukture u ruralnim područjima. Osječko-baranjska županija aktivno podupire i provodi navedene inicijative kako bi poljoprivrednicima i stanovnicima ruralnih područja osigurala kvalitetnije uvjete za život i rad.
7.2.1.
Potpore za ruralni razvoj


Pet mjera potpora poljoprivredi i ruralnom razvoju odnose se na ruralni razvoj. Potpora za podizanje plastenika i staklenika za uzgoj povrća i voća namijenjena je u svrhu povećanja prinosa i produktivnosti voćarske i povrtlarske proizvodnje, a odobrava se za troškove nabave i postavljanja te opremanje plastenika/staklenika. Potporom za podizanje/rekonstrukciju intenzivnih nasada jabuka planira se povećati proizvodnja jabuka, a odobrava se za intenzivan uzgoj nasada jabuka odnosno uređenje i pripremu tla za sadnju intenzivnih trajnih nasada jabuka i nabavu deklariranog sadnog materijala. Potpora za podizanje/rekonstrukciju ekstenzivnih nasada u voćarstvu namijenjena je ekstenzivnom uzgoju nasada jabuke, kruške, breskve, nektarine, marelice, trešnje, šljive, dunje i višnje. Cilj koji se nastoji postići dodjelom ove potpore je povećanje proizvodnje voća.

Potpora za očuvanje pčelinjeg fonda namijenjena je jačanju pčelinjeg fonda uslijed klimatskih promjena, a odobrava se za trošak prihrane pčela kao nadomjestak nektara uslijed agroekoloških uvjeta proizvodnje. Svrha potpore za manifestacije, promociju i plasiranje poljoprivredne proizvodnje je brže i učinkovitije upoznavanje tržišta s proizvodima i povećanje tržišnog dosega poljoprivredne proizvodnje. Potpora se dodjeljuje za sudjelovanje na manifestacijama (sajmovima, smotrama, skupovima) koje su povezane s poljoprivrednom proizvodnjom i ruralnim razvojem, dodjeljuje se i organizatorima za organizaciju aktivnosti i manifestacija na prostoru Županije, a na kojima se promiču poljoprivreda i vrijednosti ruralnog razvoja, te za promociju i stavljanje na digitalno tržište poljoprivrednih proizvoda.

7.2.2.
Ulaganja u ruralni razvoj
Na području Osječko-baranjske županije djeluju četiri Lokalne akcijske grupe (u daljnjem tekstu: LAG-ovi): LAG Baranja, LAG Karašica, LAG Strossmayer i LAG Vuka-Dunav. LAG-ovi su od izuzetnog značaja za ruralni razvoj jer povezuju ljudske i financijske resurse iz javnog, privatnog i civilnog sektora te rade na provođenju lokalne razvojne strategije. Županija je prepoznala važnost LAG-ova, podržava i potiče njihovu međusobnu suradnju, razmjenu znanja i iskustva, razumije njihov rad i značaj za razvoj ruralnih područja. Kako bi im olakšala provedbu planiranih aktivnosti u svom Proračunu za 2025. godinu osigurala je ukupno 60.000,00 eura za privremeno sufinanciranje odobrenih aktivnosti unutar intervencije 77.06. "Potpora LEADER (CLLD) pristupu" iz Strateškog plana Zajedničke poljoprivredne politike Republike Hrvatske za razdoblje 2023. - 2027. Ugovori o privremenom sufinanciranju LAG-ova sklopljeni su u mjesecu prosincu 2025. godine te im je isplaćen iznos od ukupno 60.000,00 eura. 
Na području Osječko-baranjske županije aktivno djeluje jedna Lokalna akcijska grupa u ribarstvu i akvakulturi Pannonia (u daljnjem tekstu: FLAG PANNONIA) sa sjedištem u Našicama. FLAG PANNONIA osnovan je na inicijativu četiri LAG-a s područja Osječko-baranjske županije i same Županije u veljači 2023. godine i obuhvaća 26 jedinica lokalne samouprave s prostora Županije. Županija je prepoznala važnost FLAG-a PANNONIA te je još 2021. godine potpisala "Sporazum o suradnji za formiranje Lokalne akcijske grupe u ribarstvu" s četiri LAG-a s područja Županije. U 2025. godini Županija je osigurala sredstva u Proračunu za privremeno sufinanciranje odobrenih aktivnosti unutar prioriteta 3. Programa za ribarstvo i akvakulturu Republike Hrvatske za programsko razdoblje 2021. - 2027. godine kako bi se FLAGU PANNONIA olakšalo prijelazno razdoblje budući da zahtjeve za odobrenje sredstava unutar tekućih troškova i animacije u 2025. godini podnose kvartalno. Ugovor o privremenom sufinanciranju FLAG-a PANNONIA sklopljen je u prosincu 2025. godine te je isplaćen iznos od 20.000,00 eura. 
7.2.3.
Projekt "Pametna sela"
Kao nastavak razvoja i implementacije europskog Koncepta Pametna sela na području Osječko-baranjske županije, Skupština Osječko-baranjske županije usvojila je 16. prosinca 2021. godine Odluku o potporama za razvoj Koncepta Pametnih sela na području Osječko-baranjske županije ("Županijski glasnik" broj 14/21.) kojom su uređeni uvjeti, način i postupak odobravanja potpora za provedbu Koncepta Pametnih sela. Slijedom navedenoga, određene su potpore za razvoj Koncepta Pametnih sela kako slijedi: Potpora za izradu Strategije Pametnih sela i Potpora za provedbu projekata razvoja Pametnih sela. 

Javni pozivi za dodjelu navedenih potpora bili su otvoreni od 17. ožujka do 15. studenoga 2025. godine. U ovom izvještajnom razdoblju odobren je jedan zahtjev za potporu za provedbu projekta razvoja Pametnih sela. Potpora u ukupnom iznosu od 2.400,00 eura dodijeljena je Općini Satnica Đakovačka za projekt poučna staza "Botur".

7.2.4.
Sufinanciranje kamata na kredite

Osječko-baranjska županija omogućuje povoljnije financiranje poljoprivrednika sa svog područja. Temeljem sporazuma Županije sa Slatinskom bankom d.d. i Zagrebačkom bankom d.d., poljoprivrednicima nudi subvenciju kamatne stope na kratkoročno i dugoročno financiranje ratarske i stočarske proizvodnje kao i investicija u tehnologiju za daljnji rast i razvoj poljoprivredne proizvodnje. Korisnik kredita podmiruje razliku do visine ukupne redovne kamatne stope. 

Sukladno Zaključku Skupštine Osječko-baranjske županije o poslovnoj suradnji Osječko-baranjske županije sa Slatinskom bankom d.d. za sufinanciranje kamata na kredite u poljoprivredi i ruralnom razvoju na području Osječko-baranjska županije ("Županijski glasnik" broj 15/22.) zaključen je u 2023. godini Ugovor o poslovnoj suradnji u kreditiranju poljoprivrednika na području Osječko-baranjske županije. Ugovorom je uređena međusobna suradnja i odobravanje kredita. U izvještajnom razdoblju bila su otvorena dva javna poziva:

· za kreditiranje proljetne i jesenske sjetve

· te investicijskih kredita za financiranje EU projekata poljoprivrednika.

Jedinicama lokalne samouprave ponuđeno je, a njih devet je na svojim gradskim/općinskim vijećima i prihvatilo te donijelo odluke, o sudjelovanju u sufinanciranju s dodatnim postotnim poenom/ima povrh županijska dva postotna poena za investicijske i tri postotna poena za kratkoročne kredite. 

Za liniju kreditiranja proljetne sjetve zaprimljeno je ukupno 36 zahtjeva od objave Javnog poziva od čega je u izvještajnom razdoblju pristiglo i obrađeno novih 22 zahtjeva koji su prihvaćeni na Povjerenstvu za provedbu postupaka Javnih poziva za sufinanciranje kamata na kredite u poljoprivredi i ruralnom razvoju Osječko-baranjske županije. Većina korisnika zatražilo je kredit u iznosu od 20.000 eura do 66.000 eura. Devet jedinica lokalne samouprave zaključilo je s Osječko-baranjskom županijom Sporazum o subvencioniranju kamata u kreditnim linijama Slatinske banke d.d. na kredite u poljoprivredi i ruralnom razvoju te u subvenciji sudjeluju s 1 do 2 postotna poena.

Zbog povoljnih uvjeta i brzine obrade kredita sve je veći broj korisnika koji se javlja na ovu kreditnu liniju.
Sukladno Zaključku Skupštine Osječko-baranjske županije o poslovnoj suradnji Osječko-baranjske županije sa Zagrebačkom bankom d.d. u kreditiranju sjetve i stočarske proizvodnje na području Osječko-baranjska županije ("Županijski glasnik" broj 16/18.) objavljen je i još uvijek otvoren Javni poziv za prikupljanje zahtjeva za kreditiranje sjetve i stočarske proizvodnje na području Osječko-baranjske županije. Jedinicama lokalne samouprave je ponuđeno, a njih sedam je na svojim gradskim/općinskim vijećima i prihvatilo i donijelo odluke, o sudjelovanju u sufinanciranju s dodatnim postotnim poenom/ima povrh županijska dva postotna poena za kreditiranje sjetve i stočarske proizvodnje. U izvještajnom razdoblju nije bilo zaprimljenih zahtjeva.
7.2.5.
Pokroviteljstva za manifestacije
Temeljem Pravilnika o preuzimanju pokroviteljstava Osječko-baranjske županije ("Županijski glasnik" broj 1/22.) utvrđuju se kriteriji i postupak preuzimanja pokroviteljstava nad akcijama i manifestacijama na područnoj (regionalnoj) ili nacionalnoj razini. 

Županica podržava pokroviteljstva nad akcijama i manifestacijama s naglaskom na poljoprivrednu proizvodnju, tradiciju i predstavljanje proizvoda kroz organizaciju i sudjelovanje na znanstvenim i stručnim skupovima, sajamskim, izložbenim, natjecateljskim i drugim manifestacijama. Tijekom 2025. godine financijski su podržane organizacije i sudjelovanja na poljoprivrednim manifestacijama za 13 subjekata u ukupnom iznosu od 35.571,10 eura, dok je u izvještajnom razdoblju Županica prihvatila pokroviteljstvo za 3 pravna subjekta koja su podnijela zahtjeve za financijsku podršku u ukupnom iznosu od 7.050,00 eura.

7.2.6.
Zaštita od prirodnih nepogoda

Županica vodi stalnu brigu o zaštiti poljoprivrede od šteta nastalih uslijed prirodnih nepogoda. Sagledavajući stanje i opseg posljedica nastalih djelovanjem nepovoljnih vremenskih uvjeta tijekom izvještajnog razdoblja u više navrata proglašavala je stanje prirodne nepogode i to:

· 27. svibnja 2025. godine stanje prirodne nepogode tuča koja je nastala 15. svibnja 2025. godine na području Grada Našica i Općine Donja Motičina za štete nastale na višegodišnjim nasadima i poljoprivrednoj proizvodnji - prirod,

· 11. lipnja 2025. godine stanje prirodne nepogode mraz koji je nastao u razdoblju od 7. do 9. travnja 2025. godine na području Grada Donjeg Miholjca i Općine Kneževi Vinogradi za štete nastale na voćarskim kulturama,

· 13. lipnja 2025. godine stanje prirodne nepogode mraz koji je nastao u razdoblju  od 7. do 9. travnja 2025. godine na području Grada Belišća i Općine Podravska Moslavina za štete nastale na voćarskim kulturama,

· 3. srpnja 2025. godine stanje prirodne nepogode mraz koji je nastao u razdoblju od 7. do 9. travnja 2025. godine na području Općine Viljevo za štete nastale na voćarskim kulturama,

· 15. srpnja 2025. godine stanje prirodne nepogode tuča koja je nastala 8. srpnja 2025. godine na području Grada Našica te općina Donja Motičina i Feričanci za štete nastale na višegodišnjim nasadima i poljoprivrednoj proizvodnji - prirod,
· 31. srpnja 2025. godine stanje prirodne nepogode suša na području općina Marijanci, Podravska Moslavina, Satnica Đakovačka, Semeljci, Viškovci, Vuka i Punitovci za štete nastale na višegodišnjim nasadima i poljoprivrednoj proizvodnji - prirod,

· 26. kolovoza 2025. godine stanje prirodne nepogode suša na području gradova Beli Manastir, Donji Miholjac, Našice, Osijek, Valpovo i Belišće te općina Antunovac, Bilje, Bizovac, Čeminac, Čepin, Darda, Đurđenovac, Erdut, Gorjani, Kneževi Vinogradi, Koška, Levanjska Varoš, Magadenovac, Petlovac, Petrijevci, Podgorač, Popovac, Strizivojna, Šodolovci, Viljevo, Vladislavci, Draž, Ernestinovo i Trnava za štete nastale na višegodišnjim nasadima, ribnjacima i poljoprivrednoj proizvodnji - prirod i

· 2. rujna 2025. godine stanje prirodne nepogode suša na području Grada Đakova i općina Drenje i Jagodnjak za štete nastale na višegodišnjim nasadima i poljoprivrednoj proizvodnji - prirod.

Vlada Republike Hrvatske je na sjednici održanoj 17. prosinca 2025. godine donijela Odluku o dodjeli sredstava pomoći za ublažavanje i djelomično uklanjanje posljedica prirodnih nepogoda nastalih u 2025. godini i dijelom u 2024. godini u Republici Hrvatskoj kojom se odobrava pomoć za ublažavanje i djelomično uklanjanje posljedica prirodnih nepogoda: olujni i orkanski vjetar, poplava, tuča, kiša koja se ledi na tlu i mraz nastalih u 2025. godini i dijelom u 2024. godini u Republici Hrvatskoj. Sredstva Državnog proračuna dodijeljena su kao pomoć za ublažavanje posljedica prirodnih nepogoda na području Osječko-baranjske županije, u ukupnom iznosu od 65.200,94 eura, za štete nastale u poljoprivredi na području gradova Belišće, Donji Miholjac, Našice i Valpovo te općine Donja Motičina, Feričanci, Kneževi Vinogradi, Podravska Moslavina i Viljevo.

U ovom izvještajnom razdoblju Županica je 30. rujna 2025. godine donijela Rješenje o raspodjeli sredstava Općini Strizivojna za nastavak obnove javne i društvene infrastrukture od posljedica prirodne nepogode nastale u srpnju 2023. godine, u ukupnom iznosu do 7.998,00 eura za nastavak obnove javne i društvene infrastrukture od posljedica šteta nastalih uslijed olujnog nevremena od 19. srpnja 2023. godine, a sukladno Odluci o kriterijima za raspodjelu sredstava stradalim jedinicama lokalne samouprave za nastavak obnove javne i društvene infrastrukture od posljedica prirodne nepogoda nestale u srpnju 2023. godine koju je donijela 26. kolovoza 2025. godine. Slijedom navedenoga Rješenja, Županica je 15. listopada 2025. godine s Općinom Strizivojna zaključila Ugovor o raspodjeli sredstava za nastavak obnove javne i društvene infrastrukture od posljedica prirodne nepogode nastale u srpnju 2023. godine prema kojem je Općini Strizivojna dodijeljen iznos od 7.998,00 eura za štete na građevinama u vlasništvu pravnih osoba.

7.2.7.
EU projekti ruralnog razvoja
U izvještajnom razdoblju provodila su se tri projekta financirana fondovima EU. 

Projekt Horizon Europe pod nazivom ClimEmpower bavi se smanjenjem utjecaja klimatskih promjena i/ili adaptacijom prema postojećem stanju i izradom modela za sprječavanje ili ublažavanje klimatskih promjena. Uključeno je 14 partnera iz 7 zemalja odnosno 5 regija (Hrvatska, Grčka, Cipar, Italija i Španjolska), a partneri iz Hrvatske su FER iz Zagreba (vodeći za RH), Upravni odjel za poljoprivredu i ruralni razvoj Osječko-baranjske županije i Javna ustanova za zaštitu prirode Osječko-baranjske županije. U izvještajnom razdoblju Županija je sudjelovala na 4. Plenarnom sastanku projektnih partnera održanom u Beču u Austriji, a redovito sudjeluje i na online sastancima s projektnim partnerima. Projekt ClimEmpower provodi se od 2023. - 2026. godine, a cilj mu je osnažiti pet južnoeuropskih regija s iznimno niskim kapacitetom prilagodbe kako bi poboljšale svoju otpornost na klimatske promjene. 

Za EU projekt Milkyway koji je prijavljen na natječaj Ministarstva regionalnoga razvoja i fondova Europske unije i programa Interreg IPA Hrvatska-Srbija 01.07.2024. bio je potpisan Partnership Agreement for the implementation of the Operation. Naziv projekta je "Pannonian Superfood - Implementacija inovativnih tehnologija prerade hrane u zanatskoj proizvodnji sira". Trajanje projekta je bilo 18 mjeseci. Vodeći partner bila je Privredna komora Vojvodine, a partner Osječko-baranjska županija. Cilj projekta bio je potaknuti inovacije u proizvodnji mliječnih proizvoda pilot-primjenom nove tehnologije /liofilizacije kao i pronalaženje rješenja za druga industrijska pitanja kao što su pakiranje i stvaranje klastera u proizvodnji nove vrhunske zdrave hrane radi otvaranja međunarodnih tržišta. Projekt donosi novi pristup i inovacije u proizvodnju sira i mliječnih proizvoda. Inovacije mogu pozitivno utjecati na kvalitetu proizvoda, rok trajanja, učinkovitost i održivost. Ukupni ugovoreni iznos troškova bio je 448.559,00 eura. Udio sufinanciranja je 85% ili 381.275,15 eura. Za troškove aktivnosti koje provodi  Osječko-baranjska županija  bilo je predviđeno  193.095,00 eura od ukupnog projektnog budžeta od čega 28.964,25 eura ili 15% snosi Županija, a ostatak od 85% IPA. Korisnici rezultata projekta su: MSP (mali i srednji poduzetnici), regionalne javne vlasti, visoko-obrazovne i istraživačke organizacije, lokalne javne vlasti te organizacije i udruge proizvođača (klasteri) u proizvodnji i preradi sira i mliječnih proizvoda s prekograničnog područja Srbije i Hrvatske. Provedba projekta Milkyway obuhvaćala je provedbu tri radna paketa: 1. Osnivanje i suradnja udruženja proizvođača u prekograničnom području; 2. Prijenos znanja i izgradnja kapaciteta, s aktivnostima: organiziranje konferencija o proizvodnji sira, obuka i edukacija, studijski obilazak i izrada priručnika; 3. Nabava i ugradnja opreme i proizvodnja pilot proizvoda.

Provedba projekta je završila 31. prosinca 2025. godine, a završno izvješće poslano je 15. siječnja 2026. godine. Na kraju provedbe ukupni iznos troškova projekta koji se odnosio na troškove Osječko-baranjske županije je 175.676,51 eura od čega se 85% ili 149.325,03 eura financira sredstvima programa Interreg IPA Hrvatska - Srbija, dok je 15% ili 26.351,48 eura financirala Županija.

Projekt Milkyway 28. kolovoza 2025. godine prijavljen je na Javni poziv za sufinanciranje provedbe EU projekata na regionalnoj i lokalnoj razini u 2025. godini prema relevantnim odredbama Programa sufinanciranja provedbe EU projekata na regionalnoj i lokalnoj razini u financijskom razdoblju 2021.-2027. Dana 28. listopada 2025. godine s Ministarstvom regionalnog razvoja, Osječko-baranjska županija potpisala je Ugovor o sufinanciranju provedbe EU projekata (Referentni broj ugovora: JPF. 2025. - 2.143) čime su osigurana sredstva za pokriće vlastitih troškova provedbe projekta u intenzitetu od 50% ili 13.175,74 eura.

Županica je dana 22. srpnja 2025. godine potpisala s Prehrambeno-tehnološkim fakultetom u Osijeku Sporazum o partnerstvu u provedbi projekta - "Primjena mikorize za održivu prilagodbu klimatskim promjenama u vinogradarstvu" koji je financiran iz Europskog fonda za regionalni razvoj. Projekt se prijavio u okviru Prioriteta 3. Promicanje energetske učinkovitosti i obnovljivih izvora energije, prilagodbe na klimatske promjene, sprječavanje rizika, zaštita okoliša i održivosti resursa, Programa Konkurentnost i kohezija 2021. - 2027. 

Projekt razvija i primjenjuje inovativne mikorizne tehnologije u uzgoju sorte Muscaris na testnom vinogradu u Osječko-baranjskoj županiji s ciljem povećanja otpornosti vinove loze na klimatske promjene i unaprjeđenja održivosti vinogradarstva. Započeo je 10. prosinca 2025. godine a traje 36 mjeseci odnosno do 9. prosinca 2028. godine te osim navedenoga, uključuje edukaciju vinogradara, studenata i ranjivih skupina.

Ukupna vrijednost projekta iznos 577.352,08 eura, od čega troškovi za provedbu aktivnosti Osječko-baranjske županije kao partnera iznose 57.402,24 eura, a troškovi za provedbu aktivnosti Prehrambeno-tehnološkog fakulteta u Osijeku kao vodećeg partnera iznose 519.949,84 eura. Od ukupne vrijednosti projekta, 85% prihvatljivih troškova financira se bespovratnim sredstvima, a 15% sredstvima partnera na projektu.

7.3.
Lovstvo i zaštita životinja

Divljač je dobro od interesa za Republiku Hrvatsku i ima njezinu osobitu zaštitu. Ustanovljenje lovišta u interesu je Republike Hrvatske. Državno lovište je lovište ustanovljeno na zemljištu u vlasništvu Republike Hrvatske. Lovstvo je organizirano preko koncesija čiji je predmet korištenje prava lova, a koncesionar može biti pravna ili fizička osoba (obrtnik). Aktivnosti lovaca vezane su uz lovnu godinu odnosno razdoblje od 1. travnja tekuće do 31. ožujka iduće godine, a vrijeme izvan lovne godine koristi se za ulaganja, organiziranje i unaprjeđenje lovišta. Lovište je određena površina zemljišta koja je zaokružena prirodna cjelina u kojoj postoje ekološki i drugi uvjeti za uzgoj, zaštitu, lov i korištenje divljači i njezinih dijelova. Prema Zakonu o lovu iz raspodjele sredstava naknade za pravo lova, 10% pripada Županiji koja iz tih sredstava podupire lovstvo i lovni turizam na svom području. Potpore su namijenjene lovoovlaštenicima ili ovlaštenicima prava lova kako bi provodili svoje lovnogospodarske planove odnosno lovnogospodarska osnovu, program uzgoja divljači, program zaštite divljači i njihove revizije.


Na području Osječko-baranjske županije djeluje Lovački savez Osječko-baranjske županije koji okuplja preko 100 članica. Od krupne divljači najvažniji za ovo podneblje su divlja svinja, srna obična i jelen obični, a od sitne divljači obični zec, divlja patka, fazan i lisica.


Skupština Osječko-baranjske županije donijela je Pravilnik o potporama udrugama u provedbi Zakona o zaštiti životinja na području Osječko-baranjske županije ("Županijski glasnik" broj 4/22.). Ovom Pravilnikom uređuju se uvjeti, postupak i način dodjele nepovratnih sredstava iz Proračuna Osječko-baranjske županije udrugama za zaštitu životinja za provedbu aktivnosti koje imaju za cilj provedbu odredbi Zakona o zaštiti životinja  na području Osječko-baranjske županije vezanih uz zaštitu napuštenih životinja.

Potpore udrugama u provedbi Zakona o zaštiti životinja odobravaju se za troškove vezane uz provedbu aktivnosti vezane uz smanjenje populacije napuštenih životinja, a koji se odnose na kastraciju i sterilizaciju pasa i mačaka, te liječenje napuštenih životinja. Visina potpore iznosi 50% od ukupne vrijednosti nastalog plaćenog troška, a najviši iznos potpore je 663,62 eura.
Sukladno Pravilniku, Javni poziv za prikupljanje zahtjeva za dodjelu potpora udrugama u provedbi Zakona o zaštiti životinja na području Osječko-baranjske županije u 2025. godini objavljen je na internetskoj stranici Županije.
Županica je u izvještajnom razdoblju odobrila 4 zahtjeva u ukupnom iznosu od 2.551,00 eura.

7.3.1.
Program unaprjeđenja lovstva na području Osječko-baranjske županije
U cilju stvaranja uvjeta za nastavak unaprjeđenja stanja u lovištima na području Osječko-baranjske županije, iz dijela sredstava ostvarenih temeljem članka 31. stavak 4. Zakona o lovstvu, a koja vlasnici zemljišta bez prava lova nisu potraživali u roku godinu dana, Skupština Osječko-baranjske županije je donijela Program unaprjeđenja lovstva na području Osječko-baranjske županije u razdoblju 2025. - 2029. godine ("Županijski glasnik" broj 2/25.) i kao provedbeni akt Odluku o potporama za unaprjeđenje lovstva na području Osječko-baranjske županije ("Županijski glasnik" broj 2/25.) koji obuhvaćaju projekte koji se provode tijekom razdoblja važenja Programa. Program kroz odobrene potpore olakšava provedbu potrebnih aktivnosti i zahvata koji su neophodni u gospodarenju lovištima i s divljači, a kojim se doprinosi razvoju i unaprjeđenju lovstva. Odlukom su uređeni uvjeti, način i postupak dodjele nepovratnih sredstava iz Proračuna Osječko-baranjske županije u projekte koji imaju za cilj unaprjeđenje lovstva. Pravo na potpore podrazumijeva dodjelu nepovratnih sredstava iz Proračuna Osječko-baranjske županije osiguranih za svaku godinu provedbe Programa. 
Na internetskoj stranici Osječko-baranjske županije dana 24. ožujka 2025. godine objavljeno je sedam javnih poziva za prikupljanje zahtjeva za dodjelu potpora za unaprjeđenje lovstva na području Osječko-baranjske županije za koje su u Proračunu planirana sredstva i to kako slijedi:
1. Potpora za opremanje hladnjača,

2. Potpora za kupovinu zemljišta za osnivanje remiza, 

3. Potpora za razvoj i unaprjeđenje lovnog turizma, 

4. Potpora za sudjelovanje na manifestacijama u lovstvu, 

5. Potpora za unos sitne divljači, 

6. Potpora za izgradnju novih i održavanje postojećih lovnotehničkih i lovnogospodarskih objekata i

7. Provođenje mjera za sprječavanje šteta od divljači.

Javni pozivi su bili otvoreni do utroška sredstava planiranih u Proračunu, a najkasnije do 31. listopada 2025. godine. U izvještajnom razdoblju održana je jedna sjednica Povjerenstva i odobreno je 26 zahtjeva za potpore za unaprjeđenje lovstva na području Osječko-baranjske županije, u ukupnom iznosu od 47.304,00 eura kako slijedi:

Tablica 2.

	R.b.
	Naziv potpore
	Broj korisnika
	Ukupan iznos potpora

	1.
	Potpora za opremanje hladnjača
	5
	15.462,00

	2.
	Potpora za razvoj i unaprjeđenje lovnog turizma
	5
	15.871,00

	3.
	Potpora za sudjelovanje na manifestacijama u lovstvu
	4
	9.225,00

	4.
	Potpora za unos sitne divljači
	1
	600,00

	5.
	Potpora za izgradnju novih i održavanje postojećih lovnotehničkih i lovnogospodarskih objekata
	6
	3.559,00

	6.
	Provođenje mjera za sprječavanje šteta od divljači
	5
	2.587,00

	UKUPNO
	26
	47.304,00


7.3.2.
Potpore za unaprjeđenje lovstva

Potpora za opremanje hladnjača namijenjena je opremanju hladnjača za prihvat mesa odstrijeljene divljači, a dodjeljuje se za nabavku potrebnih rashladnih uređaja te ostale troškove povezane s opremanjem hladnjača. Potpora za kupovinu zemljišta za osnivanje remiza ima cilj pomoći kod kupovine zemljišta na kojem se osniva remiza za divljač. Potpora za razvoj i unaprjeđenje lovnog turizma je potpora kojom se osiguravaju potrebni uvjeti za razvoj lovnog turizma, a dodjeljuje se za izgradnju, rekonstrukciju, opremanje i uređenje smještajnih kapaciteta objekta namijenjenog lovnom turizmu. Potpora za sudjelovanje na manifestacijama u lovstvu namijenjena je za prihvatljive troškove organizatorima i sudionicima manifestacija, koji predstavljaju i promiču lovstvo, a podrazumijeva: sajmove, festivale, smotre, natjecanja i druge slične manifestacije. Potporom za unos sitne divljači nastoji se održavati brojno stanje sitne divljači u lovištu kupovinom sitne divljači iz umjetnog uzgoja.


Potpora za izgradnju novih i održavanje postojećih lovnotehničkih i lovnogospodarskih objekata namijenjena je izgradnji novih i održavanju postojećih lovnotehničkih i lovnogospodarskih objekata. Lovnotehničkim i lovnogospodarskim objektima smatraju se hranilišta, pojilišta, čeke, automatske hranilice i ostali objekti koji su u funkciji lovišta, a u skladu s lovnogospodarskom osnovom. Provođenje mjera za sprječavanje šteta od divljači namijenjena su nabavki potrebne opreme za sprječavanje šteta od divljači na poljoprivrednim kulturama. Oprema podrazumijeva mehanička, električna ili kemijska zaštitna sredstva.

7.3.3.
Aktivnosti na terenu
Na temelju Plana mjera za sprječavanje šteta od divljači na području Osječko-baranjske županije za lovnu godinu 2025./2026. ("Županijski glasnik" broj 3/25.) Županica je donijela šest rješenja o zabrani lova srneće divljači, 11 rješenja o smanjenju brojnog stanja jelenske divljači i jedno rješenje o smanjenju brojnog stanja svinja divljih i to kako slijedi:

Zabrana lova srneće divljači u:
· državnom lovištu broj: XIV/15 - "ĐURĐENICA",

· državnom lovištu broj: XIV/16 - "KAPELAČKI LUG", 

· državnom lovištu broj: XIV/2 - "LACIĆ-GLOŽĐE",

· državnom lovištu broj: XIV/9 - "PODUNAVLJE-PODRAVLJE", 

· zajedničkom lovištu broj: XIV/132 - "Osijek", 

· zajedničkom lovištu broj: XIV/142 - "Magedenovac". 


Smanjenje brojnog stanja jelenske divljači u:

· državnom lovištu broj: XIV/23 - "KRNDIJA II",

· državnom lovištu broj: XIV/26 - "BRATILJEVCI-SJEVERNI DILJ",

· zajedničkom lovištu broj: XIV/167 - "Duboševica",

· zajedničkom lovištu broj: XIV/165 - "Popovac",

· zajedničkom lovištu broj: XIV/181 - "Našice",

· zajedničkom lovištu broj: XIV/181 - "Našice",

· zajedničkom lovištu broj: XIV/182 - "Valenovac",

· zajedničkom lovištu broj: XIV/182 - "Valenovac",

· zajedničkom lovištu broj: XIV/132 - "Osijek",

· zajedničkom lovištu broj: XIV/162 - "Beli Manastir",

· zajedničkom lovištu broj: XIV/158 - "Kneževi Vinogradi". 

8. UPRAVNI ODJEL ZA PROSTORNO UREĐENJE,
GRADITELJSTVO I IMOVINSKO-PRAVNE POSLOVE

Temeljem Odluke o ustrojstvu i djelokrugu upravnih tijela Osječko-baranjske županije ("Županijski glasnik" broj 7/25.) provedeno je redefiniranje upravnog ustrojstva Osječko-baranjske županije. Sagledavajući postojeći upravni ustroj, popraćen analizom samoupravnog i upravnog djelokruga nadležnosti svih upravnih tijela Županije, a s ciljem postizanja bolje učinkovitosti u radu povezivanjem srodnih nadležnosti u djelokrug jednog upravnog tijela, Upravni odjel za prostorno uređenje, graditeljstvo i zaštitu okoliša nastavio je s radom pod novim nazivom i bitno promijenjenim djelokrugom kao Upravni odjel za prostorno uređenje, graditeljstvo i imovinsko-pravne poslove.

Unutarnje ustrojstvo, nazivi i opisi poslova radnih mjesta, stručni i drugi uvjeti za raspored na radna mjesta, broj izvršitelja i druga pitanja od značaja za rad Upravnog odjela za prostorno uređenje, graditeljstvo i imovinsko-pravne poslove (u nastavku: Upravni odjel) uređeni su Pravilnikom o unutarnjem redu Upravnog odjela za prostorno uređenje, graditeljstvo i imovinsko-pravne poslove Osječko-baranjske županije ("Županijski glasnik" broj 8/25.).
Upravni odjel za prostorno uređenje, graditeljstvo i imovinsko-pravne poslove obavlja normativno-pravne, upravne, analitičko-planske, koordinacijske odnosno organizacijske i druge stručne i administrativne poslove iz samoupravnog djelokruga Županije koji se odnose na prostorno uređenje, graditeljstvo te provedbu prostornih planova i izdavanje akata u svezi gradnje; uspostavljanje i vođenje informacijskih sustava iz nadležnosti upravnog odjela i njihovog uključivanja u šire informacijske sustave; provođenje propisa o procjeni vrijednosti nekretnina, kao i poslove koji se odnose na upravljanje i raspolaganje, uknjižbu odnosno vođenje evidencije nekretnina i druge imovine u vlasništvu Županije, te s tim u vezi rješavanje imovinsko-pravne problematike; zastupanje Županije u sudskim i drugim postupcima; rješavanje u upravnom postupku u drugome stupnju po žalbama protiv pojedinačnih akata upravnih tijela općina i gradova s područja Županije i rješavanje u drugim upravnim postupcima u drugome stupnju sukladno posebnim propisima; pravo prvokupa kulturnog dobra; savjetodavnu pravnu pomoć jedinicama lokalne samouprave te obavlja druge poslove koji su mu stavljeni u nadležnost sukladno zakonu, propisima donesenim temeljem zakona te općim aktima Skupštine i posebnim aktima župana. 

Uz poslove iz prethodnog stavka, Upravni odjel za prostorno uređenje, graditeljstvo i imovinsko-pravne poslove u okviru poslova državne uprave povjerenih Županiji posebnim zakonima obavlja u skladu sa zakonom i poslove koji se odnose na prijenos građevinskog zemljišta u vlasništvo jedinica lokalne samouprave, posebne uvjete za građenje i rekonstrukciju županijskih i lokalnih cesta u postupku izdavanja lokacijskih dozvola i sudjelovanje u postupku izdavanja građevinske dozvole davanjem potvrde na glavni projekt, izdavanje posebnih uvjeta za građevine koje služe za promet bicikala i kretanje pješaka izgrađene na cestovnom zemljištu, kao i poslove koji se odnose na utvrđivanje prava na naknadu za imovinu oduzetu za vrijeme jugoslavenske komunističke vladavine, utvrđivanje prava na pravičnu naknadu, utvrđivanje prava vlasništva Republike Hrvatske na oduzetim nekretninama, izvlaštenje te povjerene poslove državne uprave koji se odnose na prostorno uređenje u postupcima rješavanja po zahtjevu za stupanjem u posjed prije pravomoćnosti rješenja o izvlaštenju, druga ograničenja prava vlasništva i druge imovinsko-pravne poslove te druge povjerene poslove iz područja prostornog uređenja i graditeljstva. 

Uz poslove iz prethodnih stavaka, Upravni odjel za prostorno uređenje, graditeljstvo i imovinsko-pravne poslove u okviru povjerenih poslova upravljanja nekretninama u vlasništvu Republike Hrvatske, obavlja poslove upravljanja neizgrađenim građevinskim zemljištem i građevinama sa zemljištem nužnim za redovnu uporabu te građevine, a koje se nalaze na području Županije, a izvan područja Grada Osijeka te obavlja i druge poslove koji su mu stavljeni u nadležnost u skladu s propisima kojima je uređeno upravljanje nekretninama i pokretninama u vlasništvu Republike Hrvatske.  

Osim u sjedištu Županije, Upravni odjel svoje poslove obavlja i u izdvojenim mjestima rada: Belom Manastiru, Donjem Miholjcu, Đakovu, Našicama i Valpovu. 

8.1.
Prostorno uređenje, graditeljstvo i procjena vrijednosti nekretnina

Poslovi prostornog uređenja, graditeljstva i procjene vrijednosti nekretnina obuhvaćaju stručne i upravne poslove vezane za provedbu propisa, donesenih prostornih planova i općih akata Županije, vođenje informacijskog sustava eNekretnina te druge upravne i stručne poslove iz propisima utvrđene nadležnosti Županije u okviru djelokruga rada Upravnog odjela.

a. Prostorno uređenje i graditeljstvo 
Poslovi prostornog uređenja i graditeljstva se najvećim dijelom sastoje od izdavanja upravnih akata iz upravnih područja prostornog uređenja, graditeljstva i ozakonjenja nezakonito izgrađenih zgrada, što je vidljivo iz sljedeće tablice: 

Tablica 1. Rješavanje upravnih stvari I. stupnja u razdoblju od 26.5.2025. do 31.12.2025.

	Upravno područje
	Zaprimljeno
	Riješeno
	Neriješeno

	Prostorno uređenje

lokacijske dozvole (izmjene/dopune, produženja i poništenja), rješenja o utvrđivanju građevne čestice
	105
	37
	68


	Graditeljstvo

građevinske dozvole,  uporabne dozvole i uporabne dozvole za određene građevine (rješenja o promjeni investitora, rješenja o produženju i poništenju građ. dozvola), dozvole za promjenu namjene i uporabu građevine
	1610
	1019
	591

	Rješenja o izvedenom stanju
	-
	38
	1016

	S V E U K U P N O
	1715
	1094
	1675


U izvještajnom razdoblju zaprimljeno je ukupno 1715 novih zahtjeva. Neriješenih upravnih predmeta je 1675. 
Prihodi od naknade za ozakonjenje nezakonito izgrađenih zgrada na dan 31. prosinca 2025. godine iznose 28.250,63 eura. Podnositelji zahtjeva za izdavanje rješenja o izvedenom stanju i dalje ne dopunjuju zahtjeve potrebnom dokumentacijom ili ne plaćaju naknadu za zadržavanje nezakonito izgrađenih zgrada u prostoru tako da je i dalje velik broj neriješenih zahtjeva. Sukladno odredbi članka 31. Zakona o postupanju s nezakonito izgrađenim zgradama, sredstva od naknade koriste se za rad Upravnog odjela. Do kraja izvještajnog razdoblja utrošeno je 3.208,75 eura za rad Upravnog odjela od naknade za ozakonjenje nezakonito izgrađenih zgrada.
Tablica 2. Rješavanje neupravnih predmeta u razdoblju od 26.5.2025. do 31.12.2025.

	Upravno područje
	Zaprimljeno
	Riješeno
	Neriješeno

	Prostorno uređenje

uvjerenja o česticama, izvodi iz planova, lokacijske informacije, potvrde parcelacijskog elaborata, obavijesti - posebni uvjeti i uvjeti priključenja, upiti i ostalo  
	1181
	1092
	89


	Graditeljstvo

upiti, očitovanja, potvrde, prijava početka/nastavka građenja, uklanjanja, potvrde o dostavi završnog izvješća, potvrde u svrhu uspostave vlasništva posebnih dijelova nekretnine, potvrde da su posebni dijelovi nekretnine samostalne uporabne cjeline, prijepisi akata iz područja graditeljstva
	636
	613
	23

	S V E U K U P N O
	1817
	1705
	112


Isto tako, u izvještajnom razdoblju zaprimljeno je 1817 neupravnih predmeta, a riješeno je 1705 predmeta.
b. Procjena vrijednosti nekretnina
Upravni odjel za prostorno uređenje, graditeljstvo i imovinsko-pravne poslove, temeljem članka 15. Zakona o procjeni vrijednosti nekretnina ("Narodne novine" broj 78/15.), nadležno je Upravno tijelo Osječko-baranjske županije za obavljanje stručnih i administrativno-tehničkih poslova za potrebe procjeniteljskog povjerenstva.

Temeljem članka 16. Zakona o procjeni vrijednosti nekretnina u Upravnom odjelu, za područje Osječko-baranjske županije, obavlja se:

1.
priprema i unos podataka te vođenje zbirke kupoprodajnih cijena u eNekretninama

2.
ažuriranje plana približnih vrijednosti u eNekretninama

3.
evaluacija podataka te izvođenje i ažuriranje drugih podataka nužnih za procjenu vrijednosti nekretnina

4.
priprema pregleda približnih vrijednosti i izvješća o tržištu nekretnina

5.
izdavanje  izvadaka iz zbirke kupoprodajnih cijena iz eNekretnina

6.
izdavanje izvadaka iz plana približnih vrijednosti iz eNekretnina

7.
vode se i izlučuju zbirke isprava

8.
dostavljaju podatci za potrebe visokog procjeniteljskog povjerenstva te

9.
drugi stručni i administrativno-tehnički poslovi za potrebe povjerenstva.

Tablica 3. Ukupno uneseni i evaluirani podaci u sustav e-Nekretnine za razdoblje od 26.5.2025. do 31.12.2025. (osim područja grada Osijeka)
	Vrsta Nekretnine
	26.5.2025. - 31.12.2025.
	

	Stan/apartman (ST/A)
	128
	

	Stambena zgrada - obiteljska kuća (OK)
	585
	

	Poslovna zgrada (PZG)
	7
	

	Poslovni prostor (PP)
	16
	

	Gospodarska zgrada (GZG)
	2
	

	Višestambena zgrada (VZG)
	0
	

	Stambena zgrada - kuća za povremeni boravak (KPB)
	52
	

	Garaža (G)
	2
	

	Parkirno - garažno mjesto (PGM)
	0
	

	Vanjsko - parkirno mjesto (VPM)
	1
	

	Skladište (SKL)
	1
	

	Spremište (SP)
	0
	

	Različite nekretnine (RN)
	530
	

	Ostalo (OS)
	112
	

	Ruševine (RU)
	3
	

	Građevinsko zemljište (GZ)
	424
	

	Poljoprivredno zemljište (PZ)
	746
	

	Šumsko zemljište (ŠZ) 
	7
	

	Prirodno neplodno zemljište (PNZ)
	1
	

	Zakup, najam, pravo služnosti
	2111
	

	UKUPNO:
	4728
	


U promatranom periodu izdano je 150 izvadaka iz zbirke kupoprodajnih cijena i 22 obavijesti iz zbirke kupoprodajnih cijena.

Osim navedenih poslova, Upravni odjel je u stalnom kontaktu s nadležnim Ministarstvom u svezi kompletne problematike sustava eNekretnina te izrade procjembenih elaborata, ažuriranja plana približnih vrijednosti i slično. 
Temeljem članka 10. Zakona o procjeni vrijednosti nekretnina, za područje Županije, osnovano je procjeniteljsko povjerenstvo (u daljnjem tekstu: Povjerenstvo) radi stručne analize i evaluacije podataka te davanja stručnih prijedloga i mišljenja o tržištu nekretnina. 

U razdoblju od 26. svibnja 2025. do 31. prosinca 2025. godine zatražena su mišljenja za 89 procjembena elaborata. Povjerenstvo je u navedenom razdoblju održalo 11 sjednica na kojima je razmatralo i analiziralo usklađenost 89 procjembena elaborata sa Zakonom o procjeni vrijednosti nekretnina.

Od 89 pregledana procjembena elaborata, 73 procjembena elaborata dostavljena su prvi puta na mišljenje, a 16 procjembenih elaborata na ponovno mišljenje.
Od 73 procjembena elaborata koja su dostavljena prvi puta, Povjerenstvo je mišljenja da je 55 procjembenih elaborata u skladu sa Zakonom o procjeni vrijednosti nekretnina, a 18 procjembenih elaborata nije u skladu sa Zakonom o procjeni vrijednosti nekretnina.
Od 16 ispravljenih procjembenih elaborata, Procjeniteljsko povjerenstvo mišljenja je da je 14 ispravljenih procjembenih elaborata usklađeno s odredbama Zakona o procjeni vrijednosti nekretnina, a 2 procjembena elaborata nije usklađeno s odredbama Zakona o procjeni vrijednosti nekretnina.

8.2.
Prostorno planiranje i pravni i opći poslovi
Poslovi prostornog planiranja obuhvaćaju osobito poslove u svezi s izradom i provedbom prostornih planova te obavljanje povjerenih poslova sukladno posebnim propisima o cestama, dok pravni i opći poslovi obuhvaćaju osobito poslove vezane za proučavanje problematike djelatnosti prostornog uređenja i graditeljstva, izrade i provedbe prostornih planova, poslove pripreme analitičkih i drugih stručnih materijala o pitanjima iz područja rada Upravnog odjela, administrativno-tehničke poslove uredskog poslovanja i arhive te druge upravne i stručne poslove iz propisima utvrđene nadležnosti Županije u okviru djelokruga rada Upravnog odjela.
U izvještajnom razdoblju nastavljen je postupak izrade VI. izmjena i dopuna Prostornog plana Osječko-baranjske županije (VI. ID PPOBŽ). Dana 27. kolovoza 2025. godine dostavljena je dopuna Konačnog prijedloga VI. Izmjena i dopuna Prostornog plana Osječko-baranjske županije Ministarstvu prostornoga uređenja, graditeljstva i državne imovine na suglasnost. Suglasnost na Konačni prijedlog VI. Izmjena i dopuna Prostornog plana Osječko-baranjske županije izdana je 4. rujna 2025. godine. Dana 11. rujna 2025. godine Županica je donijela Zaključak o predlaganju Odluke o donošenju VI. Izmjena i dopuna Prostornog plana Osječko-baranjske županije Skupštini Osječko - baranjske županije da razmotri i prihvati Konačni prijedlog. Skupština Osječko-baranjske županije je na 3. sjednici 18. rujna 2025. godine donijela Odluku o donošenju VI. Izmjena i dopuna Prostornog plana Osječko-baranjske županije ("Županijski glasnik" broj 9/25.).
Županica Osječko-baranjske županije donijela je 2. prosinca 2025. godine Zaključak o predlaganju Odluke o izmjenama Odluke o donošenju VI. Izmjena i dopuna Prostornog plana Osječko-baranjske županije Skupštini da razmotri i prihvati prijedlog. Skupština Osječko-baranjske županije donijela je na 6. sjednici 11. prosinca 2025. godine Odluku o izmjenama Odluke o donošenju VI. Izmjena i dopuna Prostornog plana Osječko-baranjske županije ("Županijski glasnik" broj 13/25.).
Od 15. do 17. listopada 2025. godine u Cavtatu se održala treća stručna konferencija Informacijskog sustava prostornoga uređenja (ISPU) na temu digitalizacije u područjima prostornog uređenja i graditeljstva koju je organiziralo Ministarstvo prostornoga uređenja, graditeljstva i državne imovine na kojoj su prisustvovali službenici Odjela.

Dana 6., 7., 26. te 27. studenoga i 4. prosinca 2025. godine Ministarstvo prostornoga uređenja, graditeljstva i državne imovine je organiziralo stručne radionice eRežimi u Fakultetu agrobiotehničkih znanosti u Osijeku na kojima su sudjelovali službenici Upravnog odjela u cilju obuke za rad u novom sustavu koji je sastavni dio Informacijskog sustava prostornog uređenja.

Osim navedenih poslova, Upravni odjel obavlja i druge poslove poput suradnje u izradi propisa, planskih i drugih dokumenata te izrade izvješća, a sve u funkciji prostornog uređenja i graditeljstva.

8.3.
Imovinsko-pravni poslovi
8.3.1.
Upravljanje nekretninama u vlasništvu Republike Hrvatske
Sukladno odredbama Zakona o upravljanju nekretninama i pokretninama u vlasništvu Republike Hrvatske ("Narodne novine" broj 155/23.) gradovima, sjedištima županija i velikim gradovima povjereni su se poslovi upravljanja nekretninama u vlasništvu Republike Hrvatske. Pod poslovima upravljanja nekretnina u vlasništvu Republike Hrvatske obavljaju se poslovi upravljanja neizgrađenim građevinskim zemljištem i građevinama sa zemljištem nužnim za redovnu uporabu te građevine, a koje se nalaze na području Županije, a izvan područja Grada Osijeka. 
Tablica 4. Rješavanje predmeta raspolaganja nekretninama u vlasništvu RH na području OBŽ u razdoblju od 26.5.2025. do 31.12.2025.

	
	Zaprimljeni 
	Riješeni novozaprimljeni predmeti
	Neriješeni novozaprimljeni predmeti

	Zahtjevi jedinica lokalne samouprave
	16
	6
	10

	Zahtjevi fizičkih osoba
	71
	62
	9

	Zahtjevi pravnih osoba
	21
	10
	11


Ukupno je u radu 185 predmeta upravljanja nekretninama u vlasništvu Republike Hrvatske.
8.3.2.
Upravljanje nekretninama koje su u vlasništvu/korištenju Osječko-baranjske županije

Sukladno Programu upravljanja imovinom u vlasništvu Osječko-baranjske županije za 2025. godinu kojim su utvrđeni kratkoročni ciljevi i smjernice upravljanja i raspolaganja imovinom u vlasništvu Osječko-baranjske županije imovinom se u ovom izvještajnom razdoblju upravljalo pažnjom dobrog gospodara odnosno učinkovito i razumno sukladno načelima odgovornosti, javnosti, ekonomičnosti i predvidljivosti.

Upravljanje nekretninama u vlasništvu Županije i dalje je podrazumijevalo sve sustavne i koordinirane aktivnosti i dobre prakse koje se odnose osobito na izvršavanje svih vlasničkih ovlasti i preuzimanje svih vlasničkih obveza koje se odnose na nekretnine, sklapanje pravnih poslova čija je posljedica prijenos, otuđenje ili ograničenje prava vlasništva Županije na nekretninama u korist druge pravne ili fizičke osobe, poduzimanje svih radnji u svezi s nekretninama pažnjom dobrog gospodara i prema načelima upravljanja radi uređenja pravnih odnosa i po potrebi, utvrđivanje ili promjenu namjene nekretnina.

Tijekom izvještajnog razdoblja Županija je sukladno planiranim sredstvima u Proračunu za 2025. godinu vodeći računa o prioritetima te učinkovitom ulaganju nastavila s tekućim i investicijskim održavanjem nekretnina odnosno poslovnih prostora u svom vlasništvu i to na sljedećim lokacijama:

1. Osijek
-
Trg Ante Starčevića 2, Osijek, nekretnina izgrađena na k.č.br. 5441, upisana u zk.ul. broj 60 k.o. Osijek, označena kao kuća broj 2 i dvorište, ukupne površine 1865 m2,
-
Županijska ulica 4, Osijek - Palača Virovitičke županije, nekretnina izgrađena na k.č.br. 1821/1, upisana u zk.ul. broj 9223, k.o. Osijek, označena kao dvorište, 4 javne zgrade, Osijek, Županijska ulica 4, javna zgrada - garaža, ukupne površine 7889 m2, i to: etažno vlasništvo (E- 1), etažno vlasništvo (E-3), etažno vlasništvo (E-6), etažno vlasništvo (E-7), etažno vlasništvo (E-8), etažno vlasništvo (E-10) i etažno vlasništvo (E-11)

-
Trg Lava Mirskog 1, Osijek, nekretnina izgrađena na k.č.br. 5444/9, upisana u zk.ul. broj 20128, k.o. Osijek, označena kao poslovna zgrada i dvorište Trg Lava Mirskog 1, ukupne površine 463 m2, i to: etažno vlasništvo (E-4),

-
Trg Lava Mirskog 3, Osijek, nekretnina izgrađena na k.č.br. 5442/4, upisana u zk.ul. broj 23963, označena kao poslovna zgrada, Trg Lava Mirskog 3, ukupne površine 528 m2, i to: etažno vlasništvo (E-2)

-
Trg Lava Mirskog 3A, nekretnina izgrađena na k.č.br. 5442/1, upisana u zk.ul. broj 24306, označena kao poslovna zgrada, Trg Lava Mirskog 3A, ukupne površine 450 m2, i to: etažno vlasništvo (E-4)

-
Kralja Petra Svačića 4, Osijek, (Osječka ljevaonica OLT), nekretnina izgrađena na k.č.br. 6656/1, upisana u zk.ul. broj 15976, koju u naravi čini 35 gospodarskih zgrada, 1 upravna zgrada, 2 gospodarska dvorišta, 1 toranj, 2 trafostanice i 4 nadstrešnice ukupne površine od m2.
2.
Beli Manastir
-
Matije Gupca 52, Beli Manastir, nekretnina izgrađena na k.č.br. 1928/52, upisana u zk.ul. broj 3061, k.o. Beli Manastir, označena kao kuća i dvor, ukupne površine 345 m2.

3.
Valpovo

-
Braće Radića 34, Valpovo - Dom tehnike Valpovo, nekretnina izgrađena na k.č.br. 2396, upisana u zk.ul. broj 3148, k.o.Valpovo označena kao zgrada i dvor, ukupne površine 2164 m2.

Redovno tekuće održavanje poslovnih prostora odnosi se i na sve prostore koji nisu u vlasništvu Županije, ali ih Županija koristi temeljem ugovora o dodjeli na korištenje ili zakupa i to na sljedećim lokacijama:

-
Osijek (Kapucinska 40, Europske avenije 11, Ulica Bartola Kašića 2a),
-
Beli Manastir (Trg slobode 32),
-
Našice (J. J. Strossmayera 3, Trg dr. Franje Tuđmana 7) i
-
Đakovo (Pape Ivana Pavla II).
Redovno tekuće održavanje poslovnih prostora odnosilo se i na prostore koje je Županija preuzela temeljem Sporazuma o preuzimanju predmeta, pismohrane, ostale dokumentacije, opreme te sredstava za rad od mjesno nadležnog ureda državne uprave od 16. prosinca 2019. godine, a potrebni su za obavljanje povjerenih poslova Ureda državne uprave Osječko-baranjske županije, i to na izdvojenim mjestima rada u Belom Manastiru, Donjem Miholjcu, Đakovu, Našicama i Valpovu.

8.3.3.
Raspolaganje nekretninama u korist Županije
Klinički bolnički centar Osijek potpisnik je Ugovora o bespovratnim sredstvima u Projektu KK 10.1.3.04.0001 "Priprema strateškog projekta izgradnje novog KBC-a Osijek", čija je ukupna vrijednost 4.684.318,80 eura s ciljem izrade projektne dokumentacije za izgradnju potpuno novog KBC-a na novoj lokaciji. Radi uspješne realizacije navedenoga Projekta KBC Osijek u obvezi je urediti imovinsko-pravne odnose odnosno uspostaviti vlasništvo nekretnina koje bi bile pogodne za izgradnju novog bolničkog kompleksa. Kao lokacija izabrano je područje u jugoistočnom dijelu Grada Osijeka.
Radi daljnje realizacije projekta, polazeći od interesa Osječko-baranjske županije za ulaganje u zdravstvo kojim će se osigurati podizanje kvalitete zdravstvene usluge stanovništva osobito na području Istočne Hrvatske te provedbe strateškog projekta izgradnje novog KBC-a Osijek, bilo je potrebno uspostaviti vlasništvo nad k.č.br. 9803/2 u k.o. Osijek koja je bila u vlasništvu Centra za pružanje usluga u zajednici Osijek, Vinkovačka cesta 61, Osijek. Naime, riječ je o katastarskoj čestici koja je obuhvaćena u obuhvatu formiranja nove katastarske čestice na kojoj će se graditi KBC Osijek. Budući je KBC Osijek trebao sklopiti kupoprodajni ugovor s Centrom, zbog dugotrajnosti postupka raspolaganja u korist KBC-a Osijek, prijedlog je bio da Osječko-baranjska županija postane vlasnikom iste, s namjerom darovanja Kliničkom bolničkom centru Osijek u svrhu izgradnje novog KBC-a Osijek.
Vrijednost predmetne nekretnine utvrđena je u iznosu od 54.400,00 eura sukladno Procjembenom elaboratu oznake 31/2024, iz srpnja 2024. godine, izrađenom od strane Darka Ojvana, dipl. ing. građ. na koju je ishođeno pozitivno mišljenje Procjeniteljskog povjerenstva Grada Osijeka od 19. rujna 2024. godine. 

Osječko-baranjska županija i Centar za pružanje usluga u Zajednici Osijek zaključili su dana 9. srpnja 2025. godine Ugovor o kupoprodaji k.č.br. 9803/2 u k.o. Osijek, te je upisom u zemljišne knjige Općinskog suda u Osijeku stekla pravo vlasništva nad istom.

8.3.4.
Pravo prvokupa kulturnog dobra
U Upravnom odjelu zaprimaju se i ponude vlasnika nekretnina označenih kao kulturna dobra radi očitovanja Osječko-baranjske županije o korištenju prava prvokupa sukladno Zakonu o zaštiti i očuvanju kulturnih dobara. U izvještajnom razdoblju zaprimljeno je 26 zahtjeva vlasnika nekretnina radi očitovanja Osječko-baranjske županije o korištenju prava prvokupa te se postupilo po svim zahtjevima u zakonskim rokovima

8.3.5.
Poslovi zastupanja Županije u sudskim i drugim postupcima
U Upravnom odjelu obavljaju se i poslovi iz samoupravnog djelokruga Županije koji se odnose na poslove zastupanja Osječko-baranjske županije kao stranke u sudskim postupcima koji se vode pred stvarno i mjesno nadležnim sudovima. Poslove zastupanja Županije kao stranke u sudskim postupcima pred sudovima, županica u pravilu povjerava pomoćniku pročelnika Upravnog odjela za drugostupanjske upravne postupke i poslove pravnog zastupanja. U složenijim predmetima županica je povjerila poslove zastupanja odvjetnicima.

Tijekom izvještajnog razdoblja u Upravnom odjelu u tijeku su sljedeći:

Ovršni postupci

U 7 ovršnih predmeta, koje je pokrenula Županija kao ovrhovoditelj radi naplate svojih potraživanja (naknada troškova provedene analize i superanalize ispravnosti prehrambenih proizvoda, naknade parničnog troška, troška prekršajnog postupka, naplata po pravomoćnim presudama), ovršni postupci su u tijeku, a osnove za plaćanje su evidentirane u Očevidnik redoslijeda osnova za plaćanje u Financijskoj agenciji.

U navedenim ovršnim predmetima problem je što ovršenici ne posjeduju pokretnu ni nepokretnu imovinu, niti novčana sredstva na otvorenim računima kod banaka te su ovršenici zatvorili obrte, u jednom predmetu naplata potraživanja postala je nemoguća u odnosu na činjenicu da je ovršenik umro. Stalnim praćenjem imovine ovršenika, ukoliko je moguće, Županija kao ovrhovoditelj u ovrhama, može predložiti promjenu sredstava i/ili predmeta ovrhe.

Parnični postupci

Od 4 parnična predmeta u kojima je Županija stranka u postupku:

· u 4 predmeta su postupci u tijeku.
Stečajni postupci

Stečajni dužnik: Damex gradnja d.o.o. za građenje, trgovinu i usluge, Zagreb (Osječko- baranjska županija, prijavila 10. siječnja 2022. godine, svoju tražbinu u ukupnom iznosu od 25.354,20 eura, u stečajnom postupku nad navedenim dužnikom).

Stečajni dužnik Ekološki centar d.o.o. za proizvodnju, trgovinu i usluge, Vukovar (Osječko- baranjska županija, prijavila 2. prosinca 2024. godine, svoju tražbinu u ukupnom iznosu od 8.932,90 eura, u stečajnom postupku nad navedenim dužnikom).

Stečajni dužnik FUTURE MACHINE d.o.o. za proizvodnju, trgovinu i usluge, Osijek (Osječko- baranjska županija, prijavila 21. svibnja 2025. godine, svoju tražbinu u ukupnom iznosu od 78.532,84 eura, u stečajnom postupku nad navedenim dužnikom).

O svim sudskim predmetima se vode evidencije i posebna izvješća.

8.3.6.
Rješavanje u upravnom postupku u drugome stupnju po žalbama protiv pojedinačnih akata upravnih tijela općina i gradova s područja Županije
Upravni odjel, odnosno službenici raspoređeni na radna mjesta sukladno unutarnjem ustrojstvu rješavaju po žalbama protiv pojedinačnih akata (rješenja o komunalnom doprinosu, komunalnoj naknadi, komunalnom redu, rješenja o izdavanju posebnih uvjeta za građenje, rješenja o izdavanju potvrde glavnog projekta, utvrđivanje naknade za zadržavanje nezakonito izgrađene zgrade u prostoru, utvrđivanju spomeničke rente, radnom vremenu trgovina i ugostiteljskih objekata, pravima iz socijalne skrbi, priznavanje prava na gradnju prve nekretnine, porezu na nekretnine, porezu na tvrtku ili naziv, porez na korištenje javnih površina, porez na potrošnju, ovrhe komunalne naknade, komunalnog doprinosa, spomeničke rente i dr.), što ih donose upravna tijela općina i gradova s područja Županije, temeljem zakona i općih akata svojih predstavničkih tijela.

U izvještajnom razdoblju, zaprimljeno je ukupno 36 predmeta drugostupanjskog upravnog postupka, od čega je u izvještajnom razdoblju i zakonom propisanom roku riješeno 27 predmeta, dok je 9 predmeta zaprimljenih krajem prosinca 2025. godine, u postupku rješavanja i svi će biti riješeni u zakonskom propisanom roku.

U izvještajnom razdoblju tužbom je pokrenut 1 upravni spor pred Upravnim sudom u Osijeku radi poništenja rješenja i ocjene zakonitosti propuštanja donošenja pojedinačne odluke javnopravnog tijela. Sudu su u propisanom roku, sa spisom predmeta, dostavljeni odgovori na tužbu, te je 1 predmet  u rješavanju.

Osim navedenoga, zaprimljena je 1 neposredna žalba, koja je proslijeđena nadležnom upravnom tijelu jedinice lokalne samouprave, kako bi provelo postupak u okviru svoje nadležnosti i žalbu sa spisom dostavilo na rješavanje Upravnom odjelu.


Rješavanje u postupcima koji se odnose na utvrđivanje prava na naknadu za imovinu oduzetu za vrijeme jugoslavenske komunističke vladavine

Upravni odjel u okviru poslova državne uprave povjerenih Županiji posebnim zakonima, rješava u prvom stupnju u postupcima kojima se određuju uvjeti i postupak naknade za imovinu koja je prijašnjim vlasnicima oduzeta od strane jugoslavenske komunističke vlasti, a koja je prenesena u općenarodnu imovinu, državno, društveno ili zadružno vlasništvo konfiskacijom, nacionalizacijom, agrarnom reformom i drugim propisima i načinima navedenim u Zakonu o naknadi za imovinu oduzetu za vrijeme jugoslavenske komunističke vladavine ("Narodne novine" broj 92/96., 39/99., 42/99., 92/99., 43/00., 131/00., 27/01., 34/01., 65/01., 118/01., 80/02., 81/02. i 98/19.).
U izvještajnom razdoblju u rješavanju je 73 predmeta od kojih je u 9 predmeta doneseno prvostupanjsko rješenje.
U izvještajnom razdoblju zaprimljeno je 103 upita o podnesenim zahtjevima za povrat imovine, sukladno Zakonu o naknadi za imovinu oduzetu za vrijeme jugoslavenske komunističke vladavine i na sva su dana očitovanja bez odgode.
U izvještajnom razdoblju zaprimljena su 2zahtjeva za brisanje zabilježbe prava prvokupa u kojem je doneseno pravomoćno prvostupanjsko rješenje.

Rješavanje u postupcima u kojima se utvrđuje pravo vlasništva Republike Hrvatske na oduzetim nekretninama

Upravni odjel u okviru poslova državne uprave povjerenih Županiji posebnim zakonima, rješava i u predmetima u kojima Republika Hrvatska stječe pravo vlasništva na imovini koja je predmet naknade na temelju odredaba Zakona o naknadi za imovinu oduzetu za vrijeme jugoslavenske komunističke vladavine glede kojih zahtjev za naknadu nije podnesen ili je pravomoćno odbijen, ako zakonom nije drukčije propisano.

U izvještajnom razdoblju u ovom Upravnom odjelu zaprimljeno je 3 zahtjeva za utvrđenje prava vlasništva Republike Hrvatske i u sva 3 predmeta doneseno je prvostupanjsko rješenje.


Rješavanje u postupcima izvlaštenja
Upravni odjel u okviru poslova državne uprave povjerenih Županiji posebnim zakonima, rješava u prvom stupnju u postupcima izvlaštenja te postupcima osiguranja dokaza, a koji postupci prethode postupcima izvlaštenja prema odredbama Zakona o izvlaštenju i određivanju naknade ("Narodne novine" broj 74/14., 69/17. i 98/19.). Da bi se mogao podnijeti prijedlog za izvlaštenje, bilo potpunog ili nepotpunog, prethodno se mora provesti postupak osiguranja dokaza u kojem postupku se obavješćuju stranke o pokretanju postupka, provode se očevidi i vještačenja i utvrđuje tržišna vrijednost nekretnine. Ukoliko korisnik izvlaštenja i vlasnik nekretnine ne sklope sporazum odnosno ne zaključe kupoprodajni ugovor za česticu koja je predmetom postupka, korisnik izvlaštenja podnosi ovom Upravnom odjelu prijedlog za izvlaštenje određene nekretnine. Također, ukoliko se radi o hitnosti provođenja planiranog projekta radi kojeg je pokrenut postupak izvlaštenja, korisnik izvlaštenja može podnijeti prijedlog za stupanje u posjed nekretnine prije pravomoćnosti rješenja o izvlaštenju. Svi postupci su upravni postupci.
U izvještajnom razdoblju na rješavanju je bilo ukupno 104 predmeta izvlaštenja i osiguranja dokaza, slijedom čega je:
· riješeno ukupno 40 predmeta izvlaštenja (38 predmeta potpunog izvlaštenja, 2 predmeta nepotpunog izvlaštenja i 4 predmeta osiguranja dokaza o stanju i vrijednosti nekretnine).


Rješavanje u postupcima pravične naknade

Osim navedenih postupaka prema istom Zakonu rješavaju se i postupci pravične naknade koji se odnose na utvrđivanje naknade za nekretnine eksproprirane ili deposedirane, a na koje postupke se primjenjuju odredbe danas nevažećih Zakona o eksproprijaciji ("Narodne novine" broj 10/78., 5/80., 30/82., 28/87., 39/88., 71/91., 73/91., 26/93. i 9/94.), Zakona o izvlaštenju ("Narodne novine" broj 9/94., 35/94., 112/00., 114/01., 79/06., 45/11., 34/12. i 74/14.) i Zakona o općem upravnom postupku ("Narodne novine" broj 53/91., 103/96. i 47/09.) i to:

-
u izvještajnom razdoblju na rješavanju je bilo ukupno 7 predmeta
-
u izvještajnom razdoblju doneseno je 1 rješenje kojim je pravomoćno okončan postupak; u 1 predmetu donijeto je djelomično rješenje, dok je u preostalim neriješenim predmetima u tijeku provođenje dokaznog postupka radi utvrđivanja činjeničnog stanja,

-
zaprimljena je 1 žalba koja je zajedno sa spisom predmeta proslijeđena na nadležno rješavanje Ministarstvu pravosuđa i uprave.


Pružanje savjetodavne pravne pomoći jedinicama lokalne samouprave iz djelokruga rada Odjela

S ciljem koordinacije i još bolje suradnje Županije sa svim jedinicama lokalne samouprave na svom području, te osobito s ciljem pomoći u unaprjeđenju rada navedenih jedinica lokalne samouprave, ovaj Upravni odjel u izvještajnom razdoblju kontinuirano je surađivao sa zaposlenicima te načelnicima i gradonačelnicima gradova i općina na području Osječko-baranjske županije, kroz održavanje radnih sastanaka u prostorijama Županije, i pružanjem savjetodavne pravne pomoći tim jedinicama, a s kojima se iste susreću u svakodnevnom radu i djelovanju, putem telefonskih kontakata.

8.4.
Javna ustanova Zavod za prostorno uređenje Osječko-baranjske županije

Temeljni prostorni okvir razvojne politike utvrđuju prostorni planovi. Za područje Županije na snazi je Odluka o Prostornom planu Osječko-baranjske županije ("Županijski glasnik" broj 1/02., 4/10. 3/16., 5/16., 5/20., 1/21., 16/22., 10/24., 9/25. i 13/25. - u daljnjem tekstu: PPOBŽ) čiju provedbu prate Upravni odjel i Javna ustanova Zavod za prostorno uređenje Osječko-baranjske županije (u daljnjem tekstu: Zavod).
Prostorni planovi se izrađuju i donose kao pretpostavka gospodarskog napretka i razvoja te ih je potrebno ažurirati u trenutku kada se za to iskaže opravdana potreba.

Na poziv Ministarstva prostornoga uređenja, graditeljstva i državne imovine (u daljnjem tekstu: Ministarstvo), Ravnatelj Zavoda iskazao je interes za izradu PPOBŽ kao prostornog plana nove generacije te je u studenom 2025. godine sklopio Sporazum o sufinanciranju izrade Prostornog plana Osječko-baranjske županije s Ministarstvom i Osječko-baranjskom županijom.
8.4.1.
Izmjene i dopune PPOBŽ
Dana 4. rujna 2025. godine, Ministarstvo je izdalo suglasnost na Konačni prijedlog VI. Izmjena i dopuna PPOBŽ, koji je zatim poslan u daljnju proceduru.
VI. Izmjene i dopune PPOBŽ Skupština Osječko-baranjske Županije donijela je Odlukom o donošenju VI. Izmjena i dopuna PPOBŽ na 3. sjednici, 18. rujna 2025. godine ("Županijski glasnik" broj 9/25.), te je Zavod, temeljem iste, izradio 8 primjeraka izvornika elaborata.
U skladu s člankom 113. Zakona odnosno, člankom 16. Odluke o donošenju VI. Izmjena i dopuna PPOBŽ, Odbor za zakonodavnu djelatnost i statutarno-pravna pitanja Skupštine Županije utvrdio je i objavio pročišćeni tekst Odredbi za provedbu i grafičkog dijela PPOBŽ. Nakon toga je, u studenome 2025. godine, Zavod izradio 4 elaborata Pročišćenog PPOBŽ i dostavio ih Upravnom odjelu, kao nositelju izrade na daljnje postupanje.

Skupština Osječko-baranjske županije donijela je na 6. sjednici 11. prosinca 2025. godine Odluku o izmjenama Odluke o donošenju VI. Izmjena i dopuna PPOBŽ. ("Županijski glasnik" broj 13/25.). Odluka je mijenjana radi usklađivanja teksta Odluke o donošenju s tekstom ovjerenog elaborata "VI. Izmjene i dopune PPOBŽ koji je sastavni dio te Odluke.
8.4.2.
Stručno-analitička podloga za izradu Izmjena i dopuna Prostornog plana Parka prirode Kopački rit
U listopadu 2025. godine Zavod je, temeljem Sporazuma o obavljanju stručno-analitičkih poslova u sklopu pripremnih radova za izradu Izmjena i dopuna Prostornog plana Parka prirode Kopački rit, sklopljenog s Ministarstvom, dovršio izradu Stručno-analitičke podloge za izradu izmjena i dopuna Prostornog plana parka prirode Kopački rit, koju su djelatnici Zavoda prezentirali na Trećoj stručnoj konferenciji Informacijskog sustava prostornog uređenja (ISPU).

8.4.3.
Jedinice lokalne samouprave u segmentu prostornog planiranja
Jedinice lokalne samouprave (u daljnjem tekstu: JLS) imaju obvezu i potrebu, u svrhu stvaranja preduvjeta za gospodarski razvitak, planirati svoj prostor. Zavod sudjeluje u svim fazama i prati aktivnosti JLS tijekom izrade i donošenja prostornih planova lokalne razine te je u izvještajnom razdoblju izrađeno ukupno 8 izmjena i dopuna prostornih planova.

Tijekom druge polovice 2025. godine donesena je 1 izmjena i dopuna prostornog plana uređenja grada/općine kao plana stare generacije i 7 prostornih planova nove generacije. Osim toga pokrenuto je novih 12 izmjena i dopuna prostornih planova kroz ePlanove.

U promatranom razdoblju, Zavod je izdao 15 mišljenja o usklađenosti prostornih planova JLS s PPOBŽ, od čega je 8 pozitivnih i 7 negativnih mišljenja.

8.4.4.
Informacijski sustavi
Zavod obavlja stručne poslove i upravlja ISPU-om u okviru svojih ovlasti. Podatke u modul ISPU-a - eKatalog prostornih planova, po nalogu Ministra, u ISPU unose županijski zavodi svaki za svoje područje od 2021. godine i sve dok su u izradi prostorni planovi stare generacije. U postupku izrade prostornih planova nove generacije, podaci se izrađuju putem modula ePlanovi editor i povezuju s modulom ePlanovi, koje Zavod preuzima i objavljuje putem eKataloga na Geoportal ISPU-a.

Osječko-baranjska županija kontinuirano održava i razvija vlastiti geoinformacijski Sustav strateškog upravljanja prostorno planskom dokumentacijom (u daljnjem tekstu: Geoportal), koji je dostupan putem web stranice Zavoda www.prostorobz.hr. U promatranom razdoblju sustav je održavan i ažuriran, čime je osigurana aktualnost prostornih planova i cjelovita arhiva svih izmjena i dopuna prostornih planova.

9. UPRAVNI ODJEL ZA ZAŠTITU OKOLIŠA

Upravni odjel za zaštitu okoliša Osječko-baranjske županije ustrojen je temeljem Odluke o ustrojstvu i djelokrugu upravnih tijela Osječko-baranjske županije ("Županijski glasnik" broj 7/25. u daljnjem tekstu: Odluka). Do stupanja na snagu Odluke, poslovi iz područja zaštite okoliša, zaštite prirode i gospodarenja otpadom obavljali su se u okviru Upravnog odjela za prostorno uređenje, graditeljstvo i zaštitu okoliša. Unutarnje ustrojstvo, nazivi i opisi poslova radnih mjesta, stručni i drugi uvjeti za raspored na radna mjesta, broj izvršitelja i druga pitanja od značaja za rad Upravnog odjela za zaštitu okoliša (u daljnjem tekstu: Upravni odjel) uređeni su Pravilnikom o unutarnjem redu Upravnog odjela za zaštitu okoliša Osječko-baranjske županije ("Županijski glasnik" broj 8/25). 
Upravni odjel obavlja normativno-pravne, upravne, analitičko-planske, koordinacijske odnosno organizacijske i druge stručne i administrativne poslove iz samoupravnog djelokruga Županije koji se odnose na zaštitu okoliša uključujući i zaštitu prirode te gospodarenje otpadom; uspostavljanje i vođenje informacijskih sustava iz nadležnosti upravnog odjela i njihovog uključivanja u šire informacijske sustave; praćenje i koordiniranje rada trgovačkih društava i ustanova iz nadležnosti Upravnog odjela, a kojima je Županija (su)osnivač ili član; sudjelovanje u izradi strateških i ostalih dokumenata Županije te obavlja druge poslove koji su mu stavljeni u nadležnost sukladno zakonu, propisima donesenim temeljem zakona te općim aktima Skupštine i posebnim aktima župana.

Poslovi Upravnog odjela mogu se podijeliti u tri osnovne skupine - poslovi iz područja zaštite okoliša, poslovi iz područja zaštite prirode i poslovi iz područja gospodarenja otpadom.
9.1.
Zaštita okoliša

Poslovi zaštite okoliša obuhvaćaju rješavanje upravnih i neupravnih predmeta iz područja zaštite okoliša: provedba postupaka procjene utjecaja zahvata na okoliš, ocjene o potrebi procjene utjecaja zahvata na okoliš, strateške procjene utjecaja na okoliš, postupaka ocjene o potrebi strateške procjene utjecaja na okoliš, izrada mišljenja u postupku ocjene o potrebi strateške procjene JLS, izrada planova, programa, izvješća i izdavanja akata iz područja zaštite okoliša te druge upravne i stručne poslove iz propisima utvrđene nadležnosti Županije u okviru djelokruga rada Upravnog odjela.
9.2.
Zaštita prirode

Poslovi zaštite prirode obuhvaćaju rješavanje upravnih i neupravnih predmeta iz područja zaštite prirode: provedba postupaka prethodne ocjene i glavne ocjene prihvatljivosti za ekološku mrežu,  izdavanje dopuštenja za provedbu zahvata u zaštićenom području, utvrđivanje uvjeta zaštite prirode, izrada planova, programa i izdavanja akata iz područja zaštite prirode te druge upravne i stručne poslove iz propisima utvrđene nadležnosti Županije u okviru djelokruga rada Upravnog odjela. 
9.3.
Gospodarenje otpadom

Poslovi iz područja gospodarenja otpadom obuhvaćaju poslove rješavanja upravnih i neupravnih predmeta: izdavanje dozvole za gospodarenje otpadom, izdavanje suglasnosti, upis u Očevidnik sakupljača i oporabitelja, upis u Očevidnik nusproizvoda, upis u Evidenciju centara ponovne uporabe, te upis u Evidencije prijevoznika, posrednika, trgovaca otpadom i reciklažnih dvorišta, osiguranje, kontrola kvalitete i verifikacija prijavljenih podataka u Registar onečišćavanja okoliša (ROO), vođenje evidencije zaprimljenih financijskih jamstava vezanih za izdane dozvole za gospodarenje otpadom te druge upravne i stručne poslove iz propisima utvrđene nadležnosti Županije u okviru djelokruga rada Upravnog odjela.

Sukladno Zakonu o zaštiti okoliša ("Narodne novine" broj 80/13., 153/13., 78/15., 12/18. i 118/18.), Zakonu o zaštiti prirode ("Narodne novine" broj 80/13., 15/18., 14/19., 127/19. i 155/23.), Zakonu o gospodarenju otpadom ("Narodne novine" broj 84/21. i 142/23.), Zakonu o zaštiti zraka ("Narodne novine" broj 127/19., 57/22. i 136/24.), Zakonu o klimatskim promjenama i zaštiti ozonskog sloja ("Narodne novine" broj 67/25.), Uredbi o ekološkoj mreži i nadležnostima javnih ustanova za upravljanje područjima ekološke mreže ("Narodne novine" broj 80/19., 119/23., 87/25. i 123/25.), Uredbi o strateškoj procjeni utjecaja strategije, plana i programa na okoliš ("Narodne novine" broj 3/17.), Uredbi o informiranju i sudjelovanju javnosti i zainteresirane javnosti u pitanjima zaštite okoliša ("Narodne novine" broj 64/08.), Zakonu o prostornom uređenju ("Narodne novine" broj 155/25.) i Zakonu o gradnji (''Narodne novine'' broj 155/25.), ovaj Upravni odjel, u funkciji javnopravnog tijela izdao je akte vezane uz zaštitu okoliša, zaštitu prirode te gospodarenje otpadom, kako je prikazano u sljedećim tablicama:

Tablica 1. Rješavanje upravnih predmeta I. stupnja u razdoblju od 26.5.2025. do 31.12.2025.

	Upravno područje
	Preneseno iz prethodnog razdoblja
	Zaprimljeno
	Ukupno u rješavanju
	Riješeno
	Neriješeno

	Zaštita okoliša 

(rješenja o procjeni utjecaja na okoliš, rješenja o ocjeni o potrebi procjene utjecaja na okoliš)
	2
	4
	6
	6
	0

	Zaštita prirode

(rješenja o ocjeni prihvatljivosti za ekološku mrežu, dopuštenja za provedbu zahvata u zaštićenom području)
	1
	18
	19
	15
	4

	Gospodarenje otpadom

(dozvole za gospodarenje otpadom, suglasnosti, očevidnici gospodarenja otpadom)
	6
	57
	63
	59
	4

	S V E U K U P N O
	9
	79
	88
	80
	8


Tablica 2. Rješavanje neupravnih predmeta u razdoblju od 26.5.2025. do 31.12.2025.

	Neupravno područje
	Preneseno iz prethodnog razdoblja
	Zaprimljeno
	Ukupno u rješavanju
	Riješeno
	Neriješeno

	Zaštita okoliša 

(mišljenja o potrebi OSPUO/SPUO /OPUO/PUO), pravna pomoć Ministarstvu, izvješća, upiti/odgovori)
	6
	119
	125
	110
	15

	Zaštita prirode

(uvjeti zaštite prirode/potvrde glavnog projekta/tehnički pregledi putem eKonferencije, mišljenja o prihvatljivosti za ekološku mrežu)
	0
	36
	36
	36
	0

	Gospodarenje otpadom

(evidencije prijevoznika otpada, posrednika otpadom, trgovaca otpadom i reciklažnih dvorišta)
	3
	19
	22
	22
	0

	S V E U K U P N O
	9
	174
	183
	168
	15


Sukladno Pravilniku o registru onečišćavanja okoliša ("Narodne novine" broj 3/22.), informacijskim sustavom Registar onečišćavanja okoliša (ROO) upravlja i održava ga Ministarstvo zaštite okoliša i zelene tranzicije.

Upravni odjel za zaštitu okoliša Osječko-baranjske županije, kao nadležno tijelo za osiguranje, kontrolu kvalitete i verifikaciju prijavljenih podataka u ROO-u, provodi kontrolu potpunosti, dosljednosti i vjerodostojnosti dostavljenih podataka te elektroničkom verifikacijom u aplikaciji ROO potvrđuje provedenu kontrolu kvalitete podataka.
Podaci iz ROO koriste se za osiguravanje pravovremenosti, transparentnosti, točnosti, dosljednosti, usporedivosti i potpunosti podataka potrebnih za izvješćivanje o ispuštanjima onečišćujućih tvari u sastavnice okoliša kao i nastanku i prijenosu otpada izvan mjesta nastanka te gospodarenju otpadom sukladno propisima kojima se uređuju područja zaštite okoliša, zraka, otpada i voda te gospodarenja otpadom.

Na području Osječko-baranjske županije u 2025. godini evidentirano je ukupno 443 aktivna obveznika dostave podataka u ROO-u.

Skupština Osječko-baranjske županije na 6. sjednici održanoj 11. prosinca 2025. godine prihvatila je Izvješće o stanju okoliša na području Osječko-baranjske županije za razdoblje od 2021. do 2024. godine ("Županijski glasnik" broj 13/25.). Izvješće je izrađeno od strane Upravnog odjela za zaštitu okoliša Osječko-baranjske županije kao nositelja izrade, te trgovačkog društva Ekonerg - institut za energetiku i zaštitu okoliša d.o.o. iz Zagreba kao ovlaštenika za stručne poslove, te je objavljeno na službenoj internetskoj stranici Osječko-baranjske županije.

Svi akti i sadržaji dokumenata sukladno Zakonu o zaštiti okoliša i Uredbi o informiranju i sudjelovanju javnosti i zainteresirane javnosti u pitanjima zaštite okoliša objavljuju se na internetskoj stranici Osječko-baranjske županije te se na taj način informira javnost. 
Osim poslova ovoga Upravnog odjela, pojedine poslove iz područja zaštite okoliša, zaštite prirode i gospodarenja otpadom obavljaju i sljedeće pravne osobe: EKOS  d.o.o. za gospodarenje otpadom i Javna ustanova Agencija za upravljanje zaštićenim prirodnim vrijednostima na području Osječko-baranjske županije. U nastavku slijedi opis aktivnosti prethodno navedenih pravnih osoba u razdoblju od 26. svibnja 2025. do 31. prosinca 2025. godine.
9.4.
EKOS d.o.o. za gospodarenje otpadom

Trgovačko društvo EKOS d.o.o. za gospodarenje otpadom, Osijek osnovano je u svrhu uspostave sustava gospodarenja otpadom na području Osječko-baranjske županije i Vukovarsko-srijemske županije. Osnivači  trgovačkog društva su Osječko-baranjska županija (63%) i Vukovarsko-srijemska županija (37%). Cilj projekta izgradnje RCGO Orlovnjak je uspostava cjelovitog sustava gospodarenja otpadom na području OBŽ i VSŽ i postizanje ciljeva gospodarenja otpadom iz Plana gospodarenja otpadom RH 2017.-2022. Projekt RCGO Orlovnjak obuhvaća cijelo područje OBŽ (7 gradova, 35 općina) i VSŽ (5 gradova, 26 općina). RCGO Orlovnjak će se izgraditi na području Općine Antunovac, a šest pretovarnih stanica nalaziti će se u Belom Manastiru, Belišću, Đakovu, Našicama, Starim Jankovcima i Županji iz kojih će se prevoziti komunalni otpad do centralne lokacije u Antunovcu. Projektom se osigurava zaštita okoliša i prirode sustavnim gospodarenjem komunalnim otpadom kroz sprječavanje nastanka otpada, odvajanje korisnih sirovina iz otpada, recikliranje i ponovnu uporabu te smanjivanje količina otpada koji se odlaže na odlagališta.
Nakon završetka izrade studijsko-projektne dokumentacije RCGO Orlovnjak će posjedovati potrebnu projektno-tehničku dokumentaciju, lokacijsku dozvolu za RCGO Orlovnjak, kao i građevinske dozvole za šest pretovarnih stanica.

Financijskim planom za 2025. godinu, trgovačko društvo EKOS d.o.o. utvrdilo je sljedeće aktivnosti: 

1. Izrada studijsko-projektne dokumentacije za RCGO Orlovnjak,
2. Financijski pregled,
3. Zajednički nastup, djelovanje i suradnja i
4. Ostale aktivnosti.
1.
Izrada studijsko-projektne dokumentacije za RCGO Orlovnjak
1.1.
Pregled Projekta RCGO Orlovnjak

Nositelj: EKOS d.o.o. 
Sektor: Gospodarenje otpadom
Operativni program: Konkurentnost i kohezija (OPKK), cilj: SC6i1 - Smanjena količina otpada koji se odlaže na odlagališta
Ugovor: KK.06.3.1.08.0003

Realizacija Projekta izgradnje Regionalnog centra za gospodarenje otpadom Orlovnjak, planirana je kroz 3 faze:

1. FAZA: Izrada studijsko-projektne dokumentacije potrebne za izgradnju Regionalnog centra za gospodarenje otpadom Orlovnjak (RCGO Orlovnjak):

Procijenjena vrijednost: 2.208.072,44 eura
EU sufinanciranje: 1.876.861,57 eura
Fond za zaštitu okoliša i energetsku učinkovitost: 331.210,87 eura
Razdoblje provedbe: 20.7.2018. - 31.3.2026. godine

2. FAZA: Javna nabava za Projekt "Projektiranje i izgradnja Regionalnog centra za gospodarenje otpadom Orlovnjak"
· Planirani početak aktivnosti: Tijekom 2026. godine
3. FAZA: Projektiranje i izgradnja Regionalnog Centra za gospodarenje otpadom Orlovnjak

· Planirani početak aktivnosti: Nakon završetka postupka javne nabave

· Procijenjena vrijednost: 118.260.956,00 eura
9.4.1.
Informacija o trenutnom stanju projekta RCGO Orlovnjak

U tijeku je izrada projektno-tehničke dokumentacije, nakon čijeg završetka će RCGO Orlovnjak posjedovati potrebnu projektno-tehničku dokumentaciju, lokacijsku dozvolu za RCGO Orlovnjak, kao i građevinske dozvole za šest pretovarnih stanica. Do sada je ishođeno svih 6 lokacijskih dozvola te svih 6 građevinskih dozvola za pretovarne stanice, kao i lokacijska dozvola za RCGO Orlovnjak. Sukladno uputama JASPERSA pristupilo se izradi izmjena u Studiji izvedivosti kako bi projekt bio prihvatljiv za sufinanciranje u EU proračunskom razdoblju 2021. - 2027. te je u tijeku intenzivna komunikacija sa JASPERS-om radi završetka Studije izvedivosti za što je potrebno pozitivno mišljenje JASPERS-a. Nakon toga, očekuju se Odluka Vlade RH o modelu financiranja i poziv resornog ministarstva (MZOZT) za izgradnju Regionalnog centra za gospodarenje otpadom Orlovnjak.
Procijenjena vrijednost izgradnje RCGO Orlovnjak je 118.260.956,00 eura. Putem NPOO se financira 6.916.671,59 eura, a preostali iznos od 111.344.284,41 eura će se financirati putem PKK 2021-2027, državne i regionalne razine. Točan iznos financiranja svih dionika (EU, RH, FZOEU, lokalna razina ili EKOS kreditnim zaduženjem) znati će se kada JASPERS potvrdi Studiju izvedivosti čiji je sastavni dio CBA analiza.

Dana 18.12.2024. godine izvršena je prijava na ograničeni poziv za Izgradnju pretovarnih stanica iz Operativnog programa Nacionalni plan oporavka i otpornosti 2021.-2026., (NPOO.C1.3.R2-I1.06) koji je objavilo Ministarstvo zaštite okoliša i zelene tranzicije. Prijavljene su 3 pretovarne stanice (Stari Jankovci, Beli Manastir i Đakovo), ukupni prihvatljivi troškovi iznose 6.916.671,59 eura, a bespovratna sredstva od MZOZT iznose 4.841.670,11 eura, FZOEU sufinancira 1.037.500,74 eura, dok će EKOS d.o.o. osigurati 1.037.500,74 eura.
Dana 27.1.2025. godine objavljena je javna nabava "01/2025 - Izgradnja 3 pretovarne stanice u obuhvatu RCGO Orlovnjak", kao i za usluge stručnog nadzora i upravljanje projektom. Nakon pregleda kompletne dokumentacije donesene su odluke o odabiru i potpisani ugovori za postupke koji se financiraju iz NPOO. Radovi na izgradnji triju pretovarnih stanica u obuhvatu RCGO Orlovnjak (PS Beli Manastir, PS Đakovo i PS Stari Jankovci) odvijaju se u skladu s planiranom dinamikom. Planirani završetak izgradnje sve 3 pretovarne stanice je 31.3.2026. godine.

9.4.2.
Odluka Vlade Republike Hrvatske
Vlada Republike Hrvatske je na sjednici održanoj 20. studenoga 2025. donijela Odluku o modelu financiranja novih projekata izgradnje centara za gospodarenje otpadom u okviru Programa Konkurentnost i kohezija 2021. - 2027. i drugih instrumenata Europske unije prema kojoj se prihvatljivi troškovi izgradnje RCGO Orlovnjak financiraju se na sljedeći način:

-
do 85 % putem fondova i instrumenata Europske unije, državnog proračuna Republike Hrvatske i sredstava Fonda za zaštitu okoliša i energetsku učinkovitost, pri čemu će se u postupku dodjele utvrditi točan iznos potpore i udio sufinanciranja prihvatljivih troškova, u skladu s primjenjivim pravilima o državnim potporama,
-
preostali dio sufinanciranja osigurat će trgovačka društva, korisnici projekata CGO-a, zajedno s jedinicama lokalne i područne (regionalne) samouprave kao svojim osnivačima.
9.4.3.
Prethodno savjetovanje

Dana 16.12.2025. godine objavljeno je u sustavu EOJN prethodno savjetovanje za Projektiranje i izgradnju RCGO Orlovnjak.

Zahtjevi za subvencijom
Sukladno članku 42. Društvenog ugovora i Financijskom planu za 2025. godinu u izvještajnom razdoblju osnivačima (OBŽ i VSŽ) su podneseni Zahtjevi za subvencijom za 3. i 4. tromjesečje 2025. godine.
9.4.4. Zajednički nastup, djelovanje i suradnja

· U izvještajnom razdoblju nastavljena je suradnja s predstavnicima JASPERS-a, MZOZT, FZOEU, MPGI i izrađivačima dokumentacije te svim ostalim dionicima neophodnim za realizaciju projekta.
· EKOS d.o.o. aktivno sudjeluje u radu Grupacije centara za gospodarenje otpadom pri Hrvatskoj gospodarskoj komori te ostvaruje stalne kontakte sa svim centrima za gospodarenje otpadom na području Republike Hrvatske.

· Održano je niz pojedinačnih sastanaka sa predstavnicima jedinica lokalne samouprave koje su uključene u projekt, kao i sa lokalnim komunalnim trgovačkim društvima sa područja obuhvata RCGO Orlovnjak, kako bi se dogovorile aktivnosti neophodne za realizaciju projekta izgradnje RCGO Orlovnjak.

Ostale aktivnosti

a) Ljudski resursi
U trgovačkom društvu EKOS d.o.o. radi 6 zaposlenika.

b) Nadzorni odbor i Skupština: 
U izvještajnom razdoblju održane su 3 sjednice Nadzornog odbora i 3 sjednice Skupštine trgovačkog društva EKOS d.o.o.

9.5.
Javna ustanova Agencija za upravljanje zaštićenim prirodnim vrijednostima na području Osječko-baranjske županije (Skraćeni naziv: Javna ustanova za zaštitu prirode OBŽ)
9.5.1.
Projekti u provedbi
1. "Zaštita i očuvanje bijele rode (Ciconia ciconia)" na području Osječko-baranjske županije

Opis projekta: Javna ustanova Agencija za upravljanje zaštićenim prirodnim vrijednostima na području Osječko-baranjske županije u suradnji s Fondom za zaštitu okoliša i energetsku učinkovitost i ove godine provodi projekt "Zaštita i očuvanje Bijele rode (Ciconia ciconia).
Projekt se proveo na području cijele Osječko-baranjske županije, a njegov glavni cilj je očuvanje gnijezda bijele rode na krovovima objekata.
Glavni cilj projekta "Zaštita i očuvanje bijele rode" je očuvanje i zaštita populacije bijele rode, te očuvanje sela i prostora kojim se vlasnicima stambenih i gospodarskih objekata na čijim se krovovima nalaze gnijezda bijelih roda daje naknada za očuvanje prostora i biološke raznolikosti u visini od 92,90 eura po gnijezdu. Potpora služi kao financijski poticaj radi participacije troškova namijenjenih za popravak, sanaciju ili zamjenu krovišta zbog štete koju čine gnijezda svojom težinom i rode gniježđenjem na krovu na kojem se to gnijezdo nalazi. (Izvor sufinanciranja: Fond za zaštitu okoliša i energetsku učinkovitost).

2. Monitoring i istraživanje biotičkih, hidroloških, hidrogeoloških, sedimentoloških i geomorfoloških čimbenika u Posebnom ornitološkom rezervatu "Podpanj"
(Izrada dokumentacije za restauraciju Posebnog ornitološkog rezervata Podpanj)

Opis projekta: U prostranoj naplavnoj ravnici rijeke Drave susrećemo vrlo kompleksne prirodne odnose u kojima kroz pleistocen i holocen značajnu ulogu imaju klimatski, geomorfološki, hidrološki, litološki, te hidrogeološki procesi u formiranju reljefa. Dominantan utjecaj na geomorfološke procese u formiranju reljefa ima rijeka Drava i njena hidrodinamika koja u istraživanom području formira niz raznovrsnih okoliša koji predstavljaju staništa za mnogobrojnu kopnenu i vodenu floru i faunu. U donjem toku rijeke Drave, uz zapadni rub Donjeg Miholjca, razvijena je struktura tršćaka i bara, ritskih šumskih i šumolikih struktura, koji su kao cjelina 1998. godine zaštićeni kao Posebni ornitološki rezervat (POR) Podpanj.
Klimatske promjene i antropogeni utjecaj ostvaruju sve veće promjene i utjecaj na ovakve osjetljive ekosustave a to je vidljivo i u POR "Podpanj". Shodno navedenome, Javna ustanova za zaštitu prirode OBŽ, 2021. godine započela je sa nizom istraživačkih aktivnosti kako bi se navedeni procesi kvantificirali te kako bi se uspostavio održivi način upravljanja područjem.
Dosadašnja istraživanja i monitorinzi ukazuju na progresivno smanjenje staništa intenzivnom sedimentacijom i napretkom invazivne vegetacije što kumulativno uzrokuje smanjenje vodenih površina. Istraživanja su otkrila i locirala mjesto izviranja podzemne vode oko kojega se formiralo jezero te bi tu pojavu trebalo detaljnije istražiti, pratiti i zaštititi te prikupiti dovoljno podataka kako bi se POR Podpanj moglo održivo upravljati. (Izvor sufinanciranja: Fond za zaštitu okoliša i energetsku učinkovitost).

3. "Horizon ClimEmpower"
Opis projekta: Projektom će se osnažiti pet sjevernoeuropskih regija s visokim rizikom vezanim uz klimatske promjene i izuzetno niskim kapacitetom prilagodbe, poboljšat će se njihova otpornost na klimatske promjene, uspostavit će se zajednica praktične provedbe i stvorit će se strategije za razvoj otpornosti prilagođene potrebama i potencijalima svake regije. ClimEmpower će razviti novo generičko sučelje za C3S Climate Data Store, usluge procjene opasnosti i rizika vođene podacima i polu-kvantitativne ("screening") usluge koje korisnicima omogućuju usporedbu različitih strategija prilagodbe. Te će se usluge prvenstveno oslanjati na otvorene podatke i infrastrukturu otvorenih usluga te na unakrsno povezivanje takvih podataka s podacima koji se mogu uzorkovati lokalno tijekom projekta kako bi se nadopunili paneuropski podaci, poboljšala granularnost ili potvrdila predviđanja. (Izvor financiranja: HORIZON-MISS-2022-CLIMA-01).
4. "Kontrola populacija prioritetnih invazivnih vrsta KoRaK za prirodu"
Opis projekta: Projektom je predviđeno uklanjanje dvije IAS vrste: kornjača (Trachemys scripta) i bodljobradi rak (Orconectes limosus). Uklanjanje bodljobradog raka provodi se na rijeci Vuki između sela Budimci i Razbojište jer je na tom području zabilježena prisutnost zavičajnog, riječnog raka (Astacus astacus) te će se uklanjanjem bodljobradog raka ukloniti pritisak na zavičajnu vrstu. U Osječko-baranjskoj županiji postoji 6 lokacija predviđenih za uklanjanje kornjače (Trachemys scripta). Jezero Lapovac kod Našica, ribnjaci kod Bizovca, bajer kod Đakova (Novo polje), akumulacija Jošava i dvije lokacije u gradu Osijeku: bajer u gradskoj četvrti Jug II i bajer u gradskoj četvrti Bosutsko. Tijekom provedbe projekta, angažirat će se stručnjaci za obje vrste koji će istražiti rasprostranjenost vrsta i educirati  i pomoći djelatnicima javne ustanove i volonterima u provedbi uklanjanja prema propisanoj metodologiji. Nabavit će se oprema za izradu sunčališta za kornjače, vrše za izlov rakova i ostala potrebna oprema te će se izraditi edukativni materijal i provoditi radionice u cilju podizanja svijesti javnosti o invazivnim stranim vrstama. (Izvor sufinanciranja: Fond za zaštitu okoliša i energetsku učinkovitost).

5. "Riparia - Restoring Nesting River Grounds"
Opis projekta: Projekt "Riparia: Obnova riječnih gnijezdilišta" usmjeren je na istraživanje, obnovu i očuvanje gnijezdilišta bregunica, vodomara i pčelarica na Dravi i Dunavu. U 2025. proveo se monitoring kolonija ptica i procjena staništa. Na temelju dobivenih podataka u 2026. provest će se pilot akcije obnove riječnih obala uz sudjelovanje volontera. Nakon toga organizira se radionica za dionike s ciljem planiranja budućih obnova i odgovornog korištenja riječnih tokova. Projekt doprinosi dugoročnom očuvanju ugroženih riječnih ptica i staništa. (Izvor sufinanciranja: DanubeParks).
9.5.2.
Projekti u evaluaciji
1. Poboljšano upravljanje Posebnim ornitološkim rezervatom Podpanj"
Opis projekta: Projekt je usmjeren na očuvanje, obnovu i dugoročno održivo upravljanje Posebnim ornitološkim rezervatom Podpanj, dijelom Natura 2000 područja Podunavlje i donje Podravlje (HR1000016) i Donji tok Drave (HR2001308). Rezervat je pod značajnim pritiskom zbog taloženja sedimenta, zarastanja invazivnim i sukcesijskim biljnim vrstama te gubitka otvorene vodene površine, što negativno utječe na ključna močvarna staništa i vrste ptica koje ovise o njima. Predviđena vrijednost projekta je 1.854.598,94 eura od kojih je 1.576.409,09 eura bespovratnih sredstava.

9.5.3.
Ostale aktivnosti, monitoring, terenski obilasci
· Monitoring bijele rode (Ciconia ciconia),

· Monitoring obične lisanke (𝑈𝑛𝑖𝑜 𝑐𝑟𝑎𝑠𝑢𝑠𝑠),

· Monitoring vrste dvoprugasti kozak (Graphoderus bilineatus),

· Monitoring vrste grimizna plosnatica (Cucujus cinnaberinus),
· Monitoring kiseličinog vatrenog plavca (Lycaena dispar),
· Kartiranje gnijezda orla štekavca u Aljmaškom ritu, Erdutu i Savulji,
· Monitoring ptica na ribnjaku Donji Miholjac (POP Podunavlje i donje Podravlje),
· Kroz provedbu projekta "Kontrola populacija prioritetnih invazivnih vrsta KoRaK za prirodu" proveli smo izlov bodljobradog raka (Orconectes limosus) na rijeci Vuki kod naselja Budimci i proveli smo uklanjanje dvije IAS vrste: kornjača (Trachemys scripta),

· Nadzor i kontrola mjera ciljeva i očuvanja ciljnih vrsta ptica na području ribnjaka Donji Miholjac i Našice (Našička Breznica). Aktivnost se provodi temeljem sklopljenog sporazuma o suradnji s Ministarstvom poljoprivrede kao nadležnim Upravljačkim tijelom fondova Europske unije u ribarstvu",

· Terenski obilasci zaštićenih područja i bilježenje zaštićenih i ciljnih vrsta biljaka i životinja,

· Priprema i prijava  projekata obnove zaštićenih područja.
9.5.4.
Obilježavanje značajnih datuma  u zaštiti prirode:

· Obilježavanje Dana rijeke Drave na Biljskom jezeru,

· U sklopu projekta ClimEmpower, organiziran je edukativno-terenski monitoring ribnjaka Našička Breznica, s ciljem promicanja prirodne i kulturne vrijednosti ovog jedinstvenog područja te podizanja svijesti o utjecaju klimatskih promjena na slatkovodna staništa. Aktivnosti su objedinjene u svibnju - mjesecu posvećenom prirodi, tijekom kojeg se obilježava niz važnih ekoloških datuma poput Svjetskog dana ptica selica, Dana Natura 2000, Svjetskog dana biološke raznolikosti i Dan zaštite prirode u Republici Hrvatskoj, Svjetskog dana kornjača, Dana travnjaka i Europskog dana parkova,

· U velikoj vijećnici Osječko-baranjske županije uručili smo zahvalnice svim sudionicima koji su sudjelovali u obilježavanju Međunarodnog dana rijeke Drave,

· Dodjela kalendara "Živjeti s Dravom" u Velikoj vijećnici svim autorima foto natječaja "Živjeti s Dravom".
9.5.5.
Sudjelovanja djelatnika na stručnim radionicama: 
· Sudjelovanje na 14. simpoziju s međunarodnim sudjelovanjem Kopački rit jučer, danas, sutra 2023. koji se ove godine održao na Fakultetu Agrobiotehničkih znanosti u Osijeku,

· Sudjelovanje na LIFE WILDisland radionica i Generalna skupština DANUBEPARKS-a u Bugarskoj,

· Sudjelovanje na Okruglom stolu u organizaciji Zelene pravne klinike Pravnog fakulteta Osijek, povodom obilježavanja Svjetskog dana okoliša,

· Sudjelovanje na XIX. Skupu stručnih službi u Gospiću,

9.5.6.
Suradnja s lokalnom zajednicom:

· Izrada Planova upravljanja za Perivoj kralja Tomislava u Osijeku i Parka kralja Petra Krešimira IV. u Osijeku za razbolje 2026. do 2035. godine. Dana 17. prosinca 2025. godine nadležno Ministarstvo zaštite okoliša i zelene tranzicije izdalo nam je suglasnost na oba plana upravljanja.

· Suradnja s JLS u održavanju zaštićenih područja,

· Izdavanje koncesijskog odobrenja JLS za održavanje manifestacija u Spomenicima parkovne arhitekture pod upravljanjem  Javne ustanova Agencije za upravljanje zaštićenim prirodnim vrijednostima na području Osječko-baranjske županije;

· U sklopu provedbe projekta Horizon ClimEmpower organizirali smo PUB KVIZ: Klimatske promjene, zaštita prirode & poljoprivreda,

· Obilježili smo međunarodni dan Dunava u Erdutu,

· Objavili smo foto natječaj "Živjeti s Dravom" 

· Sudjelovanje na programu Festivala Čudesna šuma, kojeg je organizirala Udruga Zeleni Osijek u Zlatnoj gredi. U sklopu festivala održali smo radionicu prepoznavanja najčešćih invazivnih stranih vrsta (IAS) koje se javljaju na području Osječko-baranjske županije,

· Sudjelovanje djelatnika Javne ustanove na početnoj konferencija projekta "Svakog gosta tri dana dosta" u organizaciji Javne ustanove za upravljanje zaštićenim dijelovima prirode Vukovarsko-srijemske županije,

· Suradnja s ZOO vrtom s ciljem spašavanja strogo zaštićenih vrsta.

9.5.7.
Sklopljeni ugovori: 

· Ugovor s tvrtkom BIOIDEA d.o.o., o provođenju istraživanja ciljnih vrsta beskralježnjaka na području ekološke mreže Natura 2000 POVS HR2000372 Dunav - Vukovar, 

· Ugovor o neposrednom sudjelovanju Fonda u sufinanciranju projekta zaštite i očuvanja biološke i krajobrazne raznolikosti "Zaštita i očuvanje bijele rode" u 2025. godini,

· Ugovor o djelu s  Ivicom Bošković o provođenju Programa zaštite divljači Podpanj,

· Dodatak II. Ugovora s Fondom za zaštitu okoliša i energetsku učinkovitost, "Izrada projektne dokumentacije za projekt "Projekt izrade hidrotehničkog elaborata Podpanj,

· Dodatak II. Ugovora s Fondom za zaštitu okoliša i energetsku učinkovitost "Izrada projektne dokumentacije za obnovu postojeće infrastrukture",

· Ugovor s DANUBEPARKS Riparia 2025. "Riparia: Restoring river nesting grounds",

· Ugovor s Prirodoslovnim društvom Drava "Identifikacija pogodnih lokacija i izrada smjernica za restauraciju kolonija riječnih ptica na Dravi i Dunavu na području Osječko-baranjske županije",

· Ugovor s Karašica-Vučica d.d. "Izvođenje radova na održavanju posebnog ornitološkog rezervata Podpanj 2025.",
· Ugovor s Hrvatskim društvom za zaštitu ptica i prirode "Kartiranje gnijezda orlova štekavaca (Haliaeetus albicilla) na području Aljmaškog rita i Porića (HR1000016 Podunavlje i donje Podravlje) te Savulje (HR2000327 Dunav - Vukovar)".
10. UPRAVNI ODJEL ZA OBRAZOVANJE, KUTURU I SPORT
10.1.
Školstvo
Upravni odjel za obrazovanje, kulturu i sport obavlja normativno-pravne, upravne, analitičko planske, koordinacijske odnosno organizacijske i druge stručne i administrativne poslove iz samoupravnog djelokruga Županije koji se odnose na obrazovanje, odnosno djelatnost osnovnog i srednjeg školstva te predškolskog odgoja, mrežu ustanova u tim djelatnostima, davanje suglasnosti odnosno mišljenja nadležnih tijela Županije o aktima odnosno prijedlozima i drugim materijalima tih ustanova, sudjelovanje u pripremi prijedloga planova investicija i drugih oblika financijskog sudjelovanja Županije u održavanju i razvoju tih mreža, javne potrebe u tim djelatnostima, opće odnosno planske akte o korištenju sredstava za decentralizirane funkcije, provođenje županijskih programa i akata u području učeničkog i studentskog standarda i drugih projekata u kojima sudjeluje ili je nositelj Županija, kao i poslove koji se odnose na kulturu, zaštitu kulturne baštine; sport i tehničku kulturu; planske, opće ili druge akte iz utvrđenog djelokruga rada; provedbu projekata u kojima sudjeluje ili čiji je nositelj Županija u okviru utvrđenog djelokruga rada; programe financiranja javnih potreba u djelatnostima kulture, sporta i tehničke kulture; davanje mišljenja o prijedlozima i drugim materijalima ustanova kulture čiji je osnivač Županija te obavlja druge poslove koji su mu stavljeni u nadležnost sukladno zakonu, propisima donesenim temeljem zakona te općim aktima Skupštine i posebnim aktima župana.
Uz navedene poslove, Upravni odjel za obrazovanje, kulturu i sport u okviru poslova državne uprave povjerenih Županiji posebnim zakonima obavlja u skladu sa zakonom i poslove koji se odnose na odgoj i obrazovanje odnosno djelatnosti osnovnog i srednjeg školstva te predškolskog odgoja, kao što su poslovi koji se odnose na utvrđivanje uvjeta za početak rada i ostvarivanje programa, upise, evidencije o učiteljima/nastavnicima, stručnim suradnicima i ostalim radnicima školskih ustanova i druge povjerene poslove državne uprave iz područja obrazovanja odnosno djelatnosti osnovnog i srednjeg školstva te predškolskog odgoja, te poslove koji se odnose na registar sportskih djelatnosti fizičkih osoba kao i druge povjerene poslove iz područja kulture, zaštite kulturne baštine, sporta i tehničke kulture.
Nadležnosti Županije u djelatnosti školstva ograničene su na stvaranje materijalnih uvjeta djelovanja školskih ustanova i to u odnosu na škole kojima je Osječko-baranjska županija osnivač. To se poglavito odnosi na ulaganja u prostorni standard prosvjetne djelatnosti te financiranje materijalnih troškova decentraliziranih funkcija. Ovisno o financijskim mogućnostima, Osječko-baranjska županija financirala je programe i projekte u školstvu iznad minimalnog standarda te stipendirala učenike i studente te polaznike poslijediplomskih studija sukladno odlukama Županijske skupštine.

10.1.1.
Financiranje decentraliziranih funkcija
Financiranje se provodi za 53 osnovne škole, 27 srednjih škola, 2 samostalna učenička doma u ukupno 267 objekata za čije održavanje su potrebna iznimna sredstva i trud u cilju što kvalitetnijeg rada u školama.
Temeljem Odluke o kriterijima i mjerilima za utvrđivanje bilančnih prava za financiranje minimalnog financijskog standarda javnih potreba osnovnog školstva u 2025. godini utvrđena su sredstva za materijalne i financijske rashode osnovnih škola Osječko-baranjske županije u visini od 6.318.673,80 eura. Za razdoblje od 26. svibnja do 31. prosinca 2025. godine materijalni i financijski rashodi realizirani su u iznosu od 3.515.996,26 eura, odnosno 55,65 % u odnosu na plan.
Decentraliziranim sredstvima osigurava se minimalni financijski standard u osnovnom školstvu što podrazumijeva pokriće općih i stvarnih troškova škola bez potrebnih sredstava za ulaganja u razvoj prostora, suvremene opreme i obrazovanje kadrova. Analizom rashoda u osnovnim školama u navedenom razdoblju za energente, prijevoz učenika, komunalne usluge, održavanje prostora i opreme ostvareno je 2.274.563,25 eura, što u strukturi rashoda čini 36 %, a što znači da se radi o minimalnom financijskom standardu odnosno ne postoji razvojna komponenta. Rashodi za usavršavanje nastave (stručno usavršavanje, službena putovanja, usluge promidžbe i informiranja, zakupnine, intelektualne usluge) iznose 241.132,91 eura što je 3,82 % ukupnih rashoda, a koji nisu dostatni za kvalitetno usavršavanje i praćenje novih standarda u povećanju znanja i stručnosti zaposlenika. Da bi škole pratile suvremena postignuća i da bi bile mjesta stjecanja kvalitetnog odnosno vrhunskog znanja trebaju više sredstava uopće, a posebice za stručno usavršavanje nastavnika.
Planirani iznos sredstava za ugovoreni prijevoz učenika osnovnih škola u 2025. godini iznosi 2.023.640,80 eura. U razdoblju od 26. svibnja do 31. prosinca 2025. godine utrošeno je 1.191.229,89 eura što iznosi 58,87 % u odnosu na plan. Ukupno se prevozi 2.538 učenika iz 45 osnovnih škola sa 70 kvalitetnih autobusa.
Osječko-baranjska županija svim osnovnim školama plaća ugovoreni prijevoz učenika na redovitu nastavu, prijevoz učenika na izbornu nastavu uključujući i rano učenje stranih jezika, pa i ukoliko se održava u suprotnoj smjeni kao i prijevoz na županijska natjecanja.

Temeljem Odluke o kriterijima i mjerilima za utvrđivanje bilančnih prava za financiranje minimalnog financijskog standarda javnih potreba srednjih škola i učeničkih domova u 2025. godini utvrđena su sredstva za materijalne i financijske rashode srednjih škola i učeničkih domova Osječko-baranjske županije u visini od 3.689.087,00 eura. Ovom Odlukom sredstva za materijalne i financijske rashode u srednjem školstvu povećana su za 8% u odnosu na 2024. godinu. Za razdoblje od 26. svibnja do 31. prosinca 2025. godine ukupan iznos realiziranih sredstava za materijalne i financijske rashode srednjih škola i učeničkih domova iznosi 2.650.748,34 eura.
Decentraliziranim sredstvima osigurava se minimalni financijski standard srednjih škola i učeničkih domova što podrazumijeva pokriće općih troškova škola bez potrebnih sredstava za ulaganja u razvoj prostora, suvremene opreme i obrazovanje kadrova u školama i učeničkim domovima. Najveći dio sredstava troši se za pokriće fiksnih ili namjenskih rashoda na čiju visinu škole ne mogu utjecati i koji svake godine rastu brže od rasta ukupnih prihoda. Tu se osobito ističu troškovi prijevoza zaposlenika na posao i s posla kao i troškovi energije (grijanje i električna energija). U 2025. godini ovi troškovi planirani su u iznosu od 2.204.396,48 eura što iznosi 59,75 % ukupnih sredstava, dok je u razdoblju od 26. svibnja do 31. prosinca 2025. godine u tu svrhu utrošeno 1.173.514,86 eura. Zbog visokih fiksnih troškova školama svake godine ostaje premalo sredstava za dodatna ulaganja, kako u zaposlenike, tako i u prostor.

Sredstva za smještaj i prehranu učenika u učeničkim domovima utvrđena su u iznosu od 836,20 eura godišnje po učeniku koji koriste usluge učeničkih domova. Navedeni iznos predstavlja 50% cijene programa. Ukupno planirana sredstva za 2025. godinu za ove namjene iznosila su 453.192,90 eura. U razdoblju od 26. svibnja do 31. prosinca 2025. godine utrošeno je 262.618,23 eura. Napominjemo da se cijena po učeniku nije mijenjala od 2004. godine, a inflacija i rast troškova života su evidentni svake godine što utječe na kvalitetu smještaja i prehrane u učeničkim domovima.
Osim materijalnih i financijskih rashoda putem minimalnog standarda financiraju se i plansko i hitno održavanje objekata kao i izgradnja, rekonstrukcija i opremanje objekata osnovnog i srednjeg školstva za što su sredstva osigurana Odlukom Vlade Republike Hrvatske.

U Proračunu Osječko-baranjske županije za kapitalne projekte osnovnih škola u 2025. godini planirana su sredstva kroz program Izgradnja, rekonstrukcija i opremanje objekata osnovnog školstva u ukupnom iznosu od 533.568,49 eura dok je za srednje škole i učeničke domove planiran iznos od 265.833,45 eura.
Tijekom 2025. godine izvršeno je opremanje osnovnih i srednjih škola te učeničkih domova ovisno o prioritetima, školskim namještajem, uredskim namještajem, opremom, uređajima i strojevima za održavanje i zaštitu, informatičkom opremom, sportskom i glazbenom opremom.

Za tekuće i investicijsko održavanje osnovnih škola u 2025. godini planirana su sredstva u Proračunu Osječko-baranjske županije u okviru programa Plansko i hitno održavanje objekata i opreme osnovnog školstva u iznosu od 1.119.498,18 eura, a za tekuće i investicijsko održavanje srednjih škola i učeničkih domova u 2025. godini planirana su sredstva u iznosu od 599.503,55 eura.
U razdoblju od 26. svibnja do 31. prosinca 2025. godine za tekuće i investicijsko održavanje školskih ustanova utrošena su sredstva u iznosu od 1.255.009,61 eura za otklanjanje nužnih nedostataka  kao što su sanacija krovova, fasade, instalacija, sanitarnih čvorova, stolarije i kotlovnica. 

Dana 17. studenoga 2022. godine provedbu poslova u svezi kapitalnih ulaganja i tekućeg i investicijskog održavanja školskih ustanova preuzeo je Upravni odjel za investicije i razvojne projekte, navedenog je datuma izvršena primopredaja poslova. Decentralizirana se sredstva i nadalje nalaze u razdjelu Upravnoga odjela za obrazovanje i mlade te se planiranje obavlja u koordinaciji dvaju odjela dok se provedba i nadzor radova obavljaju u Upravnom odjelu za investicije i razvojne projekte.

10.1.2.
Programi i projekti iznad minimalnog standarda

Budući da se u okviru decentraliziranih sredstava osiguravaju sredstva za tzv. minimalni financijski standard u školstvu, odnosno za ostvarenje temeljnog programa, županije, općine i gradovi trebali bi težiti osiguravanju dodatnih sredstava za podizanje pedagoškog standarda i obogaćivanje programa odgoja i obrazovanja u školama. Iz tog su razloga Programom javnih potreba u školstvu za 2025. godinu osigurana dodatna financijska sredstva u kojima je predviđeno i financiranje organizacije natjecanja i smotri na županijskoj/međužupanijskoj razini,  financijsko podupiranje realizacije programa i projekata u osnovnim i srednjim školama, drugih aktivnosti u osnovnim i srednjim školama i ostalim odgojno-obrazovnim ustanovama, nagrađivanje izvrsnosti, sajam zanimanja, sufinanciranje manifestacija, sufinanciranje školskih knjižnica obveznom školskom lektirom, sufinanciranje međumjesnog prijevoza učenika srednjih škola Osječko-baranjske županije, sufinanciranje projekta obilježavanja Dana sjećanja na žrtvu Vukovara i Škabrnje, sufinanciranje provođenja programa produženog boravka, sufinanciranje/financiranje EU projekata "Učimo zajedno", "Školski medni dan" te mjere "Školska shema voća i povrća te mlijeka i mliječnih proizvoda", stipendiranje učenika i studenata, potpore za poslijediplomski studij, financiranje centara izvrsnosti.

Za realizaciju navedenih programa u razdoblju od 26. svibnja do 31. prosinca 2025. godine utrošeno je 5.193.831,21 euro i to kako slijedi:

· za financiranje organizacije i provođenje natjecanja i smotri utrošeno je 8.179,91 euro,

· za provedbu projekta Nagrađivanje izvrsnosti utrošeno je 94.542,47 eura,

· za provedbu projekta Sajam zanimanja utrošeno je 7.656,35 eura,

· za sufinanciranje projekata u školstvu utrošeno je 35.321,93 euro,

· za sufinanciranje aktivnosti u odgoju i obrazovanju utrošeno je 32.421,69 euro,

· za sufinanciranje obvezne školske lektire u osnovnim i srednjim školama utrošeno je 12.794,10 eura,

· za sufinanciranje međumjesnog prijevoza učenika srednjih škola Osječko-baranjske županije utrošeno je 2.455.791,24 euro,

· za realizaciju obilježavanja Dana sjećanja na žrtvu Vukovara i Škabrnje utrošeno je 4.700,00 eura,

· za provedbu EU projekta "Učimo zajedno" utrošeno je  2.037.557,36 eura,

· za provedbu mjere "Školska shema voća i povrća te mlijeka i mliječnih proizvoda" utrošeno je 72.060,13 eura,

· za provedbu projekta Školski medni dan utrošeno je 5.713,00 eura,

· za provedbu projekta ''Centri izvrsnosti'' utrošeno je 121.726,22 eura,

· za provedbu projekata Regionalni centri kompetentnosti utrošeno je 40.224,16 eura,

· za provedbu projekta "Produženi boravak" utrošeno je 57.864,89 eura,

· za provedbu stipendiranja učenika i studenata utrošeno je 123.280,00 eura,

· za sufinanciranje studentskih kredita utrošeno je 1.362,78 eura,

· za potpore za poslijediplomski studij utrošeno je 73.285,58 eura,

· za sufinanciranje predškolskog odgoja Centra za autizam  utrošeno je 7.155,00 eura i 

· za sufinanciranje programa Zdrave navike utrošeno je 298,60 eura i

· za obveze proizašle iz sudskih sporova utrošeno je 1.895,80 eura.

10.1.3.
Organizacija i izvođenje natjecanja i smotri

Osječko-baranjska županija u potpunosti financira organizaciju i provođenje županijskih i međužupanijskih natjecanja i smotri te je za tu namjenu u Proračunu za 2025. godinu osigurano 42.077,20 eura, a od svibnja do prosinca 2025. utrošeno je 8.179,91 eura.
10.1.4.
Nagrađivanje izvrsnosti

Osječko-baranjska županija potiče izvrsnost učenika i njihovih mentora te ih nagrađuje za uspjehe ostvarene u školskoj godini 2024./2025. temeljem Odluke o nagrađivanju učenika i nastavnika mentora osnovnih i srednjih škola te najboljih odgojno-obrazovnih radnika na području Osječko-baranjske županije u sljedeće 4 kategorije: 

1.
opći uspjeh ostvaren tijekom cjelokupnog osnovnoškolskog, odnosno srednjoškolskog obrazovanja,

2.
ostvaren uspjeh na izlučnim državnim natjecanjima iz određenog predmeta/područja/discipline te izlučnim športskim, glazbenim i plesnim natjecanjima na državnoj razini,

3.
ostvaren zapažen rezultat na pojedinačnim i/ili timskim smotrama na državnoj razini te

4.
ostvaren zapažen rezultat učenika s teškoćama u razvoju u završnim godinama obrazovanja koji se obrazuju u posebnim ustanovama ili u posebnim razrednim odjelima, odnosno posebnim odgojno-obrazovnim skupinama. 

Ministarstvo znanosti, obrazovanja i mladih svake godine proglašava najbolje odgojno-obrazovne radnike. Najbolji odgojno-obrazovni radnici s područja Osječko-baranjske županije nagrađuju se na božićnom koncertu Božić s glazbenim školama u Hrvatskom narodnom kazalištu u Osijeku.
Za nagrađivanje izvrsnosti u Proračunu za 2025. godinu planirano je 102.078,00 eura, a u razdoblju od svibnja do prosinca 2025. godine utrošeno je 94.542,47 eura. 

10.1.5.
Sajam zanimanja

Projektom Sajam zanimanja Osječko-baranjska županija omogućava učenicima završnih razreda osnovnih i srednjih škola sveobuhvatan uvid u mogućnosti obrazovanja i karijere. Cilj je  projekta na jednome mjestu ponuditi učenicima sve informacije vezane uz nastavak obrazovanja, izlazak na tržište rada i razvoj karijere. Učenicima završnih razreda osnovne škole prezentiraju se sve srednje škole na području Županije, a učenicima završnih razreda srednje škole svi fakulteti i obrazovne institucije. Osim njih, učenicima se prezentiraju i druge važne institucije i udruge s važnim informacijama te potrebama hrvatskog gospodarstva i obrtništva u odnosu na obrazovanje, znanja i zanimanja za kojima postoji potreba na tržištu rada. Za Sajam zanimanja u Proračunu za 2025. godinu planirano je 31.852,00 eura, a u razdoblju od 26. svibnja do 31. prosinca 2025. godine utrošeno je 7.656,35 eura.
10.1.6.
Sufinanciranje aktivnosti u odgoju i obrazovanju

Program obuhvaća realizaciju programa, projekata i drugih aktivnosti u osnovnim i srednjim školama te druge oblike pomoći školama i učenicima kojima se pridonosi kvalitetnijoj realizaciji odgojno-obrazovnih programa te razvoju znanja, vještina, kreativnosti i stjecanju iskustva. Programom se sufinanciraju i međunarodna natjecanja, smotre, stručne prakse, studiji, studijska putovanja, stručna usavršavanja i ostali programi i projekti koji potiču izvrsnost u području glazbe, kulture, sporta, građanskog odgoja, njegovanja kulturne baštine, multikulturalizma, cjeloživotnog učenja, nenasilja i ljudskih prava, programi koji provode znanstvena i druga istraživanja čiji će se rezultati primijeniti u odgojno-obrazovnom sustavu na lokalnoj, regionalnoj ili nacionalnoj razini te odgojno-obrazovni programi koji se realiziraju tijekom godine (međunarodna suradnja, projekt škole u prirodi, ljetne škole, tematske radionice, izvanučionička nastava, konferencije, simpoziji, skupovi i manifestacije, nabava knjiga i literature, usavršavanja, opremanje odgojno-obrazovnih ustanova, obljetnice i drugo).

Provođenjem programa financijski se podupiralo odgojno-obrazovne ustanove sa sjedištem u Osječko-baranjskoj županiji, odgojno-obrazovne ustanove koje provode programe čiji su krajnji korisnici s područja Osječko-baranjske županije, učenici i studenti s prebivalištem u Osječko-baranjskoj županiji i druge fizičke i pravne osobe koje djeluju na području odgoja i obrazovanja, a provode programe i projekte čiji su krajnji korisnici na području Osječko-baranjske županije.

Ovim programom u Proračunu za 2025. godinu planirano je 64.321,00 eura, a u razdoblju od svibnja do prosinca 2025. godine utrošeno je 32.421,69 eura. 

10.1.7.
Sufinanciranje obvezne školske lektire u osnovnim i srednjim školama

Cilj je ovoga projekta doprinijeti boljoj opremljenosti školskih knjižnica dovoljnim brojem primjeraka školske lektire u svrhu kvalitetnije realizacije obrazovnih programa te učenicima od I.-VIII. razreda u osnovnim školama i od I.-IV. razreda u srednjim školama sufinancirati nabavu školske lektire s iznosom od 1,00 euro po učeniku te je u tu svrhu utrošeno 12.794,10 eura.

10.1.8.
Sufinancirani međumjesni prijevoz učenika srednjih škola Osječko-baranjske županije

Temeljem Odluke o kriterijima i načinu financiranja troškova javnog prijevoza redovitih učenika srednjih škola za školsku godinu 2024./2025. i Odluke o kriterijima i načinu financiranja troškova javnog prijevoza redovitih učenika srednjih škola za školsku godinu 2025./2026. Vlada Republike Hrvatske sudjeluje u sufinanciranju prijevoza redovitih učenika srednjih škola u iznosu od 100% cijene mjesečne učeničke karte ukoliko su članovi kućanstva koje je korisnik zajamčene minimalne naknade ili pomoći za uzdržavanje sukladno propisu kojim se uređuje područje socijalne skrbi i  u iznosu od 75% cijene mjesečne učeničke karte za autobus odnosno vlak ostalim redovitim učenicima. U ostatku cijene mjesečne učeničke karte, ovisno o financijskim mogućnostima, mogu sudjelovati: jedinice lokalne i područne (regionalne) samouprave, prijevoznik i roditelj. Osječko-baranjska županija sufinancira prijevoz redovitih učenika srednjih škola u iznosu od 7,5% cijene mjesečne učeničke karte za autobus, odnosno vlak, što je uredila Odlukom o sufinanciranju međumjesnog javnog prijevoza za redovite učenike srednjih škola Osječko-baranjske županije za školsku godinu 2024./2025. i Odlukom o sufinanciranju međumjesnog javnog prijevoza za redovite učenike srednjih škola Osječko-baranjske županije za školsku godinu 2025./2026. Ukupan iznos sredstava utrošen za prijevoz redovitih učenika srednjih škola na području Osječko-baranjske županije za razdoblje od 26. svibnja 2025. godine do 31. prosinca 2025. godine iznosi 2.455.791,24 eura, od toga je Ministarstvo znanosti, obrazovanja i mladih doznačilo iznos od 2.245.134,61 eura, dok je Osječko-baranjska županija utrošila 210.656,63 eura.

10.1.9. Sufinanciranje Dana sjećanja na žrtvu Vukovara i Škabrnje

Projekt obilježavanja Dana sjećanja na žrtvu Vukovara Osječko-baranjska županija provodi u suradnji s Gradom Osijekom na način da učenici svih osnovnih i srednjih škola na području Grada Osijeka 17. studenoga, uoči Dana sjećanja na žrtvu Vukovara i Škabrnje od ulice Stjepana Radića pa do kraja Vukovarske ulice s lijeve i desne strane zapale lampione. U razdoblju od svibnja do prosinca 2025. godine u ovaj je projekt utrošeno 4.700,00 eura.

10.2.
Programi i projekti u odgoju i obrazovanju

10.2.1.
EU projekt - ''Učimo zajedno''

Cilj projekta ''Učimo zajedno'' je povećanje socijalne uključenosti i integracije učenika s teškoćama u razvoju u redovit sustav obrazovanja. U projekt je uključeno oko 240 učenika s teškoćama u razvoju koji ravnomjerno obuhvaćaju škole šireg osječkog područja, baranjskog područja te područje gradova Našica, Đakova, Belišća, Valpova i Donjeg Miholjca. Trajanje projekta je 3 godine, odnosno od 1. rujna 2024. godine do 1. rujna 2027. godine, a vrijednost projekta ''Učimo zajedno'' iznosi 6.783.048,00 eura. Većina sredstava osigurana je iz Europskog socijalnog fonda plus i Državnog proračuna, odnosno 6.423.686,25 eura (95%), dok Osječko-baranjska županija sufinancira projekt s 359.361,75 eura (5%). Osim navedenog iznosa sufinanciranja Osječko-baranjska županija izdvaja i dodatna sredstva budući da u projektu nisu osigurana sredstva za financiranje svih pomoćnika u nastavi. Nositelj ovoga projekta je Osječko-baranjska županija, dok su partneri na projektu 49 osnovnih i 14 srednjih škola. Od svibnja do prosinca 2025. godine, za realizaciju projektnih aktivnosti je utrošeno 2.037.557,36 eura.
10.2.2. Mjera "Školska shema voća i povrća te mlijeka i mliječnih proizvoda"

Mjera "Školska shema voća i povrća te mlijeka i mliječnih proizvoda" je sustav koji ima za cilj promicanje uravnotežene prehrane i zdravih prehrambenih navika djece u odgojno-obrazovnim ustanovama. U školskoj godini 2024./2025. u provedbu mjere bile su uključene 82 školske ustanove: 52 osnovne škole, 26 srednjih škola, 2 učenička doma kojima je osnivač Osječko-baranjska županija te 2 učenička doma koji djeluju u sastavu Trgovačke i komercijalne škole ''Davor Milas'', Osijek i Ugostiteljsko-turističke škole, Osijek. Ukupan broj učenika uključenih u raspodjelu voća i povrća bio je 21.857, a ukupan broj učenika uključenih u raspodjelu mlijeka i mliječnih proizvoda bio je 11.958. Vrijednost provedbe mjere je 234.996,99 eura, a sredstva su u cijelosti bespovratna, financirana iz EU sredstava i Državnog proračuna Republike Hrvatske. U provedbu mjere u školskoj godini 2025./2026. uključene su 82 školske ustanove: 52 osnovne škole, 26 srednjih škola, 2 učenička doma kojima je osnivač Osječko-baranjska županija te 2 učenička doma koji djeluju u sastavu Trgovačke i komercijalne škole ''Davor Milas'', Osijek i Ugostiteljsko-turističke škole, Osijek. Ukupan broj učenika uključenih u raspodjelu voća i povrća je 21.512, a ukupan broj učenika uključenih u raspodjelu mlijeka i mliječnih proizvoda je 11.514. Vrijednost provedbe mjere je 234.997,28 eura, a sredstva su u cijelosti bespovratna, financirana iz EU sredstava i Državnog proračuna Republike Hrvatske. U 2025. godini, od svibnja do prosinca, za realizaciju provedbe mjere, utrošeno je 71.494,35 eura.
10.2.3.
Školski medni dan

Programom školskog mednog dana s hrvatskih pčelinjaka za 2025. godinu promovira se med i ostali pčelinji proizvodi. Na dan 8. prosinca 2025. godine, povodom obilježavanja Sv. Ambrozija, zaštitnika pčela i pčelara, učenicima prvih razreda osnovnih škola dodjeljuje se med zapakiran sukladno posebnim pravilima Hrvatskog pčelarskog saveza u Nacionalnu staklenku volumena 370 ml. te se provodi edukacija o važnosti konzumiranja meda kao i uključivanja meda u svakodnevnu prehranu, ali i o važnosti pčela u ekosustavu.
U razdoblju od svibnja do prosinca 2025. godine utrošeno je ukupno 5.713,00 eura za provedbu programa.
10.2.4.
Centri izvrsnosti

S obzirom da je područje elektrotehnike i računalstva iznimno značajno za gospodarski napredak regije, Osječko-baranjska županija je 2018. godine uspostavila Centar izvrsnosti iz elektrotehnike i računalstva pri Elektrotehničkoj i prometnoj školi Osijek. Zbog potrebe dodatnog rada s darovitim i visokomotiviranim učenicima u području STEM-a, u 2024. godini uspostavljeni su novi centri izvrsnosti. Centar izvrsnosti za umjetnu inteligenciju uspostavljen je u Gimnaziji A. G. Matoša, Đakovo, Centar izvrsnosti za biologiju uspostavljen je u Medicinskoj školi Osijek, Osijek, Centar izvrsnosti za primijenjenu informatiku u Srednjoj školi Isidora Kršnjavoga Našice, Našice te Centar izvrsnosti za kemiju u Tehničkoj školi i prirodoslovnoj gimnaziji Ruđera Boškovića, Osijek. Radi pokrivanja društvenih znanosti ali i ravnomjerne teritorijalne pokrivenosti u školskoj godini 2025./2026. otvorena su još dva centra izvrsnosti. Centar izvrsnosti za umjetnost pokrenut je u Gimnaziji Beli Manastir, Beli Manastir, a Centar izvrsnosti za nacionalnu povijest u I. gimnaziji Osijek, Osijek. Regionalni znanstveni centar Panonske Hrvatske kao centar izvrsnosti pri Osnovnoj školi Josip Kozarac, Josipovac Punitovački ima za cilj privući škole iz gravitirajućeg područja kako bi se nastavnom osoblju, ali i učenicima omogućio kvalitetan pristup svim neophodnim sadržajima za rad u STEM području i razvoj kapaciteta. 
U okviru centara izvrsnosti potiče se darovite i visokomotivirane učenike na izražavanje darovitosti te ih se priprema za razna natjecanja.
U razdoblju od svibnja do prosinca 2025. godine u okviru ovoga programa utrošeno je 121.726,22 eura.
10.2.5.
Regionalni centri kompetentnosti

Odlukom Ministarstva znanosti i obrazovanja od 20. srpnja 2023. godine, u našoj Županiji ponovno su imenovana dva regionalna centra kompetentnosti na razdoblje od 5 godina i to Ugostiteljsko-turistička škola, Osijek kao Regionalni centar kompetentnosti u sektoru Turizam i ugostiteljstvo i Elektrotehnička i prometna škola Osijek, Osijek kao Regionalni centar kompetentnosti u sektoru Elektrotehnika i računalstvo.
Regionalni centri kompetentnosti su mjesta u kojima se potiče i razvija fleksibilno i inkluzivno strukovno obrazovanje i osposobljavanje temeljeno na ishodima učenja, inovativnim metodama učenja i poučavanja te u partnerstvu sa svim dionicima, a posebice s poslodavcima, mjesta izvrsnosti koja svojim radom trebaju pridonijeti usklađivanju obrazovanja s potrebama tržišta rada. 
U svrhu osiguranja održivosti centara kompetentnosti u razdoblju od 26. svibnja do 31. prosinca 2025. godine Osječko-baranjska županija je izdvojila 40.224,16 eura.
10.2.6.
Produženi boravak

Produženi boravak omogućuje učenicima boravak u školi prije i nakon redovne nastave, s organiziranom prehranom te nastavnim i izvannastavnim aktivnostima.

Program produženog boravka provodi se u Osnovnoj školi Bilje, Bilje, Osnovnoj školi Miroslava Krleže, Čepin, Osnovnoj školi Vladimir Nazor, Čepin, Osnovnoj školi "Dr. Franjo Tuđman", Beli Manastir, Osnovnoj školi ''Ivan Goran Kovačić'', Đakovo, Osnovnoj školi Kneževi Vinogradi, Kneževi Vinogradi te Osnovnoj školi Vladimir Nazor, Đakovo za ukupno 10 odgojno-obrazovnih skupina i 218 učenika. Sufinanciranje programa produženog boravka u navedenih sedam škola provodi se u suradnji s jedinicama lokalne samouprave i roditeljima. Osječko-baranjska županija uključuje se u sufinanciranje programa produženog boravka na način da sufinancira ovaj program maksimalno do 10.000,00 eura po odgojno-obrazovnoj skupini.

Cilj ovoga projekta je omogućiti djetetu život ispunjen različitim sadržajima koji će povoljno utjecati na razvoj njegove osobnosti te individualnih i jedinstvenih potencijala, omogućiti razvoj i socijalne vještine djeteta te pripremiti dijete za daljnje obrazovanje i cjeloživotno učenje. U razdoblju od svibnja do prosinca 2025. godine za provođenje ovoga programa utrošeno je 57.864,89 eura.
10.2.7.
Stipendiranje učenika i studenata i dodjela potpora za poslijediplomski studij

Osječko-baranjska županija stipendira učenike i studente od 2002./03. školske, odnosno akademske godine te je od onda do danas za navedenu namjenu iz Proračuna Osječko-baranjske županije ukupno utrošeno oko 4.261.120,00 eura. Izdvajanje proračunskih sredstava za stipendiranje učenika i studenata, iz različitih kategorija, ispunilo je svoju svrhu poticanjem učenika/studenata na postizanje visokog prosjeka ocjena i značajnih rezultata na natjecanjima. U Proračunu Osječko-baranjske županije za 2025. godinu za stipendiranje učenika i studenata predviđeno je 187.120,00 eura, dio za ugovorne obveze iz prethodne godine, a dio za nove korisnike stipendija od rujna, odnosno listopada 2025. godine. Od 1. siječnja do 31. prosinca 2025. godine za stipendije učenicima i studentima isplaćeno je ukupno 187.120,00 eura. Od toga je iznosa za razdoblje od svibnja do prosinca korisnicima isplaćeno ukupno 107.320,00 eura. Za školsku, odnosno akademsku godinu 2025./2026. stipendiju prima 101 učenik (30 darovitih učenika, 30 učenika koji se obrazuju za zanimanja iz STEM područja, 21 učenik koji se obrazuje za deficitarna zanimanja i 20 učenika slabijeg socijalnog statusa) i 70 studenata (30 darovitih studenata, 20 studenata koji se obrazuju za zanimanja iz STEM područja, 10 studenata koji se obrazuju za deficitarno zanimanje i 10 studenata slabijeg socijalnog statusa).

Osječko-baranjska županija dodjeljuje potpore za poslijediplomski studij od 2002./03. akademske godine. Poslijediplomski studij obrazuje mlade ljude s područja Županije za najvišu razinu znanja bez kojega zasigurno nema napretka u gospodarstvu, ali i u ostalim djelatnostima kao što su zdravstvo, socijalna skrb, školstvo, uprava i pravosuđe te brojne druge djelatnosti koje zahtijevaju nova znanja i najnovije znanstvene spoznaje. U Proračunu 2025. godine za potpore za poslijediplomski studij bilo je predviđeno 75.000,00 eura. Temeljem Natječaja za dodjeljivanje potpora za poslijediplomski studij dodijeljene su potpore i potpisani su ugovori s 89 kandidata kojima je isplaćeno ukupno 73.285,58 eura u drugoj polovini 2025. godine.

10.3.
Povjereni poslovi državne uprave

Upravni odjel za obrazovanje, kulturu i sport Osječko-baranjske županije od 1. siječnja 2020. godine preuzeo je poslove iz područja školstva koje je do tada obavljao Ured državne uprave u Osječko-baranjskoj županiji. 
U okviru povjerenih poslova državne uprave, u izvještajnom razdoblju na održanih 20 sjednica Stručnog povjerenstva provedeno je 886 postupaka utvrđivanja psihofizičkog stanja djeteta, te je s tim u vezi provedeno 399 upravnih postupaka i donesena su rješenja o primjerenom programu obrazovanja za učenike s teškoćama u razvoju, provedeno je 310 upravnih postupaka i donesena su rješenja o odobravanju ili odbijanju odgode upisa u prvi razred osnovne škole, proveden je 21 upravni postupak i donesena su rješenja o prijevremenom upisu u prvi razred osnovne škole i provedeno je 5 upravnih postupaka i donesena su rješenja o privremenom oslobađanju od upisa u prvi razred osnovne škole. Zatim, provedena su 53 postupka i donesene su odluke o uključivanju učenika u dopunsku ili pripremnu nastavu hrvatskog jezika. Za 98 učenika su provedeni upravni postupci i donesena su rješenja o ostvarivanju prava na pomoćnika u nastavi ili odbijanju ostvarivanja prava na pomoćnika u nastavi.
Provedeno je 11 postupaka konvalidacije obrazovnih rezultata i zamjene školskih svjedodžbi stečenih na području hrvatskog Podunavlja u razdoblju od školske godine 1991./1992. do zaključno 1996./1997.
Obavljeno je 10 očevida kojima je pregledan prostor, oprema i dokumentacija dječjih vrtića, te su u upravnom postupku donesena rješenja o utvrđivanju minimalnih tehničkih i higijenskih uvjeta i odobravanju početka rada.
Obavljena su 3 očevida kojima je pregledan prostor, oprema i dokumentacija ustanova za obrazovanje odraslih, te su u upravnom postupku donesena rješenja o utvrđivanju minimalnih tehničkih i higijenskih uvjeta.
Za 6 učenika donesena je Odluka o određivanju osnovne škole u kojoj učenik nastavlja školovanje po izrečenoj pedagoškoj mjeri preseljenja u drugu školu.
Izdano je 9 upozorenja roditeljima na ime izostanka brige oko djetetovog redovitog pohađanja obveznog dijela osnovnoškolskog programa i ostalih oblika odgojno-obrazovnog rada u školi (članak 135. stavak 1. Zakona o odgoju i obrazovanju u osnovnoj i srednjoj školi). Uslijed izostanka postupanja roditelja po zaprimljenom upozorenju, Upravni odjel je zatražio i zaprimio očitovanja Hrvatskog zavoda za socijalni rad u odnosu na poduzete radnje iz njihovog djelokruga. Upravni odjel je zajedno s Upravnim odjelom za prostorno uređenje, graditeljstvo i imovinsko-pravne poslove Osječko-baranjske županije do sada pokrenuo te zajednički vode 17 postupaka izvršenja/ovrhe, od kojih 2 prisilnom naplatom novčane kazne i troškova postupka putem Financijske agencije, a 15 na drugoj imovini putem Porezne uprave Područnog ureda Osijek nakon što je ovrha putem Financijske agencije ostala bezuspješna temeljem članka 152. stavka 11. Prekršajnog zakona (''Narodne novine'' broj 107/07., 39/13., 157/13., 110/15., 70/17., 118/18. i 114/22.).
10.3.1.
Zbrinjavanje viškova i manjkova u osnovnoškolskim i srednjoškolskim ustanovama

Od 1. siječnja 2020. godine upravno tijelo nadležno za poslove obrazovanja preuzima poslove propisane člankom 107. Zakona o odgoju i obrazovanju u osnovnoj i srednjoj školi (''Narodne novine'' broj 87/08., 86/09., 92/10., 105/10., 90/11., 5/12., 16/12., 86/12., 94/13., 152/14., 7/17., 68/18., 98/19., 64/20., 151/22. i 156/23.), člankom 25. Kolektivnog ugovora za zaposlenike u osnovnoškolskim ustanovama (''Narodne novine'' broj 51/18.) te člankom 36. Kolektivnog ugovora za zaposlenike u srednjoškolskim ustanovama (''Narodne novine'' broj 51/18.) koji poslovi se odnose na vođenje evidencija i zbrinjavanje osoba koje su utvrđene organizacijskim viškom u punom ili dijelu radnog vremena te osoba koje imaju zasnovan radni odnos na neodređeno nepuno radno vrijeme i vođenje evidencija zaposlenika koji žele zamijeniti radno mjesto.

U sklopu navedenoga, predstavnici Upravnog odjela za obrazovanje, kulturu i sport imenovani su u Povjerenstvo za viškove i manjkove na razini Osječko-baranjske županije, zaduženo za osnovne škole te Zajedničku prosudbenu komisiju na razini Osječko-baranjske županije, zaduženu za srednje škole.

U izvještajnom razdoblju Povjerenstvo za viškove i manjkove održalo je 9 sjednica. Povjerenstvo je zaprimilo ukupno 551 prijavu potreba za zapošljavanjem te je uputilo 122 uputnice od kojih su prihvaćene 34, temeljem kojih su upućene osobe zasnovale radni odnos. Za preostale prijave potreba, ukupno 429, kada Povjerenstvo u svojim evidencijama nije pronašlo odgovarajuću osobu, školskim ustanovama su upućene obavijesti o mogućnosti oglašavanja potrebe i popunjavanja radnog mjesta temeljem natječaja. 

U izvještajnom razdoblju Zajednička prosudbena komisija održala je 7 sjednica. Komisija je zaprimila ukupno 288 prijava potreba za zapošljavanjem te je uputila 76 odluka o prednosti pri zapošljavanju od kojih je prihvaćeno 22 temeljem kojih su upućene osobe zasnovale radni odnos. Za preostale prijave potreba, ukupno 212, kada Komisija u svojim evidencijama nije pronašla odgovarajuću osobu, školskim ustanovama su upućene obavijesti o mogućnosti oglašavanja potrebe i popunjavanja radnog mjesta temeljem natječaja. 

10.4.
Sport

10.4.1.
Program javnih potreba u sportu

U razdoblju od 26. svibnja do 31. prosinca 2025. godine za potrebe sporta utrošeno je 840.139,89 eura od ukupno planiranih 1.768.500,00 eura i to:

· 659.906,57 eura od ukupno planiranih 901.300,00 eura na programe, projekte i aktivnosti u okviru Programa javnih potreba u sportu,

· 178.733,32 eura od planiranih 467.200,00 eura na Ostale programe u sportu i

· 1.500,00 eura od planiranih 400.000,00 eura na Kapitalna ulaganja u sportske objekte i terene.
U okviru Programa javnih potreba u sportu, kroz sustav Športske zajednice Osječko-baranjske županije, sredstva su utrošena za:

· Program poticanja i promicanja sporta (ravnomjeran razvoj sporta, programske aktivnosti županijskih granskih saveza, suorganizacije sportskih priredbi, sportsko-rekreacijske aktivnosti osoba s invaliditetom, program djece predškolske dobi, izdavačka djelatnost, itd.) utrošeno je 544.784,86 eura od ukupno planiranih 666.300,00 eura,

· Program Sportskih školskih društava na Županijskoj razini (županijska natjecanja školskih sportskih društava) utrošeno je 10.000,00 eura od ukupno planiranih 70.000,00 eura i
· Program Športske zajednice Osječko-baranjske županije utrošeno je 105.121,71 euro od ukupno planiranih 165.000,00 eura.

Programi i aktivnosti provedeni od 26. svibnja do 31. prosinca 2025. godine:

· Obilježavanje Hrvatskog olimpijskog dana,
· Obilježavanje Europskog tjedna sporta,
· Sudjelovanje na  Međužupanijskim susretima 4 Županije u Poreču (Istarska, Primorsko-goranska, Vukovarsko-srijemska i Osječko-baranjska županija),
· Suorganizacija 10. Baranjskog Ferivi polumaratona - 8. studenoga 2025. godine,
· Suorganizacija 20. Hrvatskog Festivala biciklističke rekreacije - FEBIRE - 5. listopada 2025. godine,
· U suradnji s Ministarstvom turizma i sporta i Osječko-baranjskom županijom provedena je obuka neplivača u ljetnim mjesecima na područjima gradova Osječko-baranjske županije na otvorenim bazenima za područja gradova Đakova, Belišća, Belog Manastira i Osijeka,
· Provedena provjera znanja plivanja za učenike 4. razreda osnovnih škola s područja 6 gradova (Đakovo, Belišće, Našice, Donji Miholjac, Valpovo, Beli Manastir),
· Provedena obuka neplivača 4. razreda za područje Valpovštine,
· Izrada programa prema Ministarstvu turizma i sporta "Programa razvoja sporta od interesa za jedinicu lokalne, odnosno područne (regionalne) samouprave" za 2026. godinu,
· Izrada Pravilnika o postupku donošenja i provedbe programa javnih potreba u sportu na području Osječko-baranjske županije,
· Suorganizacija biciklijada na području Osječko-baranjske županije,
· Sudjelovanje u organizaciji Humanitarne biciklijade "Tragom sjećanja" od Osijeka do Vukovara - 9. studenoga 2025. godine,
· Športska zajednica Osječko-baranjske županije je u suradnji s Osječko-baranjskom županijom, Gradom Osijekom i Igorom Delačem suorganizirala Humanitarnu utrku "Osijek trči i ti to možeš - daruj svoje kilometre" - 29. studenoga 2025. godine,
· Partnerstvo s Primorsko-goranskom županijom u natječaju sportske fotografije "Odlučujući trenutak 2025.",
· Suorganizacija godišnje konferencije Hrvatskog olimpijskog odbora u Osijeku - 26. i 27. studenoga 2025. godine i
· Obilježavanje 30. godina djelovanja Športske zajednice Osječko-baranjske županije i dodjela priznanja.
Isto tako bismo istaknuli najznačajnije sufinanciranje programa/projekata klubova u 2025. godini.
· Potpora/sufinanciranje vrhunskih sportaša s područja Osječko-baranjske županije prema 1. i 2. kategorizaciji HOO-a i HPO-a u 2025. godini,



	Program sufinanciranja vrhunskih sportaša
	33.000,00

	I. kategorija
	

	Kickboxing klub "Blitz" Đakovo - Andrej Kedveš
	2.200,00

	Kickboxing klub "Sveti Duh" Osijek - Antonio Krajinović
	2.200,00

	Kickboxing klub "Sveti Duh" Osijek - Borna Bilandžić
	2.200,00

	Gimnastički klub "Osijek Žito" Osijek - Aurel Benović
	2.200,00

	Boksački klub "Osijek" Osijek - Luka Pratljačić
	2.200,00

	II. kategorija
	

	Streljački klub "Bolman" Bolman - Darko Tomašević
	1.200,00

	Veslački klub "Iktus" Osijek - David Šain
	1.200,00

	Građansko streljačko društvo "Osijek 1784." Osijek - Janoš Karakaš
	1.200,00

	Građansko streljačko društvo "Osijek 1784." Osijek - Josip Kuna
	1.200,00

	Građansko streljačko društvo "Osijek 1784." Osijek - Leon Zegnal
	1.200,00

	Građansko streljačko društvo "Osijek 1784." Osijek - Leon Luka Čelić
	1.200,00

	Građansko streljačko društvo "Osijek 1784." Osijek - Toni Gudelj
	1.200,00

	Građansko streljačko društvo "Osijek 1784." Osijek - Uroš Kačavenda
	1.200,00

	Plivački klub "Osijek" Osijek - Luka Čarapović
	1.200,00

	Atletski klub "Slavonija-Žito" Osijek - Melani Bosić
	1.200,00

	Atletski klub "Slavonija-Žito" Osijek - Mia Wild
	1.200,00

	Boksački klub "Osijek" Osijek - Zvonimir Rebolj
	1.200,00

	Sambo klub "Mursa" Osijek - Sara Matijević
	1.200,00

	I. kategorija HPO
	

	Atletski klub "Slavonija-Žito" Osijek - Marin Županović
	1.400,00

	Športska udruga slijepih "Svjetlost" Osijek - Darko Sarapa
	1.400,00

	Športska udruga slijepih "Svjetlost" Osijek - Duško Božić
	1.400,00

	II. kategorija HPO
	

	Športsko invalidski odbojkaški klub "HVIDR-a Osijek" Osijek - Vilijem Kerep
	1.100,00

	Športsko invalidski odbojkaški klub "HVIDR-a Osijek" Osijek - Robert Mašić
	1.100,00




· Sufinanciranje nabave traktorskih kosilica za potrebe nogometnih klubova s područja Osječko-baranjske županije,

· Sufinanciranje Nositelja kvalitete sporta na području Osječko-baranjske županije u 2025. godini,

	Program sufinanciranja nositelja kvalitete Osječko-baranjske županije
	92.000,00

	EKIPNI SPORTOVI
	

	Ženski nogometni klub "Osijek" Osijek
	10.000,00

	Malonogometni klub "Osijek" Osijek
	10.000,00

	Rukometni klub "Nexe" Našice
	10.000,00

	Ženski rukometni klub "Osijek" Osijek
	6.000,00

	Muški odbojkaški klub "Mursa" Osijek
	10.000,00

	Ženski odbojkaški klub "Osijek" Osijek
	6.000,00

	POJEDINAČNI SPORTOVI
	

	Atletski klub "Slavonija-Žito" Osijek
	10.000,00

	Veslački klub "Iktus" Osijek
	10.000,00

	Građansko streljačko društvo "Osijek 1784" Osijek
	10.000,00

	Gimnastički klub "Osijek Žito" Osijek
	10.000,00


· Sufinanciranje stručnog rada trenera u klubovima putem programa "Ravnomjerni razvoj sporta",
· Sufinanciranje nabavke kombi vozila za potrebe prijevoza sportaša - Športska zajednica grada Našica i
· Sufinanciranja programa zdravstvene zaštite sportaša za područje cijele Županije.
10.4.2.
Ostali programi u sportu

Financiranje programa i projekata u sportu obuhvaća sve udruge koje ne može sufinancirati Športska Zajednica kroz Program javnih potreba u sportu. Sufinancirano je 44 udruge s ukupno 20.890,00 eura.

Sportske priredbe su podrška velikim i malim sportskim manifestacijama koje su značajne za sportsko-turistički i gospodarski značaj Županije. Svojim programima promoviraju Županiju i izvan njezinih granica. Održane su sljedeće sportske priredbe

1.
Gimnastičko prvenstvo Hrvatske u organizaciji Gimnastičkog kluba Osijek Žito (5.500,00 eura),
2.
Kup Borovik 2025. u organizaciji Sportsko-veslačke udruge "Đakovo" (12.500,00 eura),
3.
Grand Slam Premier Tennis Show Osijek u organizaciji Športske udruge Donna Tennis Team (20.000,00 eura),
4.
FEBIRE 2025. u organizaciji Saveza sportske rekreacije "Sport za sve" Osječko-baranjske županije (4.650,00 eura),
5.
Baranjski FERIVI polumaraton u organizaciji Atletskog kluba Slavonija Žito Osijek (4.650,00 eura),
6.
Streetball Đakovo u organizaciji Košarkaškog kluba Đakovo (3.000,00 eura),
7.
Nexe Croatia Backyard Ultra u organizaciji Udruge rekreativnog trčanja "Nexe Našice" (3.000,00 eura).

8.
Osijek XIXO Cup 2025. u organizaciji Ženskog rukometnog kluba Osijek (2.000,00 eura),
9.
Hrvatski teniski Kup u organizaciji Teniskog saveza Osječko-baranjske županije (8.000,00 eura),
10.
ITF Osijek Open 2025. u organizaciji Teniskog kluba Tennis Talents Osijek (10.000,00 eura),
11.
Svjetsko prvenstvo u ribolovu šarana i amura u organizaciji Zajednice športskih ribolovnih udruga Đakovo (8.000,00 eura),
12.
Našice Open u organizaciji Taekwondo kluba Našice (1.300,00 eura),
13.
Prvenstvo Hrvatske u preponskom jahanju u organizaciji Konjičkog kluba Osijek (1.500,00 eura),
14.
Kamp Real Madrid - Bikara Metalac u organizaciji Nogometnog kluba Bikara Metalac (2.000,00 eura),
15.
Osijek Trophy u organizaciji Ženskog rukometnog kluba Osijek (2.400,00 eura),
16.
Davis Cup Hrvatska - Francuska u organizaciji Hrvatskog teniskog saveza (20.000,00 eura),
17.
Europsko prvenstvo u streljaštvu u organizaciji Građanskog streljačkog društva "Osijek 1784" (5.000,00 eura),
18.
Svjetsko prvenstvo u katama u organizaciji Judo kluba Osijek (2.000,00 eura),
19.
Dodgeball panonska liga u organizaciji Sportskog kluba Dodgeball Mursa (1.300,00 eura) i
20.
Muaythai Osijek Open 2025. u organizaciji Thai Box kluba HUS (1.300,00 eura).

Obuka neplivača 35.000,00 eura
Obuku neplivača u školama Županija provodi od 2009. godine kontinuirano. Uspješno je završena tijekom lipnja za učenike 4. razreda.

Ljetni sportski program u centru za autizam
Radi se o provođenju ljetnog sportskog programa za učenike s posebnim potrebama iz spektra autizma. S 25 učenika je radio 1 edukacijski rehabilitator, 1 fizioterapeut i 1 kineziolog. Rad se odvijao u terapijskom bazenu, senzornoj sobi, sportskoj dvorani i vanjskom igralištu (3.583,32 eura).

Nagrađivanje kvalitete u sportu i vrhunskih sportskih postignuća
Odlukom o nagrađivanju kvalitete u sportu i vrhunskih sportskih postignuća utvrđeni su uvjeti, kriteriji i postupak za dodjeljivanje županijskih nagrada za kvalitetu u sportu i vrhunska sportska postignuća najuspješnijih sportaša i sportskih klubova Županije za postignute sportske uspjehe tijekom kalendarske godine. Temeljem ove Odluke dodijeljene su nagrade osobama koje su ostvarile prva mjesta na međunarodnim natjecanjima i državnim prvenstvima za pojedinačne sportove za seniore, te za ekipne sportove za seniore. Ukupan iznos sredstava za sve nagrade iznosio je 51.500,00 eura, a nagrade su dodijeljene za sljedeće kategorije: međunarodna natjecanja u pojedinačnim sportovima, seniori, I. mjesto - ukupno deset nagrada po 1.000,00 eura, državna prvenstva u pojedinačnim sportovima, seniori, I. mjesto, ukupno 53 nagrade po 500,00 eura te državna prvenstva  u ekipnim sportovima, seniori, I. mjesto, ukupno pet nagrada po 3.000,00 eura.

Kapitalna ulaganja u sportske objekte i terene
U okviru programa Kapitalna ulaganja u sportske objekte i terene do 26. svibnja 2025. godine sufinancirani su projekti 16 jedinica lokalne samouprave i 32 udruge s ukupno 388.500,00 eura. Od 26. svibnja 2025. godine sufinancirana je 1 udruga s 1.500,00 eura od ukupno planiranih 400.000,00 eura.

10.5.
Tehnička kultura
U okviru Programa javnih potreba u tehničkoj kulturi na području Osječko-baranjske županije za 2025. godinu Osječko-baranjska županija je za Zajednicu tehničke kulture Osječko-baranjske županije u razdoblju od 26. svibnja do 31. prosinca 2025. godine izdvojila 143.973,38 eura od ukupno planiranih 240.000,00 eura. Financirale su se plaće, materijalni troškovi te dio programskih troškova. U proteklih šest mjeseci rada provedene su ukupno 43 aktivnosti (radionice, edukacije, natjecanja, smotre, itd.) po osnovnim školama, gradovima i Domovima tehnike s područja Osječko-baranjske županije u kojima je sudjelovalo 2778 sudionika.
10.5.1.
Aktivnosti Centra tehničke kulture Osječko-baranjske županije

· Radionice u sklopu Dana tehničke kulture u Našicama: "3D modeliranje i printanje" 4. lipnja 2025. godine i "Dronovi" 4. lipnja 2025. godine,

· Radionica "3D skeniranje i printanje" u sklopu STEAM fest Osijek - 7. lipnja 2025. godine,

· Radionica "3D olovke" u sklopu Ljeta u tehnici Valpovo - 27. i 28. svibnja 2025. godine,
· Radionica "I ja sam majstor" u sklopu Ljeta u Domu tehnike Osijek - od 23. do 27. lipnja 2025. godine, 

· Radionice u sklopu 6. Ljeta tehnike u Čepinu: "Modelarstvo" 30. lipnja 2025. godine, "3D modeliranje i printanje" 1. srpnja 2025. godine, "Vožnja autića na daljinsko upravljanje" 2. srpnja 2025. godine i "Fotografija" 3. srpnja 2025. godine,

· Radionice u sklopu 23. Ljeta u Domu tehnike Osijek: "Čarobni svijet 3D modeliranja" od 21. do 25. srpnja 2025. godine, "I ja sam mali modelar" 30. lipnja do 4.srpnja 2025. godine - od 7 do 11. srpnja 2025. godine, "I ja sam majstor" od 18. do 22. kolovoza 2025. godine, "Izmaštaj, oblikuj od 28. srpnja do 1.kolovoza 2025. godine,

· Radionica "Low poly art" u prostoru Doma tehnike Osijek - 13. rujna 2025. godine,

· Radionica "Elektronika" u Osnovnoj školi Matije Petra Katančića iz Valpova - 19. rujna 2025. godine,

· Radionica "Low poly art" u prostoru Doma tehnike Osijek - 20. rujna 2025. godine,

· Radionica "Izrade jedra" s učenicama iz Osnovne škole Šećerana u sklopu Zemlje bez Granica 2025. - 29. rujna 2025. godine,

· Natjecanje pod nazivom "Sigurno do cilja" - Trg Ante Starčevića Osijek - 25. rujna 2025. godine,

· Radionice u sklopu 4. STEM kampa u Iloku: "3D modeliranje i printanje", "Elektronika" i "Modelarstvo" - 25. i 26. rujna 2025. godine,

· Radionica "Low poly art" u prostoru Doma tehnike Osijek - 27. rujna 2025. godine,

· Radionica "Rad na laserskom rezaču" u sklopu Erasmus+ KA1 - Job Shadowing mobilnosti Osnovne škole Jagode Truhelke iz Osijeka,

· Radionice u sklopu HeadOnEast festivala u Osijeku: "Elektronika" i "3D olovke" - od 2. do 5. listopada 2025. godine,

· Radionice u sklopu 7. Tehnicooluma u Osijeku: "Modelarstvo", "3D modeliranje i printanje" "Elektronika", "3D olovke", "mBot Robotika", "NogoBot" i "Izrada modela od stiropora" 24. do 25. listopada 2025. godine,

· Radionica "Modelarstvo" u Osnovnoj školi "Dr. Franjo Tuđman", Beloi Manastir - 11. studenoga 2025. godine,

· Radionica "3D modeliranje i printanje" u Domu tehnike Osijek za učenike Osnovne škole Jagode Truhelke iz Osijeka - 14. studenoga 2025. godine,

· Radionica "Elektronike" u Osnovnoj školi Kneževi Vinogradi - 24. studenoga 2025. godine,

· Radionica "Sastavljanje i bojanje kućica" u Dječjem vrtiću Sunčica iz Osijeka - 25. studenoga 2025. godine,

· 32. Lampionada Osijek u Velikoj dvorani Stare Pekare u Tvrđi, Osijek - 2. prosinca 2025. godine,

· Radionica "Bojanje drvenih kućica" u Područnoj školi Branjina - 2. prosinca 2025. godine,

· Radionica "3D olovke" u Osnovnoj školi Popovac - 3. prosinca 2025. godine,

· Radionica "Izrada božićnih ukrasa" u Osnovnoj školi "Dr. Franjo Tuđman",  Beli Manastir 4. prosinca 2025. godine,

· Radionica "Bojanje božićnih ukrasa" u Osnovnoj školi "Dr. Franjo Tuđman", Beli Manastir - 9. prosinca 2025. godine,

· Radionice u sklopu Adventa u Domu tehnike Osijek: "Modeliranje, skeniranje i printanje ukrasa", "Izrada božićnih ukrasa pomoću 3D olovaka" i "Bojanje drvenih i plastičnih ukrasa izrađenih na 3D pisaču" 1. do 20. prosinca 2025. godine i

· Radionica "3D modeliranje i printanje" u Područnoj školi Branjina - 30. prosinca 2025. godine.

10.5.2.
Zajednica tehničke kulture Valpovo-Belišće

Zajednica tehničke kulture Valpovo-Belišće je udruga, koja okuplja udruge tehničke kulture na području gradova Valpova i Belišća s ciljem provođenja zajedničkih aktivnosti koje su usmjerene širenju tehničke kulture prema djeci i odraslima. Za te potrebe Osječko-baranjska županija osigurala je prostorne i materijalne uvjete. Zajednica djeluje u Domu tehnike u Valpovu. U zajedničkom djelovanju udruga, ostvaruje se značajan doprinos u realizaciji javnih potreba u tehničkoj kulturi te oblikovanju i ostvarivanju suvremenog koncepta razvitka tehničke kulture kod djece i građana u našoj zajednici.

Zajednica tehničke kulture je u dosadašnjem radu svojim programima i aktivnostima ostvarila značajan ugled i razinu postignuća. Za rezultate rada u širenju tehničke kulture u proteklim godinama, volonteri i djelatnici tehničke kulture dobili su niz značajnih priznanja na razini grada, Županije, države ali i izvan nje.

Na području Osječko-baranjske županije, po organiziranosti i brojnosti, ZTK Valpovo-Belišće je nakon  ZTK Osijek, najveća gradska organizacija tehničke kulture na tom području. ZTK Valpovo-Belišće okuplja 8 udruga građana tehničke orijentacije i dvije sekcije: Informatička škola "Page" i Centar tehničke kulture Valpovo-Belišće.

Od 26. svibnja do 31. prosinca 2025. godine organizirane su i provedene slijedeće aktivnosti:

	R.b.
	Aktivnost
	Sudionika

	1.
	SVIJET SLOVA FOTOAPARATOM
	12

	2.
	POČETAK RADIONICA CTK 27. rujna
	30

	3.
	DJEČJI TJEDAN 13. listopada (vrtići, SOS, OŠ Valpovo-elektronika)
	78

	4.
	TEČAJ FOTOGRAFIJE ZA UMIROVLJENIKE
	10

	5.
	DAN INOVATORA (9. studenoga) - svi vrtići Unitree Go 2 Robot Dog
	130

	6.
	MODELARSTVO OŠ VALPOVO
	201

	7.
	LAMPIONADA SOS DS LADIMIREVCI
	35

	8.
	LAMPIONADA VALPOVO
	100

	
	Ukupno djece, mladih i umirovljenika:
	596


Kroz radionice u Domu tehnike, Osnovnim školama na našem području i Srednjoj školi Valpovo prošlo je 596 djece vrtićkog uzrasta, djece i mladih u osnovnim i srednjoj školi, građana, te umirovljenika.

10.5.3.
Zajednica tehničke kulture Našice

ZTK je putem CTK organizirla i provela u svim trima osnovnim školama i srednjoj školi, niz malih tehničkih aktivnosti. Uz to održane su mnoge promotivne radionice, organizirana su školska natjecanja i smotre, a pripremali smo učenike i za mnoga regionalna i županijska natjecanja. Organizirane su i održane razne radionice u svim školama (Osnovne: kralja Tomislava, Dore Pejačević, obje u Našicama, zatim u Osnovnoj školi Ivana Brnjika Slovaka u Jelisavcu te u srednjoj školi. Također su održane i prigodne Božične radionice.

Škole tehničkih aktivnosti održavane su i van škola na prigodnim manifestacijama i događanjima koji se održavaju u suradnji s Gradom Našicama i njegovom Turističkom zajednicom, te drugim organizatorima i sudionicima. Redovito za Dan mladih (12.8.2025.) sudjeluju u programu za mlade na Trgu dr.Franje Tuđmana organiziranjem i provođenjem raznih radionica. Uključeni su u humanitarnu manifestaciju "Mali grad velikog srca" (održanu 22.8.2025.) te gastro akciju zvanu Čobanijada (29.8.2025.). Tradicionalno sudjeluju na festivalu Dani slavonskih šuma (13.9.2025.) prigodnim radionicama, izložbom i prezentacijama. Kroz sve te aktivnosti održano je 37 radionica kroz koje je prošlo oko 724 sudionika, uglavnom mladih i djece. Sve aktivnosti provode se volonterski.

Po sedmi put sudjelovali su i na Sajmu tehničke kulture u Osijeku - 7. Tehnicoolum (održanom 24. - 25.10.2025.) na kojem sudjeluju s više atraktivnih i uvijek dobro posjećenih radionica. Imali su preko 700 sudionika a ove godine je za tu prigodu uvedena novina, izložba oldimer vozila u organizaciji Oldtimer kluba koja je izuzetno dobro prihvaćena i posjećena.

Već tradicinalno za Advent u Našicama (6.12.2025.) organizira se i provodi aktivnost "Lampioni nad gradom kao svjetla sreće i dobrote". Ove godine to je provedeno s 250 lampiona i uvijek se traži jedan više.

10.5.4.
Zajednica tehničke kulture Beli Manastir
Od 26.5. do 31.12.2025. godine organizirane su i provedene slijedeće aktivnosti:

-
DANI OTVORENIH VRATA UDRUGA (lipanj 2025.) 150 polaznika,
-
JEDNODNEVNE RADIONICE ROBOTIKE (od 1. do 10. lipnja 2025.) 120 polaznika,
-
19. LJETNI KAMP TEHNIKE 2025.godina (lipanj) 37 polaznika i
-
TEHNIKA MLADIMA 2025.godina (listopad/studeni) 124 sudionika.

Kroz navedeno razdoblje provedeno je 20 aktivnosti u kojima je sudjelovao 431 polaznik.
10.6.
Kultura
Skupština Osječko-baranjske županije je na 34. sjednici 12. prosinca 2024. godine donijela Program javnih potreba u kulturi na području Osječko-baranjske županije za 2025. godinu, na 2. sjednici 10. srpnja 2025. godine Izmjene Programa javnih potreba u kulturi na području Osječko-baranjske županije za 2025 godinu te na 5. sjednici 27. studenoga 2025. godine druge Izmjene Programa javnih potreba u kulturi na području Osječko-baranjske županije za 2025. godinu. Program je usklađen sa Zakon o kulturnim vijećima i financiranju javnih potreba u kulturi ("Narodne novine" broj 83/22. - u daljnjem tekstu: Zakon) koji je donio Hrvatski sabor te s Odlukom o financiranju javnih potreba u kulturi na području Osječko-baranjske županije ("Županijski glasnik" broj 8/23.). Zakonom su uređeni ciljevi kulturne politike, mjere za njezino provođenje, način financiranja te ostali uvjeti koje primjenjuju i jedinice lokalne i područne (regionalne) samouprave. 
Programom je obuhvaćeno financiranje Muzeja likovnih umjetnosti, Osijek kojemu je Županija osnivač. Za Muzej likovnih umjetnosti, Osijek je u razdoblju od 26. svibnja do 31. prosinca 2025. godine izdvojeno 665.147,11 eura od ukupno planiranih 1.057.232,00 eura za plaće, materijalne i programske troškove kao i za projekt "Energetska obnova zgrade Muzeja likovnih umjetnosti". Kako su u tijeku bili radovi na energetskoj obnovi zgrade Muzeja, izložbena djelatnost se odvijala u zamjenskom izložbenom prostoru u Kapucinskoj ulici u Osijeku, kojeg je Muzeju ustupilo Ministarstvo prostornoga uređenja, graditeljstva i državne imovine na korištenje do završetka radova. Prostor je prilagođen potrebama izlaganja umjetničkih djela te su u izvještajnom razdoblju održane sljedeće izložbe:

1.
Aspekti romantizma - izbor iz fundusa Muzeja likovnih umjetnosti, 

2.
Ivan Gundić: Still life, samostalna izložba, 
3.
Tomo Savić Gecan: Bez naziva, samostalna izložba - dio programa 29. slavonskog biennala i
4.
XV. Trinennale hrvatskog medaljerstva i male plastike - Memorijal Ive Kerdića.
Radilo se i na pripremi izložbi "100 godina od rođenja Julija Knifera", "Pejzaž iz fundusa MLU" i "Oskar Nemon" koje će biti održane u 2026. godini. Nadalje, kroz istraživačke, uredničke i dokumentacijske faze, uspješno su provedeni pripremni radovi za monografiju "Marijan Sušac". Prikupljena je i obrađena bibliografska i arhivska građa, izrađen je katalog umjetnikovih radova te provedeno opsežno fotografiranje skulptura. U izvještajnom razdoblju kupljeno je 5 knjiga za muzejsku knjižnicu, zaprimljeno je 20 publikacija te je na dar dobiveno 25 knjiga. U sklopu programa zaštite muzejske građe, muzejski restaurator tehničar restaurirao je 4 pozlaćena drvena okvira. Pedagoški program uključivao je posjetitelje u izložbeni program na nekoliko razina kroz posjet izložbi, likovne radionice te izvannastavne aktivnosti. Muzej je bio aktivni sudionik druge Vinske šetnje muzejima. Edukativni izlet s brojnim sadržajima odveo je sudionike u Aljmaš i Aljmašku planinu. Manifestacija je održana u sklopu manifestacije HeadOnEast-a, a Muzej se predstavio  slikarskom radionicom pejzaža u likovnoj tehnici akvarela s inspiracijom umjetnina iz fundusa. Održan je interaktivni program za djecu i mlade Ljetni atelje u okviru kojeg je djeci omogućeno istraživanje svijeta umjetnosti, proučavanje različitih likovnih tehnika, primijenjene umjetnosti te stvaranje vlastitih radova. Kako je 2025. godina bila godina obilježavanja 1100. obljetnice Hrvatskog Kraljevstva, sve radionice osmišljene su kako bi pratile program obilježavanja ove obljetnice. U izvještajnom razdoblju održano je ukupno 18  radionica s 336 sudionika, a u istom razdoblju Muzej je imao ukupno 582 posjetitelja.
Radovi na energetskoj obnovi zgrade Muzeja napredovali su planiranom i ugovorenom dinamikom te su privedeni kraju. Završetka radova je predviđen u siječnju 2026. godine, kada će biti napravljena primopredaja radova između Muzeja i izvođača radova. Nakon sanacije podova u depoima, fundus Muzeja bit će sa zamjenske lokacije ponovo vraćen u muzejsku čuvaonicu, a izložbeni prostor bit će osposobljen za održavanje izložbi.

Nadalje, Programom je obuhvaćen Razvoj javnih potreba u kulturi koji sadrži Programe/projekte poticanja kulturnog stvaralaštva, Sufinanciranje znanstvenih jedinica Hrvatske akademije znanosti i umjetnosti i Djelatnost Hrvatskog narodnog kazališta u Osijeku.

U sklopu Programa/projekata poticanja kulturnog stvaralaštva, Zamjenik župana koji obnaša dužnost župana je 24. rujna 2024. godine objavio Javni poziv za financiranje javnih potreba u kulturi na području Osječko-baranjske županije za 2025. godinu koji je bio otvoren do 24. listopada 2024. godine. Temeljem dostavljenih prijava donesena je Odluka o dodijeli financijskih sredstava prema Programu javnih potreba u kulturi na području Osječko-baranjske županije za 2025. godinu (u daljnjem tekstu: Odluka). Sa svim korisnicima je sklopljen Ugovor o sudjelovanju Osječko-baranjske županije u financiranju/sufinanciranju njihovih projekata/programa te su im isplaćena odobrena sredstva. Sredstva neraspoređena Odlukom rasporedila su se na prijedlog Povjerenstva za provedbu Programa javnih potreba u kulturi, a prema rješenju župana. Sveukupno je u navedenom razdoblju isplaćeno 660,00 eura od ukupno planiranih 250.000,00 eura. Preostala sredstva su isplaćena u skladu s navedenom Odlukom u prvoj polovici godine.

U sklopu Sufinanciranja znanstvenih jedinica Hrvatske akademije znanosti i umjetnosti Županija je Programom predvidjela 26.636,00 eura za sufinanciranje znanstvenih jedinica Hrvatske akademije znanosti i umjetnosti u Osijeku i Đakovu. U navedenom je razdoblju za ove namjene isplaćeno 20.695,00 eura.

U sklopu Djelatnosti Hrvatskog narodnog kazališta u Osijeku od ukupno predviđenih 1.080.974,00 eura u navedenom je razdoblju isplaćeno 761.326 eura za plaće, materijalne i programske troškove. Podsjećamo, Skupština Osječko-baranjske županije je na 14. sjednici 8. rujna 2022. godine donijela Odluku o prijenosu osnivačkih prava Osječko-baranjske županije nad Hrvatskim narodnim kazalištem u Osijeku na Grad Osijek ("Županijski glasnik" broj 11/22.). Ugovor o prijenosu osnivačkih prava Osječko-baranjske županije nad Hrvatskim narodnim kazalištem u Osijeku na Grad Osijek sklopljen je 13. listopada 2022. godine. Istim su ugovoreni omjeri financiranja Kazališta u razdoblju od 2023. do 2025. godine što znači da od 1. siječnja 2026. godine Grad u potpunosti preuzima financiranje Kazališta čime prestaje obveza Županije za financiranjem Kazališta. U izvještajnom razdoblju HNK-a je izveo 134 programa (dramskih, glazbenih i plesnih predstava, gostovanja i prigodnih programa) na kojima je bila prisutna 31689 gledatelja. 

Nadalje, u Proračunu su predviđena sredstva za Razvoj građanskih inicijativa, ljudskih prava i sloboda za koja je 27. siječnja 2025. godine objavljen Javni poziv za financiranje programa i projekata  udruga od interesa za opće dobro u Osječko-baranjskoj županiji iz sredstava Proračuna Osječko-baranjske županije za 2025. godinu, koji je bio otvoren do 28. veljače 2025. godine. Temeljem dostavljenih prijava donesen je Plan financiranja programskih aktivnosti udruga sredstvima Osječko-baranjske županije u 2025. godini. Proračunom je za razvoj građanskih inicijativa, ljudskih prava i sloboda predviđeno 16.445,00 eura a navedenim Planom je sve raspodijeljeno. Sa svim korisnicima je sklopljen Ugovor o sudjelovanju Osječko-baranjske županije u financiranju/sufinanciranju njihovih projekata/programa. Sredstva su isplaćena u prvoj polovici godine.

Iz navedenoga je razvidno da je za kulturu u razdoblju od 26. svibnja do 31. prosinca 2025. godine izdvojeno ukupno 1.447.828,11 eura od ukupno planiranih 2.431.287,00 eura.

11. UPRAVNI ODJEL ZA ZDRAVSTVO,
SOCIJALNU SKRB I HRVATSKE BRANITELJE
11.1.
Zdravstvo

11.1.1.
Ulaganje u tekuće i investicijsko održavanje te kapitalne projekte zdravstvenih ustanova

Odlukom o kriterijima, mjerilima, načinu financiranja i rasporedu sredstava zdravstvenim ustanovama čiji je osnivač Osječko-baranjska županija u 2025. godini utvrđena su ukupna sredstva za decentralizirane funkcije zdravstvenih ustanova čiji je osnivač Županija u ukupnom iznosu od 3.304.956,00 eura, od toga:

-
1.063.260,00 eura za tekuće i investicijsko održavanje zdravstvenih ustanova čiji je osnivač Županija (Dom zdravlja Osječko-baranjske županije, Nastavni zavod za javno zdravstvo Osječko-baranjske županije, Zavod za hitnu medicinu Osječko-baranjske županije i Poliklinika za rehabilitaciju slušanja i govora SUVAG Osijek), od čega je u promatranom razdoblju utrošeno 677.903,02 eura,

-
1.832.742,00 eura za kapitalna ulaganja, od čega je u promatranom razdoblju utrošeno 1.597.945,56 eura,

-
408.954,00 eura za informatizaciju zdravstvene djelatnosti, od čega je u promatranom razdoblju utrošeno 256.146,54 eura.
Ukupno za decentralizirane funkcije u zdravstvu, u promatranom razdoblju utrošeno je 2.531.995,12 eura.

11.1.2. Financijsko stanje i pomoć zdravstvenim ustanovama

Kroz mjesečna izvješća Županica kontinuirano prati financijsko poslovanje zdravstvenih ustanova kojima je Županija osnivač, analizira stanje i poduzima određene mjere. U Proračunu Županije u svrhu financijske pomoći zdravstvenim ustanovama planirana su sredstva u iznosu od 777.798,20 eura i to iz izvornih sredstava Proračuna i dobiti ljekarničke ustanove.

Skupština Županije donijela je rješenje o uplati dijela dobiti Ljekarni srce-Ljekarni Osječko-baranjske županije iskazane po završnom računu za 2024. godinu u iznosu od 400.000,00 eura na račun Županije u svrhu obavljanja i razvoja djelatnosti drugih ustanova čiji je Županija osnivač.

U promatranom razdoblju sredstva su dodijeljena temeljem rješenja Županice u iznosu od 145.157,00 eura i to:

-
30. rujna 2025. godine Domu zdravlja Osječko-baranjske županije iznos od 17.907,00 eura za financiranje troškova nabavke Gold Education kartice za 2025. godinu,

-
30. rujna 2025. godine Domu zdravlja Osječko-baranjske županije iznos od 66.250,00 eura za pokriće troškova adaptacije krovišta ambulante na lokaciji A. Reisnera 34b, Osijek,

-
4. studenoga 2025. godine Domu zdravlja Osječko-baranjske županije iznos od 1.000,00 eura za sufinanciranje "6. Tečaja kardiopulmonalne reanimacije i hitnih stanja u primarnoj zdravstvenoj zaštiti" za troškove grafičkih i tiskarskih usluga, koje se održalo od 7. - 9. studenoga 2025. godine u Osijeku,

-
2. prosinca 2025. godine Domu zdravlja Osječko-baranjske županije iznos od 60.000,00 eura za pokriće dijela troška isplate božićnice djelatnicima.

Neutrošena sredstva ustanova je vratila u Proračun Županije.

11.1.3.
Program javnozdravstvenih mjera

Slijedom Zakona o zdravstvenoj zaštiti, a na prijedlog Nastavnog zavoda za javno zdravstvo Osječko-baranjske županije, Zamjenik župana koji obnaša dužnost župana je dana 11. veljače 2025. godine donio Program javnozdravstvenih mjera u zaštiti zdravlja stanovništva Osječko-baranjske županije u 2025. godini. Program provodi Nastavni zavod kao stručna ustanova. Ukupna vrijednost Programa je 53.850,00 eura, te su sva sredstva utrošena.

11.1.4.
Monitoring vode za ljudsku potrošnju

Zakonom o zdravstvenoj zaštiti utvrđeno je da jedinica područne (regionalne) samouprave ostvaruje svoja prava, obveze, zadaće i ciljeve na području zdravstvene zaštite tako da, između ostalog, osigurava sredstva za provođenje mjera zdravstvene ekologije uz ostale mjere i za ispitivanje vode za piće sukladno programu mjera koje donosi ministar zdravstva na prijedlog Hrvatskog zavoda za javno zdravstvo.

Temeljem Zakona o vodi za ljudsku potrošnju županije trebaju osigurati financijska sredstva za provođenje redovitog i revizijskog monitoringa (praćenja) parametara propisanih za analizu vode za ljudsku potrošnju. Slijedom toga ministar zdravstva donio je 10. prosinca 2024. godine Godišnji plan državnog monitoringa vode namijenjene za ljudsku potrošnju u 2025. godini u Republici Hrvatskoj, a 3. prosinca 2024. godine Plan monitoringa parametara radioaktivnih tvari u vodi namijenjenoj za ljudsku potrošnju u 2025. godini. Planom je utvrđeno da monitoring vode provodi županijski Nastavni zavod za javno zdravstvo, a monitoring radioaktivnih tvari u vodi ovlašteni stručni tehnički servisi.

U Proračunu Županije za 2025. godinu za provedbu monitoringa zdravstvene ispravnosti vode za ljudsku potrošnju planirano je 213.506,25 eura. U promatranom razdoblju 2025. godine Nastavnom zavodu je za monitoring isplaćeno 151.821,24 eura, dok je Institutu Ruđer Bošković za monitoring radioaktivnih tvari u vodi isplaćeno 3.150,00 eura.

Člancima 44. i 59. Zakona propisane su obveze jedinica područne (regionalne) samouprave u pogledu informiranja javnosti o zdravstvenoj ispravnosti vode za ljudsku potrošnju. Točnije, jedinica područne (regionalne) samouprave obvezna je na vodocrpilištima lokalnih vodovoda koji opskrbljuju 50 i više stanovnika osigurati provedbu ispitivanja svih kemijskih, mikrobioloških i indikatorskih parametara propisanih Pravilnikom o parametrima sukladnosti, metodama analiza i monitorinzima vode namijenjene za ljudsku potrošnju ("Narodne novine" broj 64/23.), najmanje jedanput godišnje tijekom hidrološke godine. U svrhu obavješćivanja potrošača koji koriste vodu iz lokalnih vodovoda kojima se opskrbljuje 50 i više stanovnika jedinica područne (regionalne) samouprave obvezna je na svojim mrežnim stranicama objaviti:

-
zone opskrbe i broj osoba koje se koriste vodom iz lokalnog vodovoda, tehnici/tehnikama obrade i dezinfekcije vode,
-
podatke o svim parametrima sukladnosti vode namijenjene za ljudsku potrošnju ispitanima u izvještajnoj godini, uključujući i sva odstupanja za koja imaju saznanje i
-
u slučaju incidenta ili mogućih opasnosti za zdravlje ljudi zbog prekoračene vrijednosti parametara iznad MDK vrijednosti informacije o potencijalnim opasnostima za zdravlje ljudi i savjete o zdravlju i potrošnji vodi namijenjene za ljudsku potrošnju.

S tim u svezi, jedinice područne (regionalne) samouprave i jedinice lokalne samouprave obvezne su obavijestiti stanovnike na svom području koji se koriste vodom iz vodoopskrbnih sustava koji opskrbljuju manje od 50 stanovnika ili isporučuju manje od 10 m³ dnevno, da ti vodoopskrbni sustavi ne potpadaju pod plan državnog monitoringa.

Nadalje, jedinice područne (regionalne) samouprave obvezne su u slučaju utvrđivanja nesukladnosti u vodi namijenjenoj za ljudsku potrošnju i onečišćenja vode namijenjene za ljudsku potrošnju iz vodoopskrbnih sustava na području svoje nadležnosti:

-
odmah obavijestiti potrošače o potencijalnoj opasnosti za zdravlje ljudi i njezinu uzroku, o prekoračivanju vrijednosti parametra i poduzetim korektivnim aktivnostima te ih na prikladan način savjetovati u vezi s upotrebom vode namijenjenom za ljudsku potrošnju za piće, u suradnji s nadležnim zavodom za javno zdravstvo jedinice područne (regionalne) samouprave,
-
dati i redovito ažurirati potrebne savjete potrošačima o uvjetima potrošnje i upotrebe vode namijenjene za ljudsku potrošnju, posebno uzimajući u obzir skupine stanovništva s povećanim zdravstvenim rizicima povezanim s vodom namijenjenom za ljudsku potrošnju te
-
obavijestiti potrošače kada više ne postoji potencijalna opasnost za zdravlje ljudi.

U svrhu provedbe ovih obveza, zavod za javno zdravstvo jedinice područne (regionalne) samouprave dostavlja jedinici područne samouprave informacije o zdravstvenoj neispravnosti vode namijenjene za ljudsku potrošnju te daje savjete potrošačima o načinu korištenja vode namijenjene za ljudsku potrošnju.
U pogledu informiranja i savjetovanja potrošača, Županija po svakom obavljenom pregledu u kojem je utvrđena nesukladnosti vode za ljudsku potrošnju, dobiva obavijest od Nastavnog zavoda, Službe za zdravstvenu ekologiju. Obavijesti o utvrđenim nesukladnostima u vodi za ljudsku potrošnju kao i ostali podaci propisani Zakonom u vezi s uporabom vode za ljudsku potrošnju, redovno se objavljuju na internetskoj stranici Županije. U promatranom razdoblju, objavljene su 4 takve obavijesti.

11.1.5.
Zaštita pučanstva od zaraznih bolesti

Na prijedlog Nastavnog zavoda za javno zdravstvo Osječko-baranjske županije Zamjenik župana koji obnaša dužnost Župana je dana 28. siječnja 2025. godine donio Program mjera zaštite pučanstva od zaraznih bolesti na području Osječko-baranjske županije u 2025. godini kojim su utvrđene mjere, izvršitelji programa, sredstva, rokovi te način plaćanja i provedba programa mjera suzbijanja štetnika kao mogućih prijenosnika zaraznih bolesti. Sredstva za provedbu ovoga Programa planirana su u iznosu od 253.180,00 eura za komarce i 8.620,00 eura za ostale mjere. Mjere predviđene ovim Programom provodio je Nastavni zavod za javno zdravstvo Osječko-baranjske županije te Grad Osijek. 

Nastavnom zavodu za javno zdravstvo Osječko-baranjske županije tijekom 2025. godine isplaćeno je ukupno 41.140,00 eura, i to 33.180,00 eura za zaštitu pučanstva od zaraznih bolesti - komarci i 7.960,00 eura za zaštitu pučanstva od zaraznih bolesti - ostale mjere. Sredstva u iznosu od 200.000,00 eura za sufinanciranje mjera suzbijanja komaraca isplaćena su Gradu Osijeku, dok je iznos od 20.000,00 eura za financiranje/sufinanciranje projekta zaštite pučanstva od zaraznih bolesti - komarci ostao neutrošen, te iznos od 660,00 eura za financiranje/sufinanciranje projekata zaštite pučanstva od zaraznih bolesti - ostale mjere također ostao neutrošen.
S ciljem sprječavanja najezde komaraca, Nastavni zavod za javno zdravstvo Osječko-baranjske županije je tijekom 2025. godine izdao ukupno 181 preporuku za dezinsekciju komaraca. Za larvicidne tretmane izdano je ukupno 46 preporuka, a za adulticidne tretmane izdano je 135 preporuka. Od navedenog, odrađeno je ukupno 176 preporuka.

11.1.6.
Centar za kontrolu komaraca 

Na području Županije veliki javnozdravstveni problem, ali i problem koji utječe na kvalitetu života, predstavljaju komarci. Zbog problema komaraca potrebno je osigurati organizirana, cjelovita i sustavna rješenja za njihovo suzbijanje, osigurati kontinuitet u financiranju i provedbi pravovremenih mjera za suzbijanje komaraca te uspostaviti cjelokupni integrirani sustav kontrole komaraca, koji će uključivati i suvremene načine upravljanja komarcima. 

Planom razvoja Osječko-baranjske županije za razdoblje do 2027. godine ustrojavanje Centra za kontrolu komaraca (CKK) označen je kao projekt od strateškog značaja 1. Djelatnost Centra predstavlja svojevrsnu mjeru prilagodbe klimatskim promjenama jer je pojavnost komaraca izravno vezana uz hidrološke prilike, koje su pod utjecajem klimatskih promjena. Ključna su područja djelovanja budućeg CKK: osiguravanje stabilnog financijskog izvora, organiziranje cjelokupne integrirane kontrole komaraca i oslanjanje na dosadašnje znanstveno utemeljene spoznaje kontrole komaraca. Upravo se osnivanjem Centra za kontrolu komaraca (CKK) planira doći do organiziranih, cjelovitih i sustavnih rješenja za suzbijanje komaraca, čime će se u konačnici doprinijeti i poboljšanju kvalitete života ljudi te povećanju kvalitete zdravlja. Cilj osnivanja CKK-a jest da se pomoću novih znanja i informacija, u kombinaciji s novim modelima i metodama kontrole i upravljanja populacijom komaraca, dođe do ostvarenja strateških ciljeva razvoja koji se odnose na gospodarstvo, zdravlje, okoliš i turizam.

Nastavni zavod za javno zdravstvo Osječko-baranjske županije je u smjeru realizacije ovoga strateškog projekta u siječnju 2025. godine prijavio projekt Interreg VI-A Programme Hungary-Croatia 2021-2027, Projekt MOSQUITOLAB - "Uspostava Centra za kontrolu komaraca, prekograničnih integriranih protokola i suradnje u borbi protiv najezde komaraca uzrokovane klimatskim promjenama u pograničnom području Hrvatske i Mađarske" (MOSQUITOLAB "Establishing cross-border Center for Mosquito Control (CMC), labaratories, integrated protocols and cooperation to fight climate change induced mosquito infestation in the Croatia-Hungary border area") u sklopu kojeg će se graditi Centar za kontrolu komaraca na dijelu zemljišta u Drinskoj 8 u Osijeku, neto površine 800 m2. Nastavni zavod za javno zdravstvo Osječko-baranjske županije, kao nositelj projekta planira provedbu u suradnji s projektnim partnerima Sveučilištem u Pečuhu i BIOKOMOM javnim komunalnim poduzećem grada Pečuha. Opći cilj projekta je uspostava Centra za kontrolu komaraca u Osijeku i laboratorija za kontrolu komaraca u Pečuhu. Trajanje projekta je 48 mjeseci.
Projekt je prijavljen 29. siječnja 2025. godine, te je odobren za sufinanciranje 18. lipnja 2025. godine u maksimalnom iznosu od 6.124.758,74 EUR dok je 9. srpnja 2025. godine zaključen Ugovor o sufinanciranju projekta MOSQUITOLAB (HUHR/2404/Mosquitolab). Isto tako, u izvještajnom razdoblju proveden je postupak javne nabave za Izgradnju Centra za komarce koji je završio u prosincu 2025. godine te se očekuje zaključivanje ugovora s izabranim ponuditeljem. 
11.1.7.
Besplatan prijevoz onkoloških pacijenata
Županija je 2025. godine nastavila s provedbom pilot projekta u sklopu kojega osigurava sredstva za sufinanciranje programa prijevoza onkoloških pacijenata na njihove terapije u Zavod za onkologiju KBC-a Osijek. Programi se realiziraju sufinanciranjem kroz javni poziv otvoren kroz cijelu proračunsku godinu, a prijavljuju ih jedinice lokalne samouprave s područja Županije. Kako jedinice najbolje poznaju specifičnosti svog područja, smatraju se najkompetentnijima za osmišljavanje svojih programa prijevoza i njegove provedbe na svom području. Cilj je olakšati liječenje onkološkim pacijentima i to osiguravanjem besplatnog prijevoza od njihove kuće do ulaza na terapiju KBC-a Osijek, kao i povratak kući nakon terapije, svakog radnog dana. Sredstva se mogu koristiti za sve troškove prijevoza, održavanje vozila, troškove telefona, radnu odjeću i plaće vozača te dispečera.

Kroz Javni poziv koji je započeo 20. siječnja 2025. godine i koji je bio otvoren kroz cijelu godinu sufinancirani su programi prijevoza onkoloških pacijenata s područja gradova Belišća i Našica, te općina Bilje i Semeljci. Jedinicama lokalne samouprave dodijeljeno je ukupno za ovu namjenu 30.290,00 eura iz Proračuna Županije, od ukupno planiranih 50.000,00 eura za 2025. godinu.

11.1.8.
Turistička ambulanta 
Županija je dana 9. travnja 2025. godine s Domom zdravlja Osječko-baranjske županije sklopila Ugovor o organiziranju rada turističke ambulante za turističku sezonu 2025. godine kojim je uređeno organiziranje i financiranje provođenja mjera zdravstvene zaštite za povećani broj korisnika zdravstvene zaštite koje se pružaju turistima kroz rad turističke ambulante za turističku sezonu 2025. godine. Sukladno Ugovoru, turistička ambulanta nalazi se u zgradi Doma zdravlja Osječko-baranjske na lokaciji u Osijeku, Park kralja Petra Krešimira IV. 6 te osigurava zdravstvenu zaštitu turistima u periodu od travnja do prosinca 2025. godine, radnim danom od ponedjeljka do petka od 14,00 do 18,00 sati. 

Zdravstvenu zaštitu u ovoj ambulanti mogle su koristiti osobe koje zdravstvenu zaštitu koriste prema propisima EU i međunarodnim ugovorima o socijalnom osiguranju te osigurane osobe Hrvatskog zavoda za zdravstveno osiguranje koje zdravstvenu zaštitu koriste privremeno izvan mjesta sjedišta ordinacije izabranog doktora. Turistima koji nisu obuhvaćeni opisanim, pružanje zdravstvene zaštite u turističkoj ambulanti naplaćivalo se prema cjeniku Doma zdravlja Osječko-baranjske županije. Liječnici i medicinske sestre koje rade u turističkoj ambulanti su zaposlenici Doma zdravlja. Dom zdravlja osigurava normative i standarde za rad turističke ambulante u pogledu prostora, radnika i medicinsko tehničke opreme. Rad turističke ambulante organiziran je izvan Mreže javne zdravstvene službe, uz mogućnost ugovaranja dodatnog privremenog tima Doma zdravlja s Hrvatskim zavodom za zdravstveno osiguranje za rad turističke ambulante. U promatranom razdoblju za podmirenje plaća djelatnika koji rade u turističkoj ambulanti iz Proračuna Županije isplaćeno je 14.164,77 eura.
11.1.9.
Mobilna ambulanta za obavljanje djelatnosti obiteljske (opće) medicine u sastavu Doma zdravlja Osječko-baranjske županije

Prilagodba posebnih zdravstvenih standarda ruralnim i udaljenim te otočnim specifičnostima jedan je od najvažnijih razvojnih ciljeva zdravstva, a posebno promatrajući starije i teže mobilno stanovništvo. Na osnovu postavljenog pravnog okvira Ministarstvo zdravstva u suradnji sa županijama i domovima zdravlja uspostavlja sustav mobilnih ambulanti u ruralnim i udaljenim područjima te na otocima, u koju svrhu je provelo projekt C5.1. R1-12 Mobilne ambulante koji je financiran sredstvima Nacionalnog plana opravka i otpornosti 2021. - 2026., a u sklopu kojega je Ministarstvo provelo postupak javne nabave posebnih vozila mobilnih ambulanti (ukupno 33 vozila). Slijedom provedenog postupka nabave Ministarstvo je donijelo Odluku o raspodjeli vozila mobilnih ambulanti na primarnoj razini zdravstvene djelatnosti financiranih sredstvima iz Nacionalnog plana oporavka i otpornosti (NPOO) 2021. - 2026. dana 1. lipnja 2023. godine, koja je dodatno izmijenjena i dopunjena dana 3. studenoga 2025. godine zbog naknadnog pripajanja domova zdravlja u pojedinim županijama. Temeljem predmetne Odluke Osječko-baranjskoj županiji, osnivaču zdravstvene ustanove Doma zdravlja Osječko-baranjske županije, raspoređeno je jedno vozilo mobilne ambulante.

Zakonom o zdravstvenoj zaštiti određeno je kako dom zdravlja može sukladno ugovoru o provođenju zdravstvene zaštite sklopljenom sa Zavodom na potpomognutom području ili području s razvojnim posebnostima obavljati zdravstvenu djelatnost i u vozilu koje ispunjava uvjete sukladno pravilniku o normativima i standardima. Temeljem Zakona o regionalnom razvoju Republike Hrvatske a sukladno Odluci o razvrstavanju jedinica lokalne i područne (regionalne) samouprave prema stupnju razvijenosti od 42 jedinice lokalne samouprave na području Osječko-baranjske županije njih 39 ima status potpomognutog područja kao jedinice razvrstane prema indeksu razvijenosti u skupine I. - IV. (gradovi Beli Manastir, Belišće, Donji Miholjac, Đakovo, Valpovo i općine Darda, Draž, Drenje, Erdut, Gorjani, Jagodnjak, Kneževi Vinogradi, Levanjska Varoš, Petlovac,  Podgorač, Podravska Moslavina, Popovac, Šodolovci, Trnava, Viljevo, Donja Motičina, Đurđenovac, Feričanci, Koška, Magadenovac, Marijanci, Punitovci, Satnica Đakovačka, Semeljci, Strizivojna, Viškovci, Vladislavci, Bizovac, Čeminac, Petrijevci, Vuka, Bilje, Čepin, Ernestinovo). Status potpomognutog područja nemaju gradovi Osijek i Našice, kao i općina Antunovac.
Kroz rad mobilne ambulante predviđeno je obilaziti mala udaljena mjesta na području doma zdravlja u kojima nema ordinacije te pregledavati pacijente, ordinirati terapiju, izdavati uputnice i recepte te obavljati i kućne posjete nepokretnim bolesnicima. Dana 10. prosinca 2025. godine sklopljen je tripartitni Sporazum o davanju vozila mobilnih ambulanti na uporabu i korištenje između Ministarstva zdravstva (Ministarstvo), Osječko-baranjske županije (Korisnik) i Doma zdravlja Osječko-baranjske županije (Krajnji korisnik), kojim se uređuju međusobna prava i obveze između sporazumnih strana u vezi s financiranjem, raspodjelom, uporabom i korištenjem vozila mobilnih ambulanti na primarnoj razini zdravstvene djelatnosti. Sukladno odredbama Sporazuma, vozila mobilnih ambulanti ostaju u vlasništvu Ministarstva pet godina od dana uspješno obavljene primopredaje, a nakon proteka tog razdoblja vlasništvo nad vozilima mobilnih ambulanti prijeći će s Ministarstva na Dom zdravlja, o čemu će Ministarstvo, Korisnik i Krajnji korisnik sklopiti ugovor o prijenosu vlasništva.

U narednom razdoblju slijedi prikupljanje dokumentacije potrebne za podnošenje zahtjeva za izdavanje rješenja o ispunjavanju uvjeta koji će omogućiti ugovaranje mobilne ambulante u Mreži javne zdravstvene službe kojom je predviđena jedna (1) mobilna ambulanta za Osječko-baranjsku županiju, odnosno Dom zdravlja Osječko-baranjske županije.

11.1.10. Potpore i financijska pomoć udrugama i drugim pravnim osobama

Županica je u promatranom razdoblju temeljem rješenja, a po zahtjevu udruga i ustanova, odobrila sredstva iz Programa "Financiranje/sufinanciranje programa i projekata iz područja zdravstva" te sufinancirala tri projekta u ukupnom iznosu od 1.700,00 eura. Kroz program "Očuvanje zdravlja i prevencija bolesti" sufinanciran je jedan projekt u iznosu od 6.636,00 eura. Kroz Program "Podizanje razine kvalitete usluga Kliničkog bolničkog centra Osijek" financiran je jedan program u iznosu od 27.687,69 eura. 

11.1.11. Pregled projekata u zdravstvenim ustanovama čiji je osnivač Županija
Dom zdravlja Osječko-baranjske županije
1.
''Specijalističko usavršavanje doktora medicine'', DZ OBŽ nositelj projekta ukupne vrijednosti 5.031.477,73 eura sufinanciranog iz Nacionalnog plana oporavka i otpornosti 2021.-2026. (u provedbi) i
2.
''Most zajedništva: Nova energija zdravlja'', DZ OBŽ partner na projektu ukupne vrijednosti 17.377,50 eura, sufinanciranog iz Programa prekogranične suradnje između Republike Hrvatske i Bosne i Hercegovine (u postupku odobravanja).
Nastavni Zavod za javno zdravstvo Osječko-baranjske županije
1.
''C5.1. R3.-I1 Centralno financiranje specijalizacija'', NZJZ je nositelj projekta ukupne vrijednosti 393.701,59 eura, financiranog iz Nacionalnog plana oporavka i otpornosti 2021. - 2026.,

2.
''C5.1. R3.-I1 Centralno financiranje specijalizacija iz kliničke mikrobiologije'' NZJZ je nositelj projekta ukupne vrijednosti 156.224,56 eura, financiranog iz Nacionalnog plana oporavka i otpornosti 2021.-2026.,

3.
''Urban Blue Health'', NZJZ je partner na projektu ukupne vrijednosti 1.628.900,00 eura, financiranog iz Interreg Central Europe programa,
4.
''Program sufinanciranja provedbe EU projekata na regionalnoj i lokalnoj razini'' (UrbanBlueHealth), NZJZ je nositelj projekta, ukupne vrijednosti 16.940,00 eura, financiranog do strane Ministarstva regionalnog razvoja i fondova EU,

5.
''Prevencija ovisnosti (kemijske i/ili ponašanje) i zaštita mentalnog zdravlja djece i adolescenata", NZJZ je nositelj projekta ukupne vrijednosti 40.000,00 eura, financiranog od strane Ministarstva zdravstva,

6.
''MOSQUITOLAB-Establishing Center for Mosquito Control (CMC), cross-border integrated protocols and cooperation to fight climate change induced mosquito infestation in the Croatia-Hungary border area'', NZJZ je nositelj projekta ukupne vrijednosti 6.124.758,74 eura, sufinanciranog iz Interreg VI-A Programa Mađarska-Hrvatska 2021.-2027.,

7.
''Program sufinanciranja provedbe EU projekata na regionalnoj i lokalnoj razini'' (MosquitoLab), NZJZ je nositelj projekta, ukupne vrijednosti 482.443,88 eura, financiranog do strane Ministarstva regionalnog razvoja i fondova EU,

8.
''BeHealthy-Zdravlje obitelji u ruralnom prekograničnom području'', NZJZ je nositelj projekta ukupne vrijednosti 723.806,00 eura, sufinanciranog iz Interreg VI-A IPA Programa Hrvatska-Srbija 2021.-2027. (u postupku zaključenja Ugovora).

Zavod za hitnu medicinu Osječko-baranjske županije
1.
''Specijalističko usavršavanje medicinskih sestara i tehničara u djelatnosti hitne medicine'', ZHMOBŽ je nositelj projekta ukupne vrijednosti 217.548,92 eura, sufinanciran iz Nacionalnog plana oporavka i otpornosti 2021.-2026., 

2.
''Specijalističko usavršavanje medicinskih sestara i tehničara u djelatnosti hitne medicine'', ZHMOBŽ je nositelj projekta ukupne vrijednosti 389.806,89 eura, sufinanciran iz Nacionalnog plana oporavka i otpornosti 2021.-2026. 

3.
''S.O.O.S. Hitna pomoć'', ZHMOBŽ je nositelj projekta ukupne vrijednosti 435.820,40 eura, sufinanciranog iz Interreg VI-A IPA Programa Hrvatska-Srbija 2021.-2027.

Planirani projekti
Projekti ''Dostupnija primarna i specijalističko-konzilijarna zdravstvena zaštita na području Osječko-baranjske županije I'' i ''Dostupnija primarna i specijalističko-konzilijarna zdravstvena zaštita II''
Ministarstvo regionalnoga razvoja i fondova Europske unije dana 16. svibnja 2025. godine objavilo je Poziv na dostavu projektnih prijedloga u ograničenom postupku dodjele bespovratnih sredstava trajnog modaliteta ''Ulaganje u kapacitete za pružanje primarne i specijalističko-konzilijarne zdravstvene zaštite (PZZ-a i SKZZ-a)'' u okviru Programa ''Konkurentnost i kohezija 2021.-2027.''.

Svrha ovoga Poziva je poboljšanje pristupa kvalitetnoj primarnoj, hitnoj i specijalističko-konzilijarnoj zdravstvenoj zaštiti na području cijele Republike Hrvatske, sa zasebnom alokacijom za projekte na potpomognutim i gdje je to primjenjivo na brdsko-planinskim područjima.
Predmet ovoga poziva je nabava opreme i opremanje prostora domova zdravlja uz manje infrastrukturne zahvate kako bi se na razini primarne, hitne i specijalističko-konzilijarne zdravstvene zaštite omogućilo više dijagnostičkih i terapeutskih postupaka. 

Uzimajući u obzir teritorijalni fokus temeljen na indeksu razvijenosti prema Odluci o razvrstavanju jedinica lokalne i područne (regionalne) samouprave prema stupnju razvijenosti ("Narodne novine" broj 3/24.) i Odluci o obuhvatu i razvrstavanju jedinica lokalne samouprave koje stječu status brdsko-planinskog područja ("Narodne novine" broj 24/19.), predmetni Poziv je planiran u okviru Grupe 1 i Grupe 2 Sukladno Uputama za prijavitelje, ukupna raspoloživa alokacija za Grupu 1 i 2 raspodijeljena su po prihvatljivim prijaviteljima s maksimalnim ukupnim iznosima bespovratnih sredstava. Tako je za Osječko-baranjsku županiju na raspolaganju iznos od 5.019.344,43 eura od kojeg je za Grupu 1 predviđeno 3.967.813,51 eura, a za Grupu 2 predviđeno 1.051.530,92 eura. Rok za podnošenje projektnih prijedloga je 1. travnja 2026. godine.

Skupština Osječko-baranjske županije je 27. studenoga 2025. godine donijela Zaključak o prijavi projektnih prijedloga: ''Dostupnija primarna i specijalističko-konzilijarna zdravstvena zaštita na području Osječko-baranjske županije I'' u sklopu Grupe 1 i ''Dostupnija primarna i specijalističko-konzilijarna zdravstvena zaštita na području Osječko-baranjske županije II'' u sklopu Grupe 2. Oba projekta će se prijaviti u partnerstvu s Domom zdravlja Osječko-baranjske županije i Zavodom za hitnu medicinu Osječko-baranjske županije. Navedenim Zaključkom Skupština Osječko-baranjske županije ovlastila je Županicu Osječko-baranjske županije za poduzimanje svih aktivnosti u svrhu prijave i provedbe projekata.

11.2.
Socijalna skrb
11.2.1. Kapitalna ulaganja u ustanove socijalne skrbi

Županija je osnivač tri doma za starije i nemoćne osobe i to u Osijeku, Đakovu i Belom Manastiru. Kao osnivač sufinancira rad tih domova iz sredstava za decentralizirane funkcije osiguravanjem razlike između potrebnih sredstava i sredstava koje domovi ostvare kao vlastita temeljem ugovora potpisanih neposredno s korisnikom ili ostvarenih od resornog ministarstva za korisnike koji su smješteni u dom temeljem rješenja nadležnog Hrvatskog zavoda za socijalni rad.

U 2025. godini u Proračunu Županije za rad domova planirano je 2.921.527,00 eura, od toga za kapitalna ulaganja 197.193,00 eura. Sredstva su raspoređena domovima prema Odluci o kriterijima, mjerilima i načinu financiranja domova za starije i nemoćne osobe čiji je osnivač Osječko-baranjska županija u 2025. godini ("Županijski glasnik" broj 14/24.). U promatranom razdoblju domovima su po zahtjevu isplaćena sredstva u iznosu od 1.792.904,98 eura.

11.2.2.
Potpora ustanovama socijalne skrbi 

U promatranom razdoblju sredstva su dodijeljena temeljem rješenja Županice/Skupštine Županije iz Programa "Očuvanje rada i podizanje razine kvalitete usluga u domovima za starije i nemoćne osobe u ukupnom iznosu od 1.240.350,00 eura i to:

-
10. srpnja 2025. godine Domu za starije i nemoćne osobe Osijek iznos od 230.000,00 eura za pokriće dijela troška plaće djelatnicima,

-
10. srpnja 2025. godine Domu za starije i nemoćne osobe Đakovo iznos od 230.000,00 eura za pokriće dijela troška plaće djelatnicima,

-
10. srpnja 2025. godine Domu za starije i nemoćne osobe Beli Manastir iznos od 230.000,00 eura za pokriće dijela troška plaće djelatnicima,

-
30. rujna 2025. godine Domu za starije i nemoćne osobe Đakovo iznos od 131.350,00 eura za financijsku pomoću u nabavci namještaja,

-
11. prosinca 2025. godine Domu za starije i nemoćne osobe Osijek iznos od 194.000,00 eura za pokriće dijela troška plaće djelatnicima,

-
11. prosinca 2025. godine Domu za starije i nemoćne osobe Đakovo iznos od 225.000,00 eura za pokriće dijela troška plaće djelatnicima.

Neutrošena sredstva ustanove su vratile u Proračun Županije.

11.2.3. Utvrđivanje mjerila za pružanje socijalnih usluga

Sukladno Zakonu o socijalnoj skrbi ("Narodne novine" broj 18/22., 46/22., 119/22., 71/23., 156/23. i 61/25.) i Pravilniku o mjerilima za pružanje socijalnih usluga ("Narodne novine" broj 110/22. i 58/24.), u izvještajnom razdoblju utvrđena su mjerila u pogledu prostora, opreme i radnika te izdana rješenja za pružanje slijedećih usluga:

-
usluga smještaja jednom centru za pružanje usluga u zajednici s područja Grada Osijeka za korisničku skupinu odraslih osoba s invaliditetom; jednom domu socijalne skrbi s područja Općine Petrijevci te njegovim podružnicama za korisničke skupine odrasle osobe s invaliditetom, starije i teško bolesne odrasle osobe; jednom domu socijalne skrbi s područja Općine Ernestinovo za korisničke skupine starije osobe, teško bolesne odrasle osobe i odrasle osobe s invaliditetom; te jednom trgovačkom društvu s područja Grada Osijeka za korisničku skupinu starije i teško bolesne odrasle osobe,

-
usluga pomoći u kući jednom centru za pružanje usluga u zajednici s područja Grada Osijeka za korisničku skupinu psihički bolesne odrasle osobe; jednom trgovačkom društvu s područja Općine Podgorač za korisničku skupinu starije i teško bolesne odrasle osobe; te jednoj udruzi s područja Grada Osijeka za korisničku skupinu starije i teško bolesne odrasle osobe,
-
usluga organiziranog stanovanja jednoj udruzi s područja grada Osijeka za korisničku skupinu djece i mlađih punoljetnih osoba bez roditelja ili odgovarajuće roditeljske skrbi,

-
savjetovanja, psihosocijalnog savjetovanja i psihosocijalne podrške jednoj udruzi s područja Grada Osijeka za korisničku skupinu žrtve nasilja u obitelji.
11.2.4. Utvrđivanje mjerila za pružanje usluge osobne asistencije

Na temelju Zakona o osobnoj asistenciji ("Narodne novine" broj 71/23., 154/25. i 157/25.) i Pravilnika o mjerilima za pružanje usluge osobne asistencije, utvrđivanju cijene, sadržaju obrasca za podnošenje prijave na javni poziv te načinu i uvjetima sklapanja ugovora ("Narodne novine" broj 96/23.), tijekom izvještajnog razdoblja, izdane su licencije za pružanje usluge osobne asistencije:

· jednoj udruzi s područja grada Osijeka za odrasle osobe s oštećenjem sluha; jednoj udruzi s područja Grada Osijeka za odrasle za osobe s oštećenjem vida; jednoj udruzi s područja Grada Osijeka za odrasle osobe s tjelesnim oštećenjem, odrasle osobe s mentalnim oštećenjem, odrasle osobe s intelektualnim oštećenjem i odrasle osobe s više vrsta oštećenja; jednoj udruzi s područja Grada Osijeka za odrasle osobe s mentalnim oštećenjem, odrasle osobe s intelektualnim oštećenjem i odrasle osobe s više vrsta oštećenja te jednoj udruzi s područja Grada Valpova za odrasle osobe s mentalnim oštećenjem, odrasle osobe s intelektualnim oštećenjem, odrasle osobe s oštećenjem vida, odrasle osobe s oštećenjem sluha i odrasle osobe s više vrsta oštećenja.

Osobna asistencija je socijalna usluga kojom se osigurava pomoć i podrška osobi s invaliditetom u aktivnostima koje ne može izvoditi sama radi vrste i stupnja invaliditeta, a koje su joj svakodnevno potrebne u kući i izvan kuće, te pomoć i podrška u komunikaciji i primanju informacija, a u svrhu većeg stupnja samostalnosti i uključenosti u zajednicu, zaštite i osiguravanja ljudskih prava osobe s invaliditetom, kao i ostvarivanja ravnopravnosti s drugima. Uslugu osobne asistencije mogu pružati ustanove socijalne skrbi (dom socijalne skrbi i centar za pomoć u kući) te udruga, vjerska zajednica i druga pravna osoba. Pružatelji usluge osobne asistencije koji su pravne osobe zapošljavaju fizičke osobe koje izravno pružaju uslugu korisnicima a to su osobni asistent koji uslugu pruža osobama s tjelesnim oštećenjem, komunikacijski posrednik koji uslugu pruža osobama s oštećenjem sluha i gluhoslijepim osobama te videći pratitelj koju uslugu pruža osobama s oštećenjem vida. Za pružanje usluge osobne asistencije pravne osobe moraju ispunjavati mjerila prostora, opreme i radnika propisanih pravilnikom kojeg donosi ministar nadležan za socijalnu skrb.
Osobna asistencija može obuhvatiti obavljanje kućanskih poslova, uključujući i organiziranje prehrane, koje korisnik nije u mogućnosti samostalno obaviti ili koje umjesto korisnika nisu u mogućnosti obaviti članovi kućanstva, hranjenje, održavanje osobne higijene, omogućavanje mobiliteta i kretanja, rukovanje pomagalima, pratnju i pomoć u različitim socijalnim aktivnostima, uključujući i putovanja unutar i izvan Republike Hrvatske, pomoć pri obavljanju administrativnih aktivnosti, pružanje podrške u komunikaciji između osobe s oštećenjem sluha i čujuće okoline u svrhu pristupa informacijama u svim područjima života te pružanje podrške u kretanju gluhoslijepim osobama te podrške u komunikaciji između gluhoslijepih osoba i okoline, u svrhu pristupa informacijama u svim područjima života. 

11.2.5. Kontrola ispunjavanja mjerila za pružanje socijalnih usluga
Upravni odjel, sukladno obvezi iz članka 169. Zakona o socijalnoj skrbi, provodi kontrole pružatelja socijalnih usluga kojima je Županija izdala rješenje o ispunjavanju mjerila za pružanje socijalnih usluga. Tijekom izvještajnog razdoblja obavljene su 32 kontrole nad pružateljima usluga, od čega:

· 2 kontrole u ustanovama socijalne skrbi,

· 17 kontrola u obiteljskim domovima,

· 10 kontrola u udrugama te
· 3 kontrole u trgovačkim društvima.

Prilikom kontrole sastavljali su se zapisnici o kontroli ispunjavanja mjerila za pružanje socijalnih usluga koji su se, u slučaju utvrđivanja nepravilnosti, dostavljali u nadležno Ministarstvo. Tijekom izvještajnog razdoblja Ministarstvu je poslana obavijest o utvrđenim nepravilnostima u 1 ustanovi socijalne skrbi nakon čega je Ministarstvo provelo inspekcijski nadzor te o nalazima nadzora obavijestilo Osječko-baranjsku županiju.

11.2.6. Socijalne potpore
U izvještajnom razdoblju zahtjev za jednokratnu novčanu pomoć podnijelo je ukupno 269 obitelji/samaca s područja Županije. Iz prethodnog razdoblja je prenesen 151 zahtjev. Županica je u tom periodu, a na temelju prijedloga posebnog Povjerenstva, odobrila pomoć za 275 obitelji/samaca u ukupnom iznosu od 46.310,00 eura i to temeljem rješenja od:

· 28. kolovoza 2025. godine 3. redovna isplata za 17 korisnika u ukupnom iznosu od 13.400,00 eura,
· 22. rujna 2025. godine 4. redovna isplata za 144 korisnika u ukupnom iznosu od 12.130,00 eura i
· 28. studenoga 2025. godine 5. redovna isplata za 114 korisnika u ukupnom iznosu od 20.780,00 eura.
Od ukupno osiguranih 90.000,00 eura u 2025. godini, u promatranom razdoblju utrošeno je ukupno 46.010,00 eura. 
11.2.7. Jednokratne pomoći obiteljima novorođene djece

Za projekt "Jednokratne pomoći obiteljima novorođene djece s područja Županije" u okviru mjera pronatalitetne politike planirano je u Proračunu Županije za 2025. godinu 140.000,00 eura. Sredstva su se isplaćivala obiteljima novorođene djece u iznosu od 135,00 eura do 31. srpnja 2025. godine, a od 1. kolovoza 2025. godine po 250,00 eura u suradnji s Hrvatskom poštanskom bankom d.d., kroz program Dječjeg računa "Flexy kockica". Uz dar Županije, Banka daruje novorođenu djecu s dodatnih 7,00 eura na novootvorenu štednu knjižicu. 

U razdoblju od 26. svibnja do 30. rujna 2025. godine za ovaj projekt isplaćeno je 83.950,00 eura za 506 novorođenih beba s prebivalištem na području Županije. Projekt je od listopada 2025. godine prešao u nadležnost Upravnog odjela za stambenu politiku, obitelj i mlade Osječko-baranjske županije.
11.2.8. Rad za opće dobro bez naknade

Zakonom o socijalnoj skrbi propisano je da su jedinice lokalne i (regionalne) samouprave odnosno Grad Zagreb dužne organizirati rad za opće dobro bez naknade za radno sposobne i djelomično radno sposobne samce ili članove kućanstva koji su korisnici prava na zajamčenu minimalnu naknadu te snositi troškove za provedbu rada za opće dobro i zaštite na radu. Dana 9. ožujka 2023. godine Skupština je donijela Odluku o provođenju radova za opće dobro bez naknade u Osječko-baranjskoj županiji ("Županijski glasnik" broj 2/23.) temeljem koje korisnici obavljaju rad za opće dobro u upravnim tijelima Županije te u pravnim osobama čiji je osnivač Županija i to od 60 do 90 sati mjesečno. Potrebu za primitkom korisnika u rad su prijavili Zavod za hitnu medicinsku pomoć Osječko-baranjske županije, Dom zdravlja Osječko-baranjske županije, Dom za starije i nemoćne osobe Osijek, Dom za starije i nemoćne osobe Beli Manastir i Dom za starije i nemoćne osobe Đakovo.

Sukladno zakonskoj obvezi, službenici Upravnog odjela redovito obavljaju intervjue s korisnicima zajamčene minimalne naknade s područja gradova Osijek, Đakovo i Beli Manastir. Temeljem dostavljenih popisa korisnika zajamčene minimalne naknade od strane Hrvatskog zavoda za socijalni rad Područne službe Osječko-baranjske županije, u drugoj polovini 2025. godine njih 8 potpisalo je ugovore o radu s ustanovom kojoj je Županija osnivač.

U Proračunu Osječko-baranjske županije za 2025. godinu za pokriće troškova nastalih za potrebe organizacije rada za opće dobro osigurano je 12.000,00 eura. Osiguranim sredstvima podmirit će se troškovi ustanova za provedbu obuke zaštite na radu korisnika zajamčene minimalne naknade koji su upućeni na rad u ustanovu, kupovinu zaštitne odjeće i obuće, sanitarni pregled te osiguranje od posljedica nesretnog slučaja.

11.2.9. Potpore i financijska pomoć udrugama i drugim pravnim i fizičkim osobama 
U promatranom razdoblju sredstva iz Proračuna Županije su dodijeljena temeljem rješenja Županice i to: 

-
Crvenom križu Osječko-baranjske županije u promatranom razdoblju 2025. godine za redovnu djelatnost isplaćeno je 163.096,65,00 eura, a za program "Ljetna škola mladih" iznos od 3.000,00 eura,

-
kroz Program "Financiranje/sufinanciranje programa i projekata iz područja socijalne skrbi" financiran je jedan projekt u iznosu od 1.500,00 eura,

-
kroz program "Kvaliteta života osoba s invaliditetom i djece s teškoćama u razvoju" isplaćena su sredstva udrugama i drugim pravnim i fizičkim osobama i financirano je četiri projekta  u ukupnom iznosu od 3.619,99 eura, 

-
kroz Program "Centar za pružanje usluga u zajednici Osijek" financiran je jedan projekt u iznosu od 20.000,00 eura, 

-
kroz Program "Program zaštite žena i djece žrtava nasilja u obitelji" financiran je jedan projekt u iznosu od 1.320,00 eura,

-
kroz Program "Promicanje vrijednosti Domovinskog rata" sufinancirano je tri projekta u iznosu od 6.700,00 eura,

-
programom "Financiranje/sufinanciranje programa i projekata braniteljskih udruga" financirano je 2 projekata udrugama u ukupnom iznosu od  1.160,00 eura. 

Neutrošena sredstva vraćena su u Proračun Županije.

11.2.10. Projekti i istaknuta partnerstva Osječko-baranjske županije

Projekt izgradnje i opremanja dodatnih smještajnih kapaciteta Doma za starije i nemoćne osobe Osijek
Osječko-baranjska županija i Grad Osijek utvrdili su da postoji potreba za unaprjeđenjem, odnosno izgradnjom i opremanjem infrastrukture za pružanje socijalnih usluga, s ciljem stvaranja dodatnih smještajnih kapaciteta za starije osobe, posebno za osobe oboljele od Alzheimera i drugih demencija na području Grada Osijeka.

Dom za starije i nemoćne osobe Osijek je ustanova socijalne skrbi čiji je osnivač Osječko-baranjska županija i trenutno je registriran za pružanje socijalnih usluga smještaja, boravka, pomoći u kući, organiziranog stanovanja, savjetovanja, stručne procjene, psihosocijalnog savjetovanja, psihosocijalne podrške i usluge osobne asistencije. Dom ispunjava mjerila prostora, opreme i radnika za pružanje socijalne usluge smještaja za ukupno 356 korisnika starijih osoba i teško bolesnih odraslih osoba, uslugu pomoći u kući te za uslugu osobne asistencije.

S ciljem unaprjeđenja socijalnih usluga za starije osobe na području Grada Osijeka, Osječko-baranjska županija i Grad Osijek su 14. svibnja 2025. godine sklopili Sporazum o suradnji u provedbi projekta izgradnje i opremanja dodatnih smještajnih kapaciteta Doma za starije i nemoćne osobe Osijek. 

Sukladno Sporazumu, Osječko-baranjska županija je investitor i nositelj projekta, te je u svom Proračunu za 2025. godinu i projekcijama za 2026. i 2027. godinu osigurala sredstva u ukupnom iznosu od 3.400.000,00 eura. Osječko-baranjska županija namjerava se prijaviti i na odgovarajuće javne pozive za financiranje izgradnje i opremanja dodatnih smještajnih kapaciteta Doma za starije i nemoćne osobe Osijek u cilju osiguranja financijskih sredstava potrebnih za realizaciju projekta. 

Grad Osijek će sufinancirati izgradnju i opremanje predmetne zgrade na način da će za eventualni ukazani nedostatak sredstava osiguranih kroz prijavu projekta izgradnje i opremanja objekta koja je predmet ovoga Sporazuma, osigurati financijska sredstva za provedbu projekta i u Proračunu Grada Osijeka na način da od potrebnog, nedostatnog iznosa, sufinancira isti onoliki iznos koji će za istu namjenu osigurati i Županija u svom Proračunu. Nakon završetka izgradnje nekretnine, Grad Osijek će zgradu i zemljište prenijeti u vlasništvo Doma za starije i nemoćne osobe Osijek te da će se u vlasništvo Doma za starije i nemoćne osobe Osijek prenijeti i kupljena oprema odnosno knjigovodstvena vrijednost izvršenog ulaganja u opremu novoizgrađene nekretnine.

U cilju ostvarivanja multidisciplinarne suradnje između Osječko-baranjske županije i Grada Osijeka u provedbi ovoga projekta, osnovan je i Tim za suradnju u provedbi projekta izgradnje i opremanja dodatnih smještajnih kapaciteta Doma za starije i nemoćne osobe Osijek. Tim čine voditelj i deset članova koje je dana 17. lipnja 2025. imenovala Županica iz redova predstavnika Grada Osijeka i Osječko-baranjske županije, nadležnih za područje socijalne skrbi, investicija, imovinsko-pravnih odnosa, javne nabave, regionalnog razvoja i prostornog planiranja.

Izgradnjom nove zgrade Doma kapacitet smještaja povećao bi se za 100 korisnika III. i IV. kategorije te za najmanje 200 izvaninstitucionalnih usluga (pomoć u kući, poludnevni boravak, savjetovanje, psihosocijalno savjetovanje i psihosocijalna podrška). U objektu se planira osigurati i pružanje primarne zdravstvene zaštite (prostor za ordinaciju liječnika obiteljske medicine) te prostor za pružanje usluge smještaja starijim osobama za vrijeme privremene spriječenosti njegovatelja (odmor od skrbi). Dodatni smještajni kapaciteti u budućnosti će se osigurati i u postojećim objektima DZSNO Osijek jer će s određenih lokacija u tim objektima većina pratećih sadržaja (praonice rublja, kuhinje, hladnjače, skladišta itd.) biti premješteni u veće i adekvatnije prostore novoizgrađenog objekta na Drinskoj.

Projekt je trenutno u fazi pregleda i usklađivanja projektno-tehničke dokumentacije, odnosno Glavnog projekta.
Projekt rekonstrukcije (preuređenje) prostora Doma za starije i nemoćne osobe Đakovo
Osječko-baranjska županija iz izvornih sredstava Proračuna financira projekt Rekonstrukcije (preuređenja) prostora Doma za starije i nemoćne osobe Đakovo u iznosu od 457.000,00 eura. Naime, Hrvatski zavod za socijalni rad, Područni ured Đakovo je tijekom 2024. godine iselio iz prostora Doma za starije i nemoćne osobe Đakovo gdje je obavljao svoje poslove u zakupu poslovnog prostora. 

Zgrada Doma za starije i nemoćne osobe Đakovo nalazi se u Đakovu, u ulici Petra Preradovića 2a, na k.č.br. 7398/6, k.o. Đakovo. Izgrađena je kao građevina javne namjene te se sastoji od više etaža. Što se tiče radova rekonstrukcije, oni se odnose na sjeverozapadno krilo Doma koje ima četiri etaže - suteren (prizemlje), dva kata i potkrovlje. Projektnom dokumentacijom predviđena je rekonstrukcija suterena (prizemlja) u jednokrevetne i dvokrevetne sobe za korisnike Doma. Vanjske dimenzije i visina građevine se neće mijenjati. Rekonstrukcija će obuhvaćati i ugradnju vodovodnih instalacija, vatroobrane, kanalizacije, elektrotehničkih instalacija te strojarskih instalacija (grijanje i hlađenje). Navedenom rekonstrukcijom planira se proširenje kapaciteta usluge smještaja za 18 korisnika.


Na temelju provedenog otvorenog postupka javne nabave male vrijednosti radova rekonstrukcije (prenamjene) javne građevine Doma, koji se vodi pod evidencijskim brojem NMV 16-25, odabran je ekonomski najpovoljniji ponuditelj sukladno objavljenom kriteriju za odabir ponude te uvjetima i zahtjevima iz Dokumentacije o nabavi. Naručitelj će izvedene radove platiti temeljem ispostavljenih računa, privremenih situacija i/ili okončane situacije koji moraju odgovarati ugovorenim jediničnim cijenama i prema stvarno izvedenim količinama koje će biti obračunate na temelju izrađene građevinske knjige i ovjerene od strane nadzornog inženjera u roku od 30 dana od dana primitka i ovjere privremene i/ili okončane situacije ovjerene od strane nadzornog inženjera, na IBAN izvođača i podugovaratelja.

Tijekom 2025. godine za pokriće nastalih troškova rekonstrukcije Doma ukupno je utrošeno 268.097,83 eura. Ostatak neutrošenih sredstava u iznosu od 185.359,58 eura koristit će se za nastavak rekonstrukcije i u 2026. godini, s obzirom da je završetak radova predviđen za kraj ožujka 2026. godine.

Centar za starije osobe Našice
Projekt izgradnje i opremanja Centra za starije osobe Našice temelji se na demografskom trendu starenja stanovništva i povećanog iseljavanja mladih, kao i na nedostatku infrastrukture slične namjene na području Grada Našica. Provedbom projektnog prijedloga osigurat će se unapređenje postojeće društvene infrastrukture, odnosno predstavljanje Grada Našica kao mjesta koje pruža mogućnost smještaja za funkcionalno ovisne starije osobe, odnosno posjeduje kapacitete za svu potrebnu brigu i skrb o osobama starije životne dobi kojima je neophodna pomoć pri svakodnevnom funkcioniranju.
Dana 26. rujna 2023. godine Ministarstvo rada, mirovinskoga sustava, obitelji i socijalne politike donijelo je Odluku o financiranju projekta "Centar za starije osobe Našice". Ukupna vrijednost projekta sukladno Ugovoru o dodjeli bespovratnih sredstava NPOO.C4.3.R3-14.01.0024 od 2. listopada 2023. godine, iznosi 7.316.984,65 eura. Sukladno ovom Ugovoru, Gradu Našice dodijeljena su bespovratna sredstva u ukupnom iznosu od 6.138.429,89 eura.
Ukupna vrijednost investicije je u međuvremenu narasla na 11.834.052,56 eura, od čega se nakon provedenih postupaka javne nabave ukupno ugovorena vrijednost od 11.145.696,29 eura  odnosi na sljedeće: 

· Izvođenje građevinskih radova - 10.959.848,02 eura

· Projektno-tehnička dokumentacija - 82.194,62 eura 

· Studija izvodljivosti - 11.613,25 eura

· Stručni nadzor - 42.750,00 eura 

· Projektantski nadzor - 43.125,00 eura

· Informiranje i vidljivost - 6.165,40 eura.

Troškovi opremanja u procijenjenom iznosu od 622.968,77 eura kao i troškovi nabave vozila u procijenjenom iznosu 65.387,50 eura još nisu ugovoreni. Osječko-baranjska županija je u Proračunu za 2025. godinu i projekcijama za 2026. i 2027. godinu osigurala sredstva za sufinanciranje ovoga projekta i to u iznosu od 500.000,00 eura u 2025. godini, 75.000,00 eura u 2026. godini i 50.000,00 eura u 2027. godini.

S obzirom na namjeru sufinanciranja ovoga projekta od strane Županije, Skupština je 20. ožujka 2025. godine prihvatila prijedlog Ugovora o sufinanciranju izgradnje i opremanja Centra za starije osobe Našice između Osječko-baranjske županije i Grada Našica te je isti sklopljen 23. lipnja 2025. godine, a kojim su uređeni  međusobni odnosi Županije i Grada vezano uz izgradnju i opremanje zgrade Centra za starije osobe Našice, po potpisanim ugovorima o javnoj nabavi Grada Našica. Dana 26. lipnja Gradu Našice iz Proračuna Županije isplaćeno je 500.000,00 eura.

Centar za starije osobe Našice će pružati uslugu smještaja za funkcionalno ovisne korisnike kojima je potrebna pomoć druge osobe u zadovoljenju svih potreba u punom opsegu te kojima ni uz primjenu izvaninstitucijskih usluga ne mogu biti zadovoljene potrebe dugotrajne skrbi. U Centru će biti osigurano ukupno 127 smještajnih kapaciteta, od čega 112 ležajeva za korisnike trećeg stupnja usluge te 15 ležajeva za korisnike četvrtog stupnja usluge, odnosno za osobe oboljele od Alzheimera i drugih bolesti demencije.
Osim usluge smještaja, u Centru će se pružati i izvaninstitucionalne socijalne usluge za 256 korisnika i to:

· usluga pomoći u kući za 235 korisnika,

· usluga poludnevnog boravka za 14 korisnika te cjelodnevnog boravka za 7 korisnika,

· skrb za starije osobe za vrijeme spriječenosti njegovatelja za što je predviđeno 4 ležaja i

· usluga psihosocijalnog savjetovanja.
Unutar Centra predviđeno je osiguravanje i primarne zdravstvene zaštite budući da će biti osiguran prostor za liječnika obiteljske medicine. U Centru se planira zaposliti 85 djelatnika koji će skrbiti za korisnike smještaja, ali i za korisnike izvaninstitucionalnih usluga. Gradsko vijeće Grada Našica je 27. veljače 2025. donijelo Odluku o osnivanju Centra za pružanje usluga u zajednici - Centar za starije osobe Našice. Odluka je poslana nadležnom Ministarstvu na ocjenu sukladnosti te je 25. ožujka 2025. od strane Ministarstva rada, mirovinskoga sustava, obitelji i socijalne politike izdano Rješenje koje potvrđuje da je Odluka o osnivanju javne ustanove u skladu sa Zakonom o ustanovama, Zakonom o socijalnoj skrbi i posebnim propisima. Slijedi upis ustanove u sudski registar ustanova kako bi ista stekla svojstvo pravne osobe.

Projektne aktivnosti u sklopu ovoga projekta su:
1.
Priprema i izrada projektno-tehničke dokumentacije (izrada tehničke dokumentacije za ishođenje potrebnih dozvola - idejno rješenje, glavni projekt i troškovnici te izrada investicijske studije)

2.
Izgradnja nove građevine (izvođenje radova, gradnja i svi povezani radovi izgradnje objekta za pružanje usluga centra za starije te stručni i projektantski nadzor radova)

3.
Opremanje objekta (nabava opreme za usluge smještaja korisnika i pružanje ostalih usluga)

4.
Nabava vozila radi pružanja izvaninstitucionalnih usluga.
Projekt razvoja socijalnih usluga u Centru za autizam Osijek
Centar za autizam Osijek javna je ustanova čiji je osnivač Osječko-baranjska županija, a koja provodi programe odgoja i obrazovanja te socijalne usluge za djecu, učenike i odrasle osobe s poremećajima iz autističnog spektra. Djelatnost Centra je predškolski odgoj i obrazovanje djece s poremećajima iz AS, osnovni odgoj i obrazovanje učenika s poremećajima iz AS te djelatnost socijalne skrbi u okviru koje se pružaju socijalne usluge djeci s teškoćama u razvoju i odraslim osobama s poremećajima iz autističnog spektra.

Centar za autizam ispunjava Zakonom o socijalnoj skrbi i Pravilnikom o mjerilima za pružanje socijalnih usluga propisana mjerila u pogledu prostora, opreme i radnika za pružanje sljedećih socijalnih usluga djeci s teškoćama u razvoju i odraslim osobama s poremećajima iz autističnog spektra na adresi Osijek, Vinkovačka 3:

-
stručne procjene - 50 jedinica usluge mjesečno, 

-
psihosocijalne podrške - individualno 400 jedinica usluge mjesečno, 

-
psihosocijalne podrške - grupno 340 jedinica usluge mjesečno,

-
rane razvojne podrške u obitelji korisnika, za djecu u dobi 0-3 godine - 70 jedinica usluge mjesečno,

-
rane razvojne podrške u obitelji korisnika, za djecu u dobi 3-7 godina - 46 jedinica usluge mjesečno,

-
rane razvojne podrške kod pružatelja usluge, za djecu u dobi 0-3 godine - 50 jedinica usluge mjesečno, - rane razvojne podrške kod pružatelja usluge, za djecu u dobi 3-7 godina - 70 jedinica usluge mjesečno,

-
pomoći pri uključivanju u programe odgoja i redovitog obrazovanja - 90 jedinica usluge mjesečno.

Od lipnja 2023. godine u Centru za autizam Osijek korisnicima se temeljem uputnice Hrvatskog zavoda za socijalni rad pružaju socijalne usluge (otprilike 200 usluga mjesečno) stručne procjene, psihosocijalne podrške i pomoći pri uključivanju u programe odgoja i redovitog obrazovanja (pruža se osoblju u odgojno-obrazovnim ustanovama koje radi s djecom s teškoćama u razvoju). Tijekom 2025. godine pruženo je ukupno 2 281 usluga.

Sve navedeno sufinancira se sredstvima proračuna Osječko-baranjske županije jer se kroz cijenu koju Centru za pružanje ovih usluga po ugovorenom modelu plaća resorno Ministarstvo ne mogu pokriti cjelokupni troškovi vezani uz plaće, energiju, potrebni materijal i slično.

Također, od rujna 2024. godine u Centru za autizam dječji i adolescentski psihijatar po dva puta mjesečno pruža podršku učenicima, njihovim roditeljima i djelatnicima Centra na način da održava tematske roditeljske sastanke, provodi opservaciju i sustavno prati učenike, održava stručna predavanja za djelatnike Centra, pomaže u regulaciji ponašanja i smanjivanju nepoželjnih ponašanja učenika (agresivnosti i autoagresivnosti).

Za pružanje socijalnih usluga Centar koristi prostorije u prizemlju zgrade, i to kabinet za pružanje psihosocijalne podrške, učionicu za rani i predškolski odgoj i obrazovanje, sportsku dvoranu i bazensko kupalište. Na pružanju socijalnih usluga zaposlena su 2 djelatnika - 1 magistar fizioterapije i 1 magistar psihologije.

Pružanje navedenih socijalnih usluga izrazito je važno za djecu s teškoćama u razvoju, odnosno djecu s poremećajem iz autističnog spektra jer im omogućava dodatne sadržaje i razvijanje vještina te potiče njihovo osamostaljivanje, socijalizaciju i integraciju u zajednicu. Centar se u budućnosti namjerava licencirati i za pružanje usluge poludnevnog boravka za osobe s autizmom iznad 21 godine života zbog izrazito velike potrebe za ovom vrstom usluge.

S obzirom da Osječko-baranjska županija nastoji pratiti i zadovoljiti potrebe najranjivijih skupina na svom području, a posebno djece s teškoćama u razvoju i odraslih osoba s invaliditetom, Županija je u svom Proračunu za 2025. godinu osigurala sredstva za razvoj socijalnih usluga u Centru za autizam Osijek koja su namijenjena za plaće djelatnika koji obavljaju socijalne usluge te za izradu projektne dokumentacije radi rekonstrukcije zgrade Centra na adresi Osijek, Čevapovićeva 26 u ukupnom iznosu od 1.030.000,00 eura i to:

-
30.000,00 eura za razvoj socijalnih usluga u Centru (u izvještajnom razdoblju za plaće djelatnika utrošeno je 8.830,74 eura) i
-
1.000.000,00 eura za adaptaciju zgrade u Osijeku, Čevapovićeva 26.

Radi širenja spektra usluga i na nužnu uslugu boravka, Osječko-baranjska županija je u 2023. godini pokrenula projekt preuređenja zgrade u vlasništvu Centra za autizam, na adresi Osijek, Čevapovićeva 26, kako bi isti bio adaptiran po najnovijim standardima, i osigurao socijalne usluge dostupnim kako postojećim korisnicima Centra tako i drugoj djeci s teškoćama u razvoju, ali i odraslim osobama s invaliditetom, na način da se osigura i trenutno nedostupna usluga poludnevnog boravka za osobe s poremećajima iz autističnog spektra iznad 21 godine života.

Međutim, kroz detaljnu razradu projektno-tehničke dokumentacije i uvid u cjelokupno stvarno stanje objekta uočene su bitne poteškoće imovinsko-pravne naravi, a vezane uz stanare susjedne zgrade (primjerice njihovi priključci na sva javna trošila su u objektu u Čevapovićevoj, zgrade su fizički spojene konstrukcijom zajedničkog zida) i trenutno je teško predvidjeti hoće li ove okolnosti bile riješene i u kojim rokovima, te je nesigurno planirati uspješnu realizaciju adaptacije istog objekta - uspješnu provedbu same investicije na navedenoj lokaciji.
U novonastalim okolnostima Županija kao osnivač Centra za autizam Osijek radi na novom rješenju za osiguravanje odgovarajućih uvjeta za cjelovito pružanje svih usluga socijalne skrbi Centra na jednom mjestu. U ovom trenutku Županija žurno radi na izmjeni i dopuni postojeće projektne dokumentacije za projekt Rekonstrukcija i prenamjena upravne zgrade OLT-a u Osijeku, Vukovarska cesta 43. Ukupna neto površina ove zgrade je 3.707,66 m², a ukupna procjena investicije 10.000.000,00 eura. Po završetku projekta prilagodbe ove dokumentacije za osiguravanje uvjeta pružanja socijalnih usluga znat će se nova procjena vrijednosti tako prenamijenjene investicije za potrebe širenja kapaciteta Centra za autizam.

Županija pruža i punu podršku resornom Ministarstvu u njegovim ozbiljnim najavama da i u Osječko-baranjskoj županiji država osnuje toliko potreban Centar za rehabilitaciju u kojem bi sustavno bilo osigurano trenutno neriješeno najosjetljivije pitanje, pitanje trajne skrbi za sve osobe s razvojnim poteškoćama, odnosno mogućnosti njihovog najadekvatnijeg institucionalnog smještaja nakon što o njima više ne može brinuti njihova obitelj. U tom pogledu optimistične su najave iz Ministarstva rada, mirovinskoga sustava, obitelji i socijalne politike da bi na području Osječko-baranjske županije, jednoj od rijetkih koja do sada nema Centar za rehabilitaciju u državnom režimu, u budućnosti trebala biti osnovana dva takva centra i to u gradovima Osijeku i Đakovu. Županija će u suradnji s Ministarstvom i lokalnim gradskim sredinama, sukladno svojim mogućnostima, podržati i ove inicijative.

Projekt ''ZAŽELI pomoć u kući-prevencija institucionalizacije''
Dana je 25. travnja 2024. godine započela je provedba projekta ''ZAŽELI pomoć u kući-prevencija institucionalizacije'', kodni broj: SF3.4.11.01.0212, koji je sufinanciran iz Europskog socijalnog fonda plus, Programa Učinkoviti ljudski potencijali 2021. - 2027. Nositelj projekta je Osječko-baranjska županija, dok su partneri Dom za starije i nemoćne osobe Osijek, Dom za starije i nemoćne osobe Beli Manastir i Dom za starije i nemoćne osobe Đakovo.

Cilj projekta je povećanje socijalne uključenosti i prevencija institucionalizacije 198 osoba starijih od 65 godina i odraslih osoba s invaliditetom s područja gradova Osijeka, Belog Manastira i Đakova te općina Antunovac, Draž i Vladislavci kroz pružanje usluge potpore i podrške u svakodnevnom životu. Na period od 30 mjeseci od 1. rujna 2024. godine u Domu za starije i nemoćne osobe Osijek zaposleno je 13 pružatelja usluge pomoći i podrške za 78 osoba s područja Grada Osijeka i Općine Vladislavci, u Domu za starije i nemoćne osobe Beli Manastir zaposleno je 14 pružatelja usluge pomoći i podrške za 84 osobe s područja Grada Belog Manastira i Općine Draž te u Domu za starije i nemoćne osobe Đakovo 6 pružatelja za 36 osoba s područja Grada Đakova. 

Projekt će trajati 36 mjeseci, odnosno do 25. travnja 2027. godine. Vrijednost projekta je 1.485.000,00 eura za koji se dodjeljuju bespovratna sredstva u iznosu 100% ukupnih prihvatljivih troškova.

Tijekom izvještajnog razdoblja na mjesečnoj razini pomoć i podrška, uz podjelu paketa higijenskih i osnovnih kućanskih potrepština, se pružala za 198 starijih, nemoćnih i odraslih osoba s invaliditetom. Za potrebe provedbe aktivnosti pružanja pomoći i podrške bilo je zaposleno ukupno 35 osoba te 3 službenika u Upravnom odjelu za zdravstvo, socijalnu skrb i hrvatske branitelje koja su bila zaposlena na poslovima administracije projekta te koordinacije i kontrole pružanja usluga krajnjim korisnicima. Tijekom izvještajnog razdoblja za potrebe provedbe projekta utrošeno je ukupno 390.804,01 eura u 100% financiranju bespovratnim sredstvima.
Projekt ''ELEVATE multi-level governance for inclusive communities''
Dana 1. travnja 2025. godine započela je provedba projekta ''Elevate multi-level governance for inclusive communities'', kodni broj: DRP0301493, koji je sufinanciran iz Programa transnacionalne suradnje dunavske regije 2021.-2027. Projekt će trajati 36 mjeseci, odnosno do 31. ožujka 2028. godine.

Glavni cilj projekta je osnažiti suradnju između javnih tijela, civilnog sektora i poslovnog sektora za uvođenje modela upravljanja na više razina za uključivi teritorijalni razvoj, koji će aktivno uključiti skupine u nepovoljnom položaju - starije osobe i osobe s invaliditetom i smanjenom pokretljivosti, kako bi se izgradila otpornost teritorija dunavske regije smanjujući pritisak rasta javnih troškova koji proizlaze iz izazova starenja stanovništva, geopolitičkih, klimatskih i ekonomskih migracija u regiji.

Planirano trajanje projekta je 36 mjeseci. Ukupna vrijednost projekta je 2.797.748,00 eura, od čega troškovi za provedbu aktivnosti Osječko-baranjske županije iznose 180.128,00 eura. Od ukupne vrijednosti projekta koja se odnosi na aktivnosti Osječko-baranjske županije, 80% prihvatljivih troškova financirati će se bespovratnim sredstvima Europske unije, dok će 20% biti financirano sredstvima Proračuna Osječko-baranjske županije.

Tijekom izvještajnog razdoblja dva službenika Upravnog odjela za zdravstvo, socijalnu skrb i hrvatske branitelje su dijelom radnog vremena bila zaposlena na provedbi projekta. Aktivnosti koje su se provele u suradnji sa svim partnerima na projektu uključivale su sudjelovanje na on-line mjesečnim partnerskim sastancima i radionicama vezanim za jačanje kapaciteta u području uključivog teritorijalnog razvoja te partnerskom sastanku i studijskom posjetu u Banskoj Bistrici u Slovačkoj 21. i 22. listopada 2025. godine. Aktivnosti koje su provedene na području Osječko-baranjske županije tijekom kolovoza 2025. godine su bile anketiranje starijih, nemoćnih i osoba s invaliditetom s područja Đakovštine a kako bi se utvrdile potrebe ciljane skupine za uslugama skrbi i aktivnostima socijalnog uključivanja, te 23. rujna 2025. godine održavanje prvog sastanka s ključnim dionicima na kojem su sudjelovali predstavnici iz sustava socijalne i zdravstvene skrbi, lokalne i regionalne samouprave, obrazovnih institucija, organizacija civilnog društva, volonteri i mediji. Fokus sastanka bio je na razvoju pilot modela skrbi za starije i nemoćne osobe, koji obuhvaća usluge podrške mobilnosti, cjeloživotnog učenja, kulturnih i kreativnih aktivnosti, preventivnih zdravstvenih programa, međugeneracijskog druženja te dnevnog boravka. Za potrebe provedbe projekta utrošeno je 27.455,20 eura od kojih je 80% financirano bespovratnim sredstvima a 20% sredstvima Osječko-baranjske županije. 

Dana 21. srpnja 2025. godine ispred Upravnog odjela za zdravstvo, socijalnu skrb i hrvatske branitelje podnesen je zahtjev za sufinanciranjem projekta ''Elevate-multilevel governance for inclusive communities'' na Javni poziv za sufinanciranje provedbe EU projekata na regionalnoj i lokalnoj razini u 2025. godini objavljen od strane Ministarstva regionalnoga razvoja i fondova Europske unije 15. siječnja 2025. godine. Zahtjev je odobren te je 2. listopada 2025. godine zaključen Ugovor o sufinanciranju provedbe EU projekta (ref.br. ugovora: JPF.2025.-2.116) kojim se Osječko-baranjskoj županiji dodjeljuje iznos bespovratnih sredstava do 18.012,80 eura, odnosno 50% od iznosa s kojim je županija obvezna sufinancirati provedbu projekta. 

11.2.11. Partnerstvo Županije na projektima nositelja organizacija civilnog društva

Temeljem zaključaka Županice, Osječko-baranjska županija prihvatila je partnerstvo, bez financijske obveze uz sudjelovanje u aktivnostima promidžbe i vidljivosti projektnih aktivnosti i rezultata, na sljedećim projektima:

· ''Razvoj volonterstva u Slavoniji i Baranji'' nositelja projekta DKolektiv-a organizacije za društveni razvoj i

· ''Pozitivna struja volonterstva'', nositelja projekta Hrvatskog centra za razvoj volonterstva.

Temeljem ranije prihvaćenih sudjelovanja kao partnera na projektu, Osječko-baranjska županija je također bez financijske obveze partner i na projektima:

· ''UPiT2Go'', nositelja projekta Udruge paraplegičara i tetraplegičara Osječko-baranjske županije, 

· ''Snaga konja za snagu čovjeka'', nositelja projekta Udruge za terapiju i aktivnosti pomoću konja ''MOGU'' Osijek, 

· ''Umrežimo s(v)e'', nositelja projekta Društva multiple skleroze Osječko-baranjske županije. 

11.3. Povjereni poslovi Upravnog odjela za zdravstvo, socijalnu skrb i hrvatske branitelje

11.3.1.
Zdravstvena zaštita osoba kojima se zdravstvena zaštita ne osigurava po drugoj osnovi 

Odredbom članka 15. Zakona o obveznom zdravstvenom osiguranju ("Narodne novine" broj 80/13., 137/13., 98/19., 33/23. i 105/25.) i Pravilnikom o mjerilima i postupku za utvrđivanje nesposobnosti za samostalan život i rad i nedostatak sredstava za uzdržavanje osobe s prebivalištem u Republici Hrvatskoj kojima se zdravstvena zaštita ne osigurava po drugoj osnovi ("Narodne novine" broj 39/02.) određeno je da se osobe s prebivalištem odnosno odobrenim stalnim boravkom ili dugotrajnim boravištem u Republici Hrvatskoj koje nemaju sredstava za uzdržavanje i osobe koje su nesposobne za samostalan život i rad, a pod uvjetom da nemaju sredstava za uzdržavanje, osiguravaju na obvezno zdravstveno osiguranje kao osigurane osobe na osnovi rješenja koje u prvom stupnju donosi nadležno upravno tijelo županije, odnosno Grada Zagreba u čijem je djelokrugu obavljanje povjerenih im poslova državne uprave koji se odnose  na socijalnu skrb, ako obvezno osiguranje ne mogu ostvariti po drugoj osnovi. 

U razdoblju od 26. svibnja do 31. prosinca 2025. godine ukupno je zaprimljeno 593 zahtjeva od kojih je 12 preneseno iz prethodnog razdoblja. Od ukupno 605 upravnih postupaka doneseno je 558 rješenja o usvajanju, obijanju ili prestanku prava, dok je 46 predmeta i dalje u postupku rješavanja. Također, temeljem članka 8. navedenog Pravilnika provedeno je preispitivanje uvjeta za oko 1788 stalnih i privremenih korisnika prava na obvezno zdravstveno osiguranje.

11.3.2.
Humanitarne akcije

U izvještajnom razdoblju Upravni odjel temeljem Zakona o humanitarnoj pomoći ("Narodne novine" broj 156/23.) i pripadajućih podzakonskih akata, izdavao je rješenja o odobrenju provođenja humanitarne akcije. Navedeni zahtjev mora se predati najmanje 15 dana prije planiranog početka humanitarne akcije da bi se mogla službeno zatražiti potrebita dokumentacija. U roku od 30 dana od završetka humanitarne akcije organizator humanitarne akcije dužan je dostaviti izvješće o provedenoj humanitarnoj akciji. U izvještajnom razdoblju zaprimljeno je 10 zahtjeva za odobrenje provođenja humanitarne akcije za koje je i izdano pozitivno rješenje.

Registar udruga sindikata i poslodavaca

Sukladno odredbama Zakona o radu ("Narodne novine" broj 93/14., 127/17., 98/19., 151/22., 46/23. i 64/23.) i Pravilnika o sadržaju i načinu vođenja registra udruga ("Narodne novine" broj 32/15. i 13/20.)  Upravni odjel vodi registar udruga sindikata, udruga poslodavaca, udruga sindikata više razine i udruga poslodavaca više razine s djelovanjem na području Osječko-baranjske županije. Od 26. svibnja do 31. prosinca 2025. godine zaprimljen je jedan zahtjev za upis prestanka djelovanja udruge u registru sindikata.

11.3.3. Evidencije kolektivnih ugovora

Zakonom o izmjenama i dopunama Zakona o radu ("Narodne novine" broj 151/22.) određeno je kako se svaki kolektivni ugovor te svaka promjena (izmjena, dopuna ili otkaz) kolektivnog ugovora mora dostaviti Ministarstvu u roku od 15 dana od dana sklapanja ili nastanka promjene kolektivnog ugovora.
Prethodnim odredbama Zakona o radu Ministarstvu rada, mirovinskoga sustava, obitelji i socijalne politike dostavljali su se ugovori koji su se primjenjivali na teritoriju Republike Hrvatske, odnosno koji su se primjenjivali na području dvije ili više županija, a svi ostali kolektivni ugovori i njihove izmjene dostavljali su se županijskim uredima. Započela je prva faza digitalizacije važećih kolektivnih ugovora slijedom novog načina evidentiranja, no do završetka tog postupka a sukladno Uputi Ministarstva od 2. kolovoza 2023. godine, izmjene odnosno dopune (aneksi) važećih kolektivnih ugovora koji se trenutačno nalaze u Upravnom odjelu istom se i dalje dostavljaju. Od 1. rujna 2025. godine digitalizacija je u potpunosti završena te se predaja zahtjeva za evidenciju kolektivnih ugovora vrši isključivo putem Sustava za e-dostavu i e-bazu kolektivnih ugovora pri Ministarstvu rada, mirovinskoga sustava, obitelji i socijalne politike. U izvještajnom razdoblju nema zaprimljenih zahtjeva za evidenciju izmjena i dopuna (aneksa) kolektivnih ugovora.
11.3.4. Dvojezične potvrde o uzdržavanju u inozemstvu/potvrde o obiteljskom statusu 

Izdavanje uvjerenja i drugih isprava uređeno je odredbama članka 159. i 160. Zakona o općem upravnom postupku ("Narodne novine" broj 47/09. i 110/21.). Odredbe članka 159. odnose se na uvjerenja i druge isprave koje se odnose na činjenice o kojima se vodi službena evidencija. Odredbe članka 160. odnose se na uvjerenja odnosno druge isprave o činjenicama o kojima se ne vodi službena evidencija, ako je to zakonom određeno, a u tom slučaju se činjenice utvrđuju prema odredbama o dokazivanju propisanih ovim Zakonom. Upravni odjel, na zahtjev osoba koje rade u inozemstvu i koje imaju pravni interes ostvariti porez ili druga prava za uzdržavane članove obitelji koji borave u Republici Hrvatskoj, izdaje potvrdu o uzdržavanju, potvrdu o obiteljskom statusu te uvjerenje o bračnom stanju. Od 26. svibnja do 31. prosinca 2025. zaprimljeno je 249 zahtjeva, te je izdano isto toliko potvrda.

11.4. Prava hrvatskih branitelja i  članova njihovih obitelji

Zakonom o hrvatskim braniteljima iz Domovinskog rata i članovima njihovih obitelji ("Narodne novine" broj 121/17., 98/19., 84/21. i 156/23.), uređuju se prava hrvatskih branitelja iz Domovinskog rata i članova njihovih obitelji te uvjeti i način za ostvarivanje istih.

Hrvatski branitelji iz Domovinskog rata i članovi njihovih obitelji pod uvjetima određenim Zakonom ostvaruju prava na osnovi oštećenja organizma (pravo na osobnu invalidninu, doplatak za njegu i pomoć druge osobe, ortopedski doplatak, posebni doplatak i usluge osobe za pružanje njege i pomoći), prava na osnovi gubitka ili nestanka člana obitelji (pravo na obiteljsku invalidninu, povećanu obiteljsku invalidninu, uvećanu obiteljsku invalidninu, novčanu naknadu u iznosu obiteljske invalidnine i novčanu naknadu u iznosu obiteljske mirovine), te ostala prava (pravo na novčanu naknadu za nezaposlene hrvatske branitelje, pravo na jednokratnu novčanu pomoć, pravo na putne troškove, pravo na besplatne udžbenike, pravo na osiguranje grobnog mjesta i pravo na troškove ukopa uz odavanje vojnih počasti i održavanje grobnih mjesta hrvatskih branitelja iz Domovinskog rata).

11.4.1.
Ostvarivanje statusa hrvatskog ratnog vojnog invalida i žalbeni postupci 
U razdoblju od 26. svibnja do 31. prosinca 2025. godine zaprimljeno je 48 zahtjeva hrvatskih branitelja za ostvarivanje statusa hrvatskog ratnog vojnog invalida i to 41 po osnovi psihičkog oboljenja te 7 zahtjeva zbog ostalih bolesti koje su posljedica sudjelovanja u Domovinskom ratu.

U istom vremenskom razdoblju, ukupno je kompletirano 33 predmeta u postupku priznavanja statusa hrvatskog ratnog vojnog invalida iz Domovinskog rata. Na vještačenje Prvostupanjskom liječničkom vijeću u područnu jedinicu Ministarstva hrvatskih branitelja u Osijeku ukupno je upućeno 49 predmeta a u istom se razdoblju 44 predmeta vratilo s vještačenja s Nalazom i mišljenjem liječničkog vijeća (Prvostupanjskog liječničkog vijeća u Osijeku ili Revizijskog liječničkog vijeća u Zagrebu). 

U navedenom razdoblju, doneseno je sveukupno 416 rješenja o ostvarivanju statusa hrvatskog ratnog vojnog invalida iz Domovinskog rata, od čega je 50 hrvatska branitelja ostvarilo trajan status invalida, a njih 26 je ostvarilo privremeni status HRVI -a.  U 95 predmeta, doneseno je negativno rješenje, budući je utvrđeno da je oštećenje organizma hrvatskog branitelja iznosilo manje od 20%. Uz navedena rješenja o ostvarenom statusu ili odbijenom zahtjevu, po službenoj dužnosti doneseno je 58 rješenja o prestanku statusa HRVI-a zbog smrti hrvatskog branitelja.

U vremenskom razdoblju od 26. svibnja do 31. prosinca 2025. godine, hrvatski ratni vojni invalidi su podnijeli zahtjev za odricanje od priznatog prava na osobnu invalidninu te je u navedenom periodu doneseno ukupno 152 rješenja o prestanku isplate osobne invalidnine zbog odricanja stranke od priznatog prava. 

U razdoblju od 26. svibnja do 31. prosinca 2025. godine u postupcima ostvarivanja statusa hrvatskog ratnog vojnog invalida, hrvatski branitelji uložili su 13 žalbi koje su proslijeđene u Ministarstvo hrvatskih branitelja na rješavanje. 

U istom razdoblju, 15 predmeta u žalbenom postupku vraćeno je iz Ministarstva, te su okončani s II.- stupanjskim rješenjem Ministarstva hrvatskih branitelja. Od navedenih 15 predmeta, u 11 predmeta statusa hrvatskog vojnog invalida, žalbe stranaka su odbijene te su rješenjem Ministarstva hrvatskih branitelja potvrđena rješenja Upravnog odjela za zdravstvo, socijalnu skrb i hrvatske branitelje u Osječko-baranjskoj županiji a u 4 predmeta žalbe su usvojene, poništena rješenja prvostupanjskog tijela te su stranke rješenjem Ministarstva ostvarile status hrvatskog ratnog vojnog invalida ili je pak strankama utvrđen viši postotak invalidnosti nego li je to bio priznat s prijašnjim izvršnim rješenjem. 

11.4.2.
Postupci ukopa uz odavanje vojnih počasti po zahtjevima članova obitelji hrvatskih branitelja ili hrvatskih ratnih vojnih invalida, prijevoz posmrtnih ostataka na području Republike Hrvatske i zahtjevi članova obitelji ratnih vojnih invalida Hrvatskog vijeća obrane (HVO) i umrlog pripadnika HVO.

U okviru svoje nadležnosti, Upravni odjel za zdravstvo, socijalnu skrb i hrvatske branitelje vodi postupak prilikom ukopa hrvatskih branitelja uz odavanje vojnih počasti te prijevoza posmrtnih ostataka hrvatskih branitelja na području Republike Hrvatske, te vodi postupak prilikom ukopa umrlog ratnog vojnog invalida hrvatskog vijeća obrane i umrlog pripadnika HVO-a, sukladno Pravilniku o ostvarivanju prava na troškove ukopa uz odavanje vojnih počasti te grobno mjesto i njegovo održavanje ("Narodne novine" broj 51/18., 41/22., 154/22., 43/24. i 92/24.).

U razdoblju od 26. svibnja do 31. prosinca 2025. godine organizirano je sveukupno 325 sahrana, od toga 294 uz odavanje vojnih počasti (počasni vod, zastava RH, truba-mirozov te vijenac od svježeg cvijeća), a 31 sahrana je održana u skladu s odlukom članova obitelji pokojnika bez vojnih počasti, te su istima refundirani troškovi sukladno Pravilniku o ostvarivanju prava na troškove ukopa uz odavanje vojnih počasti te grobno mjesto i njegovo održavanje. U navedenom razdoblju, Upravni odjel je za jednog umrlog pripadnika HVO-a izvršio povrat troškova ukopa njegovim članovima obitelji, sukladno Pravilniku. 

11.4.3. Pravo na oslobađanje od sudjelovanja u troškovima zdravstvene zaštite iz obveznog zdravstvenog osiguranja
U razdoblju od 26. svibnja do 31. prosinca 2025. godine zaprimljen je 51 zahtjev za ostvarivanje prava na oslobađanje od sudjelovanja u troškovima zdravstvene zaštite iz obveznog zdravstvenog osiguranja. Svi zahtjevi su riješeni te su svi predmeti pozitivno riješeni. Nakon izvršnosti, rješenja su proslijeđena u Hrvatski zavod za zdravstveno osiguranje radi izdavanja odgovarajuće zdravstvene iskaznice priznatim korisnicima na temelju koje ostvaruju pravo na oslobođenje od pokrića dijela troškova zdravstvene zaštite iz obveznog zdravstvenog osiguranja. 

11.4.4.
Pravo na putne troškove 

Korisnicima prava po Zakonu pripada naknada za prijevoz u drugo mjesto ako su od nadležnog tijela upućeni radi pregleda pred liječničkim vijećem. U izvještajnom razdoblju podneseno je 6 zahtjeva i doneseno je isto toliko rješenja o priznavanju prava na putne troškove hrvatskih branitelja i hrvatskih ratnih vojnih invalida koji su pozvani u drugo mjesto od svoga mjesta stanovanja radi ostvarivanja prava iz Zakona o hrvatskim braniteljima iz Domovinskog rata i članovima njihovih obitelji.

11.4.5. Pravo na obiteljsku invalidninu 

U izvještajnom razdoblju, Upravni odjel zaprimio je 5 zahtjeva za priznavanje statusa člana obitelji i prava na obiteljsku invalidninu iza smrti HRVI-a od I - IV skupine. Svi zahtjevi su pozitivno riješeni.  U razdoblju od 26. svibnja 2025. godine do 31. prosinca 2025. godine u Upravnom odjelu doneseno je 20 rješenja o prestanku statusa člana obitelji smrtno stradalog hrvatskog branitelja i prava na obiteljsku invalidninu zbog smrti korisnika.
11.4.6. Pravo na novčanu naknadu za nezaposlene hrvatske branitelje

Zaprimljeno je 56 zahtjeva za ostvarivanjem prava na novčanu naknadu za nezaposlene hrvatske branitelje na području Županije. Svi navedeni zahtjevi su riješeni u zakonskom roku. Upravni odjel je donio 52 rješenja na temelju kojih su stranke ostvarile pravo na novčanu naknadu za nezaposlene hrvatske branitelje a u 4 predmeta stranke su odbijene sa zahtjevom za ostvarivanje prava na novčanu naknadu. Vezano za priznavanje prava na novčanu naknadu za nezaposlene hrvatske branitelje, u Upravnom odjelu zaključno s 31. prosinca 2025. godine evidentirano je ukupno 656 nezaposlenih hrvatskih branitelja koji se nalaze na redovitoj mjesečnoj isplati navedenog prava.

11.4.7. Pravo na jednokratnu novčanu pomoć

U Upravnom odjelu u periodu od 26. svibnja 2025. do 31. prosinca 2025. godine, zaprimljena su 123 zahtjeva za ostvarivanje prava na jednokratnu novčanu pomoć hrvatskih branitelja. Svi zahtjevi su riješeni. Od toga, 112 zahtjeva je usvojeno i stranke su ostvarile pravo na jednokratnu novčanu pomoć a u 11 predmeta zahtjev stranaka je odbijen.

11.4.8. Pravo na besplatne udžbenike

Sukladno Pravilniku o načinu ostvarivanja prava na besplatne udžbenike za hrvatske branitelje iz Domovinskog rata i članove njihove obitelji ("Narodne novine" broj 80/18. i 78/22.) u navedenom razdoblju, ukupno je zaprimljeno 88 zahtjeva za ostvarivanje prava na besplatne udžbenike za potrebe srednjoškolskog i fakultetskog obrazovanja djece hrvatskih ratnih vojnih invalida te djece hrvatskih branitelja koji su u Domovinskom ratu sudjelovali najmanje 100 dana u borbenom sektoru. Svi zahtjevi su riješeni u zakonskom roku od kojih 58 zahtjeva pozitivno riješeno, a u 30 predmeta, zahtjevi stranaka su odbijeni.

11.5. Prava vojnih i civilnih invalida rata i civilnih stradalnika iz Domovinskog rata

Zakonom o zaštiti vojnih i civilnih invalida rata ("Narodne novine" broj 33/92., 57/92., 77/92., 27/93., 58/93., 2/94., 76/94., 108/95., 108/96., 82/01., 103/03., 148/13. i 98/19. ) uređuje se zaštita ratnih vojnih invalida, mirnodopskih vojnih invalida, civilnih invalida rata, sudionika rata i članova njihovih obitelji po osnovi oštećenja organizma, gubitka člana obitelji te materijalnih potreba korisnika.

Temeljem Zakona o civilnim stradalnicima iz Domovinskog rata ("Narodne novine" broj 84/21.) koji je stupio na snagu 31. srpnja 2021. godine isti mogu ostvariti prava po osnovi oštećenja organizma (pravo na osobnu invalidninu, dodatak za njegu i pomoć druge osobe, ortopedski dodatak, posebni dodatak, pravo na naknadu troška prilagodbe osobnog automobila i profesionalnu rehabilitaciju), prava po osnovi gubitka ili nestanka člana obitelji (pravo na obiteljsku invalidninu, povećanu obiteljsku invalidninu, uvećanu obiteljsku invalidninu, novčanu naknadu u iznosu obiteljske invalidnine, povećane obiteljske invalidnine i uvećane obiteljske invalidnine, te ostala prava kao što su: pravo na novčanu naknadu za civilne stradalnike iz Domovinskog rata, pravo na jednokratnu novčanu pomoć zbog nemogućnosti podmirenja osnovnih životnih potreba, pravo na dodatak za pripomoć u kući te pravo na besplatne udžbenike). Novi Zakon omogućio je korisnicima priznavanje većih iznosa osobne i obiteljske invalidnine ili novčane naknade u iznosu obiteljske invalidnine a onim civilnim stradalnicima koji su u trenutku stradavanja bili maloljetni korištenje posebnog dodatka uz osobnu invalidninu koji mjesečno iznosi 253,83 eura. 

U razdoblju od 26. svibnja do 31. prosinca 2025. godine u Upravnom odjelu zaprimljena su 22 zahtjeva (18 zahtjeva po Zakonu o civilnim stradalnicima iz Domovinskog rata i 4 zahtjeva po Zakonu o zaštiti vojnih i civilnih invalida rata) te je sveukupno doneseno 29 rješenja (22 po novom a 7 po starom Zakonu).

11.5.1.
Priznavanje statusa civilnog stradalnika i prava na osobnu invalidninu i žalbeni postupci

U razdoblju od 26. svibnja do 31. prosinca 2025. godine podnesena su 2 zahtjeva za priznavanje statusa civilnog stradalnika iz Domovinskog rata i prava na osobnu invalidninu, 1 zahtjev za priznavanje prava na posebni dodatak za maloljetne stradalnike iz Domovinskog rata, 1 zahtjev za povećanje postotka tjelesnog oštećenja organizma priznatog civilnog stradalnika iz Domovinskog rata (tzv. pogoršanje) ali su podnesena 3 zahtjeva za odustanak od isplate osobne invalidnine zbog prelaska na isplatu u Hrvatski zavod za socijalni rad (inkluzivni dodatak). Donesena su 3 rješenja o usvajanju navedenih zahtjeva za odricanje od isplate prava na osobnu invalidninu zbog prelaska na isplatu u Hrvatski zavod za socijalni rad te još 1 rješenje o priznavanju statusa civilnog stradalnika iz Domovinskog rata i prava na osobnu invalidninu, 1 rješenje o odbijanju zahtjeva za priznavanje statusa civilnog stradalnika iz Domovinskog rata i prava na osobnu invalidninu, 1 rješenje o priznavanju prava na dodatak za njegu i pomoć druge osobe priznatog civilnog stradalnika iz Domovinskog rata podnesenih u ranijem razdoblju. U  izvještajnom razdoblju je zbog činjenice smrti po službenoj dužnosti doneseno 5 rješenja o prestanku statusa i isplate prava.

Nadalje, Povjerenstvu Ministarstva hrvatskih branitelja proslijeđen je radi provjere postojanja zapreke iz članka 5. Zakona 1 predmet osobne invalidnine a s iste se provjere vratio 1 predmet osobne invalidnine. S vještačenja Prvostupanjskog liječničkog vijeća u Osijeku vratio se 1 predmet osobne invalidnine. Uz navedeno, izdana su 2 uvjerenja o priznatom statusu civilnog stradalnika radi oslobađanja od plaćanja sudskih, upravnih ili javnobilježničkih pristojbi pri ostvarivanju prava iz Zakona.

Vezano uz žalbene postupke, uložena je 1 žalba na rješenje o odbijanju zahtjeva za ostvarivanje statusa civilnog stradalnika iz Domovinskog rata koja je odbijena a u tom je razdoblju  još jedna ranije uložena žalba isto odbijena odlukom Ministarstva hrvatskih branitelja. Po odbijenom zahtjevu za status civilnog stradalnika i prava na osobnu invalidninu koji je odbijen u I. i II. stupnju pravomoćnom presudom Upravnog suda u Osijeku odbijena je tužba.

11.5.2. Priznavanje prava na status člana obitelji i uvećanu obiteljsku invalidninu te prava na novčanu naknadu u iznosu obiteljske invalidnine (nestali) i žalbeni postupci
U izvještajnom razdoblju podneseno je 7 zahtjeva od kojih 4 za priznavanje prava na status člana obitelji i obiteljsku invalidninu (2 su podnijele majke iza sinova, 1 suprug iza poginule supruge i 1 supruga iza nestalog/poginulog supruga) te 3 za status člana obitelji poginulog civila (podnijele kćeri iza oca).

U navedenom razdoblju donesena su 4 pozitivna rješenja kojim su stranke stekle svoje statuse i prava (1 samo status člana obitelji, 1 status člana obitelji i obiteljsku invalidninu, 1 status člana obitelji i obiteljsku invalidninu, povećanu i uvećanu obiteljsku invalidninu majci iza sina jedinca i 1 obiteljsku invalidninu iza smrti civilnog invalida iz Domovinskog rata od I do IV skupine koji je do smrti koristio dodatak za  njegu i pomoć druge osobe) te 1 negativno rješenje kojim je odbijen zahtjev za ostvarivanje statusa člana obitelji. Po službenoj dužnosti su donesena još 2 rješenja o prestanku statusa člana obitelji i prava na obiteljsku invalidninu zbog činjenice smrti.

Povjerenstvu Ministarstva hrvatskih branitelja proslijeđeno je radi provjere postojanja zapreke iz članka 5. Zakona sveukupno 4 predmeta obiteljske invalidnine a s te provjere se u istom razdoblju vratilo 4 predmeta. Uz navedeno, izdano je jedno uvjerenje da je postupak za priznavanje statusa člana obitelji civilne osobe poginule u Domovinskom ratu i prava na obiteljsku invalidninu u tijeku.

Vezano uz žalbene postupke uložena je žalba na rješenje kojim se kćerki nestalog civila odbija zahtjev za priznavanje statusa člana obitelji iza nestalog civila no ista je odbijena rješenjem Ministarstva hrvatskih branitelja. Protiv II﮿ - stupanjskog rješenja kojim je odlukom MHB odbijena žalba na rješenje o odbijanju zahtjeva za priznavanje statusa člana obitelji sinu iza poginule majke pokrenut je upravni spor koji je u tijeku. U ponovljenom postupku po odluci Upravnog suda doneseno je rješenje kojim se priznaje pravo na status člana obitelji i obiteljsku invalidninu te povećanu i uvećanu obiteljsku invalidninu (majci iza poginulog sina). Pravomoćnom presudom Upravnog suda u Osijeku odbijena je tužba pokrenuta zbog odbijenog zahtjevu za status civilnog stradalnika i prava na osobnu invalidninu u  II. stupnju.

11.5.3. Priznavanje prava na jednokratnu novčanu pomoć i novčanu naknadu za civilne stradalnike iz Domovinskog rata

U razdoblju od 26. svibnja do 31. prosinca 2025. godine zaprimljena su 2 zahtjeva za ostvarivanje prava na jednokratnu novčanu pomoć zbog nemogućnosti podmirenja osnovnih životnih potreba, koji su pozitivno riješeni dok zahtjeva za ostvarivanje prava na  novčanu naknadu nije bilo.

11.5.4. Zahtjevi za isplatom neisplaćenih iznosa osobne/obiteljske invalidnine po pravomoćnom rješenju o nasljeđivanju sukladno Zakonu o civilnim stradalnicima iz Domovinskog rata

U navedenom razdoblju zaprimljena su 2 zahtjeva, 1 za ostvarivanje prava na isplatu neisplaćenih iznosa osobne invalidnine iza umrlog civila (sinu iza umrlog oca) te 1 za isplatu neisplaćenih iznosa obiteljske invalidnine (sinu iza umrle majke). Navedeni zahtjevi su usvojeni.

Po Zakonu o civilnim stradalnicima iz Domovinskog rata donesena su sveukupno 22 rješenja (15 na zahtjev a 7 po službenoj dužnosti): 1 rješenje o usvajanju zahtjeva za status civilnog invalida iz Domovinskog rata i prava na osobnu invalidninu, 1 rješenje o odbijanju zahtjeva za status civilnog invalida iz Domovinskog rata i prava na osobnu invalidninu, 1 rješenje o priznavanju prava na dodatak za njegu i pomoć druge osobe II. stupnja civilnom invalidu Domovinskog rata II. grupe, 3 rješenja o usvajanju zahtjeva za odricanje od isplate prava na osobnu invalidninu zbog prelaska na isplatu u Hrvatski zavod za socijalni rad, 1 rješenje o isplati dospjelih a neisplaćenih iznosa osobne invalidnine, 2 rješenja o priznavanju prava na jednokratnu novčanu pomoć, 1 rješenje o priznavanju statusa člana obitelji iza poginulog civila, 1 rješenje o priznavanju statusa člana obitelji i prava na obiteljsku invalidninu (poginuli), 1 rješenje o priznavanju statusa člana obitelji i prava na obiteljsku invalidninu, povećanu i uvećanu obiteljsku invalidninu(majci iza sina jedinca), 1 rješenje o priznavanju prava na obiteljsku invalidnina iza smrti civilnog invalida iz Domovinskog rata od I. do IV. skupine koji je do smrti koristio dodatak za  njegu i pomoć druge osobe, 1 rješenje o odbijanju prava na status člana obitelji iza poginulog civila te 1 rješenje o ostvarivanju prava na isplatu neisplaćenih iznosa obiteljske invalidnine iza smrti majke (sin i kći) koja je istu do smrti koristila kao supruga poginulog civila Domovinskog rata.

Po Zakonu o zaštiti vojnih i civilnih invalida rata u razdoblju od 26. svibnja do 31. prosinca 2025. godine, zaprimljena su 4 zahtjeva:

-
1 zahtjev za odricanje od isplate osobne invalidnine mirnodopskog vojnog invalida zbog prelaska na isplatu u Hrvatski zavod za socijalni rad,
-
1 zahtjev za isplatom neisplaćenih iznosa osobne invalidnine kćerki preminule korisnice koja je istu koristila kao civilni invalida II. Svjetskog rata,
-
1 zahtjev za priznavanje statusa mirnodopskog vojnog invalida po osnovi oboljenja i prava na osobnu invalidninu i

-
1 zahtjev za odustanak od zahtjeva za priznavanje statusa mirnodopskog vojnog invalida i prava na osobnu invalidninu.

Zahtjevi su pozitivno riješeni.

U istom razdoblju je po Zakonu o zaštiti vojnih i civilnih invalida rata doneseno 7 rješenja (3 na zahtjev a 4 po službenoj dužnosti) i to: 1 rješenje o usvajanju zahtjeva za odricanje od isplate osobne invalidnine mirnodopskih vojnih invalida zbog prelaska na isplatu u Hrvatski zavod za socijalni rad, 1 rješenje o  isplati neisplaćenog iznosa osobne invalidnine kćerki umrle korisnice sa statusom civilnog invalida iz II. Svjetskog rata, 1 rješenje o obustavi postupka zbog odustanka stranke od zahtjeva za priznavanje statusa mirnodopskog vojnog invalida. Po službenoj dužnosti evidentirana su 2 rješenja o prestanku prava na osobnu invalidninu zbog smrti civilnih invalida II.  Svjetskog rata i 2 rješenja o prestanku prava na obiteljsku invalidninu koju je 1 korisnica koristila iza umrlog invalida II. Svjetskog rata (partizana) a jedna iza civilnog invalida II Svjetskog rata. Uz navedeno, izdano je 1 uvjerenje o priznatom statusu mirnodopskog vojnog invalida.

11.5.5.
Isplata novčanih primanja prema Zakonu o zaštiti vojnih i civilnih invalida rata i Zakona o civilnim stradalnicima Domovinskog rata
Trebovanje novčanih sredstava, obračun i obavljanje isplate novčanih primanja za korisnike prava obuhvaćenih Zakonom o zaštiti vojnih i civilnih invalida rata i Zakona o civilnim stradalnicima iz Domovinskog rata se radi kontinuirano za 429 korisnika u iznosu od 68.758,08 eura, dok se izvješće o izvršenim isplatama i broju korisnika podnosi Ministarstvu hrvatskih branitelja dva puta godišnje. Također se provodi rasknjižavanje prethodne godine i izvlačenje kartica za svakog korisnika, te se izdaju potvrde o visini primanja sukladno navedenim Zakonima. Od 26. svibnja do 31. prosinca 2025. godine izdane su 2 potvrde o primanjima i 3 potvrde o promjeni računa korisnika.

12. UPRAVNI ODJEL ZA STAMBENU POLITIKU, OBITELJ I MLADE

Upravni odjel za stambenu politiku, obitelj i mlade obavlja normativno-pravne, upravne, analitičko-planske, koordinacijske odnosno organizacijske i druge stručne i administrativne poslove iz samoupravnog djelokruga Županije koji se odnose na pripremu prijedloga investicija i drugih oblika financijskog sudjelovanja Županije u sufinanciranju izgradnje dječjih vrtića, subvencioniranje kamata na stambene kredite te izgradnju obiteljskih kuća i stanova na području Županije uzimajući u obzir različite mogućnosti i potrebe obitelji, a u cilju rješavanja ključnih društvenih pitanja poput pristupa stambenim rješenjima mladih obitelji; obavlja poslove usmjerene ka mladima s ciljem razvoja javnih politika za mlade i u vezi s mladima, a kroz: poticanje njihovog aktivnog sudjelovanja u društvu i partnerskog uključivanja u procese donošenja odluka, razvoj lokalnih i regionalnih projekata za mlade, poticanje osposobljavanja mladih za poduzetništvo i samozapošljavanje, podršku prevenciji i smanjivanju svih pojavnih oblika nasilja nad i među djecom i mladima, osnaživanje udruga mladih i za mlade te jedinica lokalne samouprave u svrhu podizanja kvalitete života mladih i poboljšanja uvjeta za zadovoljavanje potreba mladih, informiranje i savjetovanje mladih o pitanjima od interesa za mlade, osiguravanje materijalnih i drugih uvjeta za rad Županijskog savjeta mladih Osječko-baranjske županije kroz koji potiče, povezuje i usklađuje djelatnost svih stručnih i drugih ustanova i tijela koja se na području Županije bave mladima i njihovim problemima; izradu nacrta općih i pojedinačnih akata iz utvrđenog djelokruga rada te obavlja druge poslove koji su mu stavljeni u nadležnost sukladno zakonu, propisima donesenim temeljem zakona te općim aktima Skupštine i posebnim aktima župana.

Uz poslove iz prethodnog stavka, Upravni odjel za stambenu politiku, obitelj i mlade u okviru poslova državne uprave povjerenih Županiji posebnim zakonima obavlja u skladu sa zakonom i poslove koji se odnose na rješavanje zahtjeva za stambeno zbrinjavanje, statusna prava izbjeglica, prognanika i povratnika te zahtjeva za obnovu/potporu. 
Poslovi iz djelokruga rada Upravnog odjela obavljaju se u sjedištu Županije i u mjestima izvan sjedišta: u Našicama i u Belom Manastiru.

Prije osnivanja Upravnog odjela za stambenu politiku, obitelj i mlade, odnosno do 18. srpnja 2025. godine, poslovi iz djelokruga ovoga Upravnog odjela, obavljali su se u Upravnom odjelu za gospodarstvo, Upravom odjelu za obrazovanje i mlade, Upravnom odjelu za zdravstvo, socijalnu skrb i hrvatske branitelje i Upravnom odjelu za imovinsko-pravne poslove.

12.1.
Stambeni krediti u funkciji poticanja gospodarstva 

Projekt  "Stambeni krediti u funkciji poticanja gospodarstva" provodio se od 2019. godine  do 31. prosinca 2025. godine. Projekt je bio usmjeren na subvencioniranje kamatne stope na stambene kredite hrvatskim državljanima s prebivalištem na području Osječko-baranjske županije, u suradnji s jedinicama lokalne samouprave i poslovnim bankama.

U izvještajnom razdoblju održano je 12 sjednica Povjerenstva, na kojima su razmatrana ukupno 53 zaprimljena zahtjeva, te je donesena odluka o dodjeli subvencije za 36 korisnika, i to za kupnju 20 stanova  i 32 kuće. 

U razdoblju od objave Javnog natječaja za subvencioniranje kamate na stambene kredite (24. travnja 2019. godine) do 31. prosinca 2025. godine zaprimljen je ukupno 971 zahtjev za subvenciju kamate putem poslovnih banaka koje su zaključile ugovore sa Županijom o poslovnoj suradnji u provedbi Projekta. 

Subvenciju kamate koristilo je 908 korisnika kredita realiziranih u okviru Projekta  i to za kupovinu 375 stanova i 533 obiteljske kuće. Utrošeni kreditni potencijal iznosi 52.664.100,00 eura.

Od početka provedbe Projekta do obustave 31. prosinca 2025. godine ukupno su održane 204 sjednice Povjerenstva.

Sve ugovorne obveze preuzete zaključno s datumom 31. prosincem 2025. godine izvršavat će se u skladu sa Zaključkom o pokretanju projekta "Stambeni krediti u funkciji poticanja gospodarstva" ("Županijski glasnik" broj 2/19., 12/19., 1/21, 1/22., 16/22., 1/24. i 9/25.) i Pravilnikom o kriterijima i postupku za subvencioniranje kamate na stambene kredite u projektu "Stambeni krediti u funkciji poticanja gospodarstva" ("Županijski glasnik" 1/23., 9/23., 2/24. i 10/25.).
12.2.
Stambeno zbrinjavanje mladih obitelji u okviru provedbe programa "Naša Slavonija i Baranja - Naš dom"
12.2.1.
Izgradnja obiteljskih kuća i stambenih zgrada

U cilju provedbe stambenih i demografskih mjera koje imaju za cilj revitalizaciju ruralnih područja, poticanje ostanka mladih obitelji, razvoj gospodarstva te ravnomjeran razvoj, Osječko-baranjska županija je, radi rješavanja stambenog pitanja mladih obitelji na području Županije, pokrenula program "Naša Slavonija i Baranja - naš dom".

Županija je 31. listopada 2025. godine objavila Javni poziv kojim je pozvala jedinice lokalne samouprave s područja Županije (u daljnjem tekstu: JLS) da prijave zemljišta u svome vlasništvu koja ispunjavaju infrastrukturne i prostorno-planske uvjete iz Javnog poziva, radi prijenosa prava vlasništva u korist Županije i sudjelovanja u provedbi programa "Naša Slavonija i Baranja - naš dom", u svrhu izgradnje obiteljskih kuća i stambenih zgrada, što se smatra doprinosom JLS u programu.

U 1. fazi provedbe programa planirana je izgradnja do 50 obiteljskih kuća, odnosno stambenih zgrada. Prema Javnom pozivu JLS su mogle prijaviti zemljišta za: minimalno 3, a maksimalno 10 obiteljskih kuća na svome području ili minimalno 1, a maksimalno 3 stambene zgrade, koje mogu imati maksimalno 3 stana.

Po Javnom pozivu koji je završen 15. prosinca 2025. godine, zaprimljeno je 26 prijava JLS za 40 naselja, za izgradnju 91 obiteljske kuće i 31 stambene zgrade. U tijeku je donošenje odluke o odabiru JLS, odnosno zemljišta za izgradnju obiteljskih kuća ili stambenih zgrada. 

12.2.2.
Odluka o dodjeli potpora mladim obiteljima na području Osječko-baranjske županije za rješavanje stambenog pitanja 

Osječko-baranjska županija sustavno razvija mjere kojima nastoji olakšati rješavanje stambenog pitanja mladim obiteljima, potaknuti njihovo ostajanje na području Županije i stvoriti uvjete za kvalitetan obiteljski život. Na taj način Županija potvrđuje svoju opredijeljenost za stvaranje društva u kojem mlade obitelji imaju stvarne uvjete za život, rad i rast, u zajednici koja prepoznaje obitelj kao temeljnu vrijednost i jamstvo budućnosti.

Slijedom navedenoga, Skupština Osječko-baranjske županije donijela je 11. prosinca 2025. godine, Odluku o dodjeli potpora mladim obiteljima na području Osječko-baranjske županije za rješavanje stambenog pitanja ("Županijski glasnik" broj 13/25.). Odluka je stupila na snagu 1. siječnja 2026. godine.

Odlukom su uređeni uvjeti, kriteriji i postupak za dodjelu financijskih potpora iz Proračuna Osječko-baranjske županije mladim obiteljima na području Županije za kupnju stana ili kuće, gradnju kuće, rekonstrukciju, odnosno adaptaciju stana ili kuće sve s ciljem poticanja demografske obnove i rješavanja stambenog pitanja mladih obitelji.

Potpora je namijenjena hrvatskim državljanima s prebivalištem na području Županije i radnim odnosom na području Republike Hrvatske koji u trenutku podnošenja prijave nisu stariji od 45 godina, a žive u bračnoj/izvanbračnoj zajednici, odnosno životnom/neformalnom životnom partnerstvu ili su samohrani roditelji, odnosno roditelj za jednoroditeljsku obitelj te nemaju nepodmirenih dugovanja prema Proračunu Osječko-baranjske županije ili po osnovi poreza i drugih davanja.

Visina potpore određuje se prema broju ostvarenih bodova, a lista prvenstva prijava utvrđuje se temeljem popisanih kriterija i pripadajućih bodova. Prilikom izrade kriterija vodilo se računa o broju djece u obitelji, mjesečnim prihodima obitelji i stambenom statusu. Dodatne bodove ostvaruju djeca s utvrđenim invaliditetom/tjelesnim oštećenjem, odnosno teškoćama u razvoju i samohrani roditelji.

Visina potpore određuje se prema ostvarenim bodovima u rasponu od 3.000,00 do 10.000,00 eura.

Odlukom je također propisano da se postupak dodjele potpora pokreće i provodi temeljem Javnog poziva koji objavljuje Županica te da se Javni poziv objavljuje na internetskoj stranici Županije. Javni poziv objavljen je 28. siječnja 2026. godine.

12.3.
Rješavanje u postupcima stambenog zbrinjavanja na potpomognutim područjima

Upravni odjel u okviru poslova državne uprave povjerenih Županiji posebnim zakonima, rješava u prvom stupnju u postupcima stambenog zbrinjavanja koji se odnose na provođenje postupaka utvrđivanja prava na stambeno zbrinjavanje na potpomognutim područjima/područjima posebne državne skrbi, stambeno zbrinjavanje žrtvi nasilja u obitelji, utvrđivanja prava na stambeno zbrinjavanje po službenoj dužnosti, ukidanje ili izmjena suglasnosti ili rješenja o utvrđenom pravu na stambeno zbrinjavanje, utvrđivanje gubitka prava na stambeno zbrinjavanje kao i postupke utvrđivanje statusa člana obitelji korisnika prava na stambeno zbrinjavanje, sukladno odredbama Zakona o stambenom zbrinjavanju na potpomognutim područjima ("Narodne novine" broj 106/18., 98/19., 82/23. i 151/25.). Osim navedenih postupaka, provode se i postupci pokrenuti po zahtjevima bivših nositelja stanarskog prava te postupci utvrđivanja statusnih prava izbjeglica, prognanika i povratnika, kao i postupci utvrđivanja prava na obnovu/potporu.

U izvještajnom razdoblju Odjel je ukupno na rješavanju imao 151 predmet iz područja stambenog zbrinjavanja, od kojeg broja je iz prethodnog razdoblja preneseno 24 predmeta. Riješeni su svi predmeti u kojima je bilo moguće donijeti pozitivna rješenja prema Listi prvenstva za stambeno zbrinjavanje na potpomognutim područjima za 2025. godinu, a koji broj je ovisio o raspoloživom stambenom fondu i osiguranim sredstvima u državnom proračunu za stambeno zbrinjavanje i to:

· 1 pozitivno rješenje davanja u najam obiteljske kuće u državnom vlasništvu (MODEL A),
· 2 pozitivna rješenja darovanja neuseljive obiteljske kuće u državnom vlasništvu i građevnog materijala za njezinu obnovu ili rekonstrukciju (MODEL B),
· 9 pozitivnih rješenja davanja u najam stana u državnom vlasništvu (MODEL C),
· 1 pozitivno rješenje darovanjem građevinskog zemljišta u državnom vlasništvu i građevnog materijala za izgradnju obiteljske kuće te
· 18 pozitivnih rješenja darovanja građevnog materijala za obnovu, nadogradnju / dogradnju i završetak izgradnje, odnosno izgradnju obiteljske kuće na građevinskom zemljištu u vlasništvu korisnika (MODEL E).
Do kraja izvještajnog razdoblja riješeno je ukupno 114 predmeta, a neriješeno preostaje 37 predmeta.
Osim navedenoga, zaprimljena je 1 žalba koja je, zajedno sa spisom predmeta, proslijeđena na nadležno rješavanje Ministarstvu prostornoga uređenja, graditeljstva i državne imovine, a zapisnički je saslušano 20-ak stranaka i provedeno je 40-ak usmenih rasprava.

12.3.1.
Povjerenstvo za procjenu stanja stambenih jedinica

Povjerenstvo za procjenu stanja stambenih jedinica Osječko-baranjske županije, osnovano sukladno članku 13. Zakona o stambenom zbrinjavanju na potpomognutim područjima, u izvještajnom razdoblju zaprimilo je 40 zahtjeva za procjenu stanja stambenih jedinica i obavilo 40 očevida. 

12.3.2.
Ostali poslovi

Osim gore navedenih postupaka, ovaj Upravni odjel u izvještajnom razdoblju zaprimio je:

· 42 zahtjeva za izdavanje prijepisa rješenja o obnovi ili potpori i
· 10 zahtjeva za izdavanje očitovanja o ostvarenom pravu na obnovu ili potporu.
12.4.
Obitelj i mladi

12.4.1.
Jednokratna pomoć obiteljima novorođene djece s područja Županije 

Za projekt "Jednokratne pomoći obiteljima novorođene djece s područja Županije" u okviru mjera pronatalitetne politike u Proračunu Županije za 2025. godinu, planirano je 400.000,00 eura. Sredstva se isplaćuju za novorođenu djecu, odnosno posvojenu djecu u suradnji s Hrvatskom poštanskom bankom d.d., kroz program Dječjeg računa "Flexy kockica". Uz dar Županije, Banka daruje novorođenu djecu s dodatnih 7,00 eura na novootvorenu štednu knjižicu. 

Za vrijeme izvještajnog razdoblja projekt se provodio u dva upravna odjela. Do 19. srpnja 2025. godine projekt se provodio u Upravnom odjelu za zdravstvo, socijalnu skrb i hrvatske branitelje kada je na snagu stupila Odluka ustrojstvu i djelokrugu upravnih tijela Osječko-baranjske županije te je ustrojen Upravni odjel za stambenu politiku, obitelj i mlade u čiju nadležnost prelaze poslovi vezani za projekt "Jednokratne pomoći obiteljima novorođene djece s područja županije". 

U izvještajnom razdoblju od 26. svibnja do 31. prosinca 2025. godine poslano je ukupno 1399 čestitki obiteljima novorođene djece. HPB banka isplatila je 228.210,00 eura na otvorene račune za 1095 novorođene djece s prebivalištem na području Osječko-baranjske županije. Sredstva isplaćena HPB banci s razdjela Upravnog odjela za stambenu politiku, obitelj i mlade te razdjela Upravnog odjela za zdravstvo, socijalnu skrb i hrvatske branitelje iznose 232.000,00 eura.

U razdoblju od 19. srpnja 2025. godine do 31.prosinca 2025. godine poslano je ukupno 1090 čestitki obiteljima novorođene djece. HPB banka isplatila je 198.645,00 eura na otvorene račune za 876 novorođene djece. Sredstva uplaćena HPB banci s razdjela Upravnog odjela za stambenu politiku, obitelj i mlade za Jednokratnu pomoć obiteljima novorođene djece s područja Županije iznose 192.000,00 eura.

Dana 1. kolovoza 2025. godine sklopljen je VII. Aneks Sporazumu o poslovnoj suradnji Osječko-baranjske županije s HPB bankom d.d., kojim je Jednokratna pomoć obiteljima novorođene djece povećana s dotadašnjih 135,00 eura na 250,00 eura. 

Dana 30. prosinca 2025. godine sklopljen je VIII. Aneks Sporazumu o poslovnoj suradnji s HPB bankom kojim je produljen rok za otvaranje štednje Flexy Kockica i uplata sredstava s dotadašnjih 9 mjeseci od dana rođenja djeteta, odnosno posvojenja djeteta na novi rok od 12 mjeseci od dana rođenja djeteta, odnosno posvojenja djeteta. Iznimno, zbog opravdanih razloga, a u dogovoru s nadležnim upravnim tijelom Županije, otvaranje štednje Flexy Kokica i uplata sredstava može se izvršiti i nakon roka od 12 mjeseci od rođenja, odnosno posvojenja djeteta. Sredstva potrebna za provedbu ovoga Aneksa Sporazumu planirana su u Proračunu Osječko-baranjske županije za 2026. godinu i projekcijama za 2027. i 2028. godinu u iznosu od 450.000,00 eura.
12.4.2.
Program za mlade Osječko-baranjske županije za razdoblje od 2025. do 2028. godine 

Uz želju za kreiranjem novih mjera i aktivnosti usmjerenih mladima, vođena smjernicama Europske strategije za mlade 2019. - 2027. godine, Nacionalnim programom za mlade od 2023. do 2025. godine, koji je izradio Središnji državni ured za demografiju i mlade, a koji je usvojila Vlada Republike Hrvatske te Planom razvoja Osječko-baranjske županije za razdoblje do 2027. godine, Osječko-baranjska županija, u suradnji i partnerstvu s udrugom DKolektiv - organizacija za društveni razvoj i udrugom PRONI - Centar za socijalno podučavanje, pokrenula je 2024. godine projekt "Mladi u fokusu: regionalni program za mlade Osječko-baranjske županije". Cilj ovoga projekta bila je priprema nacrta sveobuhvatnog dokumenta koji bi ponudio rješenja za probleme i pitanja mladih osoba na području Županije, ali i koji bi predstavljao temelj za provođenje i osmišljavanje novih aktivnosti svim onim fizičkim i pravnim osobama koje se bave ovim pitanjem.

U postupku izrade Programa za mlade Osječko-baranjske županije za razdoblje od 2025. do 2028. godine, od 30. travnja do 30. svibnja 2025. godine, provedeno je savjetovanje sa zainteresiranom javnošću o Nacrtu Programa, a poslove nadležnosti obavljao je Upravni odjel za obrazovanje i mlade Osječko-baranjske županije. Tijekom savjetovanja nije bilo primjedbi, komentara ili prijedloga na predloženi Nacrt Programa te je 6. lipnja 2025. godine izrađeno Izvješće o provedenom savjetovanju koje je objavljeno na internetskoj stranici Osječko-baranjske županije. 

Na 2. sjednici Skupštine Osječko-baranjske županije održanoj 10. srpnja 2025. godine, vijećnici Županijske skupštine usvojili su Program za mlade Osječko-baranjske županije za razdoblje od 2025. do 2028. godine za koji je iz Proračuna Županije za 2025. godinu planirano 100.000,00 eura.

Program sadrži ukupno pet područja: Obrazovanje, Zapošljavanje, rad i razvoj karijere, Demografija, Zdravlje i Aktivni u zajednici te dva horizontalna prioriteta: Inkluzija i Mladi u ruralnim sredinama. Program za mlade sadrži i 16 utvrđenih ciljeva, 42 mjere te 117 aktivnosti koje će se provoditi u utvrđenom razdoblju trajanja Programa od 2025. do 2028. godine. 

Uz doprinos rješavanju problema iseljavanja, nezaposlenosti i mentalnog zdravlja mladih, Program za mlade pridonijet će prepoznavanju i rješavanju njihovih problema, omogućiti im da aktivno sudjeluju u donošenju odluka, potaknuti ih na međusobnu suradnju u cilju povezivanja i smanjenja razlika, olakšati privlačenje sredstava iz nacionalnih i europskih fondova i u konačnici stvoriti uvjete za ostanak mladih u Osječko-baranjskoj županiji. 

Od 19. srpnja 2025. godine kada je na snagu stupila Odluka o ustrojstvu i djelokrugu upravnih tijela Osječko-baranjske županije te je ustrojen Upravni odjel za stambenu politiku, obitelj i mlade poslovi vezani za Program za mlade Osječko-baranjske županije za razdoblje od 2025. do 2028. godine prelaze u nadležnost tog Upravnog odjela.

12.4.3.
Projekt Sufinanciranja dječjih vrtića

U izvještajnom razdoblju Upravni odjel je provodio projekt Sufinanciranje izgradnje dječjih vrtića u suradnji s jedinicama lokalne samouprave. Za tu namjenu sklopljeni su ugovori s Općinom Antunovac za izgradnju dječjeg vrtića u Ivanovcu u iznosu od 100.000,00 eura te s Općinom Čepin za obnovu Dječjeg vrtića "Zvončić" u istom iznosu.

12.4.4.
Županijski savjet mladih Osječko-baranjske županije 

Budući da je Skupština Osječko-baranjske županije konstituirana 12. lipnja 2025. godine, temeljem Zaključka Komisije za izbor i imenovanja Skupštine Osječko-baranjske županije, donesenog na 3. sjednici održanoj 10. srpnja 2025. godine, dana 11. srpnja 2025. godine objavljen je Javni poziv za isticanje kandidatura za izbor članova Županijskog savjeta mladih Osječko-baranjske županije. Rok za prijavu kandidata bio je 30 dana od dana objave Javnog poziva zaključno s 10. kolovoza 2025. godine. Komisija za izbor i imenovanja Skupštine Osječko-baranjske županije je nakon provjere formalnih uvjeta prijavljenih kandidata u propisanome roku od 15 dana od isteka roka za podnošenje prijava, na 4. sjednici održanoj 22. kolovoza 2025. godine sastavila Izvješće o provjeri formalnih uvjeta prijavljenih kandidata za izbor članova Županijskog savjeta mladih Osječko-baranjske županije i pri tome utvrdila popis važećih kandidatura. Izvješće o provjeri formalnih uvjeta s popisom važećih kandidatura objavljeno je na internetskoj stranici Osječko-baranjske županije 22. kolovoza 2025. godine te je dostavljeno Skupštini Osječko-baranjske županije. 

Vijećnici Skupštine Osječko-baranjske županije na sjednici održanoj 18. rujna 2025. godine s liste važećih kandidatura izabrali su članove Županijskog savjeta mladih Osječko-baranjske županije. U Savjet je izabrano 9 članova. Članovi Savjeta mladih tako su Mislav Lukačević, Matko Mrđanović, Petra Kašuba, Pejo Bosnić, Anamarija Bertin, Luka Šoš, Vanja Maletić, Stipo Filakov i Matea Keglević.

Sukladno Zakonu o savjetima mladih, uz izabrane članove, Savjet čine i po jedan predstavnik svakog osnovanog Savjeta mladih jedinica lokalne samouprave na području te područne (regionalne) samouprave. Do kraja izvještajnog razdoblja, u Županijski savjet mladih Osječko-baranjske županije, pristupilo je i 5 predstavnika osnovanih savjeta mladih s područja jedinica lokalne samouprave Osječko-baranjske županije i to Sara Ilić predstavnica Savjeta mladih Grada Belog Manastira, Viktorija Vladika predstavnica Savjeta mladih Grada Našica, Dominik Lovaković predstavnik Savjeta mladih Grada Osijeka, Gabriel Galinović predstavnik Savjeta mladih Grada Belišća i Nera Markota predstavnica Savjeta mladih Grada Valpova. Preostali predstavnici Savjeta mladih jedinica lokalne samouprave uključit će se naknadno u rad Županijskog savjeta mladih Osječko-baranjske županije nakon osnivanja Savjeta mladih u svojim jedinicama lokalne samouprave. 

Temeljem Zakona o savjetima mladih, Savjet se mora konstituirati u roku od 30 dana od dana objave rezultata izbora, a prvu sjednicu savjeta dužan je sazvati predsjednik predstavničkog tijela Županije. S obzirom na to da su 19. rujna 2025. godine, objavljeni službeni rezultati izbora za članove Županijskog savjeta mladih Osječko-baranjske, predsjednik Skupštine Osječko-baranjske županije Tomislav Rob sazvao je 1. sjednicu Županijskog savjeta mladih Osječko-baranjske županije, koja je održana 17. listopada 2025. godine. Za predsjednika Županijskog savjeta mladih Osječko-baranjske županije jednoglasno je izabran Stipo Filakov, dok je za potpredsjednika jednoglasno izabran Luka Šoš. Izborom predsjednika konstituiran je Županijski savjet mladih Osječko-baranjske županije za mandatno razdoblje od 2025. do 2028. godine.

Na temelju Zakonu o savjetima mladih i Odluci o osnivanju Županijskog savjeta mladih Osječko-baranjske županije, Savjet mladih donosi svoj program rada i financijski plan za svaku kalendarsku godinu, koji podnosi na odobravanje Skupštini Osječko-baranjske županije. Sukladno navedenim odredbama, 5. studenoga 2025. godine na 2. sjednici Županijskog savjeta mladih Osječko-baranjske županije jednoglasno je usvojen Program rada i Financijski plan za 2026. godinu u ukupnom iznosu od 18.581,00 eura, za provođenje programskih aktivnosti koje će se realizirati u 2026. godini. 

Postupak Javnog poziva za isticanje kandidatura za izbor članova Županijskog savjeta mladih Osječko-baranjske županije te poslove vezane za izbor članova Županijskog savjeta mladih proveo je tada nadležan Upravni odjel za obrazovanje i mlade, a ustrojstvom Odjela za stambenu politiku, obitelj i mlade svi poslovi vezani za Županijski savjet mladih Osječko-baranjske županije prelaze u nadležnost Upravnog odjela za stambenu politiku, obitelj i mlade. Nadležni odjel je u izvještajnom razdoblju organizirao 2. sjednice Županijskog savjeta mladih. 

12.4.5.
Partnerstvo i suradnja s udrugama i organizacijama civilnog društva 

U tijeku izvještajnog razdoblja nastavljena je suradnja i partnerstvo s organizacijama civilnog društva na raznim projektima koji za cilj imaju poboljšanje položaja mladih u društvu. 

Od 19. srpnja 2025. godine  partnerstvo i suradnja s udrugama i organizacijama civilnog društva iz do tada nadležnog Upravnog odjela za obrazovanje i mlade prelaze u nadležnost Upravnog odjela za stambenu politiku, obitelj i mlade koji je ustrojen Odlukom o ustrojstvu i djelokrugu upravnih tijela Osječko-baranjske županije. 

Tako je s Udrugom "Mogu" Osijek, Osječko-baranjska županija partner u projektu "Snaga empatije za prevenciju nasilja" kojemu je cilj osnažiti mlade za prevenciju svih oblika nasilja kroz edukativne, terapijske i preventivne aktivnosti, poticanje empatije i nenasilne komunikacije te pružanje psihosocijalne podrške s ciljem smanjenja nasilja u zajednici. Projekt se provodi tijekom 2025. i 2026. godine, a Osječko-baranjska županija nema financijskih obveza vezano za ovaj projekt. 

Osječko-baranjska županija je partner i DKolektivu - organizaciji za društveni razvoj na projektu "Mobilni atelje - društvene inovacije mladih za revitalizaciju ruralnih zajednica" čiji je cilj poticati modele društvenih inovacija u ruralnim zajednicama kroz aktivno uključivanje mladih, participativno donošenje odluka i međusektorsku suradnju, čime se razvija društvena povezanost, otpornost, kreativno izražavanje i održivi razvoj. U srpnju 2025. godine, projekt je odobren za financiranje u okviru Natječaja za dodjelu bespovratnih sredstava za provedbu projekata usmjerenih mladima, Ministarstva znanosti, obrazovanja i mladih. Službeni početak projekta je 1. listopada 2025. godine, a vrijeme trajanja projekta je 24 mjeseca. Županija nema financijskih obveza vezano za ovaj projekt. 

Osječko-baranjska županija partner je i PRONI Centru za socijalno podučavanje na projektu "Regionalni info-centar za mlade Osijek" koji ima za cilj podići razinu kvalitete življenja mladih kroz informiranje o njihovim pravima, različitim mogućnostima i uslugama te potaknuti njihovo aktivno  sudjelovanje u osobnom i društvenom razvoju. Projekt je započeo u listopadu 2025. godine, a provodit će se tijekom 2025. i 2026. godine. Županija nema financijskih obveza vezano za ovaj projekt. 

13. SLUŽBA ZA JAVNU NABAVU
Radi nabave roba, usluga i radova sukladno posebnim odlukama i planskim dokumentima Skupštine Osječko-baranjske županije, u visini predviđenoj Proračunom Osječko-baranjske županije, a pod uvjetima i na način utvrđenim posebnim odlukama te Odlukom o izvršavanju Proračuna, Županica je, a na prijedlog Službe za javnu nabavu (u daljnjem tekstu: Služba), tijekom izvještajnog razdoblja, sukladno propisima o javnoj nabavi, Pravilniku o jednostavnoj nabavi ("Županijski glasnik" 2/20.) donijela potrebne izmjene i dopune Plana nabave Osječko-baranjske županije za 2025. godinu, 52 odluke o odabiru, 50 odluka o imenovanju stručnog povjerenstva, 2 odluke o poništenju postupka nabave, 1 odluku o ispravku odluke o odabiru, 19 zaključaka o prihvaćanju prijedloga ugovora i 21 zaključak o prihvaćanju prijedloga dodataka Ugovora.

13.1.
Jednostavna nabava

U izvještajnom razdoblju sklopljeno je 17 ugovora u postupcima jednostavne nabave koje je provela Služba. Ukupna vrijednost sklopljenih ugovora u provedenim postupcima jednostavne nabave iznosi 307.317,38 eura s PDV-om. U izvještajnom razdoblju poništen je jedan postupak nabave, a jedan postupak je u tijeku.
U izvještajnom razdoblju izdano je 648 narudžbenica ukupne vrijednosti 564.202,12 eura s PDV-om.

Broj i vrijednost sklopljenih ugovora

Tablica 1. Ugovori o jednostavnoj nabavi po predmetu nabave
	Predmet nabave
	Broj sklopljenih ugovora
	Vrijednost sklopljenih ugovora

s PDV-om

	RADOVI
	4
	113.202,38

	ROBE
	1
	19.740,00

	USLUGE
	12
	174.375,00

	UKUPNO
	17
	307.317,38


Broj i vrijednost izdanih narudžbenica
Tablica 2. Narudžbenice o jednostavnoj nabavi po predmetu nabave
Predmet nabave

	
	Broj izdanih narudžbenica
	Vrijednost izdanih narudžbenica
s PDV-om

	RADOVI
	48
	114.263,89

	ROBE
	264
	145.642,47

	USLUGE
	336
	304.295,76

	UKUPNO
	648
	564.202,12


13.2.
Javna nabava

Služba je u izvještajnom razdoblju pokrenula 50 postupaka javne nabave. Sklopljena su 52 ugovora o javnoj nabavi, 16 dodataka ugovora o javnoj nabavi i 3 okvirna sporazuma.

Ukupna vrijednost sklopljenih ugovora  je 26.995.210,14 eura s PDV-om.

Ukupna vrijednost sklopljenih okvirnih sporazuma  je 2.986.461,52 eura s PDV-om.
Sveukupna vrijednost sklopljenih ugovora i okvirnih sporazuma je 29.981.671,66 eura s PDV-om.

Broj i vrijednost sklopljenih ugovora/okvirnih sporazuma prema predmetu nabave

Tablica 3. Ugovori o javnoj nabavi po predmetu nabave
	Predmet nabave
	Broj sklopljenih ugovora
	Vrijednost sklopljenih ugovora
s PDV-om

	RADOVI
	18
	20.653.017,66

	ROBE
	16
	559.184,82

	USLUGE
	18
	5.783.007,66

	UKUPNO
	52
	26.995.210,14


Tablica 4. Okvirni sporazumi po predmetu nabave
	Predmet nabave
	Broj sklopljenih
okvirnih sporazuma
	Vrijednost okvirnih sporazuma
s PDV-om

	ROBE
	3
	2.986.461,52

	UKUPNO
	3
	2.986.461,52


Tablica 5. Struktura postupaka javne nabave prema vrijednosnim pragovima
	Vrijednosni prag
	Broj sklopljenih
ugovora/okvirnih sporazuma
	Vrijednost sklopljenih ugovora
s PDV-om

	MV
	50
	10.741.235,03

	VV
	5
	19.240.436,63

	UKUPNO
	55
	29.981.671,66


Tablica 6. Sveukupna rekapitulacija ugovora o javnoj nabavi upravnih tijela
	Upravni odjel
	Broj sklopljenih 

ugovora/okvirnih sporazuma
	Vrijednost sklopljenih ugovora/OS s PDV-om

	UPRAVNI ODJEL ZA OBRAZOVANJE, KULTURU I SPORT
	13
	5.785.634,52

	UPRAVNI ODJEL ZA ZAJEDNIČKE POSLOVE
	17
	1.096.538,02

	UPRAVNI ODJEL ZA INVESTICIJE, INFRASTRUKTURU I RAZVOJNE PROJEKTE
	20
	20.035.057,06

	SREDIŠNJA NABAVA
	5
	3.064.442,06

	UKUPNO
	55
	29.981.671,66


U funkciji središnje nabave, u izvještajnom razdoblju u 2025. godini, Osječko-baranjska županija, kao Središnje tijelo, provela je: 

-
postupak zajedničke nabave velike vrijednosti plina za vlastite potrebe (za 1. Gimnaziju Osijek), 45 osnovnih i 11 srednjih škola Osječko-baranjske županije, Dom za starije i nemoćne osobe Osijek, Dom za starije i nemoćne osobe Beli Manastir i Dom za starije i nemoćne osobe Đakovo; 

-
postupak zajedničke nabave velike vrijednosti opskrbe i potrošnje toplinske energije za vlastite potrebe i potrebe 12 srednjih škola na području Grada Osijeka te u ime Doma za starije i nemoćne Osijek, Učeničkog doma ''Hrvatskoga radiše'' Osijek i Srednjoškolskog đačkog doma Osijek;

-
postupak javne nabave velike vrijednosti peleta za potrebe 11 osnovnih škola na području Osječko-baranjske županije; 

-
postupak javne nabave male vrijednosti rekonstrukcije (prenamjene) javne građevine Doma za starije i nemoćne osobe Đakovo, za potrebe Doma za starije i nemoćne osobe Đakovo;

-
postupak javne nabave male vrijednosti usluge posebnog prijevoza učenika s poremećajem iz spektra autizma, za potrebe Centra za autizam Osijek,

-
postupak jednostavne nabave preuređenja unutrašnjeg školskog prostora Tehničke škole i prirodoslovne gimnazije Ruđera Boškovića Osijek, za potrebe Tehničke škole i prirodoslovne  gimnazije Ruđera Boškovića Osijek;

-
postupak jednostavne nabave građenja građevine za preradu grožđa, za potrebe Srednje strukovne škole Antuna Horvata, Đakovo; 

-
postupak jednostavne nabave usluge smještaja i prehrane u sklopu projekta Empathic You(th), za potrebe II. Gimnazije Osijek; 

-
postupak jednostavne nabave pianina za potrebe Osnovne glazbene škole Kontesa Dora, Našice.

Pored poslova koje obavlja za potrebe Osječko-baranjske županije, Služba za javnu nabavu sudjelovala je u pripremi i provedbi postupaka jednostavne i javne nabave nekolicini ustanova kojima je Osječko-baranjske županije osnivač.

Za tvrtku EKOS d.o.o., Osijek: 

· proveden je otvoreni postupak javne nabave velike vrijednosti izgradnje 3 pretovarne stanice u obuhvatu RCGO Orlovnjak i pripremani su materijali za izradu dodataka sklopljenih ugovora i
· provodi se postupak javne nabave velike vrijednosti projektiranja i izgradnje RCGO Orlovnjak.
Za Nastavni zavod za javno zdravstvo Osječko-baranjske županije proveden je otvoreni postupak javne nabave male vrijednosti Izgradnje centra za komarce (MOSQUITOLAB - Osnivanje Centra za kontrolu komaraca (CMC), prekogranični integrirani protokoli i suradnja u borbi protiv komaraca izazvanih klimatskim promjenama zaraze u hrvatsko-mađarskom graničnom području).

14. SLUŽBE UNUTARNJE REVIZIJE

Sukladno članku 36. stavak 1. točka d) Zakona o sustavu untarnjih kontrola u javnom sektoru, rukovoditelj unutarnje revizije ima odgovornost i obvezu izrade pojedinačnih, periodičnih ili godišnjih izvješća o radu unutarnje revizije.
Slijedom navedenoga, nakon obavljene pojedinačne unutarnje revizije, Služba unutarnje revizije (u daljnjem tekstu: Služba) tijekom tekuće godine, uputila je pojedinačna konačna Izvješća o obavljenoj unutarnjoj reviziji Županici Osječko-baranjske županije.
Aktivnosti unutarnjih revizora u razdoblju 26. svibnja do 31. prosinca 2025. godine temeljile su se na usvojenom godišnjem planu i Nalozima za provedbu ad hoc revizija. Tijekom promatranog razdoblja 2025. godine provedeno je 5 (pet) unutarnjih revizija pod nazivom:

1. Unutarnja revizija provedbe projekta Školska shema voća i povrća te mlijeka i mliječnih proizvoda,
2. Unutarnja revizija izvršenja rashoda ustanove osnovnog školstva - ad hoc,
3. Unutarnja revizija poslovanja Športske zajednice Osječko-baranjske županije,
4. Unutarnja revizija evidencije materijalnih zaliha i dugotrajne nefinancijske imovine - ad hoc i
5. Unutarnja revizija primopredaje i financijsko-imovinskog stanja ustanove zdravstva - ad hoc.
Županica Osječko-baranjske županije je tijekom 2025. godine odobrila pojedinačni Plan djelovanja (obrazac C-500) provedenih 5 (pet) unutarnjih revizija u okviru kojeg su revidirani subjekti definirali aktivnosti za provedbu preporuka, odgovorne osobe te rokove provedbe aktivnosti uz supotpis pročelnika nadležnog upravnog odjela Osječko-baranjske županije.

Testiranja, u okviru unutarnje revizije provedbe projekta Školska shema voća i povrća te mlijeka i mliječnih proizvoda bila su usmjerena na provjeru analize usklađenosti postupaka revidiranog subjekta prilikom prijave na Javni poziv za dodjelu financijskih sredstava namijenjenih za provedbu navedenog projekta te učinak pozitivnog efekta provedbe projekta u ustanovama osnovnog i srednjeg školstva. Služba je uputila Županici pojedinačno izvješće o obavljenoj reviziji, te je slijedom navedenoga, Županica donijela dana 15. srpnja 2025. godine Zaključak povodom razmatranja izvješća o obavljenoj unutarnjoj reviziji. Nadležni upravni odjel bio je u obvezi dopuniti Informaciju o sudjelovanju Osječko-baranjske županije u provedbi mjere Školska shema podacima koji obuhvaćaju provedbu mjere u prethodnoj školskoj godini kako bi se opravdala daljnja provedba mjere te osnažilo izvještavanje prema Skupštini Županije.
Provedba unutarnje revizije izvršenja rashoda ustanove osnovnog školstva započela je temeljem Naloga za pokretanje Ad hoc unutarnje revizije. Budući da su testiranja potvrdila da se definirani rizik aktivirao u cijelosti, prekinulo se izvođenje revizije i o istom se obavijestila Županica i osoba zadužena za nepravilnosti.
Testiranja, u okviru unutarnje revizije poslovanja Športske zajednice Osječko-baranjske županije, temeljila su se na provjeri postupanja Športske zajednice po preporukama prethodno provedene revizije i na utvrđivanje jesu li novčana sredstva namjenski utrošena nakon realizacije Programa sufinanciranja poticanja i promicanja sporta, koji se provodi u sklopu Programa javnih potreba u sportu na području Osječko-baranjske županije. Služba je uputila Županici pojedinačno izvješće o obavljenoj reviziji, te je slijedom navedenoga, Županica donijela 7. listopada 2025. godine Zaključak povodom razmatranja izvješća o obavljenoj unutarnjoj reviziji. Dana je preporuka da se normativno i tehnički preuredi interni akt kojim su utvrđeni kriteriji za sufinanciranje programa/projekata u sportu te da se izdvojeno donesu Upute za prijavitelje koje su sastavni dio Javnog natječaja. Upravni odjel za obrazovanje, kulturu i sport bio je u obvezi uspostaviti mehanizam predfinanciranja (osiguravanja akontacijskih sredstava) za pokrivanje materijalnih rashoda za redovan rad ustanove, kako bi se za isto izbjeglo korištenje namjenskih sredstava iz drugih izvora, budući da ustanova ne raspolaže vlastitim prihodima. 
Testiranja, u okviru ad hoc unutarnje revizije evidencije materijalnih zaliha i dugotrajne nefinancijske imovine provedenoj u ustanovi osnovnog školstva temeljila su se na primjeni procesa evidentiranja ulaza i izlaza namirnica za pripremu obroka školske kuhinje te da li provedba godišnjeg popisa imovine i obveza slijedi zakonsku regulativu. Služba je uputila Županici pojedinačno izvješće o obavljenoj reviziji, te je slijedom navedenoga, Županica donijela 4. studenoga 2025. godine Zaključak povodom razmatranja izvješća o obavljenoj unutarnjoj reviziji. Dana je preporuka da se uspostavi sveobuhvatan sustav upravljanja namirnicama u školskoj kuhinji koji osigurava potpunu evidenciju ulaza i izlaza, zahtjeve sljedivosti, higijensku ispravnost (HACCP) i sigurnu pripremu obroka, uključujući i voće i povrće uzgojeno u školskim visokim gredicama te da se provede usklađivanje pomoćne knjige Osnovna sredstva u aplikaciji Županijske riznice sa računima imovine Glavne knjige.
Testiranja, u okviru unutarnje revizije primopredaje i financijsko-imovinskog stanja ustanove zdravstva započela je temeljem naloga za pokretanje Ad hoc unutarnje revizije u ustanovi zdravstva. Služba je uputila Županici pojedinačno izvješće o obavljenoj reviziji, te je slijedom navedenoga, Županica donijela 23. prosinca 2025. godine Zaključak povodom razmatranja izvješća o obavljenoj unutarnjoj reviziji. Ustanova zdravstva bila je obvezna donijeti pisani protokol na način da se odredbama protokola definira rad u cjelini od izrade izdatnica do izdavanja izlaznog računa sa definiranim privicima, te utvrđenom nadležnosti i odgovornosti osoba u procesu. 
U Tablici koja slijedi dan je pregled praćenja provedbe danih preporuka u 2025. godini:

	Godina
	Ukupan broj preporuka
	Provedene preporuke
	Preporuke kojima nije istekao rok
	Preporuke kojima je istekao rok

	2025.
	35
	31
	3
	1


Služba je, pored provedbe navedenih pojedinačnih revizija, izvještavala putem Uvida te provodila savjetodavne angažmane po zahtjevu.
Također, ažurirana je aplikacija Registar provedbe preporuka. Aplikacija omogućava obradu i pregled podataka sadržanih u obveznim obrascima provedenih unutarnjih revizija. Izvještaji koje omogućava aplikacija ispunjavaju zahtjeve nadležnih tijela Županije i vanjskih nadležnih institucija.
Sukladno Zakonu o sustavu unutarnjih kontrola u javnom sektoru, tijekom prosinca, po prijedlogu Službe, Županica je donijela Godišnji plana Službe unutarnje revizija u Osječko-baranjskoj županiji za 2026. godinu. Dana 23. prosinca 2025. godine donesen je Zaključak (KLASA: 042-01/25-01/3 URBROJ: 2158-02-25-12). 
15. ZAKLJUČAK

Novoizabrana županica Osječko-baranjske županije Nataša Tramišak, nakon pobjede u prvom krugu lokalnih izbora, preuzela je dužnost 26. svibnja 2025. godine, a kao prve poteze najavila je pokretanje novih programa u području stambene politike, poljoprivrede i obrazovanja, uz nastavak provedbe razvojnih projekata, s ciljem jačanja gospodarskog rasta, podrške mladim obiteljima te podizanja kvalitete života stanovnika na području cijele Županije.
Radi povećanja efikasnosti obavljanja poslova, jednostavnije komunikacije s tijelima na nacionalnoj razini i koordiniranog djelovanja usmjerenog ka ostvarivanju strateških ciljeva Osječko-baranjske županije, u srpnju je donesena Odluka o novom ustroju upravnih tijela. Županijsku upravu i dalje čini 14 upravnih tijela, s tim da osam nastavlja rad pod istim nazivom i djelokrugom, Upravni odjel za investicije i razvojne projekte nastavlja s radom pod novim nazivom i neznatno promijenjenim djelokrugom kao Upravni odjel za investicije, infrastrukturu i razvojne projekte, a pod novim nazivom i bitno promijenjenim djelokrugom su Upravni odjel za gospodarstvo kao Upravni odjel za gospodarstvo i turizam, Upravni odjel za prostorno uređenje, graditeljstvo i zaštitu okoliša kao Upravni odjel za prostorno uređenje, graditeljstvo i imovinsko-pravne poslove te Upravni odjel za obrazovanje i mlade kao Upravni odjel za obrazovanje, kulturu i sport. Najveća novost je ustroj dva nova upravna tijela - Upravnog odjela za zaštitu okoliša te Upravnog odjela za stambenu politiku, obitelj i mlade.
Među najvažnijim aktivnostima u ovom izvještajnom razdoblju svakako je projekt izgradnje, rekonstrukcije i opremanja 19 objekata osnovnih škola za prelazak na jednosmjenski rad i cjelodnevnu školu vrijedan više od 73 milijuna eura, kojim se nastoje osigurati kvalitetniji uvjeti rada obrazovnih djelatnika i učenika. Uz to, intenzivirane su nužne radnje potrebne za izgradnju novog Kliničkog bolničkog centra u Osijeku, jednog od ključnih infrastrukturnih projekata u zdravstvu koji će značajno podići kvalitetu zdravstvene skrbi, ne samo u Osječko-baranjskoj županiji, već i šire za što je Osječko-baranjska županija darovala dvije čestice čime su riješeni svi imovinsko-pravni odnosi na  lokaciji novog Kliničkog bolničkog centra Osijek. Također je važno istaknuti i nove razvojne mjere koje doprinose jačanju lokalnog gospodarstva i demografskoj obnovi. U području poljoprivrede uvedena je nova mjera usmjerena na razvoj preradbenih kapaciteta, za što je u Proračunu osigurano milijun eura, s ciljem povećanja dodane vrijednosti poljoprivrednih proizvoda i jačanja konkurentnosti domaćih proizvođača. Pokrenut je i novi program "Naša Slavonija i Baranja - naš dom", namijenjen pružanju potpore mladim obiteljima u rješavanju stambenog pitanja te stvaranju poticajnih uvjeta za ostanak i doseljavanje mladih na ovo područje.

Vrijednost i značenje aktivnosti Županije na području obrazovanja može se ilustrirati i završetkom jednog od najvažnijih infrastrukturnih projekata u školstvu - izgradnjom nove zgrade I. gimnazije, čime su stvoreni suvremeni uvjeti za rad učenika i nastavnika. Kao i do sada, uložena su sredstva u tekuće i investicijsko održavanje osnovnih škola, a u potpunosti je financirana i organizacija te provedba županijskih i međužupanijskih natjecanja i smotri učenika. Poseban naglasak stavljen je  na poticanje izvrsnosti učenika i njihovih mentora, koji se za postignute rezultate redovito nagrađuju. Županija također sustavno potiče rad Centara izvrsnosti. Radi pokrivanja područja društvenih znanosti, ali i osiguravanja ravnomjerne teritorijalne zastupljenosti, u školskoj godini 2025./2026. otvorena su još dva nova centra izvrsnosti: Centar izvrsnosti za umjetnost u Gimnaziji Beli Manastir te Centar izvrsnosti za nacionalnu povijest u I. gimnaziji Osijek.

U razmatranom razdoblju započela je izgradnja pretovarnih stanica u Đakovu i Belom Manastiru, kao dijela projekta uspostave Regionalnog centra za gospodarenje otpadom Orlovnjak, što predstavlja jedan od ključnih koraka prema cjelovitom i suvremenom sustavu gospodarenja otpadom u istočnoj Hrvatskoj. Regionalni centar za gospodarenje otpadom Orlovnjak strateški je važnan projekt za istočnu Hrvatsku kojim će se osigurati kvalitetnije, ekološki prihvatljivije i dugoročno održivo gospodarenje otpadom za područje Osječko-baranjske županije i Vukovarsko-srijemske županije. Važnost uspostave ovakvog Centra prepoznala je i Vlada Republike Hrvatske, koja je 20. studenoga 2025. godine proglasila Regionalni centar za gospodarenje otpadom Orlovnjak prioritetnim nacionalnim projektom, čime je dodatno potvrđena njegova važnost i osiguran stabilan financijski okvir za realizaciju.

Provođenje navedenih, kao i niza drugih projekata u obrazovanju potvrđuje usmjerenost Osječko-baranjske županije na kontinuirano unaprjeđenje kvalitete obrazovnog sustava te stvaranje poticajnog okruženja za razvoj znanja, vještina i talenata učenika. Time se dodatno osiguravaju kvalitetni uvjeti za obrazovanje mladih generacija te jačaju temelji za daljnji društveni i gospodarski razvoj Županije.

U promatranom razdoblju izvršene su pripreme za pokretanje programa potpora Osječko-baranjske županije namijenjen prerađivačkim kapacitetima, odnosno mlinskoj industriji, koji je planiran za provedbu u 2026. godini. Njime će Županija dodjeljivati potpore za pokretanje i unaprjeđenje proizvodnje, odnosno preradu brašna upravo na području Županije uzimajući u obzir izniman potencijal postojećeg poljoprivrednog zemljišta - 212.000 hektara poljoprivrednih površina, od čega najveći dio čine oranice, a proizvodnja žitarica zauzima posebno važno mjesto. 
U 2025. godini proizvedeno je 384.000 tona pšenice, što dodatno potvrđuje snagu poljoprivrednog sektora. Na području Županije trenutačno djeluje šest aktivnih mlinova s ukupnim kapacitetima od 50.000 do 60.000 tona godišnje, ali postoji izražen interes postojećih mlinara, kao i onih koji planiraju proširenje ili pokretanje proizvodnje. Jasan je interes povezivanja primarne poljoprivredne proizvodnje s prerađivačkom industrijom, odnosno jačanje veze između ratarske proizvodnje i sektora prerade. Dugoročni cilj ovih programa u Osječko-baranjskoj županiji je da se što veće količine pšenice, ali i drugih žitarica, prerađuju na području Županije, prvo u brašno, a potom i u proizvode više dodane vrijednosti poput tjestenine i drugih pekarskih proizvoda i time se osigurava stabilnost i sigurnost proizvodnje hrane na lokalnoj razini, što je ujedno jedan od ključnih preduvjeta ukupne sigurnosti i stabilnosti Republike Hrvatske.
Zdravstvo je također, jedno od najvažnijih područja djelovanja Osječko-baranjske županije, a uz redovite aktivnosti županijske uprave, posebna je pozornost usmjerena na razvoj socijalnih usluga i podršku zdravstvenim ustanovama. Osječko-baranjska županija i Grad Osijek pokrenuli su projekt izgradnje dodatnih smještajnih kapaciteta Doma za starije i nemoćne osobe Osijek, čime će se osigurati 100 novih mjesta za korisnike te proširiti izvaninstitucionalne usluge za najmanje 200 korisnika, posebno za osobe oboljele od Alzheimera i drugih demencija. Dodatno, u Domu za starije i nemoćne osobe Đakovo provodi se projekt rekonstrukcije prostora vrijedan 457.000 eura, kojim će se kapacitet smještaja povećati za 18 novih korisnika. U Našicama je u tijeku projekt izgradnje Centra za starije osobe ukupne vrijednosti više od 11,8 milijuna eura, koji će osigurati 127 smještajnih kapaciteta te izvaninstitucionalne socijalne usluge za 256 korisnika. Osječko-baranjska županija ulaže i u razvoj socijalnih usluga za osobe s autizmom kroz Centar za autizam Osijek te priprema nova infrastrukturna rješenja za proširenje usluga i bolju dostupnost skrbi za najranjivije skupine stanovništva. Također, nastavljena je provedba projekta Zaželi, kao i pružanje financijske pomoći udrugama te isplata jednokratne pomoći obiteljima novorođene djece. 
Druga polovica 2025. godine bila je iznimno gospodarski uspješna za Osječko-baranjsku županiju. Na dan 31. prosinca 2025. godine na području Osječko-baranjske županije bilo je ukupno 7542 aktivna obrta, što u odnosu na početak izvještajnog razdoblja, 26. svibnja 2025. godine kada ih je bilo 7200, predstavlja povećanje od 342 obrta. Promatrano u odnosu na 2024. godinu, zabilježen je rast od 704 obrta, odnosno 10,3 %, dok je u usporedbi s 2020. godinom broj aktivnih obrta porastao za 2750 ili 57,39 %, što potvrđuje snažan razvoj obrtništva na području Županije. Istodobno, rast broja obrta u Osječko-baranjskoj županiji veći je i od rasta na razini Republike Hrvatske, koji u istom razdoblju iznosi 8,46 %. Razvoju poduzetništva doprinosi i Program poticanja poduzetništva Osječko-baranjske županije za 2025. godinu kojim su predviđene mjere usmjerene na informiranje i savjetovanje poduzetnika, edukaciju, razvoj start-up i mladih poduzeća, poticanje zapošljavanja, obrtništva, inovacija te suradnju s institucijama poduzetničke podrške. Županija također osigurava sredstva za subvenciju kamata na poduzetničke kredite, s ciljem jačanja konkurentnosti malih i srednjih poduzeća te poticanja poduzetnika početnika. Uz to, kroz projekte suradnje sa sastavnicama Sveučilišta J. J. Strossmayera u Osijeku potiče dodatno povezivanje obrazovnog sustava i gospodarstva, s ciljem razvoja potrebnih kompetencija na tržištu rada te stvaranja novih prilika za zapošljavanje i razvoj poduzetništva. Dodatno, u 2025. godini raspodijeljeno je 486.000,00 eura jedinicama lokalne samouprave za provedbu 16 kapitalnih projekata i jedan projekt izmjena prostornog plana, čime se dodatno potiče razvoj poduzetničke infrastrukture na području Županije.
U cilju provedbe stambenih i demografskih mjera usmjerenih na revitalizaciju ruralnih područja i poticanje ostanka mladih obitelji, Osječko-baranjska županija pokrenula je program "Naša Slavonija i Baranja - naš dom" kojim se nastoji olakšati rješavanje stambenog pitanja na području Županije. U okviru programa objavljen je Javni poziv jedinicama lokalne samouprave za prijavu zemljišta pogodnih za izgradnju obiteljskih kuća i stambenih zgrada, a u prvoj fazi planirana je izgradnja do 50 obiteljskih kuća. Na poziv je pristiglo 26 prijava jedinica lokalne samouprave za ukupno 40 naselja, s prijedlogom izgradnje 91 obiteljske kuće i 31 stambene zgrade, dok je u tijeku donošenje odluke o odabiru lokacija za provedbu projekta. Uz to, Županija mladim obiteljima osigurava i izravnu financijsku potporu u iznosu od 3.000,00 do 10.000,00 eura za gradnju ili uređenje doma.
Paralelno se provode i druge demografske mjere, poput sufinanciranja izgradnje dječjih vrtića u suradnji s jedinicama lokalne samouprave te projekta jednokratne pomoći obiteljima novorođene djece. U izvještajnom razdoblju isplaćena je potpora za 1095 novorođene djece u ukupnom iznosu od 228.210,00 eura, dok je obiteljima novorođene djece upućeno ukupno 1399 čestitki. Ove mjere dio su šire demografske politike Županije usmjerene na stvaranje poticajnog okruženja za život mladih obitelji i dugoročni razvoj lokalne zajednice.
Provedene aktivnosti u promatranom razdoblju potvrđuju jasnu usmjerenost Osječko-baranjske županije na ravnomjeran razvoj gospodarstva, obrazovanja, zdravstva i socijalnih usluga. Poseban naglasak stavljen je na jačanje lokalnog gospodarstva, razvoj poljoprivredne i prerađivačke industrije te stvaranje povoljnijih uvjeta za život i rad mladih obitelji. Istodobno, kontinuirana ulaganja u obrazovnu i zdravstvenu infrastrukturu pridonose podizanju kvalitete javnih usluga i standarda života stanovnika. Provedbom demografskih, stambenih i poduzetničkih mjera dodatno se potiče ostanak i doseljavanje stanovništva te dugoročna održivost razvoja Županije. Nastavkom započetih projekata i uvođenjem novih razvojnih programa Osječko-baranjska županija nastavlja graditi stabilne temelje za daljnji gospodarski i društveni napredak.

